text
stringlengths 123
191k
|
|---|
Feur-emglev Svalbard - Wikipedia\nEmglev Svalbard zo ur feur-emglev diwar-benn enezeg Svalbard (Spitzbergen en alamaneg ha meur a yezh all)\nSinet e oa bet e Pariz d'an 9 a viz C'hwevrer 1920. An div yezh ofisiel anezhañ eo ar galleg (Traité concernant le Spitzberg) hag ar saozneg (Treaty concerning Spitsbergen). Sinet eo bet da gentañ gant Aostralia, Kanada, Danmark, Frañs, Italia, Japan, Sveden, ar Rouantelezh-Unanet, ar Stadoù-Unanet. Sinet eo bet gant an Unvaniezh Soviedel e 1924 ha gant Alamagn e 1925. Ouzhpenn 40 bro o deus sinet bremañ.\nKregiñ a reas da dalvezout e 1925.\nAnzav a ra riegezh Norvegia war an enezeg a zeu da vezañ lec'h disoudardet. Reiñ a ra memes gwirioù da Norvegiz ha da geodedourien ar broioù all evit tennañ gounid eus ar pinvidigezhioù naturel (glaou d'ar mare-se).\nAdtapet diwar « » |
Kaozeal:Emgann Culloden - Wikipedia\nKuzhet ul lodenn eus an "infobox" gant al luc'hskeudenn en-dro... Kadbzh (kaozeal) 3 Meu 2013 da 21:33 (UTC)\nMmh n'eo ket kuzhet ganin. Klask a rin ober "ctrl+0" evit lakaat an destenn de glok gant skramm evit ma urzhiataer evit gwelout ma'z eo disheñvel.Lekemok (kaozeal) 3 Meu 2013 da 21:38 (UTC)\nEvidon-me ivez e oa kuzhet ul lodenn eus an "infobos" gant al luc'hskeudenn. Lakaat a ran anezhi a-gleiz da c'hortoz.--Trec'hlid mitonet (kaozeal) 5 Meu 2013 da 09:41 (UTC)\n1 Anvioù-lec'h estren e brezhoneg\n2.1 Anvioù ar bigi\n2.2 Anvioù al lec'hioù\nAnvioù-lec'h estren e brezhoneg[kemmañ ar vammenn]\nAr pennad-mañ en deus roet din ur soñj diwar an anvioù-lec'h estren e brezhoneg, ur goulenn am eus da sevel pa lavarin mat. Gwelout a c'heller meur a anv-lec'h er pennad-mañ ha seblant a reont implijet e doareoù disheñvel. Reoù gant stummoù brezhonek (pa'z eus unan), reoù gant ur stumm estren (memes ma'z eus ur stumm brezhonek), saoznek pe gouezelek, ha memes e vez implijet gerioù gant ur stumm saoznek pa'z eus ur stumm brezhonek pe anvioù e gouezelek en vezont ket anavezet. Ouzhpenn se e vez kavet gerioù en ur stumm pa zo implijet ur stumm-all en anv e bennad. Daoust hag-eñ ez eus bet kaozeadennoù diwar-se gwezhall ? Reolennoù a zo pe get ?\nPeogwir e vez kavet er pennad-mañ, da skouer :\nCulloden, ha n'eus ket e brezhoneg (ha n'eus pennad ebet diwar-benn an anv-lec'h-se war hor wiki).\nInbhir Nis a zo Inverness e saoznek, graet ar pennad gant ar stumm gouezelek, met ne vez ket kavet kalz en e stumm gouezelek e-barzh genoù ar vrezhonegerien (nevez pe get). N'on ket a-enep implijout stumm gouezelek an anvioù, ne ran nemet klask ma'z eus reolennoù diwar-benn-se.\nUlaidh, Ulster e saoznek, memes evezhiadenn (evit lavarout gwir on techet da implij kentoc'h ar stumm iwerzhonat n'eo ket pell eus ar stumm saoznek ha muioc'h anavezet).\nNa h-Eileanan Siar, a zo Outer Hebrides e saoznek, anavezet evel les Hébrides e gallek. Memes evezhiadenn;\nDunedin, a gavan souezhus, peogwir e vez kavet ur stumm brezhonek hag a zo anv ar pennad boutin war hor wiki ! Dinedin a c'heller kavout pa glasker gant an anv saoznek 'Edinburgh.\nLondon a gaver ivez er pennad, koulskoude ez eus an anv brezhonek, Londrez hag a zo anavezet mat hag a zo adkaset ennañ pa gliker war London.\nGlasgow ivez a zo kavet ha gant hennezh eo bet lakaet an anv brezhonek Glasc'ho e-barzh al liamm anvet Glasgow.\nAberdeen zo kavet ivez, ha dindanañ kuzhet an anv gouezelek Obair Dheathain hag a zo titl he fennad er wiki-ni.\nSetu ar goulennoù em boa da sevel, marteze e kavin danvez evit gwellaat ma fennadoù ivez en ur c'houzout pelloc'h diwar-benn mont-en-dro hor wiki. Lekemok (kaozeal) 5 Meu 2013 da 19:38 (UTC)\nDisplegadennoù[kemmañ ar vammenn]\nAnvioù ar bigi[kemmañ ar vammenn]\nEz-hengounel e metoù an dud a vor ne lakaer ger-mell ebet dirak anvioù ar bigi, setu perak em boa skrivet "Doutelle hag Elizabeth" e-lec'h *"an Doutelle hag an Elizabeth" — evit ar voraerion da nebeutañ, ar bigi n'int ket traezoù, boudoù int ; gwelit en:sistership, da skouer, pa vez nepreizh anvioù an traezoù er yezh-se.\nAnvioù al lec'hioù[kemmañ ar vammenn]\nBlàr Chùil Lodair zo meneget e deroù ar pennad. Pa n'ouzon ket ha reizh e vo distagadur an anv-se gant an implijerien em eus kavet gwelloc'h kenderc'hel gant ar stumm a zo en talbenn hag en infobox.\nUr bajenn Inbhir Nis zo, m'emañ Inverness ivez. Mar ne oar ket ar vrezhonegerien dwb ar stumm gouezelek, a zo anval lec'h e yezh ar vro, e vo ret-mat dezho deskiñ pa c'houlennont ma vije graet Kemper e-lec'h Quimper, da skouer ha gant gwir abeg. Evit a sell ouzh an anvioù-lec'h er broioù a zo o stourm evit o frankiz, arabat eo da 'm meno kemer skouer war ar stumm bet lakaet gant an alouberion.\nUlaidh : heñveldra. Mar goulenner e vije doujet da yezh Breizh e ranker doujañ da yezhoù ar broioù distad all.\nNa h-Eileanan Siar : heñvel, evel-just.\nDunedin am eus kemmet e Dinedin, daoust ma n'on ket a-du — gw. Dún Éideann ha Dùn Èideann.\nLondon eo anv kêrbenn Bro-Saoz e saozneg, London a ranker skrivañ neuze, n'eo ket *Londrez, a zo ur "brezhonekadur" eus ar stumm gallek.\nGlasgow am eus lezet evel m'emañ, rak diwar ar predeneg glas "glas" + cau "kleuzenn" e teu (gw. Scottish Place Names da skouer, a-douez daveennoù all). Biskoazh ne 'm eus klevet *Glasc'ho e Glasgow, Glêska° a glever digant Skosiz eno — n'eus nemet an estrenien (ar Saozon en o zouez) a zistag /g/ goude /s/. N'eus abeg ebet da c'hwezhiñ /k/ goude /s/ kennebeut. Gallet em bije skrivañ "Glaskow" evit chom tost d'an distagadur, met ur brizhvrezhonekadur e vije bet. Lezet em eus "Glasgow" neuze, gant al liamm brezhonek.\nAberdeen am eus kemmet, ur skañvbennerezh e oa : dav eo delc'her d'an hevelep doare hag Enez Sgitheanach, a vije bet Skye mod all (nemet e vije un anv brezhonek anavezet mat evit al lec'h-se ivez ?).\nHag ur "politikerezh" a rankjer sevel dwb an anvioù-lec'h ? Marteze, met daou skoilh a welan aze :\nmont re bell ganti, pa welan e ra Pennoù Meur ar Brezhoneg gant Gwerc'h-Breizh hag An Hae-Foazer eus La Guerche-de-Bretagne ha La Haie-Fouassière, n'emaint ket er brezhonegva ;\ntremen hebioù dezhi, pa zibaber ur stumm estren d'ar vro (Inverness, a zo saoznek, e-lec'h Inbhir Nis — pe Varsovia, a zo levezonet gant ar galleg, e-lec'h Warszawa e poloneg).\nT42N24T (kaozeal) 7 Meu 2013 da 00:53 (UTC)\nN'em eus ket lâret e vije ret kemer an anvioù saoznek dre ret evit an anvioù-lec'h-se. Ma vije ma dibab-me e rajen gant an anvioù gouezelek. Ar pezh em boa c'hoant d'ober a oa sachañ evezh an dud war ar gudennoù-se, peogwir em eus ar memes kudennoù. Evel ma em boa lâret on tachet da implij Enez Sgitheanach ha koulskoude e ouzon a oar an dud kentoc'h ar stumm Enez Skye, a zo saoznek, gwir eo. C'hoant em boa da ziskouez e c'heller ober rebechoù war kement anv-lec'h a zo, ha c'hoant em boa da c'houzout ma oa ur bennreolenn bennak war hor-wiki-ni. Roudoù zo, evel ma ziskoueze Bianchi-Bihan.\nUn dra n'on ket a-du penn-da-benn ganti eo honnezh "Mar ne oar ket ar vrezhonegerien dwb ar stumm gouezelek, a zo anval lec'h e yezh ar vro, e vo ret-mat dezho deskiñ pa c'houlennont ma vije graet Kemper e-lec'h Quimper, da skouer ha gant gwir abeg. Evit a sell ouzh an anvioù-lec'h er broioù a zo o stourm evit o frankiz, arabat eo da 'm meno kemer skouer war ar stumm bet lakaet gant an alouberion." E peseurt yezh e vije ret implij "Kemper" hervez tud-zo ? E galleg ? N'eus forzh petra. "Quimper" eo anv Kemper e galleg ha mat pell zo. Evel "Rome" a zo anv gallek "Roma". Tremen a ra an anvioù eus yezh da yezh gant cheñchamantoù bras pe vihan, met tremen a reont. Gallout a reer ober gant ar stummoù gouezelek amañ, met din-me n'eo ket ur redi ideologel. Ha perak ket implij anvioù gallian a-orin kêrioù Bro-C'hall ? Cheñchet int bet gant alouberien a bep seurt koulskoude !\nAr pezh a zo amañ a zo anvioù-lec'h dianavezet e brezhoneg pe dost, gant ur stumm orin (met daoust hag-eñ eo ar gwir stumm orin ?) en ur yezh a zo e meur a lec'h aet da get, hag ur stumm-all en ur yezh he deus erlec'hiet an hini kentañ. Hag un trede yezh a zo ar brezhoneg e-lec'h ma rankomp dibab pe ijinañ ur stumm. Hag a wezhioù e tremen an anvioù eus ur yezh d'ur yezh-all dre un trede hini (Da skouer e galleg : Mexique a zeu eus Mexiko [meːʃiʔko] dre México [a oa distaget [meʒiko] memes !] pa oa savet an anv brezhonek dre ar spagnoleg modern, ha neuze Mec'hiko).\nEvit echuiñ, nemet daou draig war Londrez ha Dinedin. Gwir eo, stumm saoznek Londrez eo London, ha Londrez a zeu eus ar galleg (ec'h !). Mat. Met London n'eo ket ar stumm orin ! Dont eus a ra eus Lundenwic, a zeu eus Lundein, a oa distagadur ar Vrezhoned eus an anv latin Londinium. Ma hon eus c'hoant da chom gant ur yezh keltiek e vije mat (se zo evit farsal evel just) chom tost ouzh an anv kembraek a zo Llundain hag a roje Lundin e brezhoneg (din-me).\nSiriusoc'h, gant Dùn Èideann, daoust ma ne vez ket klevet gouezelek abaoe pell aze (hag ur yezh predenek a oa komzet aze pa oa bet aloubet ar c'hêr gant ar Saozon), hag-eñ e vije reishoc'h ober gant Dunedin. N'ouzon ket, ret e vije kaout eus pegoulz e teu Dinedin. Ouzhpenn se eo din ur ger a gaver e meur a lec'h e Breizh (Dinan da skouer) hag a dalv ar memes tra ha Dun (evit lavarout gwir eo ar memes ger). Setu perak n'on ket chalet tamm ebet gant Dinedin (hep menegiñ ur wezh-all ar yezh predenek e veze komzet aze hag a zo ar yezh eo ganet enni an anv-lec'h-mañ moarvat) - Lekemok (kaozeal) 7 Meu 2013 da 10:30 (UTC)\nGwelet kaoz Dinedin/Dunedin amañ .--Trec'hlid mitonet (kaozeal) 7 Meu 2013 da 12:26 (UTC)\nKaozioù evel ar re-se zo bet dija, un tamm roud a chom amañ : Rummad:Politikerezh termenadurezh. Skoilhoù a oa, evel-just, ha dislavaroù zo chomet, pezh a gavan naturel. En un tu e klasker brezhonekaat lec'hioù ha n'int ket brezhonek (Alpoù-an-Arvor, Kalifornia-Izel, Gwiana, Ervrezhell ), en tu all e klasker mirout anv ar vro ( Méditerranée, New Hampshire, New Mexico ) ... Ar skoilhoù a chomo, met dibab a vo ret a-wechoù. N'eo ket ket evit-se e vo ret kavout peurvat pep dibab.\nHag ivez: (kaozeal) 7 Meu 2013 da 06:01 (UTC)\nAdtapet diwar « »\nKemmoù diwezhañ degaset d'ar bajenn-mañ d'an 7 Meu 2013, da 12:26. |
Diac'hinad Anderson - Wikipedia\nDiac'hinad Anderson a zo un diac'hinad hag a ziskouez ar fed 'n eus ket dre ret, ur studier gant un diplom uheloc'h eget hini e gerent, ur renk sokial uheloc'h. An diac'hinad-mañ a zo bet lakaet war-wel gant Charles Arnold Anderson (1907 - 1990) e 1961 en ur pennad anvet "A Skeptical Note on the Relation of Vertical Mobility to Education" embannet gant ar gelaouenn American Journal of Sociology. Hervezañ eo "statud sokial bennak ar vibien tost dizalc'h diouzh o live deskadurezh, diplom bennak". Da lavaret eo, an diplom a zo evel ar moneiz ; gallout a ra c'hoarvezout dezhañ ur c'hwezhadur, ar pezh a grou un didalvoudekaat eus an diplomoù. Gallout a reomp adlavarout an diac'hinad Anderson gant ar gerioù-mañ : an diplom da gaout plasoù sokial a zo muioc'h-mui ret met nebeutoc'h nebeutañ trawalc'h.\nAn diac'hinad a ziskouez ez eo digresket splet sokial hag ekonomikel an diplomoù : ar memes diplom, a remziad da remziad, na ro ket mui ar memes chañs da dizhout ar memes sort plasoù sokiomicherel. An didalvoudekaat eus an diplomoù a c'hell bezañ displeget gant ar c'hresk bras a ziplomidi, dirak ar c'hresk gorrekoc'h a blasoù sokial eus ar memes live eget ar perzhekadur. Neuze ne 'z eus ket a liamm gwir etre gwellaat al live perzhekadur un hinienn hag e bignadur sokial, so o dislavarout ur wech ouzhpenn ar veritokratiezh.\nAdtapet diwar « »\nKemmoù diwezhañ degaset d'ar bajenn-mañ d'an 12 C'hwe 2021, da 20:17. |
Pajenn:Le Gonidec - Bibl Santel pe Levr ar Skritur Sakr, eil levr.djvu/451 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/451\nvaraz d’ézhan̄ : Aotrou, kâv-mâd éz ajenn da gen̄ta da liéna va zâd.\n60. Ha Jézuz a lavaraz d’ézhan̄ : Lez ar ré varô da liéna hô ré varô : hôgen té, kéa da brézégi rouan̄télez Doué.\n61. Eunn all a lavaraz d’ézhan̄ : Aotrou, mon̄d a rinn war da lerc’h ; hôgen kâv-mâd é reizfenn ar péz a zô em zî.\n62. Jézuz a lavaraz d’ézhan̄ : Néb a laka hé zourn war ann arar, hag a zell war hé lerc’h, né két mâd évit rouan̄télez Doué.\n1. Goudé-zé ann Aotrou a zilennaz daouzek ha tri-ugen̄d all ; hag é kasaz anézhô daou-ha-daou enn hé raok, enn holl geriou hag enn holl lec’hiou, é péré é tlié mon̄t.\n2. Hag é lavaraz d’ézhô : Brâz eo ar médérez, hôgen dibaod eo ann ôbérourien. Pédid éta ann Aotrou eûz ar médérez, évit ma kasô ôbérourien enn hé védérez.\n3. It : chétu é kasann ac’hanoc’h é-c’hiz ein é-touez ar bleizi.\n4. Na zougit na sac’h, nag ézef, na boutou, ha na livirid dématîd da zén enn hen̄t.\n5. É pé tî-bennâg m’az éot, livirit da gen̄ta : Ra vézô ar péoc’h enn tî- man̄ :\n6. Ha mar d-eûz énô eur mab a béoc’h, hô péoc’h a iélô war-n-ézhan̄ : ha ma ne d-eûz két, é tistroiô war-n-hoc’h.\n7. Choumid enn hévélep tî, ô tibri hag oc’h éva eûz ar péz a vézô enn-han̄ : râg ann ôbérer a zellez hé voéd. Na dréménit ket a zî é tî.\n8. Hag é pé kéar-bennâg m’az éot, ha ma viot digéméret, dibrit ar péz a vézô digaset d’é-hoc’h.\n9. Iac’hait ar ré glan̄v a vézô énô, ha livirid d’ézhô : Rouan̄télez Doué a zô deûet tôst d’é-hoc’h.\n10. Hôgen m’az îd enn eur géar, é péhini na viot kéd digéméret, îd dré ar ruou, ha livirit :\n11. Heja a réomp ouz-hoc’h ar poultr zô-kén eûz hô kéar, péhini a zô staged oud hon treid : koulskoudé, gwézit pénaoz é tôsta rouan̄télez Doué.\n12. E-gwirionez é lavarann d’é-hoc’h pénaoz é vézô distaolet ken̄toc’h da Zodom enn deiz-zé éget d’ar géar-zé (G).\n13. Gwâz d’îd, Korozaim, gwâz d’îd Betsaida ; râk ma vijé great é Tîr hag é Sidon ar vurzudou a zô bét gréad enn-hoc’h, pell-zô hô divijé gréat pinijen er sac’h-reûn hag el ludu.\n14. Dré-zé é vézô distaolet ken̄toc’h da Dîr ha da Zidon, é deiz ar varn, égéd d’é-hoc’h ;\n15. Ha té, Kafarnaom, pehini a zô bét savet bétég ann én̄v, bétég enn ifern é vézi diskaret.\n16. Néb a zélaou ac’hanoc’h, a zélaou ac’hanoun : ha néb a zispriz ac’hanoc’h, a zispriz ac’hanoun. Hôgen néb a zispriz ac’hanoun, a zispriz ann hini en deûz va c’haset.\n17. Hôgen ann daouzék ha tri-ugen̄t a zistrôaz gan̄t laouénidigez, ô lavarout : Aotrou, ann diaoulou hô-unan a zouj ac’hanomp enn da hanô.\n18. Hag hén̄ a lavaraz d’ézhô : Satan a wélenn ô kouéza eûz ann én̄v é-c’hîz eul luc’héden.\n19. Chétu em eûz rôed d’é-hoc’h ar galloud da vac’ha ann aéred hag ar gruged, hag holl ners ann énébour : ha nétrâ na hellô hô kwalla.\n20. Koulskoudé n’en em laouénait két dré ma zouj ac’hanoc’h ar spérédou. Hôgen en em laouénait dré m’az eo skrivet hoc’h hanôiou enn én̄vou.\n21. Enn heur-zé Jézuz en em laouénaaz gan̄d ar Spéred-San̄tel, hag a lavaraz : Da drugarékaad a rann, va Zâd, Aotrou ann én̄v hag ann douar, dré ma éc’h eûz kuzed ann traou-zé oud ar ré fûr, hag oud ar ré boellek, ha dré ma ec’h eûz hô diskleriet d’ar ré vihan. Ia, va Zâd, dré ma’z eo bét plijet ann dra-zé gan-ez.\n22. Pép trâ a zô bét lékéad étré va daouarn gan̄t va Zâd. Ha dén na oar pétrâ eo ar Mâb, néméd ann Tâd ; ha dén na oar pétrâ eo ann Tâd, néméd ar Mâb, hag ann hini da béhini é vézô fellet gan̄t ar Mâb hé ziskleria.\nAdtapet diwar « »\nKemmoù diwezhañ degaset d'ar bajenn-mañ d'an 13 Du 2019, da 19:19. |
3 Salomon hag an holl vodadeg gantañ a yeas d'an uhellec'h a oa e Gabaon, rak eno e oa teltenn engalv Doue, an hini en doa graet Moizez servijer an AOTROU er gouelec'h.\n4 Met David en doa degaset arc'h Doue eus Kirjad-Jearim d'al lec'h en doa kempennet, rak savet en doa eviti un deltenn e Jeruzalem.\n5 An aoter arem graet gant Bezaleel mab Uri, mab Hur, a oa eno dirak tabernakl an AOTROU. Salomon hag ar vodadeg a glaskas eno...\n8 Salomon a respontas da Zoue: Graet ec'h eus trugarez vras e-keñver David va zad, ha va lakaet ec'h eus da roue en e lec'h.\n9 Bremañ, AOTROU Doue, ra vo sevenet ar gomz ac'h eus lavaret da Zavid va zad, rak va lakaet ec'h eus da roue war ur bobl niverus evel poultr an douar.\n10 Ro din bremañ furnez ha skiant, evit ma ouezin en em ren dirak ar bobl-mañ. Rak piv a c'hellfe barn da bobl, ar bobl ken bras-mañ?\n11 Ha Doue a lavaras da Salomon: Peogwir emañ kement-se ez kalon, ha ne'c'h eus ket goulennet diganin pinvidigezh, na madoù, na gloar, na marv ar re a gasa ac'hanout, na zoken deizioù niverus, met goulennet ec'h eus evidout furnez ha skiant, evit barn va fobl am eus da lakaet roue warni,\n13 ar furnez hag ar skiant a zo roet dit. Me a roio dit ivez pinvidigezh, madoù ha gloar, evel ma n'o deus ket bet ar rouaned a zo bet araozout, hag evel n'o devo hini ebet war da lerc'h.\n13 Hag e tistroas Salomon da Jeruzalem, eus an uhellec'h a oa e Gabaon, a-zirak teltenn an engalv, hag e renas war Israel.\n14 Salomon a zastumas kirri ha marc'hegerien. Bez' en doa mil pevar c'hant karr ha daouzek mil marc'heger, hag e lakaas anezho er c'hêrioù ma veze lec'hiet e girri, hag e Jeruzalem e-kichen ar roue.\n15 Ar roue a reas d'an arc'hant ha d'an aour bezañ ken boutin e Jeruzalem ha mein, ha d'ar sedrez ken boutin ha sikamor ar blaenenn.\n16 Eus an Ejipt eo e teue ar c'hezeg en doa Salomon. Ur strollad marc'hadourien a-berzh ar roue a yae d'o c'herc'hat dre lodenn evit ur priz merket.\n17 Lakaat a raed da bignat ha da zont eus an Ejipt ur c'harr evit c'hwec'h kant sikl arc'hant hag ur marc'h evit kant hag hanter-kant. Degaset e vezent ivez evit holl rouaned an Hitited hag evit rouaned Siria.\n2 Ha Salomon a niveras dek mil den ha tri-ugent evit dougen ar bec'hioù, ha pevar-ugent mil evit benañ ar vein er menez, ha tri mil c'hwec'h kant evit eveshaat anezho.\n3 Salomon a gasas da gavout Huram roue Tir, da lavarout dezhañ: Gra evidon evel ma ec'h eus graet evit David va zad, o kas dezhañ sedrez da sevel un ti evit chom ennañ.\n4 Setu, emaon o vont da sevel un ti da anv an AOTROU va Doue, evit e ouestlañ dezhañ, evit ma vo lakaet da vogediñ dirazañ an ezañs a c'hwezh-vat, evit ma vo kinniget dalc'hmat dezhañ ar baraoù a ginnig, evit al loskaberzhoù d'ar mintin ha d'an abardaez, d'an deizioù sabad, d'al loarioù nevez ha da ouelioù an AOTROU hon Doue, ar pezh a vo graet da viken gant Israel.\n5 An ti ez an da sevel a vo bras, rak hon Doue a zo brasoc'h eget an holl zoueoù.\n6 Met piv en defe ar galloud da sevel dezhañ un ti, pa ne c'hellont ket e genderc'hel an neñvoù ha neñvoù an neñvoù? Ha piv on-me evit sevel dezhañ un ti, ma ne vefe nemet da lakaat da vogediñ dirazañ?\n7 Bremañ kas eta din un den ampart d'al labourioù en aour, en arc'hant, en arem, en houarn, e tane, e ruz-bev, e limestra, hag a oar kizellañ engravadurioù, evit ma vo gant tud ampart am eus ganin e Juda hag e Jeruzalem, ar re en deus kempennet David va zad.\n8 Kas din ivez eus al Liban koad sedrez, sapin ha santal, rak gouzout a ran e oar da servijerien troc'hañ koad al Liban. Setu, va servijerien a vo gant da re.\n10 Hag e roin da'z servijerien a droc'ho pe a ziskaro ar c'hoad, ugent mil kor (~ 6000 metr-diñs) gwinizh dornet, ugent mil kor heiz, ugent mil bat (~ 600 metr-diñs) gwin, ugent mil bat eoul.\n12 Hag Huram a lavaras: Benniget ra vo an AOTROU Doue Israel, en deus graet an neñvoù hag an douar, en deus roet d'ar roue David ur mab fur gant skiant-varn ha meiz, a ya da sevel un ti d'an AOTROU hag un ti roueel evitañ.\n14 mab da ur vaouez eus merc'hed Dan, hag e dad a oa un den eus Tir. Mailh eo d'al labourioù en aour, en arc'hant, en arem, en houarn, e mein, e koad, e tane, e limestra, e lin fin, e ruz-bev, hag e oar kizellañ a bep seurt engravadurioù, hag ijinañ a bep seurt oberennoù arz a vo roet dezhañ d'ober. Labourat a raio gant da dud ampart ha gant tud ampart va aotrou David da dad.\n15 Ha bremañ ra gaso va aotrou d'e servijerien ar gwinizh, an heiz, an eoul hag ar gwin en deus lavaret.\n16 Ha ni a droc'ho koad eus al Liban, kement ha ma vo ezhomm, hag o c'hasimp dit war radelloù dre vor betek Jafo, ha te o zreuzdougo betek Jeruzalem.\n18 Hag e lakaas dek mil ha tri-ugent da zougen bec'hioù, pevar-ugent mil evit benañ ar vein er menez, ha tri mil c'hwec'h kant da eveshaat ar bobl o labourat.\n1 Salomon a stagas da sevel ti an AOTROU e Jeruzalem, war Venez Moria a oa bet diskouezet da Zavid e dad, el lec'h end-eeun kempennet gant David, war leur Ornan ar Jebuzad.\n2 Hag e krogas da sevel d'an eil deiz eus an eil miz, er pevare bloaz eus e ren.\n7 Gwiskañ a reas a aour an ti, an treustoù, an treuzoù, ar mogerioù hag an dorojoù. Hag ec'h engravas cherubined war ar mogerioù.\n8 Ober a reas ivez ti al lec'h santel-meurbet. E hirder a oa ugent ilinad, ouzh ledander an ti, hag e ledander a oa ugent ilinad. E wiskañ a reas a aour glan, evit c'hwec'h kant talant (~ 18 tonenn).\n9 Pouez an tachoù a oa hanter-kant sikl (~ 500 g) aour. Gwiskañ a reas ivez a aour ar c'hambroù uhel.\n10 E ti al lec'h santel-meurbet e reas daou cherubin, un oberenn gizellet, hag e c'holoas anezho gant aour.\n13 Eskell displeget ar cherubined-se o doa un hirder a ugent ilinad. En em zerc'hel a raent en o sav war o zreid, o dremmoù troet etrezek an ti.\n16 Ober a reas chadennoùigoù evel er santual, hag o lakaas war-grec'h ar c'holonennoù. Hag e reas kant greunadez a lakaas ouzh ar chadennoùigoù.\n17 Hag e savas ar c'holonennoù dirak an templ, unan a-zehou hag eben a-gleiz. An hini dehoù a anvas Jakin (= lakaet e vo gantañ), hag an hini gleiz Boaz (= ennañ an nerzh).\n2 Ober a reas ur mor e metal teuzet, en doa dek ilinad (~ 5 m) eus ur riblenn d'eben. Kelc'hiek e oa e dro, hag en doa pemp ilinad uhelder. Ha tro-dro dezhañ e oa ur gordenn a dregont ilinad.\n3 Ha dindanañ e oa dremmoù ejened tro-dro, dek dre bep ilinad, o kelc'hiañ ar mor. Bez' e oa div renk ejened, teuzet gantañ en un deuzadenn hepken.\n4 Lakaet e oa war zaouzek ejen, tri a oa troet etrezek an hanternoz, tri etrezek ar c'huzh-heol, tri etrezek ar c'hreisteiz, tri etrezek ar sav-heol. Ar mor a oa warno, o holl ziadreoù a oa troet ouzh an diabarzh.\n5 E devder en doa ur palvad (~ 9 cm), e riblenn a oa evel riblenn un hanaf gant flourdiliz, hag e kendalc'he tri mil bat (~ 90 metr-diñs).\n6 Ober a reas dek kirin, hag e lakaas pemp anezho a-zehou ha pemp a-gleiz, evit gwalc'hiñ. Gwalc'hiñ a raent enno ar pezh a oa evit al loskaberzhoù. Ar mor a oa evit gwalc'hidigezh an aberzhourien.\n10 Hag e lakaas ar mor en tu dehoù, etrezek ar sav-heol, an diaraog ouzh ar c'hreisteiz.\n12 div golonenn, gant ar bolzennoù hag an togennoù a oa war benn an div golonenn, an div roued evit goleiñ div volzenn an togennoù a oa war benn ar c'holonennoù,\n13 pevar c'hant greunadez evit an div roued, div renk greunadez da bep roued, evit goleiñ div volzenn an togennoù a oa war benn ar c'holonennoù,\n14 ar sichennoù, hag ar c'hirinoù war ar sichennoù,\n16 ar podoù, ar palioù, ar fourchetezioù, hag o holl listri; Huram-Abi a reas anezho d'ar roue Salomon, evit ti an AOTROU, en arem lufret.\n20 ar c'hantolorioù, gant o lampoù aour glan, evit enaouiñ dirak ar santual hervez urzh,\n22 ar c'hontilli, ar c'hirinoù, an tasoù, an ezañsoueroù, en aour glan. Diwar-benn digor an ti, dorojoù an diabarzh, da lavarout eo al lec'h santel-meurbet, ha dorojoù an ti, da lavarout an templ, a oa en aour.\n1 Evel-se e voe echuet an holl labour a reas Salomon evit ti an AOTROU. Goude-se, Salomon a zegasas ar pezh a oa bet gouestlet gant David e dad: an arc'hant, an aour hag an holl listri, a lakaas e teñzorioù ti Doue.\n2 Neuze Salomon a zastumas e Jeruzalem henaourien Israel, holl bennoù ar meuriadoù, ha pennoù-tadoù mibien Israel, evit dougen arc'h emglev an AOTROU eus kêr David, a zo Sion.\n4 Holl henaourien Israel a zeuas, hag al Levited a zougas an arc'h.\n5 Dougen a rejont an arc'h, teltenn an engalv, hag an holl listri santel a oa en deltenn. An aberzhourien hag al Levited a zougas anezho.\n6 Ar roue Salomon hag holl vodadenn Israel dastumet en e gichen a oa dirak an arc'h, oc'h aberzhiñ deñved hag ejened, en niver ken bras ma ne c'hellent ket o c'hontañ nag o niveriñ.\n7 An aberzhourien a zougas arc'h emglev an AOTROU d'e lec'h, e santual an ti, d'al lec'h santel-meurbet, dindan eskell ar cherubined.\n8 Rak ar cherubined a astenne o eskell war lec'h an arc'h, hag ar cherubined a c'holoe an arc'h hag he barrennoù, a-zioc'h.\n9 Ar barennoù a oa hir e doare ma veze gwelet o fennoù a-raok an arc'h dirak ar santual, met ne vezent ket gwelet a-ziavaez. Hag ez int eno betek hiziv.\n10 Ne oa en arc'h nemet an div daolenn, en doa lakaet Moizez enni en Horeb, pa reas an AOTROU un emglev gant mibien Israel pa oant deuet er-maez eus an Ejipt.\n11 Ha pa zeuas er-maez an aberzhourien eus al lec'h santel, rak an holl aberzhourien a oa eno o doa en em santelaet hep mirout ar c'hevrennoù,\n12 ha pa en em zalc'has ouzh sav-heol an aoter al Levited, a oa kanerien, Azaf, Heman, Jedutun, hag o mibien hag o breudeur, gwisket a lin fin, gant simbalennoù, lourennoù ha telennoù, ha ganto kant ugent aberzhour o seniñ trompilhoù,\n13 ha pa voe unanet, evel un den hepken, ar re a sone an trompilhoù gant ar re a gane, o reiñ da glevout o mouezhioù a-unvan evit meuliñ ha trugarekaat an AOTROU, gant son an trompilhoù, ar simbalennoù hag ar binvioù all, hag o veuliñ an AOTROU o lavarout: Rak mat eo, rak e drugarez a bad da viken! e c'hoarvezas ma voe leuniet ti an AOTROU gant ur goabrenn.\n14 An aberzhourien ne c'hellent ket en em zerc'hel ennañ evit ober ar servij, en abeg d'ar goabrenn, rak gloar an AOTROU he doa leuniet ti Doue.\n2 Ha me am eus savet un ti evit da lojeiz, un annezlec'h evit ma vi o chom ennañ da viken!\n4 Hag e lavaras: Benniget ra vo an AOTROU Doue Israel, en deus komzet gant e c'henou ouzh David va zad, hag en deus sevenet gant e zorn ar pezh en doa lavaret evel-henn:\n5 Abaoe an deiz ma em eus lakaet va fobl da zont kuit eus bro Ejipt, ne'm eus dibabet kêr ebet e-touez holl veuriadoù Israel evit sevel un ti enni, evit ma vefe va anv aze, ha ne'm eus dibabet den ebet da vezañ rener war va fobl Israel,\n7 Ha David va zad en doa c'hoant da sevel un ti evit anv an AOTROU Doue Israel.\n8 Met an AOTROU a lavaras da Zavid va zad: Pa ec'h eus bet c'hoant da sevel un ti da'm anv, ec'h eus graet mat kaout ar mennozh-se.\n9 Koulskoude ne vo ket te a savo an ti-mañ, met da vab, a zeuio ac'hanout, a vo an hini a savo an ti-mañ da'm anv.\n10 An AOTROU en deus sevenet e gomz en doa disklêriet. Deuet on war-lerc'h David va zad, hag azezet on war dron Israel, evel m'en doa lavaret an AOTROU, ha savet em eus an ti-mañ da anv an AOTROU Doue Israel.\n11 Ha lakaet em eus ennañ an arc'h, e-lec'h m'emañ emglev an AOTROU, an hini en deus graet gant mibien Israel.\n12 Hag en em zalc'has en e sav dirak aoter an AOTROU, a-dal da holl vodadenn Israel, hag ec'h astennas e zaouarn.\n13 Rak Salomon en doa graet ur savenn en arem, en doa lakaet e-kreiz al leurenn; he hirder a oa pemp ilinad (~ 2,5 m), he ledander pemp ilinad, hec'h uhelder tri ilinad (~ 1,5 m). Hag en em zalc'has warni, hag e taoulinas a-dal da holl vodadenn Israel, hag ec'h astennas e zaouarn etrezek an neñvoù,\n14 hag e lavaras: O AOTROU Doue Israel! N'eus Doue ebet eveldout, nag en neñvoù na war an douar, o virout an emglev hag an drugarez e-keñver da servijerien a gerzh dirazout a-greiz o holl galon.\n15 Dalc'het ec'h eus e-keñver da servijer David va zad d'ar pezh az poa prometet dezhañ. Hag ar pezh ac'h eus lavaret gant da c'henoù, da zorn en deus e sevenet, evel ma weler hiziv.\n16 Bremañ eta, AOTROU Doue Israel, dalc'h e-keñver da servijer David d'ar pezh az poa prometet dezhañ, o lavarout: Ne vanki ket da gavout ur warlerc'hiad dirazon azezet war dron Israel, gant ma lakaio da vibien evezh d'o hent, evit kerzhout em lezenn evel ma ec'h eus kerzhet dirazon.\n17 Ha bremañ, AOTROU Doue Israel, ra vo peurc'hraet ar gomz ac'h eus disklêriet da Zavid da servijer.\n18 Ha gwir e vefe e chomfe Doue war an douar gant an dud? Setu, an neñvoù, zoken neñvoù an neñvoù ne c'hellont ket da genderc'hel, pegement nebeutoc'h an ti-mañ am eus savet dit?\n19 Koulskoude, AOTROU va Doue, taol evezh ouzh pedenn da servijer hag ouzh e c'houlenn, selaou ouzh ar griadenn hag ar bedenn a ra da servijer dirazout.\n20 Ra vo da zaoulagad digor, deiz ha noz, war an ti-mañ, war al lec'h ma ec'h eus lavaret e vefe lakaet da anv e-barzh. Selaou ar bedenn a ra da servijer dit el lec'h-mañ.\n21 Selaou goulennoù da servijer ha da bobl Israel pa bedint el lec'h-mañ, selaou anezho eus an neñvoù, eus al lec'h emaout o chom, selaou ha pardon!\n22 P'en devo pec'het unan bennak a-enep e nesañ, hag e vo lakaet warnañ ober ul le evit ober dezhañ touiñ, ma teuio d'ober e le dirak da aoter en ti-mañ,\n23 selaou-eñ eus an neñvoù, gra ha barn da servijerien, en ur reiñ e c'hopr d'an den fall dre lakaat e hent da gouezhañ war e benn, hag en ur reishaat an den reizh dre reiñ dezhañ hervez e reizhder.\n24 Pa vo bet pilet da bobl Israel gant hec'h enebour, evit bezañ pec'het a-enep dit, mar distroont, mar roont gloar da'z anv, mar reont dit pedennoù ha goulennoù en ti-mañ,\n25 selaou anezho eus an neñvoù, pardon pec'hed da bobl Israel, degas anezho d'an douar ac'h eus roet dezho ha d'o zadoù.\n26 Pa vo serret an neñvoù ha ne vo ket a c'hlav, evit bezañ pec'het a-enep dit, mar pedont ac'hanout el lec'h-mañ, mar roont gloar da'z anv, mar distroont diouzh o fec'hedoù dre ma ez po kastizet anezho,\n27 selaou anezho eus an neñvoù, pardon pec'hed da servijerien ha da bobl Israel, en ur gelenn dezho an hent mat, a zo ret dezho kerzhout gantañ, ha kas glav war an douar ac'h eus roet da hêrezh da'z pobl.\n28 Pa vo er vro an naonegezh pe ar vosenn pe ar mergl pe an intr pe ar c'hilheien-raden pe ar preñvedigoù, pa vint sezizet en o bro hag en o dorojoù gant o enebourien, pa vo ur gouli pe ur c'hleñved bennak,\n29 mar gra unan bennak pe da holl bobl Israel ur bedenn bennak pe ur goulenn bennak, mar anzav pep hini e c'houli pe e c'hlac'har hag ec'h astenn e zaouarn etrezek an ti-mañ,\n30 selaou anezho eus an neñvoù, eus al lec'h emaout o chom, pardon, ha ro da bep hini hervez e holl hentoù, te hag a anavez e galon, rak te da-unan a anavez kalonoù mibien an dud.\n31 Evel-se o devo doujañs ouzhit, evit kerzhout war da hentoù e-pad an holl amzer ma vevint war an douar ac'h eus roet d'hon tadoù.\n32 Pa zeuio an diavaeziad ivez, an hini na vo ket eus da bobl Israel, eus ur vro bell, en abeg da'z anv bras, da'z torn kreñv ha da'z prec'h astennet, pa zeuio da bediñ d'an ti-mañ,\n33 selaou anezhañ eus an neñvoù, eus al lec'h emaout o chom, ha gra kement a c'houlenno an diavaeziad-se diganit, evit ma'c'h anavezo holl bobloù an douar da anv, ma toujint ac'hanout evel da bobl Israel, ha ma ouezint ez eo da anv galvet war an ti-mañ am eus savet.\n34 Pa'z aio da bobl er-maez d'ar brezel a-enep hec'h enebourien, dre an hent ma ez po kaset anezho, mar pedont ac'hanout o sellout etrezek ar gêr-mañ ac'h eus dibabet, hag etrezek an ti-mañ am eus savet da'z anv,\n36 P'o devo pec'het a-enep dit, rak n'eus den ha na bec'h ket, hag e vi fuloret a-enep dezho, hag e roi anezho d'o enebourien, hag e vint harluet d'ur vro bell pe dost gant ar re o devo o zapet,\n37 mar deuont enno o-unan er vro ma vint harluet enni, mar pedont o kaout keuz e bro o harlu, o lavarout: Pec'het hon eus, graet hon eus an droug, en em renet hon eus gant fallentez,\n38 mar distroont da'z kavout a-greiz o holl galon hag o holl ene e bro o harlu ma vint harluet enni, mar pedont o sellout etrezek o bro ac'h eus roet d'o zadoù, etrezek ar gêr-mañ ac'h eus dibabet, hag etrezek an ti-mañ am eus savet da'z anv,\n39 selaou eus an neñvoù, eus al lec'h emaout o chom, o fedenn hag o goulenn, gra reizhder dezho, pardon da'z pobl he devo pec'het a-enep dit.\n40 Bremañ eta, va Doue, ra vo da zaoulagad digor ha da zivskouarn evezhiek ouzh ar bedenn graet el lec'h-mañ.\n41 Bremañ eta, va Doue, sav ha deus da lec'h da ziskuizh, te hag arc'h da nerzh. AOTROU Doue, ra vo da aberzhourien gwisket a silvidigezh, ha ra vo laouen da re garet mat en o eurvad.\n1 P'en doe echuet Salomon da bediñ, an tan a ziskennas eus an neñvoù hag a zevas al loskaberzh hag an aberzhoù, ha gloar an AOTROU a leunias an ti.\n2 An aberzhourien ne c'hellent ket mont e-barzh ti an AOTROU, rak gloar an AOTROU he doa leuniet ti an AOTROU.\n3 Holl vibien Israel a welas an tan ha gloar an AOTROU o tiskenn war an ti, hag e plegjont, o dremm d'an douar war al leur, hag e stoujont, hag e veuljont an AOTROU, o lavarout: Rak mat eo, rak e drugarez a bad da viken!\n6 An aberzhourien en em zalc'he en o c'harg, kenkoulz hag al Levited gant binvioù an AOTROU en doa graet ar roue David evit meuliñ an AOTROU, pa veule David drezo, o lavarout: Rak e drugarez a bad da viken!. An aberzhourien ivez a sone trompilhoù dirazo, hag holl Israel en em zalc'he en o sav.\n7 Salomon a santelaas kreiz al leurenn a oa dirak ti an AOTROU, rak kinnig a reas eno al loskaberzhoù ha lard an aberzhoù a drugarekadennoù, rak an aoter arem graet gant Salomon ne c'helle ket kenderc'hel al loskaberzhoù, an donezonoù hag al lard.\n8 Salomon a lidas ar gouel en amzer-se e-pad seizh devezh, hag holl Israel gantañ. Bez' e oa ur vodadenn vras-meurbet, deuet adalek dor Hamad betek froud an Ejipt.\n9 D'an eizhvet deiz e rejont ur vodadeg veur, rak graet o doa dedi an aoter e-pad seizh devezh hag ar gouel e-pad seizh devezh.\n10 D'an trede deiz warn-ugent eus ar seizhvet miz, e kasas ar bobl kuit d'o zeltennoù, laouen ha seder en o c'halonoù, en abeg d'ar vad en doa graet an AOTROU da Zavid, da Salomon ha da Israel e bobl.\n11 Salomon a echuas eta ti an AOTROU ha ti ar roue. Hag e sevenas kement tra en doa bet c'hoant d'ober en e galon e ti an AOTROU hag en e hini.\n12 An AOTROU en em ziskouezas da Salomon e-pad an noz hag a lavaras dezhañ: Selaouet em eus da bedenn ha dibabet em eus al lec'h-mañ evit un ti-aberzh.\n11 Pa serrin an neñvoù ha ne vo ket a c'hlav, pa c'hourc'hemennin d'ar c'hilheien-raden debriñ ar vro, pa gasin ar vosenn e-touez va fobl,\n14 mar en em izela va fobl, a zo galvet va anv warni, mar pedont ha mar klaskont va dremm, mar distroont eus o hentoù fall, me a selaouo anezho eus an neñvoù, hag e pardonin o fec'hedoù, hag e yac'hain o bro.\n15 Va zaoulagad a vo atav digor, ha va divskouarn a vo evezhiek ouzh ar bedenn graet el lec'h-mañ.\n16 Bremañ em eus dibabet ha santelaet an ti-mañ evit ma vo va anv ennañ da viken. Va daoulagad ha va c'halon a vo ennañ da viken.\n17 Ha te, mar kerzhez dirazon evel m'en deus kerzhet David da dad, oc'h ober kement a c'hourc'hemennan dit, mar mirez va reolennoù ha va barnedigezhioù,\n18 e startain tron da rouantelezh, evel ma em eus prometet da Zavid da dad, o lavarout: Ne vanki ket da gavout ur warlerc'hiad da ren war Israel.\n19 Met mar distroit, mar dilezit va reolennoù ha va gourc'hemennoù am eus lakaet dirazoc'h, ha mard it da servijañ doueoù all ha da stouiñ dirazo,\n20 me a ziframmo ac'hanoc'h eus va bro am eus roet deoc'h, me a daolo pell diouzhin an ti-mañ am eus santelaet da'm anv, hag e rin dezhañ bezañ ur vojenn hag ur goapaerezh e-touez an holl bobloù.\n21 An ti-mañ a zo savet ken uhel ma vo souezhet piv bennak a dremeno en e gichen, hag e lavaro: Perak en deus graet an AOTROU evel-se d'ar vro-mañ ha d'an ti-mañ?\n22 Hag e vo respontet: Dre m'o deus dilezet an AOTROU, Doue o zadoù, en deus lakaet anezho da zont kuit eus bro Ejipt, ha dre m'o deus en em staget ouzh doueoù all, ha stouet dirazo ha servijet anezho. En abeg da-se eo en deus lakaet an holl boanioù-se da zont warno.\n1 Hag e c'hoarvezas, a-benn ugent vloaz, ma voe savet gant Salomon ti an AOTROU hag e di,\n2 hag ivez ar c'hêrioù en doa roet Huram dezhañ. Ha Salomon a lakaas mibien Israel da chom enno.\n4 Sevel a reas Tadmor er gouelec'h, hag e savas an holl gêrioù a servije da diez-dastum e bro Hamad.\n6 ha Baalad, hag an holl gêrioù a servije da diez-dastum en doa Salomon, an holl gêrioù evit ar c'hirri, ar c'hêrioù evit e varc'hegerien, ha kement a c'hoantae Salomon sevel e Jeruzalem, el Liban, hag en holl vro dindan e vestroni.\n8 o diskennidi a oa chomet war o lerc'h er vro, ha ne oant ket bet distrujet gant mibien Israel, Salomon a sujas anezho da anerioù betek hiziv.\n9 Salomon ne lezas hini ebet eus mibien Israel da vezañ evel sklav d'e labourioù, met ar re-mañ a oa tud a vrezel, pennoù eus e ofiserien, ha pennoù eus e girri hag e varc'hegerien.\n10 Ar pennoù lakaet gant ar roue Salomon da eveshaat ar bobl a oa daou c'hant hanter-kant.\n11 Salomon a lakaas da bignat merc'h Faraon eus kêr David d'an ti en doa savet eviti, rak lavarout a reas: Va gwreg ne vo ket o chom e ti David roue Israel, rak al lec'hioù ma'z eo aet ennañ arc'h an AOTROU a zo santel.\n12 Neuze Salomon a ginnigas loskaberzhoù d'an AOTROU, war aoter an AOTROU en doa savet dirak ar porched.\n13 Hag e kinnige bemdez ar pezh a oa bet gourc'hemennet gant Moizez, d'an deizioù sabad, d'al loarioù nevez, d'ar gouelioù meur, teir gwech ar bloaz: gouel ar bara hep goell, gouel ar sizhunioù, gouel al logelloù.\n14 Lakaat a reas, hervez urzh David, kevrennoù an aberzhourien hervez o servijoù, hag al Levited hervez o c'hargoù, evit meuliñ hag evit servijañ dirak an aberzhourien, hervez ar servij pemdeziek, hag ar borzhierien hervez o c'hevrennoù, ouzh pep dor; rak evel-se en doa gourc'hemennet David, den Doue.\n15 Ne bellajont ket diouzh gourc'hemenn ar roue diwar-benn an aberzhourien hag al Levited, evit netra ebet, nag evit an teñzorioù.\n16 Evel-se e voe kempennet holl labour Salomon, betek an deiz ma voe diazezet ti an AOTROU, ha betek ma voe echuet. Hag evel-se e voe peurc'hraet ti an AOTROU.\n18 Huram a gasas dezhañ, dindan ren e servijerien, listri ha servijerien oc'h anavezout ar mor. Mont a rejont gant servijerien Salomon da Ofir, hag e kemerjont eno pevar c'hant hanter-kant talant (~ 13500 kg) aour, a zegasjont d'ar roue Salomon.\n1 Rouanez Seba, o vezañ klevet brud Salomon, a zeuas da Jeruzalem da amprouiñ Salomon dre luziadelloù. Un heuliad bras he doa, gant kañvaled o tougen louzoù-frondus, aour e-leizh ha mein prizius. Dont a reas da gavout Salomon, hag e komzas gantañ eus kement he doa en he c'halon.\n4 meuzioù e daol, annezlec'hioù e servijerien, urzh ha gwiskamant a re a servije, e hanaferien hag o gwiskamant, ar grec'henn a gase da di an AOTROU, a voe holl er-maez anezhi hec'h-unan.\n5 Hag e lavaras d'ar roue: Gwir eo ar pezh am eus klevet em bro diwar-benn da stad ha da furnez.\n6 Ne greden ket ar pezh a lavared, betek ma'z on deuet ha ma o deus gwelet va daoulagad. Ha setu, ne oa lavaret din nemet an hanter eus da furnez vras. Tremen a rez kement am boa klevet eus da vrud.\n7 Eürus eo da dud! Eürus da servijerien en em zalc'h bepred dirazout hag a selaou da furnez!\n9 Hag e roas d'ar roue kant ugent talant (~ 3600 kg) aour, louzoù-frondus e-leizh, ha mein prizius. Ha ne voe ken a louzoù-frondus evel ar re a roas rouanez Seba d'ar roue Salomon.\n11 Gant ar c'hoad santal-se e reas ar roue skalieroù evit ti an AOTROU hag evit ti ar roue, ha telennoù ha lourennoù evit ar ganerien. Ne oa ket bet gwelet diagent reoù heñvel e bro Juda.\n12 Ar roue Salomon a roas da rouanez Seba kement a c'hoantaas, ar pezh a c'houlennas, muioc'h eget n'he doa degaset d'ar roue, hag e tistroas hag ez eas d'he bro, hi hag he servijerien.\n13 Pouez an aour a zeue da Salomon bep bloaz a oa c'hwec'h kant c'hwec'h ha tri-ugent talant (~ 20 tonenn) aour;\n14 hag ouzhpenn-se e oa ar pezh a zegase ar werzherien hag ar varc'hadourien. Holl rouaned Arabia, ha gouarnourien ar broioù-se a zegase aour hag arc'hant da Salomon.\n15 Ar roue Salomon a reas daou-c'hant skoed aour morzholiet, o lakaat da-se c'hwec'h kant sikl (~ 6 kg) aour evit pep skoed,\n16 ha tri c'hant skoed bihanoc'h en aour morzholiet, o lakaat tri c'hant sikl (~ 3 kg) aour evit pep skoed. Ar roue a lakaas anezho e ti koad al Liban.\n17 Ar roue a reas ivez un tron olifant bras, a c'holoas gant aour glan.\n18 An tron en doa c'hwec'h derez, ur skabell aour staget ouzh an tron, brenkoù a bep tu d'ar gador, ha daou leon en em zalc'he e-kichen ar brenkoù.\n19 Bez' e oa ivez eno daouzek leon war ar c'hwec'h derez, a bep tu. Netra heñvel ne oa bet graet e rouantelezh ebet.\n20 Holl hanafoù ar roue Salomon a oa en aour, hag holl listri ti koad al Liban a oa en aour glan. Netra ne oa en arc'hant. Ne veze graet van ebet anezhañ en deizioù Salomon.\n21 Rak batimantoù ar roue a yae da Darsiz gant servijerien Huram, hag ur wech bep tri bloaz, e teue en-dro batimantoù Tarsiz da zegas aour, arc'hant, olifant, marmouzien ha pauned.\n22 Evel-se ar roue Salomon a voe brasoc'h eget holl rouaned an douar, dre e binvidigezh hag e furnez.\n24 Pep hini anezho a zegase e brof, listri arc'hant, listri aour, dilhad, armoù, louzoù-frondus, kezeg, muled, bloaz dre vloaz.\n25 Salomon en doa pevar mil kraou-kezeg, kirri, ha daouzek mil marc'heger, a lakaas er c'hêrioù ma veze dalc'het e girri hag e-kichen ar roue e Jeruzalem.\n27 Hag ar roue a reas d'an arc'hant bezañ e Jeruzalem evel ar vein, ha d'ar sedrez ken niverus hag ar sikamor a zo er blaenenn.\n29 Diwar-benn nemorant oberoù Salomon, ar re gentañ hag ar re ziwezhañ, n'eo ket skrivet kement-se e levr Natan ar profed, hag e profediezh Akija eus Silo, hag e gweledigezh Jeedo ar gwelour, diwar-benn Jeroboam mab Nebad?\n31 Ha Salomon a c'hourvezas gant e dadoù, hag e voe sebeliet e kêr David e dad. Ha Roboam e vab a renas en e lec'h.\n2 Pa glevas Jeroboam mab Nebad kement-se, e oa en Ejipt, e-lec'h ma oa tec'het a-zirak ar roue Salomon; neuze e tistroas eus an Ejipt.\n3 Kaset e voe da c'hervel anezhañ. Jeroboam hag holl Israel a zeuas hag a gomzas ouzh Roboam o lavarout:\n5 Hag e lavaras dezho: Distroit da'm c'havout a-benn tri deiz; hag ar bobl a yeas kuit.\n14 Hag e komzas outo hervez ali ar re yaouank, o lavarout: Va zad en deus lakaet warnoc'h ur yev pounner, met me a lakaio ho yev pounneroc'h c'hoazh. Va zad en deus kastizet ac'hanoc'h gant skourjezoù, met me a raio gant skourjezoù-kruged.\n18 Ar roue Roboam a gasas Hadoram, karget eus an tailhoù, met mibien Israel a labezas anezhañ gant mein, hag e varvas. Ar roue Roboam a hastas pignat war ur c'harr da dec'hout da Jeruzalem.\n4 Evel-henn e komz an AOTROU: N'it ket d'ober brezel a-enep ho preudeur, distroit pep hini ac'hanoc'h d'e di, rak kement-se a zeu eus va ferzh. Hag e sentjont ouzh komzoù an AOTROU, hag e tistrojont o tilezel o stourm a-enep Jeroboam.\n12 E pep kêr e lakaas skoedoù ha goafioù, hag e reas dezho dont da vezañ kreñvoc'h-kreñvañ. Juda ha Benjamin a oa dezhañ.\n13 An aberzhourien hag al Levited, en holl Israel, a zeuas d'e gavout eus o holl gornioù-bro.\n14 Rak al Levited a zilezas o douaroù hag o domanioù evit dont da Juda ha da Jeruzalem, dre m'en doa o distaolet Jeroboam, gant e vibien, er-maez eus o c'hargoù a aberzhourien d'an AOTROU,\n15 hag en doa lakaet aberzhourien dezhañ evit an uhellec'hioù, hag evit ar bouc'hed hag al leueoù en doa graet.\n16 War o lerc'h, eus holl veuriadoù Israel, ar re en em stage en o c'halon da glask an AOTROU a zeuas da Jeruzalem, evit aberzhiñ d'an AOTROU, Doue o zadoù.\n18 Roboam a gemeras da wreg Mahalad merc'h Jerimod, mab David, hag Abikail merc'h Eliab, mab Jese,\n19 a c'hanas dezhañ mibien: Jeush, Shemaria ha Zaham.\n20 Ha goude e kemeras Maaka merc'h Absalom, a c'hanas dezhañ Abija, Atai, Ziza ha Shelomid.\n21 Roboam a garas Maaka merc'h Absalom muioc'h eget e holl wragez ha serc'hed. Kemeret en doa triwec'h gwreg ha tri-ugent serc'h, hag e voe tad da eizh mab warn-ugent ha da dri-ugent merc'h.\n22 Roboam a lakaas Abija mab Maaka da benn, evel rener e-touez e vreudeur, e-sell d'ober gantañ ar roue.\n23 Hag e reas gant furnez, o stlabezañ e holl vibien en holl gornioù-bro Juda ha Benjamin, en holl gêrioù kreñv, hag e roas dezho bevañs gant leunder, hag e c'houlennas evito un niver bras a wragez.\n2 D'ar pempvet bloaz eus ar roue Roboam, e pignas Shishak roue an Ejipt a-enep Jeruzalem, rak pec'het o doa a-enep an AOTROU.\n3 Bez' e oa gantañ mil daou c'hant karr ha tri-ugent mil marc'heger, hag ur bobl diniver a zeuas eus an Ejipt gantañ, Libiz, Sukkiiz hag Etiopiz.\n4 Tapout a reas ar c'hêrioù kreñv a oa da Juda, hag e teuas da Jeruzalem.\n5 Neuze Shemaja ar profed a zeuas da gavout Roboam ha pennoù Juda a oa dastumet e Jeruzalem, dre ma tostae Shishak, hag e lavaras: Evel-henn e komz an AOTROU: Dilezet hoc'h eus ac'hanon, ha me ivez a zilez ac'hanoc'h etre daouarn Shishak.\n8 Koulskoude e vint sujet dezhañ, evit ma ouezint petra eo servijañ ac'hanon ha servijañ rouantelezhioù ar broioù all.\n10 Ar roue Roboam a reas skoedoù arem en o lec'h, hag e lakaas anezho etre daouarn pennoù ar rederien a ziwalle dor ti ar roue.\n11 Bep gwech ma'z ae ar roue da di an AOTROU, ar rederien a zeue hag a zouge anezho, ha goude o degasent en-dro e kambr ar rederien.\n12 Evel-se, evel ma oa en em izelaet, kounnar an AOTROU a zistroas dioutañ, ha ne zistrujas ket anezhañ penn-da-benn. Bez' e oa c'hoazh traoù mat e Juda.\n15 Diwar-benn oberoù Roboam, ar re gentañ hag ar re ziwezhañ, n'eo ket skrivet kement-se e levrioù Shemaja ar profed hag Iddo ar gwelour, el lignezouriezh? Bez' e voe brezelioù dibaouez etre Roboam ha Jeroboam.\n16 Ha Roboam a c'hourvezas gant e dadoù, hag e voe sebeliet e kêr David. Hag Abija e vab a renas en e lec'h.\n1 En triwec'hvet bloaz eus ar roue Jeroboam, e teuas Abija da roue war Juda.\n2 Ren a reas tri bloaz e Jeruzalem. E vamm a oa anvet Mikaja merc'h Uriel eus Gibea. Ha brezel a voe etre Abija ha Jeroboam.\n3 Abija a grogas gant ar brezel gant un arme a vrezelourien galonek, pevar c'hant mil den a zibab. Jeroboam a renkas a-enep dezhañ, evit ar brezel, eizh kant mil den a zibab, brezelourien galonek.\n4 Abija en em zalc'has war-lein Menez Zemaraim, a zo e menezioù Efraim, hag e lavaras: Jeroboam hag holl Israel, selaouit-me!\n5 Ha ne dleit ket gouzout en deus an AOTROU Doue Israel roet ar ren war Israel da Zavid, evit biken, dezhañ ha d'e vibien, dre un emglev didorrus?\n7 Ha tud a netra, tud fall, a zo en em unanet gantañ, hag int o deus en em nerzhekaet a-enep Roboam mab Salomon. Roboam a oa yaouank ha tener, ha ne c'hellas ket derc'hel dirazo.\n8 Ha bremañ e teu d'ho soñj derc'hel dirak rouantelezh an AOTROU, a zo etre daouarn mibien David. C'hwi a zo un niver bras, ha ganeoc'h emañ al leueoù aour en deus graet deoc'h Jeroboam evit bezañ ho toueoù.\n9 Ha n'hoc'h eus ket kaset kuit aberzhourien an AOTROU, mibien Aaron, hag al Levited? Ha n'hoc'h eus ket graet deoc'h aberzhourien evel pobloù ar broadoù? Pep hini a zo deuet evit bezañ kensakret gant ur c'hole yaouank ha seizh tourz, a zo deuet da vezañ aberzhour d'ar pezh n'eo ket Doue.\n10 Evidomp-ni, an AOTROU eo hon Doue, ha n'hon eus ket e zilezet. An aberzhourien a ra servij an AOTROU a zo mibien Aaron, hag al Levited a zo gant o labour,\n11 o lakaat da vogediñ evit an AOTROU, bep mintin ha bep abardaez, al loskaberzhoù hag an ezañs a c'hwezh-vat. Ar baraoù a ginnig a zo renket war an daol c'hlan, hag e vez enaouet ar c'hantolor aour gant e lampoù bep abardaez. Rak mirout a reomp ar pezh a fell d'an AOTROU hon Doue e vefe miret, met c'hwi hoc'h eus e zilezet.\n12 Setu, Doue hag e aberzhourien a zo ganeomp, en hor penn, hag o deus ganto an trompilhoù tregernus, evit tregerniñ a-enep deoc'h. Mibien Israel, na stourmit ket a-enep an AOTROU, Doue ho tadoù, rak ne reot ket berzh.\n13 Jeroboam a lakaas ur ged d'ober un distro evit tostaat a-ziadreñv. Evel-se e oa a-dal da Juda, hag ar ged a oa a-dreñv d'ar re-mañ.\n14 Re Juda a sellas eta, ha setu, o doa an emgann en a-raok hag en a-dreñv. Hag e krijont d'an AOTROU, hag an aberzhourien a sonas an trompilhoù.\n15 Holl dud Juda a laoskas youc'hadennoù, ha pa youc'has tud Juda, Doue a skoas war Jeroboam hag holl Israel dirak Abija ha Juda.\n16 Mibien Israel a dec'has dirak Juda, ha Doue a lakaas anezho etre o daouarn.\n17 Abija hag e bobl a reas ul lazhadeg vras, hag e kouezhas pemp kant mil den a zibab eus Israel, skoet d'ar marv.\n18 Mibien Israel a voe mezhekaet en amzer-se, ha mibien Juda a zeuas da vezañ kreñv, dre m'o doa en em harpet war an AOTROU, Doue o zadoù.\n19 Abija a redas war-lerc'h Jeroboam, hag e tapas digantañ kêrioù: Betel hag he c'hêrioù tro-dro, Jeshana hag he c'hêrioù tro-dro, Efron hag he c'hêrioù tro-dro.\n20 Jeroboam n'en doe nerzh ebet ken e-pad amzer Abija. An AOTROU a skoas warnañ, hag e varvas.\n21 Abija a zeuas da vezañ galloudek. Kemer a reas pevarzek gwreg, hag en doe daou vab warn-ugent ha c'hwezek merc'h.\n1 Hag Abija a c'hourvezas gant e dadoù, hag e voe sebeliet e kêr David. Hag Asa e vab a renas en e lec'h. En e amzer, ar vro a voe en diskuizh e-pad dek vloaz.\n3 Lemel a reas kuit an aoterioù estren hag an uhellec'hioù, hag e torras ar peulioù hag e tiskaras an Asheraoù (= doueezoù).\n4 Hag ec'h urzhias da Juda klask an AOTROU, Doue o zadoù, ha mirout al lezenn hag ar gourc'hemennoù.\n5 Lemel a reas eus holl gêrioù Juda an uhellec'hioù hag ar peulioù-heol. Hag ar rouantelezh a voe en diskuizh dirazañ.\n7 Lavarout a reas da Juda: Savomp ar c'hêrioù-mañ, lakaomp en-dro dezho mogerioù, tourioù, dorojoù ha prennoù, ar vro a zo c'hoazh dirazomp, dre ma hon eus klasket an AOTROU hon Doue; e glasket hon eus, ha roet en deus diskuizh deomp a bep tu. Evel-se e savjont hag e rejont berzh.\n8 Asa en doa un arme eus Juda, tri c'hant mil den o tougen ar skoed hag ar goaf, hag eus Benjamin, daou c'hant pevar-ugent mil den o tougen ar skoed bihan hag o tennañ ar wareg, holl a oa brezelourien galonek.\n9 Zerak an Etiopiad a yeas a-enep dezho gant un arme a ur milion a dud ha tri c'hant karr. Dont a reas betek Maresha.\n11 Asa a grias d'an AOTROU e Zoue hag a lavaras: AOTROU! Evidout, ken aes eo sikour ar re a zo kalz hag ar re a zo dinerzh. Sikour ac'hanomp, AOTROU hon Doue! Rak warnout ez omp en em harpet, hag ez anv ez omp deuet a-enep an engroez-mañ. Te eo an AOTROU hon Doue, gant na drec'ho ket an den warnout!\n12 An AOTROU a skoas war an Etiopiz dirak Asa ha dirak Juda, hag an Etiopiz a dec'has kuit.\n13 Asa hag ar bobl a oa gantañ a redas war o lerc'h betek Gerar, hag e kouezhas kement a Etiopiz ken ne c'helljont ket saveteiñ o buhez. Rak brevet e oant bet dirak an AOTROU hag e arme, hag e voe dezouget ur breizhenn vras.\n2 hag ez eas da gavout Asa, hag e lavaras dezhañ: Asa hag holl Juda ha Benjamin, selaouit-me! An AOTROU a vez ganeoc'h pa vezit gantañ. Mar klaskit anezhañ, c'hwi en kavo; met mar dilezit anezhañ, eñ ho tilezo.\n4 met en o enkrez e tistrojont d'an AOTROU, Doue Israel, hag e glasket o deus, ha kavet eo bet ganto.\n7 C'hwi eta, bezit kreñv, gant na vo ket dinerzhet ho taouarn, rak ur gopr a vo evit hoc'h oberoù.\n8 Pa glevas Asa ar c'homzoù-se ha profediezh Obed ar profed, en em greñvaas, hag e lamas kuit an traoù euzhus diouzh holl vro Juda ha Benjamin, ha diouzh ar c'hêrioù en doa tapet e menez Efraim. Nevesaat a reas aoter an AOTROU a oa dirak porched an AOTROU.\n11 Hag ec'h aberzhjont d'an AOTROU, en deiz-se, seizh kant ejen ha seizh mil dañvad, eus ar preizh o doa degaset.\n13 e doare ma vefe lakaet d'ar marv an holl re na glaskfent ket an AOTROU, Doue Israel, ar re vihan hag ar re vras, ar baotred hag ar plac'hed.\n14 Hag e rejont le d'an AOTROU, a vouezh uhel, gant trouz ha gant son an trompilhoù hag ar shofaroù.\n15 Hag holl Juda a voe laouen diwar-benn al le-se, dre m'o doa touet a-greiz o holl galon, ha m'o doa klasket an AOTROU gant o holl youl. Hag e gavet o doa, hag an AOTROU a roas diskuizh dezho a bep tu.\n16 Ar roue Asa a lamas zoken digant e vamm Maaka he lesanv a rouanez, dre m'he doa graet un idol evit Ashera. Asa a ziskaras hec'h idol, en lakaas a-dammoù, hag en devas e-kichen froud Kedron.\n17 Met an uhellec'hioù ne voent ket lamet kuit a-greiz Israel. Koulskoude kalon Asa a voe eeun e-pad e holl zeizioù.\n18 Lakaat a reas e ti Doue an traoù a oa bet santelaet gant e dad hag ar pezh en doa santelaet e-unan, arc'hant, aour ha listri.\n1 Er c'hwec'hvet bloaz ha tregont eus ren Asa, Baesha roue Israel a bignas a-enep Juda, hag e savas Rama, evit herzel ouzh an dud da zont pe da vont etrezek Asa roue Juda.\n2 Neuze Asa a dennas arc'hant hag aour eus teñzorioù ti an AOTROU ha ti ar roue, hag o c'hasas da Ven-Hadad roue Siria, a oa o chom e Damask, en ur lavarout:\n3 Bez' ez eus un emglev etre te ha me, evel ma oa etre va zad ha da hini. Setu e kasan dit arc'hant hag aour, kae, torr da emglev gant Baesha roue Israel, evit ma pellaio diouzhin.\n4 Ben-Hadad a selaouas ouzh ar roue Asa, hag e kasas pennoù e arme a-enep kêrioù Israel. Hag e skojont war Ijon, Dan, Abel-Maim, hag holl zastumlec'hioù kêrioù Neftali.\n5 Adalek ma ouezas-se Baesha, e paouezas da sevel Rama, hag ec'h ehanas e labour.\n6 Neuze ar roue Asa a gemeras gantañ holl Juda, hag e kasjont ar vein hag ar c'hoad eus Rama, a lakae Baesha da sevel. Ganto e savas Geba ha Mizpa.\n7 En amzer-se Hanani ar gwelour a zeuas da gavout Asa roue Juda, hag e lavaras dezhañ: Dre ma'z out en em harpet war roue Siria ha ma ned out ket harpet war an AOTROU da Zoue, arme roue Siria he deus tec'het diouzh da zorn.\n8 Daoust hag an Etiopiz hag al Libiz ne oant ket un arme vras-meurbet, gant kirri ha marc'hegerien niverus? Met dre ma ec'h eus en em harpet war an AOTROU, lakaet en deus anezho etre da zaouarn.\n9 Rak daoulagad an AOTROU a astenn o sell war an holl zouar, evit kreñvaat a re a zo o c'halon a-grenn dezhañ. Graet ec'h eus evel un den diskiant diwar-benn kement-se, hag ez po brezelioù en amzer da zont.\n10 Asa a voe kounnaret a-enep ar gwelour, hag e lakaas anezhañ en toull-bac'h, rak fuloret e oa en e enep diwar-benn-se. Asa a wallgasas ivez darn eus ar bobl er mare-se.\n12 En navet bloaz ha tregont eus e ren, Asa a voe klañv eus e dreid, hag e gleñved a oa gwall c'harv. Koulskoude, en e gleñved ne glaskas ket an AOTROU, met ar vezeien.\n13 Hag Asa a c'hourvezas gant e dadoù, hag e varvas er c'hentañ bloaz ha daou-ugent eus e ren,\n14 hag e voe sebeliet er bez en doa kleuzet evitañ e kêr David. Gourvezet e voe war ur gwele leuniet a louzoù-frondus hag a c'hwezhioù-mat kempennet hervez arz ar frondour, hag e voe devet evitañ un niver bras-meurbet anezho.\n1 Ha Jozafad e vab a renas en e lec'h, hag hemañ en em greñvaas a-enep Israel.\n4 Rak klask a reas Doue e dad, hag e kerzhas en e c'hourc'hemennoù, ha nann hervez ar pezh a rae Israel.\n6 Hag e galon a greskas e hentoù an AOTROU, hag e lamas c'hoazh diouzh Juda an uhellec'hioù hag an Asheraoù (= doueezoù).\n11 Ar Filistined a zegasas da Jozafad profoù hag ur c'hinnig en arc'hant. An Arabed a zegasas dezhañ loened, seizh mil seizh kant tourz ha seizh mil seizh kant bouc'h.\n12 Evel-se e teuas Jozafad da vezañ bras-kenañ. Hag e savas e Juda kreñvlec'hioù ha kêrioù a servije da diez-dastum.\n14 ha setu o niveradeg, hervez tiez o zadoù. Pennoù milieroù eus Juda: Adna ar penn, gant tri c'hant mil brezelour kalonek;\n15 en e gichen, Jokanan ar penn, gant daou c'hant pevar-ugent mil den;\n16 en e gichen, Amasia mab Zikri, a oa en em ginniget a-youl-vat d'an AOTROU, gant daou c'hant mil brezelour kalonek.\n17 Eus Benjamin: Eliada, brezelour kalonek, gant daou c'hant mil den o tougen ar wareg hag ar skoed;\n19 Ar re-se a servije ar roue, ouzhpenn ar re en doa lakaet ar roue er c'hêrioù kreñv en holl Juda.\n2 Hag a-benn un nebeud bloavezhioù e tiskennas da gavout Akab e Samaria. Akab a lazhas evitañ hag evit ar bobl a oa gantañ un niver bras a zeñved hag a ejened, hag ec'h alias anezhañ da bignat a-enep Ramod-Galaad.\n3 Akab roue Israel a lavaras da Jozafad roue Juda: Ha dont a ri ganin a-enep Ramod-Galaad? Hag e respontas dezhañ: Me eveldout, ha va fobl evel da bobl, ni a yelo ganit d'ar brezel.\n5 Roue Israel a zastumas pevar c'hant profed, hag e lavaras dezho: Ha mont a raimp d'ar brezel a-enep Ramod-Galaad pe ned in ket? Hag e respontjont: Pign, rak Doue a lakaio anezhi etre daouarn ar roue.\n6 Met Jozafad a lavaras: Ha n'eus ket amañ profed d'an AOTROU ken, ma c'houlennimp kuzul digantañ?\n7 Roue Israel a lavaras da Jozafad: C'hoazh ez eus un den a c'heller goulenn ali digant an AOTROU drezañ, met e gasaat a ran, rak ne vez profedet gantañ mad ebet diwar va fenn, met atav an droug: Mika mab Jimla eo. Jozafad a lavaras: Gant na gomzo ket ar roue evel-se!\n8 Neuze roue Israel a c'halvas ur spazhad hag a lavaras dezhañ: Laka buan Mika mab Jimla da zont.\n10 Sedesia mab Kenaana, o vezañ graet kerniel houarn dezhañ, a lavaras: Evel-henn e komz an AOTROU: Gant ar c'herniel-mañ e vounti ar Siriz betek o distrujañ.\n12 Ar c'hannad a oa aet da c'hervel Mika a gomzas outañ o lavarout: Setu, ar brofeded a lavar holl, a c'henoù unvan, traoù mat d'ar roue; mar plij, ra vo eta da gomz heñvel ouzh o re, ha disklêr ar mad!\n14 Dont a reas eta etrezek ar roue, hag ar roue a lavaras dezhañ: Mika, ha mont a raimp d'ar brezel a-enep Ramod-Galaad pe ned in ket? Hag e respontas: Pignit, hag e reot berzh, lakaet e vint etre ho taouarn.\n15 Ar roue a lavaras dezhañ: Pet gwech e pedin ac'hanout da lavarout din nemet ar wirionez en anv an AOTROU?\n16 Hag e respontas: Gwelet em eus holl Israel a-stlabez dre ar menezioù, evel un tropell deñved hep mesaer, hag an AOTROU en deus lavaret: An dud-se n'o deus mestr ebet, ra zistroio pep hini d'e di e peoc'h.\n17 Roue Israel a lavaras da Jozafad: Daoust ha ne'm eus ket lavaret dit, ne vez profedet gantañ mad ebet diwar va fenn, met an droug?\n18 Hag e lavaras: Setu perak, selaouit ger an AOTROU: Gwelet em eus an AOTROU azezet war e dron, hag holl arme an neñvoù en em zalc'he a-zehou hag a-gleiz dezhañ.\n20 Ur spered a zeuas a-raok d'en em zerc'hel dirak an AOTROU, hag e lavaras: Me a douello anezhañ. An AOTROU a lavaras: Penaos?\n21 Hag e respontas: Mont a rin hag e vin ur spered a c'haou e genoù e holl brofeded. An AOTROU a lavaras: E douellañ a ri, hag e teui a-benn outañ. Kae er-maez ha gra evel-se.\n22 Bremañ eta, setu, an AOTROU en deus lakaet ur spered a c'haou e genoù da brofeded, hag an AOTROU en deus disklêriet droug a-enep dit.\n24 Mika a respontas: Kement-se a weli en deiz ma'z i eus kambr da gambr evit kuzhat.\n26 ha lavarit: Evel-henn en deus lavaret ar roue: Lakait an den-mañ en toull-bac'h, ha bevit-eñ gant bara ar glac'har ha dour ar glac'har, betek ma tistroin e peoc'h.\n27 Mika a respontas: Mar distroez e peoc’h, an AOTROU n'en deus ket komzet ouzhin. Hag e lavaras: Selaouit, c'hwi holl bobloù!\n29 Roue Israel a lavaras da Jozafad: Me a dreuzwisko evit mont d'ar brezel, ha te a wisko da zilhad. Ha roue Israel a dreuzwiskas, hag ez ejont d'ar brezel.\n31 Pa welas pennoù ar c'hirri Jozafad, e lavarjont: Roue Israel eo! Hag e teuint en-dro dezhañ evit e argadiñ. Jozafad a grias, hag an AOTROU a sikouras anezhañ, ha Doue o fellaas dioutañ.\n32 Pa welas pennoù ar c'hirri ne oa ket roue Israel, e tistrojont dioutañ.\n33 Neuze un den a dennas gant e wareg dre zegouezh, hag e tizhas roue Israel etre ar juntoù hag an hobregon. Ar roue a lavaras d'an hini a rene e garr: Distro ha kas ac'hanon er-maez eus an emgannlec'h, rak gloazet on.\n34 Hag en deiz-se ar stourm a voe garv. Roue Israel a chomas en e garr, a-dal d'ar Siriz, betek an abardaez. Hag e varvas war-dro pa guzhas an heol.\n1 Jozafad roue Juda a zistroas e peoc'h d'e di e Jeruzalem.\n2 Jehu mab ar gwelour Hanani a yeas en arbenn d'ar roue Jozafad, hag e lavaras dezhañ: Ha ret eo sikour un den fall? Enebourien an AOTROU eo a garez? En abeg da-se an AOTROU a zo kounnaret a-enep dit.\n3 Koulskoude traoù mat a vez kavet ennout, rak lamet ec'h eus an Asheraoù (= doueezoù), hag out en em staget ez kalon da glask Doue.\n4 Ha Jozafad a chomas e Jeruzalem. Ha mont a reas a-nevez e-touez ar bobl, adalek Beer-Sheba betek menez Efraim, hag e tistroas anezho d'an AOTROU, Doue o zadoù.\n6 Hag e lavaras d'ar varnerien: Eveshait ouzh ar pezh a reot, rak ne vo ket evit un den e varnot, met evit an AOTROU, a vo ganeoc'h pa varnot.\n7 Bremañ ra vo doujañs an AOTROU warnoc'h. Taolit evezh ouzh ar pezh a reot, rak n'eus ket a zireizhder en AOTROU hon Doue, ne ra van eus diavaez an den, nag eus degemeridigezh a brofoù.\n10 Evit an holl gaozioù a zeuio dirazoc'h, a-berzh ho preudeur a zo o chom en o c'hêrioù, etre gwad ha gwad, lezenn ha gourc'hemenn, reolennoù ha barnedigezhioù, e sklêrijennot anezho evit na vint ket kablus dirak an AOTROU, ha na vo ket a gounnar warnoc'h ha war ho preudeur. Evel-se e reot, ha ne viot ket kavet kablus.\n11 Ha setu, Amaria an aberzhour-meur a zo lakaet warnoc'h evit holl aferoù an AOTROU, ha Zebadia mab Ismael, priñs ti Juda, evit holl aferoù ar roue, hag evel skribed hoc'h eus al Levited dirazoc'h. Bezit kreñv ha grit evel-se. An AOTROU a vo gant an den a ra vad.\n2 Hag e teuas tud da gomz da Jozafad o lavarout: Dont a ra a-enep dit un engroez bras eus an tu all d'ar mor, eus Siria. Ha setu ez int en Hazazon-Tamar, hag a zo En-Gedi.\n5 Jozafad en em zalc'has e-kreiz bodadeg Juda ha Jeruzalem e ti an AOTROU, dirak al leurenn nevez,\n6 hag e lavaras: AOTROU, Doue hon tadoù, ha n'eo ket te a zo Doue en neñvoù, hag an hini a ren war holl rouantelezhioù ar broadoù? N'emañ ket ez torn an nerzh hag ar galloud, e doare na c'hell den herzel ouzhit?\n7 Ha n'eo ket te, hon Doue, an hini en deus diberc'hennet tud ar vro-mañ dirak da bobl Israel, hag en deus he roet da viken da lignez Abraham, a gare ac'hanout?\n9 Mar deu warnomp ur gwalleur bennak, ar c'hleze, ar varnedigezh, ar vosenn pe an naonegezh, en em zalc'hin dirak an ti-mañ ha dirazout, rak da anv a zo en ti-mañ, hag e c'harmimp etrezek ennout en hon estrenvan, ha te a selaouo hag a zieubo!\n10 Bremañ, setu mibien Ammon ha Moab, hag ar re eus menez Seir, ha na'z poa ket lezet mibien Israel da vont en o zouez pa zeuent eus bro Ejipt, hag e tistrojont diouto ha n'o deus ket o distrujet,\n11 setu e paeont ac'hanomp en ur zont da gas ac'hanomp kuit eus da hêrezh, ac'h eus hol lakaet da berc'hennañ.\n12 O hon Doue! Daoust ha ne varni ket anezho? N'eus ket a nerzh ennomp dirak an niver bras-mañ a zeu a-enep deomp, ha n'ouzomp ket petra ober, met hon daoulagad a zo warnout.\n13 Holl Juda en em zalc'he dirak an AOTROU, gant o ziegezhioù, o gwragez hag o bugale.\n15 hag e lavaras: C'hwi, holl Juda ha tud Jeruzalem, ha te roue Jozafad, bezit evezhiek! Evel-henn e komz an AOTROU deoc'h: N'ho pet ket aon ha na spontit ket dirak an engroez bras-se, rak ne vo ket deoc'h da vrezeliñ, met da Zoue.\n16 Diskennit warc'hoazh a-enep dezho. Setu e vint o pignat dre grec'hienn Ziz, hag e kavot anezho e penn an draonienn, dirak gouelec'h Jeruel.\n17 Ne vo ket deoc'h da stourm a-enep dezho, kit hag en em zalc'hit eno, ha gwelit ar silvidigezh ez a an AOTROU da reiñ deoc'h. Juda ha Jeruzalem, n'ho pet ket aon ha na spontit ket! Warc'hoazh, kit en arbenn dezho, hag an AOTROU a vo ganeoc'h.\n18 Neuze Jozafad a stouas, e zremm d'an douar, hag holl Juda ha tud Jeruzalem a gouezhas dirak an AOTROU, oc'h azeuliñ an AOTROU.\n20 Ha mintin mat e savjont hag ez ejont etrezek gouelec'h Tekoa. Hag evel ma'z aent, Jozafad en em zalc'has eno hag a lavaras: Juda ha tud Jeruzalem, selaouit-me! Kredit en AOTROU ho Toue, hag e viot e surentez. Kredit e brofeded, hag e reot berzh.\n21 Hag, o vezañ kemeret kuzul digant ar bobl, e lakaas kanerien d'an AOTROU evit meuliñ e veurded santel; o kerzhout dirak an arme, e lavarent: Meulit an AOTROU, rak e drugarez a bad da viken!\n22 D'an ampoent ma krogjont gant ar c'han hag ar veuleudi, an AOTROU a lakaas pechoù a-enep mibien Ammon, Moab ha re eus menez Seir, a zeue a-enep Juda. Hag e voent pilet.\n23 Mibien Ammon ha Moab en em savas a-enep tud menez Seir, evel evit o lakaat da verz hag o distrujañ. Ha p'o doe echu gant tud Seir, en em sikourjont an eil egile d'en em zistrujañ kenetrezo.\n24 Pa erruas Juda war an uhelenn a-belec'h e vez gwelet ar gouelec'h, e selljont etrezek an engroez-se, ha setu, e oa korfoù marv war an douar, hep ma oa tec'het unan anezho.\n25 Evel-se Jozafad hag e bobl a zeuas da gemer o freizh, hag e kavjont e-touez ar c'horfoù marv pinvidigezhioù e-leizh ha traoù prizius, hag e kemerjont kement, ken ne voent ket evit o dougen. Hag e voent tri devezh o tastum ar preizh, rak bras e oa.\n26 D'ar pevare deiz en em zastumjont e traonienn ar Beraka (= Bennozh), rak eno e vennigjont an AOTROU. Setu perak eo bet anvet al lec'h-se, betek hiziv, traonienn ar Beraka.\n31 Jozafad a renas eta war Juda. Pemp bloaz ha tregont e oa Jozafad pa zeuas da roue, hag e renas pemp bloaz warn-ugent e Jeruzalem. E vamm a oa anvet Azuba merc'h Shilki.\n32 Kerzhout a reas war hent Asa e dad ha ne zistroas ket diwarnañ, oc'h ober ar pezh a zo reizh dirak daoulagad an AOTROU.\n33 Koulskoude an uhellec'hioù ne voent ket lamet, hag ar bobl n'he doa ket troet he c'halon etrezek Doue o zadoù.\n37 Neuze Eliezer mab Dodava, eus Maresha, a brofedas a-enep Jozafad, o lavarout: Dre ma ec'h eus en em unanet gant Akazia, an AOTROU en deus distrujet da oberenn. Hag al listri a voe bruzunet, ha ne c'helljont ket mont da Darsiz.\n1 Ha Jozafad a c'hourvezas gant e dadoù, hag e voe sebeliet gant e dadoù e kêr David. Ha Joram e vab a renas en e lec'h.\n2 Bez' en doa breudeur, mibien Jozafad: Azaria, Jehiel, Zakaria, Azaria, Mikael ha Shefatia. An holl re-se a oa mibien Jozafad roue Israel.\n3 O zad en doa roet dezho profoù bras, arc'hant, aour ha traoù prizius, gant kêrioù kreñv e Juda. Met ar rouantelezh en doa roet da Joram, dre ma oa ar c'hentañ-ganet.\n4 Pa voe savet Joram war rouantelezh e dad, ha ma voe kreñv, e lazhas gant ar c'hleze e holl vreudeur hag hiniennoù eus pennoù Israel.\n6 Kerzhout a reas war hent rouaned Israel, evel m'en doa graet ti Akab, rak merc'h Akab a oa e wreg, hag e reas ar pezh a zo fall dirak daoulagad an AOTROU.\n7 Koulskoude en abeg d'an emglev en doa graet gant David, ne fellas ket d'an AOTROU distrujañ ti David, hervez ar gomz en doa lavaret da reiñ ul lamp dezhañ ha d'e vibien, da viken.\n9 Joram en em lakaas da gerzhout gant e ofiserien hag e holl girri; o vezañ savet en noz, e pilas an Edomiz a oa en-dro dezhañ, hag holl bennoù ar c'hirri.\n10 Koulskoude en em savet eo Edom a-enep aotrouniezh Juda betek hiziv. En amzer-se ivez en em savas Libna a-enep e aotrouniezh, dre m'en doa dilezet an AOTROU, Doue e dadoù.\n11 Ober a reas ivez uhellec'hioù war menezioù Juda, hag e lakaas tud Jeruzalem da c'hastaouiñ, hag e vountas ivez re Juda da gement-se.\n12 Neuze e voe degaset ur skrid dezhañ a-berzh ar profed Elia, o lavarout: Evel-henn e komz an AOTROU, Doue David da dad: Dre ma ne'c'h eus ket kerzhet war hent Jozafad da dad, na war hent Asa roue Juda,\n13 met ma ec'h eus kerzhet war hent rouaned Israel, en ur lakaat Juda ha tud Jeruzalem da c'hastaouiñ evel m'en deus graet ti Akab, dre ma ec'h eus zoken lazhet da vreudeur, tiegezh da dad, a oa gwelloc'h egedout,\n15 ha te az po kleñvedoù, dre boanioù ez pouzelloù, betek ma teuio er-maez da vouzelloù en abeg d'ar c'hleñved a gresko a zeiz da zeiz.\n17 Pignat a rejont eta a-enep Juda, ec'h argadjont hag e preizhjont an holl binvidigezhioù en em gave e ti ar roue, hag e tegasjont ivez e vibien hag e wragez, e doare ma ne chomas mab ebet gantañ, nemet Joakaz, an hini yaouankañ eus e vibien.\n18 Goude kement-se, an AOTROU a skoas gantañ en e vouzelloù, gant ur c'hleñved dibareüs.\n19 Hag e c'hoarvezas, a-benn ur pennad amzer, e diwezh an eilvet bloaz, ma teuas er-maez e vouzelloù en abeg d'ar c'hleñved, hag e varvas e poanioù bras. E bobl ne lakaas ket da zeviñ warnañ louzoù-frondus, evel ma oa bet graet war e dadoù.\n1 Tud Jeruzalem a lakaas da roue en e lec'h Akazia, an hini yaouankañ eus e vibien, rak ar vandenn deuet d'ar c'hamp gant an Arabed he doa lazhet an holl re goshañ. Evel-se e renas Akazia mab Joram, roue Juda.\n2 Daou vloaz ha daou-ugent e oa Akazia pa zeuas da roue, hag e renas ur bloaz e Jeruzalem. E vamm a oa anvet Atalia merc'h Omri.\n5 Bountet dre o c'huzulioù, ez eas zoken gant Joram mab Akab, roue Israel, d'ar brezel da Ramod-Galaad a-enep Hazael roue Siria. Hag ar Siriz a skoas war Joram.\n6 Hemañ a zistroas da Jizreel evit pareañ, en abeg d'ar gloazioù o doa bet graet dezhañ e Rama, pa stourme a-enep Hazael roue Siria. Azaria (pe Akazia) mab Joram, roue Juda, a ziskennas da welout Joram mab Akab da Jizreel, dre ma oa klañv.\n9 Klask a reas Akazia, a oa kuzhet e Samaria. Tapet e voe ha degaset etrezek Jehu, hag e voe lakaet d'ar marv. Hag e voe sebeliet, rak lavaret e voe: Mab Jozafad eo, an hini en deus klasket AOTROU eus kreiz e galon. Ha ne voe den ken eus ti Akazia a vefe gouest da ren.\n11 Met Joshabead, merc'h ar roue, a gemeras Joaz mab Akazia, hag e laeras anezhañ a-douez mibien ar roue a lakaed d'ar marv, hag e lakaas anezhañ gant e vagerez e sal ar gweleoù. Evel-se, Joshabead, merc'h ar roue, gwreg an aberzhour Jehojada, c'hoar Akazia, a guzhas anezhañ ouzh daoulagad Atalia, ha n'en lakaas ket d'ar marv.\n12 Kuzhet e voe evel-se ganto e-pad c'hwec'h vloaz e ti Doue, e-keit ha ma rene Atalia war ar vro.\n1 D'ar seizhvet bloaz, Jehojada en em greñvaas, hag e reas un emglev gant ar pennoù a gantoù, Azaria mab Jerokam, Ismael mab Jokanan, Azaria mab Obed, Maaseja mab Adaja, hag Elishafad mab Zikri.\n3 An holl vodadenn a reas un emglev gant ar roue e ti Doue. Jehojada a lavaras dezho: Setu, mab ar roue a reno, evel m'en deus disklêriet an AOTROU diwar-benn mibien David.\n4 Setu ar pezh a reot: E-touez ac'hanoc'h hag a zeu e-barzh d'an deiz sabad, un drederenn, aberzhourien ha Levited, a vo porzhierien an treuzoù,\n5 un drederenn all en em zalc'ho e ti ar roue, hag un drederenn ouzh dor Jezod (= an Diazez). Hag an holl bobl a vo war leurennoù ti an AOTROU.\n7 Al Levited a vo en-dro d'ar roue a bep tu, o terc'hel pep hini anezho e armoù en e zaouarn, ha piv bennak a yelo en ti a vo lakaet d'ar marv. C'hwi a vo e-kichen ar roue pa zeuio ha pa'z aio.\n8 Al Levited hag holl Juda a reas kement en doa gourc'hemennet an aberzhour Jehojada. Kemer a rejont pep hini o zud, kenkoulz ar re a yae e-barzh d'an deiz sabad, hag ar re a yae er-maez d'an deiz sabad, rak an aberzhour Jehojada n'en doa ket kaset kuit ar c'hevrennoù.\n9 An aberzhour Jehojada a roas d'ar pennoù a gantoù goafioù, skoedoù bras ha skoedoù bihan a oa bet d'ar roue David hag a oa e ti Doue.\n10 Goude e renkas an holl bobl, pep hini o terc'hel e armoù en e zaouarn, tost ouzh ar roue, tro-dro, adalek tu dehoù an templ betek tu kleiz an templ, a-hed an aoter hag an templ.\n13 Sellout a reas, ha setu, ar roue a oa en e sav e-kichen e golonenn ouzh an digor, ar pennoù hag an trompilhoù a oa e-kichen ar roue, holl bobl ar vro a oa oc'h en em laouenaat, an trompilhoù o seniñ, ar ganerien gant o binvioù-seniñ a rene ar c'hanennoù meuleudi. Atalia a rogas he dilhad hag a lavaras: Iriennad! Iriennad!\n14 An aberzhour Jehojada a reas mont er-maez ar pennoù a gantoù a rene an arme, hag e lavaras dezho: Kasit anezhi er-maez eus ar renkoù, ha ra vo lakaet d'ar marv dre ar c'hleze an hini a yelo war he lerc'h! Met an aberzhour en doa lavaret: Ne lakait ket anezhi d'ar marv e ti an AOTROU.\n15 Lakaat a rejont o dorn warni, hag e tistroas dre hent dor ar C'hezeg da di ar roue, hag eno e lakajont anezhi d'ar marv.\n18 Jehojada a lakaas kargoù ti an AOTROU etre daouarn an aberzhourien Levited, ar re en doa lodennet David evit ti an AOTROU, evit kinnig loskaberzhoù d'an AOTROU, evel m'eo skrivet e lezenn Moizez, gant levenez ha kanaouennoù, hervez urzhioù David.\n19 Hag e lakaas ivez ar borzhierien ouzh dorojoù ti an AOTROU, evit ma n'aje ennañ den dic'hlan ebet, e doare ebet.\n20 Kemer a reas ar pennoù a gantoù, an dud enoret, ar c'houarnourien, hag holl bobl ar vro, hag e reas diskenn ar roue eus ti an AOTROU, hag ez ejont dre an nor uhelañ e ti ar roue, hag e rejont d'ar roue azezañ war dron ar rouantelezh.\n21 Holl bobl ar vro a voe laouen, ha kêr a voe e peoc'h, goude ma voe lakaet d'ar marv Atalia dre ar c'hleze.\n3 Jehojada a roas dezhañ div wreg, hag e voe tad da vibien ha da verc'hed.\n5 Dastum a reas an aberzhourien hag al Levited, hag e lavaras dezho: Kit dre gêrioù Juda, ha dastumit arc'hant dre holl Israel evit reneveziñ ti ho Toue, a vloaz da vloaz, hag hastit an afer-se. Met al Levited ne hastjont ket.\n6 Neuze ar roue a c'halvas Jehojada o fenn, hag e lavaras dezhañ: Perak ne'c'h eus ket eveshaet ma tegasfe al Levited, eus Juda hag eus Jerusalem, an tailhoù en deus lakaet Moizez servijer an AOTROU war holl vodadenn Israel, evit teltenn an Testeni?\n8 Hag ar roue a urzhias ma vefe graet ur c'hef, ha ma vefe lakaet ouzh dor ti an AOTROU, en diavaez.\n9 Neuze e voe embannet e Juda hag e Jeruzalem ma vefe degaset d'an AOTROU an tailhoù lakaet gant Moizez servijer an AOTROU war Israel er gouelec'h.\n10 An holl bennoù hag an holl bobl a voe laouen, hag e tegasjont hag e taoljont er c'hef, betek ma vefe kaset da benn.\n11 Ha pa oa ar mare da zegas ar c'hef da ensellerien ar roue, dre al Levited, ha ma wele ar re-mañ e oa kalz a arc'hant, skrib ar roue hag ur sekretour a-berzh an aberzhour-meur a zeue hag a c'houllondere ar c'hef; goude e kasent anezhañ evit e adlakaat en e lec'h. Ober a raent evel-se deiz goude deiz, hag e tastumjont arc'hant e-leizh.\n12 Ar roue ha Jehojada a roe anezhañ d'ar re a oa karget eus al labour evit servij ti an AOTROU; ar re-mañ a c'hopre benerien ha kilvizien evit reneveziñ ti an AOTROU, hag ivez micherourien en houarn hag en arem evit kaletaat ti an AOTROU.\n14 P'o doe echuet, e tegasjont d'ar roue ha da Jehojada nemorant an arc'hant, hag e voe graet gantañ listri evit ti an AOTROU, listri evit ar servij hag evit an aberzh, tasoù ha listri all en aour hag en arc'hant. Hag e voe kinniget dalc'hmat loskaberzhoù e ti an AOTROU, e-pad ma vevas Jehojada.\n20 Ha Spered Doue a wiskas Zakaria mab an aberzhour Jehojada. Hemañ en em zalc'has en e sav dirak ar bobl, hag e lavaras dezho: Evel-henn e komz Doue: Perak e torrit gourc'hemenn an AOTROU? Ne reot ket berzh, rak dilezet hoc'h eus an AOTROU, hag eñ a zilezo ac'hanoc'h.\n22 Ar roue Joaz n'en doe ket soñj eus ar vadelezh en doa bet en e geñver Jehojada tad Zakaria, hag e lazhas e vab, a lavaras en ur vervel: An AOTROU a wel hag a c'houlenno kont!\n23 Pa voe echuet ar bloavezh, e pignas arme Siria a-enep Joaz, hag e teujont da Juda ha da Jeruzalem, hag e tistrujont, a-douez ar bobl, holl bennoù ar bobl, hag e kasjont d'ar roue e Damask o holl breizh.\n24 Petra bennak ma oa deuet arme ar Siriz gant nebeut a dud, an AOTROU a roas etre o daouarn un arme bras-kenañ, dre m'o doa dilezet an AOTROU, Doue o zadoù. Evel-se e sevenjont ar varn a-enep Joaz.\n27 Diwar-benn e vibien, hag ar garg vras warnañ, ha dreserezh ti Doue, setu, an traoù-se a zo skrivet e kounskrid levr ar rouaned. Amazia e vab a renas en e lec'h.\n3 Pa voe startaet en e rouantelezh, e lakaas d'ar marv e servijerien o doa lazhet ar roue e dad.\n4 Met ne lakaas ket o mibien d'ar marv, rak ober a reas evel ma'z eo skrivet el lezenn, e levr Moizez, e-lec'h m'en deus roet an AOTROU ar gourc'hemenn-mañ: Ne vo ket lakaet d'ar marv an tadoù evit o mibien, ha ne vo ket lakaet d'ar marv ar vibien evit o zadoù, met lakaet e vo da vervel pep hini evit e bec'hed.\n5 Amazia a zastumas tud Juda, hag e renkas anezho dre diegezhioù tadel, dre bennoù a vilieroù hag a gantoù, evit holl Juda ha Benjamin, hag e reas an niveradeg adalek an oad a ugent vloaz hag uheloc'h. Hag e kavas tri c'hant mil den a zibab evit mont d'an arme, o tougen ar skoed hag ar goaf.\n6 Hag e c'hopras ivez, eus Israel, kant mil brezelour kalonek, evit kant talant (~ 3 tonenn) arc'hant.\n7 Met un den a Zoue a zeuas d'e gavout hag a lavaras: O roue! Gant na gerzho ket ganit arme Israel, rak n'emañ ket an AOTROU gant Israel, gant holl vibien Efraim-se.\n8 Mard ez ganto, e c'hellez mont, bez kalonek en emgann, met Doue a lakaio ac'hanout da gouezhañ dirak an enebour, rak Doue en deus ar galloud da sikour ha da reiñ lamm.\n9 Amazia a lavaras d'an den a Zoue: Met penaos ober diwar-benn ar c'hant talant am eus roet da strolladoù Israel? An den a Zoue a lavaras: An AOTROU a zo evit reiñ dit muioc'h kalz.\n10 Amazia a zispartias ar strolladoù a oa deuet dezhañ eus Efraim, evit ma tistrofent d'ar gêr. Met o fulor a entanas a-enep Juda, hag e tistrojont d'ar gêr gant ur fulor bras.\n11 Amazia en em greñvaas, hag e renas e bobl, hag ez eas da draonienn an Holen, e-lec'h ma skoas war dek mil den a-douez mibien Seir.\n12 Ha mibien Juda a dapas dek mil den bev, hag e tegasjont anezho war-lein ur roc'h, a-belec'h e taoljont anezho d'an traoñ, hag e voent holl brevennet.\n13 Tud ar strolladoù en doa kaset kuit Amazia evit na zeufent ket gantañ d'ar brezel, en em daolas war gêrioù Juda, adalek Samaria betek Bet-Horon, hag e lazhjont tri mil den hag e skrapjont ur preizh bras.\n14 Goude ma voe distroet Amazia eus faezhidigezh an Edomiz, e tegasas doueoù mibien Seir, hag o lakaas da zoueoù, hag e stouas dirazo hag e kinnigas c'hwezh-vat dezho.\n15 Neuze kounnar an AOTROU a entanas a-enep Amazia, hag e kasas etrezek ennañ ur profed a lavaras dezhañ: Perak ec'h eus klasket doueoù ar bobl-se, pa n'o deus ket gellet dieubiñ o fobl eus da zorn?\n16 Hag evel ma komze ouzh ar roue, ar roue a lavaras dezhañ: Daoust ha da guzulier ar roue ez out bet lakaet? En em denn! Perak e vefe skoet warnout? Ar profed en em dennas en ur lavarout: Gouzout a ran en deus divizet Doue da zistrujañ ac'hanout, dre ma ec'h eus graet-se ha ne'c'h eus ket selaouet va ali.\n17 Goude bezañ dalc'het kuzul, Amazia roue Juda a gasas da gavout Joaz mab Joakaz, mab Jehu, roue Israel, da lavarout dezhañ: Deus, ma en em welimp a-dal!\n18 Joaz roue Israel a gasas da lavarout da Amazia roue Juda: Spernenn al Liban en deus kaset da lavarout da sedrezenn al Liban: Ro da verc'h evel gwreg da'm mab. Met ul loen gouez eus al Liban a zo tremenet hag en deus mac'het ar spernenn.\n19 Setu e lavarez ec'h eus pilet Edom, hag ez eo savet da galon evit tennañ gloar. Bremañ chom er gêr! Perak ez afes da gouezhañ er gwalleur, te ha Juda ganit?\n20 Met Amazia ne selaouas ket, rak kement-se a zeue a-berzh Doue, evit o lakaat etre daouarn Joaz, dre m'o doa klasket doueoù Edom.\n22 Ha Juda a voe kannet dirak Israel, hag e tec'has pep hini d'e deltenn.\n23 Ha Joaz roue Israel a dapas Amazia roue Juda, mab Joaz, mab Joakaz, e Bet-Shemesh. Kas a reas anezhañ da Jeruzalem, hag e reas un toull-freuz war bevar c'hant ilinad (~ 200 m) e moger Jeruzalem, adalek dor Efraim betek dor ar C'horn.\n24 Kemer a reas an holl aour hag an holl arc'hant, hag an holl listri a voe kavet e ti Doue, dindan evezh Obed-Edom, ha teñzorioù ti ar roue, hag ivez gouestlidi, hag e tistroas da Samaria.\n26 Diwar-benn nemorant oberoù Amazia, ar re gentañ hag ar re ziwezhañ, n'eo ket skrivet kement-se e levr rouaned Juda hag Israel?\n27 Adalek ar mare ma tistroas Amazia a-ziouzh an AOTROU, e voe graet un irienn a-enep dezhañ e Jeruzalem, hag e tec'has da Lakish. Met kaset e voe war e lerc'h da Lakish, hag e voe lazhet eno.\n1 Neuze holl bobl Juda a gemeras Ozia, a oa oadet a c'hwezek vloaz, hag en lakajont da roue e lec'h Amazia e dad.\n3 C'hwezek vloaz e oa Ozia pa zeuas da roue, hag e renas daou vloaz hag hanter-kant e Jeruzalem. E vamm a oa anvet Jekolia eus Jeruzalem.\n4 Ober a reas ar pezh a zo reizh dirak daoulagad an AOTROU, evel m'en doa graet Amazia e dad.\n6 Mont a reas d'ober brezel a-enep ar Filistined, hag e reas toulloù-freuz e moger Gad, moger Jabne ha moger Asdod, hag e savas kêrioù e bro Asdod hag e-touez ar Filistined.\n9 Ozia a savas tourioù e Jeruzalem, war zor ar C'horn, war zor an Draonienn, ha war ar c'hogn, hag e kreñvaas anezho.\n10 Sevel a reas ivez tourioù er gouelec'h, hag e kleuzias puñsoù niverus, dre m'en doa kalz a loened er blaenenn ha war ar maez, ha labourerien-douar ha gwinierien war ar menezioù ha war ar C'harmel, rak karout a rae al labour-douar.\n11 Ozia en doa un arme evit ober brezel, evit mont d'an emgann a strolladoù, hervez o niveradeg graet gant ar skrib Jeiel hag ar c'hefridiour Maaseja, dindan urzhioù Hanania, unan eus pennoù ar roue.\n12 Holl niver ar pennoù tadoù, brezelourien galonek, a oa daou vil c'hwec'h kant.\n13 Dindan o urzhioù e oa un arme a tri c'hant seizh mil pemp kant soudard, holl dud a vrezel nerzhus ha kalonek, evit skoazellañ ar roue a-enep an enebour.\n14 Ozia a roas d'an holl arme skoedoù, goafioù, tokarnoù, hobregonoù, gwaregoù ha mein evit ar batalmoù.\n15 Ober a reas ivez e Jeruzalem mekanikoù kavadennet gant un ijinour, evit bezañ lakaet war an tourioù hag ar c'hornioù, da dennañ biroù ha mein bras. E vrud en em astennas pell, rak skoazellet e voe en un doare burzhudus, ken na voe deuet da vezañ galloudek-meurbet.\n16 Met pa voe deuet galloudek, ez eo savet e galon evit e goll, hag e pec'has a-enep an AOTROU e Zoue. Mont a reas da dempl an AOTROU evit lakaat da vogediñ war aoter an ezañs.\n17 Hag an aberzhour Azaria a zeuas war e lerc'h, ha gantañ pevar-ugent aberzhour an AOTROU, tud kalonek,\n18 a dalas ouzh ar roue Ozia, o lavarout dezhañ: N'eo ket dit, Ozia, da lakaat da vogediñ ezañs d'an AOTROU, met d'an aberzhourien, mibien Aaron, santelaet evit lakaat da vogediñ an ezañs. Kae er-maez eus ar santual, rak pec'het ec'h eus, ha kement-se ne vo ket evit da c'hloar dirak an AOTROU Doue.\n19 Neuze Ozia a fuloras, tra m'en doa en e zorn an ezañsouer evit lakaat da vogediñ. Hag evel ma fulore a-enep an aberzhourien, al lorgnez en em ziskouezas war e dal dirak an aberzhourien, e ti an AOTROU, e-kichen aoter an ezañs.\n20 An aberzhour-meur Azaria a sellas outañ, gant an holl aberzhourien, ha setu, e oa al lorgnez war e dal. Lakaat a rejont anezhañ da vont kuit buan er-maez, hag eñ e-unan a hastas mont kuit, dre m'en doa skoet an AOTROU warnañ.\n23 Ozia a c'hourvezas gant e dadoù, hag e voe sebeliet gant e dadoù e park bezioù ar rouaned, rak lavaret e veze: Lovr eo. Ha Jotam e vab a renas en e lec'h.\n1 Pemp bloaz warn-ugent e oa Jotam pa zeuas da roue, hag e renas c'hwezek vloaz e Jeruzalem. E vamm a oa anvet Jerusha merc'h Zadok.\n2 Ober a reas ar pezh a zo reizh dirak daoulagad an AOTROU, evel m'en doa graet Ozia e dad, nemet ned eas ket e templ an AOTROU. Koulskoude ar bobl a rae fall c'hoazh.\n4 Sevel a reas kêrioù war venez Juda, ha kestell ha tourioù er c'hoadegoù.\n5 Hag e reas brezel a-enep roue mibien Ammon, hag e trec'has warno. Er bloaz-se mibien Ammon a roas dezhañ kant talant (~ 3 tonenn) arc'hant, dek mil kor (~ 3000 m3) gwinizh, ha dek mil kor heiz. Mibien Ammon a roas dezhañ kemend-all d'an eilvet ha d'an trede bloaz.\n6 Jotam a zeuas da vezañ galloudek-meurbet, dre m'en doa startaet e hentoù dirak an AOTROU e Zoue.\n8 Pemp bloaz warn-ugent e oa pa zeuas da roue, hag e renas c'hwezek vloaz e Jeruzalem.\n9 Ha Jotam a c'hourvezas gant e dadoù, hag e voe sebeliet e kêr David. Hag Akaz e vab a renas en e lec'h.\n1 Ugent vloaz e oa Akaz pa zeuas da roue, hag e renas c'hwezek vloaz e Jeruzalem. Ne reas ket ar pezh a zo reizh dirak daoulagad an AOTROU, evel m'en doa graet David e dad.\n5 Hag an AOTROU e Zoue a lakaas anezhañ etre daouarn roue Siria. Ar Siriz a drec'has warnañ hag a dapas un niver bras a brizonidi, a voe kaset da Zamask. Lakaet e voe ivez etre daouarn roue Israel, a reas dezhañ ur c'holl bras.\n6 Rak Pekak mab Remalia a lazhas e Juda, en un deiz hepken, kant ugent mil den, holl anezho tud kalonek, dre m'o doa dilezet an AOTROU, Doue o zadoù.\n7 Zikri, un den kadarn eus Efraim, a lazhas Maaseja mab ar roue, Azrikam penn ti ar roue, hag Elkana a oa an eil war-lerc'h ar roue.\n8 Mibien Israel a reas prizonidi, daou c'hant mil a-douez o breudeur, maouezed, paotred ha merc'hed. Tapout a rejont ivez ur preizh bras, hag e tegasjont ar preizh da Samaria.\n9 Bez' e oa eno ur profed eus an AOTROU, anvet Oded, a yeas en arbenn d'an arme a zistroe da Samaria, hag a lavaras dezho: Setu, an AOTROU, Doue ho tadoù, a oa fuloret a-enep Juda, hag en deus lakaet anezho etre ho taouarn. O lazhet hoc'h eus gant un egar a zo aet betek an neñvoù.\n10 Ha bremañ e fell deoc'h lakaat da servijerien ha da servijerezed deoc'h bugale Juda ha Jeruzalem. Daoust ha n'oc'h ket c'hwi, dreist-holl, ar re a zo kablus e-keñver an AOTROU ho Toue?\n11 Bremañ, va selaouit, ha kasit en-dro ar brizonidi hoc'h eus kemeret a-douez ho preudeur, rak kounnar entanet an AOTROU a zo warnoc'h.\n13 hag a lavarjont dezho: Ne lakaiot ket ar brizonidi da zont amañ, rak kablus ez omp dirak an AOTROU. Fellout a ra deoc'h c'hoazh lakaat kement-se war hor pec'hedoù hag hor fazioù, pa'z omp dija gwall gablus, hag ez eo kounnar entanet an AOTROU war Israel.\n15 Hag an dud-se, ar re a zo bet anvet dre o anv, a savas, a gemeras ar brizonidi, a wiskas diwar ar preizh ar re anezho a oa en noazh, reiñ a rejont dezho dilhad, botoù, boued, evaj, traetoù, hag e kasjont war ezen an holl re ne oant ket evit en em zerc'hel en o sav. O ren a rejont da Jeriko, kêr ar palmez, da gichen o breudeur, hag e tistrojont da Samaria.\n17 Rak deuet e oa c'hoazh an Edomiz, o doa kannet Juda ha tapet prizonidi.\n18 Ar Filistined o doa ivez sailhet war gêrioù ar blaenenn ha kreisteiz Juda, hag o doa tapet Bet-Shemesh, Ajalon, Gederod, Soko hag he c'hêriadennoù tro-dro, Gimzo hag he c'hêriadennoù tro-dro, hag e tiazezjont enno.\n19 Rak an AOTROU en doa izelaet Juda en abeg da Akaz roue Israel, dre m'en doa diheñchet Juda ha gwall bec'het a-enep an AOTROU.\n20 Tilgad-Pilnezer roue Asiria a zeuas d'e gavout, met evit e waskañ kentoc'h eget d'e harpañ.\n22 Hag en amzer e estrenvan, e kendalc'has da bec'hiñ a-enep an AOTROU, eñ ar roue Akaz.\n23 Aberzhiñ a reas da zoueoù Damask o doa e gannet, hag e lavaras: Peogwir e teu doueoù rouaned Siria d'o sikour, ec'h aberzhin dezho evit ma teuint da'm sikour. Met evitañ hag evit holl Israel e voent un abeg da gouezhañ.\n25 Hag e reas uhellec'hioù e pep kêr Juda, evit lakaat da vogediñ da zoueoù all, hag e kounnaras an AOTROU, Doue e dadoù.\n27 Akaz a c'hourvezas gant e dadoù, hag e voe sebeliet e kêr, e Jeruzalem, met ne voe ket sebeliet e bezioù rouaned Israel. Hag Ezekiaz e vab a renas en e lec'h.\n1 Pemp bloaz warn-ugent e oa Ezekiaz pa zeuas da roue, hag e renas nav bloaz warn-ugent e Jeruzalem. E vamm a oa anvet Abija merc'h Zakaria.\n2 Ober a reas ar pezh a zo reizh dirak daoulagad an AOTROU, evel m'en doa graet David e dad.\n3 Er bloaz kentañ eus e ren, d'ar miz kentañ, e tigoras dorojoù ti an AOTROU, hag e tresas anezho.\n6 Rak hon tadoù o deus pec'het ha graet ar pezh a zo fall dirak daoulagad an AOTROU hon Doue; e zilezet o deus, distroet o deus o dremmoù diouzh chomlec'h an AOTROU, ha troet o deus o c'hein dezhañ.\n7 Prennet o deus zoken dorojoù ar porched, ha mouget al lampoù; n'o deus ket lakaet da vogediñ ezañs, na kinniget loskaberzhoù da Zoue Israel er santual.\n8 Setu perak kounnar an AOTROU a zo bet war Juda ha war Jeruzalem, hag en deus roet anezho d'ar glac'har, d'ar reuz ha d'ar goapaerezh, evel ma welit gant ho taoulagad.\n9 Setu, en abeg da-se hon tadoù a zo kouezhet dre ar c'hleze, hag hor mibien, hor merc'hed hag hor gwragez a zo lakaet da sklav.\n10 Bremañ eta em eus a galon d'ober un emglev gant an AOTROU Doue Israel, evit ma tistroio diouzhimp e gounnar entanet.\n11 Va mibien, na vezit ket lezirek, rak an AOTROU en deus dibabet ac'hanoc'h evit en em zerc'hel dirazañ hag e servijañ, hag evit kinnig dezhañ an ezañs.\n12 Al Levited a savas: Makad mab Amasai ha Joel mab Azaria, eus mibien ar Gehatiz; hag eus mibien Merari, Kish mab Abdi hag Azaria mab Jehaleleel; hag eus ar C'hershoniz, Joak mab Zimma hag Eden mab Joak;\n15 Dastum a rejont o breudeur, hag en em santelajont, hag e teujont tre, hervez gourc'hemenn ar roue hag hervez komzoù an AOTROU, evit glanaat ti an AOTROU.\n16 An aberzhourien a yeas e-barzh ti an AOTROU evit e c'hlanaat, hag e tougjont er-maez, war leurenn ti an AOTROU, an holl traoù dic'hlan a gavjont e templ an AOTROU. Hag al Levited a zegemeras anezho evit o c'has er froud Kedron.\n17 Hag en em lakajont da santelaat an templ d'an deiz kentañ eus ar miz kentañ. D'an eizhvet deiz eus ar miz e teujont da borched an AOTROU, hag e santelajont ti an AOTROU e-pad eizh deiz, ha d'ar c'hwezekvet deiz eus ar miz kentañ o doe echu.\n18 Goude-se ez ejont da di ar roue Ezekiaz, hag e lavarjont: Glanaet hon eus holl di an AOTROU, hag aoter al loskaberzhoù gant hec'h holl listri, ha taol ar baraoù a ginnig gant hec'h holl listri.\n19 Dreset hon eus ha santelaet an holl listri taolet kuit gant ar roue Akaz e-pad e ren, en amzer ma pec'he, ha setu, emaint dirak aoter an AOTROU.\n21 Hag a tegasjont ganto seizh kole, seizh tourz, seizh oan ha seizh bouc'h evit un aberzh-dic'haouiñ, evit ar rouantelezh, evit ar santual, hag evit Juda. Hag ar roue a lavaras d'an aberzhourien mibien Aaron, kinnig anezho war an aoter.\n23 Hag e voe tostaet bouc'hed-dic'haouiñ dirak ar roue ha dirak ar vodadenn, hag e lakajont o daouarn warno.\n24 Hag an aberzhourien a lazhas anezho, hag e rejont un dic'haouadur gant o gwad war an aoter, evit ober dic'haou evit holl Israel. Rak ar roue en doa urzhiet al loskaberzh hag an aberzh-dic'haouiñ evit holl Israel.\n25 Hag e lakaas al Levited e ti an AOTROU, gant simbalennoù, lourennoù ha telennoù, hervez gourc'hemenn David, Gad gwelour ar roue, ha Natan ar profed, rak ur gourc'hemenn a-berzh an AOTROU e oa, deuet dre e brofeded.\n26 Al Levited eta en em zalc'has eno gant binvioù David, hag an aberzhourien gant an trompilhoù.\n27 Neuze Ezekiaz a c'hourc'hemennas kinnig al loskaberzh war an aoter, ha d'an ampoent ma krogas al loskaberzh, e krogas ivez kanenn an AOTROU gant an trompilhoù ha gant binvioù David roue Israel.\n30 Neuze ar roue Ezekiaz hag ar pennoù a lavaras d'al Levited meuliñ an AOTROU gant komzoù David hag Azaf ar gwelour. Hag e veuljont anezhañ gant kalz a levenez, hag e taoublegjont hag e stoujont.\n31 Ezekiaz a gomzas o lavarout: Bremañ hoc'h eus kensakret ho taouarn d'an AOTROU, tostait, degasit an aberzhoù hag aberzhoù a veuleudi da di an AOTROU. Hag ar vodadenn a zegasas an aberzhoù hag aberzhoù a veuleudi, hag an holl re o doa ur galon a-youl-vat a ginnigas loskaberzhoù.\n32 Niver al loskaberzhoù kinniget gant ar vodadenn a voe dek ejen ha tri-ugent, kant tourz, daou c'hant oan, an holl re-se evel loskaberzhoù d'an AOTROU.\n33 Hag e voe santelaet ivez c'hwec'h kant ejen ha tri mil dañvad.\n34 Met an aberzhourien a oa re nebeut, ha ne c'helljont ket dibezhiañ an holl loskaberzhoù. O breudeur Levited a skoazellas anezho, ken na voe echu al labour, ha ken na voe santelaet an aberzhourien. Rak al Levited a voe eeunoc'h a galon evit en em santelaat eget an aberzhourien.\n35 Bez' e voe ivez un niver bras a loskaberzhoù, gant lardoù an aberzhoù a drugarekadennoù, ha gant evadkinnigoù al loskaberzhoù. Evel-se servij ti an AOTROU a voe adsavet.\n36 Hag Ezekiaz hag an holl bobl en em laouenaas eus m'en doa broudet Doue ar bobl evel-se, rak an dra a voe graet buan.\n1 Goude-se Ezekiaz a gasas etrezek holl Israel ha Juda, hag e skrivas zoken lizhiri da Efraim ha da Vanase evit dont da di an AOTROU e Jeruzalem, evit ober ar Pask d'an AOTROU Doue Israel.\n2 Ar roue hag e bennoù hag an holl vodadenn o doa divizet e kuzul e Jeruzalem ober ar Pask d'an eilvet miz,\n3 rak n'o doa ket gallet en ober en e amzer, dre ma ne oa ket a-walc'h a aberzhourien santelaet, ha ne oa ket bet dastumet ar bobl e Jeruzalem.\n4 An dra-se a blijas d'ar roue ha d'an holl vodadenn,\n5 hag e voe divizet embann dre holl Israel, adalek Beer-Sheba betek Dan, dont d'ober ar Pask d'an AOTROU Doue Israel da Jeruzalem, rak abaoe pell amzer ne oa ket bet graet hervez ar pezh a zo skrivet.\n6 Ar rederien a yeas eta gant lizhiri a-berzh ar roue hag e bennoù, dre holl Israel ha Juda, en ur lavarout hervez m'en doa gourc'hemennet ar roue: Mibien Israel, distroit d'an AOTROU Doue Abraham, Izaak hag Israel, hag e teuio etrezek ennoc'h, an nemorant a zo tec'het eus dorn roue Asiria.\n7 Na vezit ket evel ho tadoù nag evel ho preudeur, o deus pec'het a-enep an AOTROU Doue o zadoù, e doare m'en deus lakaet anezho en glac'har, evel ma welit.\n8 Bremañ na reudit ket ho kouzoug evel ho tadoù, astennit ho torn etrezek an AOTROU, deuit d'e santual en deus santelaat evit biken, servijit an AOTROU ho Toue, hag e fulor entanet a zistroio diouzhoc'h.\n9 Rak mar distroit d'an AOTROU, ho preudeur hag ho mibien a gavo trugarez e-kichen ar re o deus o zapet evit an harlu, hag e tistroint d'ar vro-mañ, rak an AOTROU ho Toue a zo truezus ha trugarezus, ha ne zistroio ket e zremm diouzhoc'h, mar troit davetañ.\n12 Dorn Doue a oa ivez war Juda, o reiñ dezho ur galon unvan, evit ober an traoù gourc'hemennet gant ar roue hag ar pennoù, hervez komz an AOTROU.\n13 Hag en em zastumas ur bobl niverus e Jeruzalem evit lidañ ar bara hep goell d'an eilvet miz, hag ur vodadeg vras-meurbet e oa.\n15 Goude-se e voe lazhet ar Pask, d'ar pevarzekvet deiz eus an eilvet miz, rak an aberzhourien hag al Levited, o vezañ bet mezh, a oa en em santelaet, hag e kinnigjont loskaberzhoù e ti an AOTROU.\n16 En em zerc'hel a rejont en o lec'h hervez o reolennoù, hervez lezenn Moizez den Doue. Hag an aberzhourien a skuilhe ar gwad a zegemerent eus daouarn al Levited.\n17 Evel ma oa kalz a dud er vodadeg ha ne oant ket en em santelaet, gant al Levited e oa ar garg da lazhañ ar Paskoù evit an holl re ne oant ket glan, evit o santelaat d'an AOTROU.\n18 Ul lodenn vras eus ar bobl, kalz eus Efraim, Manase, Isakar ha Zabulon ne oant ket glanaet, hag e tebrjont ar Pask, hep ober evel ma'z eo skrivet. Met Ezekiaz a bedas evito o lavarout: An AOTROU hag a zo mat, ra bardono da bep hini\n19 en deus lakaet e galon da glask Doue, an AOTROU, Doue e dadoù, petra bennak ma n'en defe ket graet hervez glanidigezh ar santual.\n24 Rak Ezekiaz roue Juda a roas d'ar vodadeg mil kole ha seizh mil dañvad, hag ar pennoù a roas d'ar vodadeg mil kole ha dek mil dañvad. Hag aberzhourien e-leizh o doa en em santelaet.\n25 Hag e voe laouen holl vodadeg Juda, gant an aberzhourien hag al Levited, hag an holl vodadeg deuet eus Israel, hag an diavaezidi deuet eus bro Israel pe o chom e Juda.\n26 Bez' e voe eta ul levenez vras e Jeruzalem, rak abaoe amzer Salomon mab David, roue Israel, ne oa ket c'hoarvezet un dra heñvel e Jeruzalem.\n27 Goude-se an aberzhourien Levited a savas hag a vennigas ar bobl, hag o mouezh a voe klevet, hag o fedenn a yeas betek an neñvoù, chomlec'h santel an AOTROU.\n1 Pa voe echu kement-se, holl re Israel hag en em gave eno a yeas dre gêrioù Juda, hag e torrjont an delwennoù, hag e tiskarjont an Asheraoù (= doueezoù), hag e tispennjont an uhellec'hioù hag an aoterioù a oa en holl Juda, Benjamin, Efraim ha Manase, ken na voe holl distrujet. Hag holl vibien Israel a zistroas, pep hini d'e zalc'h, pep hini d'e gêr.\n2 Ezekias a adlakaas kevrennoù an aberzhourien hag al Levited, hervez o c'hevrennoù, o c'hargoù, ken an aberzhourien hag al Levited, evit al loskaberzhoù hag an aberzhoù a drugarekadennoù, evit ober ar servij, evit trugarekaat ha meuliñ ouzh dorojoù kamp an AOTROU.\n3 Ar roue a roas ivez ul lodenn eus e vadoù evit al loskaberzhoù, evit loskaberzhoù ar beure hag an abardaez, evit loskaberzhoù an deizioù sabad, al loarioù-nevez hag ar gouelioù, evel m'eo skrivet e lezenn an AOTROU.\n4 Hag e lavaras d'ar bobl, da dud Jeruzalem, reiñ lodenn an aberzhourien hag al Levited, evit mirout lezenn an AOTROU.\n6 Mibien Israel ha Juda, hag a oa o chom e kêrioù Juda, a zegasas ivez an deog eus an ejened hag eus an deñved, hag an deog eus an traoù santel a oa gouestlet d'an AOTROU o Doue, hag e lakajont anezho dre vernioù.\n7 Kregiñ a rejont d'ober ar bernioù kentañ d'an trede miz, ha d'ar seizhvet miz ec'h echujont anezho.\n13 Jehiel, Azazia, Nakad, Asael, Jerimod, Jozabad, Eliel, Jismakia, Makad ha Benaja a oa eveshaerien dindan urzh Konania ha Shimei e vreur, dre c'hourc'hemenn ar roue Ezekiaz hag Azaria gouarnour ti Doue.\n14 Al Leviad Kore mab Jimna, porzhier etrezek ar sav-heol, en doa mererezh ar profoù a-youl-vat kinniget da Zoue, evit lodennañ ar profoù savet d'an AOTROU hag an traoù santel-meurbet.\n15 Ha dindanañ e oa Eden, Minjamin, Jozue, Shemaja, Amaria ha Shekania, e kêrioù an aberzhourien, evit lodennañ gant fealded d'o breudeur hervez o c'hevrennoù, d'ar re vras ha d'ar re vihan,\n16 d'ar re a oa merket el lignezouriezh evel pared adalek an oad a dri bloaz hag uheloc'h, d'an holl re a yae da di an AOTROU evit ar servij pemdeziek, hervez o c'hargoù hag hervez o c'hevrennoù,\n17 d'an aberzhourien merket el lignezouriezh hervez tiez o zadoù, d'al Levited adalek an oad a ugent vloaz hag uheloc'h, hervez o c'hargoù hag hervez o c'hevrennoù,\n18 da re an holl vodadenn merket el lignezouriezh, gant o bugale vihan, o gwragez, o mibien hag o merc'hed, rak gant fealded en em ouestlent d'an traoù santel.\n19 Ha diwar-benn mibien Aaron aberzhourien, ar re a oa o chom war ar maez ha war douaroù o c'hêrioù, e oa e pep kêr tud dilennet dre o anv evit reiñ e lodenn da bep par e-touez an aberzhourien ha d'an holl Levited merket el lignezouriezh.\n21 En holl oberennoù a reas evit servij ti Doue, hag evit al lezenn, hag evit ar gourc'hemennoù, e klaskas e Zoue hag e labouras a-greiz e galon, hag e reas berzh.\n1 Goude ma voe graet an oberennoù a fealded-se, ec'h erruas Sankerib roue Asiria. Dont a reas e Juda, hag e kampas a-enep ar c'hêrioù kreñv, gant ar mennozh da dapout anezho.\n4 Ur bobl vras en em zastumas, hag e stouvjont an holl feuteunioù hag ar froud a rede dre greiz ar vro, en ur lavarout: Perak e kavfe roue Asiria doureier e-leizh d'e zonedigezh?\n5 Hag en em greñvaas, hag ec'h adsavas ar voger e-lec'h ma oa freuzet hag ec'h uhelaas anezhi betek an tourioù, hag e savas ur voger all en diavaez, hag e kreñvaas Milho e kêr David, hag ec'h aozas goafioù ha skoedoù e-leizh,\n6 Lakaat a reas penngadourien war ar bobl, hag e tastumas anezho en e gichen war leurenn dor kêr, hag e komzas d'o c'halon o lavarout:\n7 Bezit kreñv ha kalonek! N'ho pet ket aon ha na spontit ket dirak roue Asiria ha dirak ar maread tud a zo gantañ, rak ganeomp-ni ez eus muioc'h eget gantañ.\n8 Gantañ emañ brec'h ar c'hig, met ganeomp emañ an AOTROU hon Doue, evit hor sikour hag evit brezeliñ en hor brezel. Hag ar bobl en em fizias war gomzoù Ezekiaz roue Juda.\n11 Daoust ha n'eo ket Ezekiaz a vount ac'hanoc'h da vont d'ar marv, dre an naonegezh hag ar sec'hed, pa lavar: An AOTROU hon Doue a zieubo ac'hanomp diouzh dorn roue Asiria?\n12 Ha n'eo ket eñ, Ezekiaz, an hini en deus lamet kuit e uhellec'hioù hag e aoterioù, hag en deus roet an urzh-mañ da Juda ha da Jeruzalem o lavarout: Dirak un aoter hepken e stouot, ha warni e lakaiot da vogediñ?\n13 Ha n'ouzoc'h ket ar pezh hon eus graet, me ha va zadoù, da holl bobloù ar broioù all? Doueoù broadoù ar broioù-se, ha gallet o deus dieubiñ o broioù diouzh va dorn?\n14 Pehini eus holl zoueoù ar broadoù-se, hag a zo bet distrujet a-grenn gant va zadoù, en deus gallet dieubiñ e bobl diouzh va dorn, evit ma c'hellfe ho Toue ho tieubiñ diouzh va dorn?\n15 Bremañ eta, gant na douello ket Ezekiaz ac'hanoc'h, gant na vounto ket ac'hanoc'h evel-se, na gredit ket anezhañ! Rak doue ebet, eus broad ebet nag eus rouantelezh ebet, n'en deus gellet dieubiñ e bobl diouzh va dorn nag eus dorn va zadoù, neuze pegement nebeutoc'h ho Toue a zieubfe ac'hanoc'h diouzh va dorn?\n16 E servijerien a gomzas c'hoazh a-enep an AOTROU Doue hag a-enep Ezekiaz e servijer.\n17 Skrivañ a reas lizhiri evit dismegañsiñ an AOTROU Doue Israel, o komz evel-henn a-enep dezhañ: Evel ma n'o deus ket gallet doueoù broadoù ar broioù all dieubiñ o fobl diouzh va dorn, evel-se Doue Ezekiaz ne c'hello ket dieubiñ e bobl diouzh va dorn.\n19 Komz a raent eus Doue Jeruzalem evel eus doueoù broadoù an douar, ha n'int nemet oberoù daouarn an dud.\n21 An AOTROU a gasas un ael a lazhas an holl vrezelourien galonek, ar pennoù hag an ofiserien a oa e kamp roue Asiria, e doare ma tistroas mezhek d'e vro. Hag ez eas da di e zoue, hag ar re a oa deuet eus e vouzelloù a lakaas anezhañ da gouezhañ eno dre ar c'hleze.\n23 Kalz a dud a gasas profoù d'an AOTROU, da Jeruzalem, ha traoù prizius da Ezekiaz roue Juda, e doare ma voe uhelaet dirak daoulagad an holl vroadoù goude-se.\n24 En deizioù-se, Ezekiaz a voe klañv d'ar marv, hag e pedas an AOTROU. An AOTROU a gomzas outañ hag a roas dezhañ un arouez.\n27 Ezekiaz en doe kalz a binvidigezhioù hag a c'hloar, hag e tastumas teñzorioù arc'hant, aour, mein prizius, louzoù frondus, skoedoù, hag a bep seurt traoù plijus.\n30 Eñ eo, Ezekiaz, an hini a stouvas difourk uhelañ doureier ar Gihon, hag a gasas anezho eeun d'an traoñ etrezek kuzh-heol kêr David. Evel-se Ezekiaz a rae berzh en e holl oberoù.\n31 Ha pa gasas pennoù roue Babilon kannaded etrezek ennañ evit klevout diwar-benn ar burzhud a oa en em gavet er vro, Doue a zilezas anezhañ evit e amprouiñ, e-sell da c'houzout ar pezh a oa en e galon.\n33 Hag Ezekiaz a c'hourvezas gant e dadoù, hag e voe sebeliet en hini uhelañ eus bezioù mibien David. Hag holl Juda ha tud Jeruzalem a reas enor dezhañ d'e varv. Ha Manase e vab a renas en e lec'h.\n3 Adsevel a reas an uhellec'hioù en doa dispennet Ezekiaz e dad, hag e savas aoterioù d'ar Baaloù, hag e reas Asheraoù (= doueezoù), hag e stouas dirak holl arme an neñvoù, hag o servijas.\n4 Sevel a reas ivez aoterioù e ti an AOTROU, daoust m'en doa lavaret an AOTROU diwar e benn: Va anv a vo e Jeruzalem da viken.\n6 Lakaat a reas e vibien da dremen dre an tan e traonienn mab Hinnon. Ober a rae hudsteredouriezh, achanterezh, strobinelloù, hag e c'houlennatae speredoù ha sorserien. Ober a reas ar pezh a zo fall-kenañ dirak daoulagad an AOTROU evit e gounnariñ.\n7 Lakaat a reas ur skeudenn gizellet, un idol en doa graet, e ti Doue, daoust m'en doa lavaret Doue da Zavid ha da Salomon e vab: Lakaat a rin da viken va anv en ti-mañ hag e Jeruzalem, am eus dibabet a-douez holl veuriadoù Israel.\n8 Ne lakain ken Israel da vont er-maez eus an douar am eus roet d'o zadoù, gant ma taolint hepken evezh d'ober kement am eus gourc'hemennet dezho, hervez an holl lezenn, ar reolennoù hag ar barnedigezhioù merket gant Moizez.\n9 Manase a ziankas Juda ha tud Jeruzalem, betek ober gwashoc'h eget ar broadoù o doa distrujet an AOTROU a-zirak mibien Israel.\n12 Pa voe en enkrez, e c'halvas an AOTROU e Zoue, hag en em izelaas kalz dirak Doue e dadoù.\n13 Pediñ a reas anezhañ, ha Doue a asantas d'e bedenn hag a selaouas e c'houlenn, o reiñ dezhañ da zistreiñ da Jeruzalem ha d'e rouantelezh. Ha Manase a anavezas eo an AOTROU a zo Doue.\n14 Goude-se e savas ur voger a-ziavaez evit Kêr David, ouzh ar c'huzh-heol, eus ar Gihon, en draonienn, betek dor ar Pesked, tro-dro da Ofel, hag e savas anezhi uhel-tre. Lakaat a reas penngadourien en holl gêrioù kreñv Juda.\n16 Hag ec'h adsavas aoter an AOTROU, hag e reas warni aberzhoù a drugarekadennoù hag a veuleudi, hag e lavaras da Juda servijañ an AOTROU Doue Israel.\n17 Koulskoude ar bobl a aberzhe c'hoazh war an uhellec'hioù, met hepken d'an AOTROU o Doue.\n18 Diwar-benn nemorant oberoù Manase, e bedenn d'e Zoue, ha komzoù ar welourien a gomzas outañ en anv an AOTROU Doue Israel, kement-se a zo skrivet en oberoù rouaned Israel.\n19 E bedenn, penaos e voe selaouet, e holl bec'hedoù hag e dorfedoù, al lec'hioù m'en deus savet uhellec'hioù, ha lakaet Asheraoù ha skeudennoù kizellet enno, a-raok en em izelaat, kement-se a zo skrivet e komzoù ar welourien.\n20 Ha Manase a c'hourvezas gant e dadoù, hag e voe sebeliet en e di. Hag Amon e vab a renas en e lec'h.\n22 Ober a reas ar pezh a zo fall dirak daoulagad an AOTROU, evel m'en doa graet Manase e dad; aberzhiñ a reas d'an holl skeudennoù kizellet graet gant Manase e dad, hag e servijas anezho.\n23 N'en em izelaas ket dirak an AOTROU evel m'en doa en em izelaet Manase e dad, rak eñ, Amon, en em lakaas kablusoc'h-kablusañ.\n24 E servijerien a iriennas a-enep dezhañ, hag a lakaas anezhañ d'ar marv en e di.\n25 Ha pobl ar vro a lazhas an holl re o doa iriennet a-enep ar roue Amon, ha pobl ar vro a lakaas da roue e vab Jozia en e lec'h.\n3 D'an eizhvet bloaz eus e ren, evel ma oa c'hoazh yaouank, en em lakaas da glask Doue David e dad. Ha d'an daouzekvet bloaz e krogas da c'hlanaat Juda ha Jeruzalem eus an uhellec'hioù, eus an Asheraoù, eus ar skeudennoù kizellet hag eus ar skeudennoù teuzet.\n4 Distrujet e voe dirazañ aoterioù ar Baaloù, hag eñ a ziskaras ar peulioù-heol a oa warno. Bruzuniñ a reas an Asheraoù, ar skeudennoù kizellet hag ar skeudennoù teuzet, hag o fuzuilhas, hag e stlabezas ar poultr war-c'horre bezioù ar re o doa aberzhet dezho.\n5 Deviñ a reas eskern an aberzhourien war o aoterioù, hag e c'hlanaas Juda ha Jeruzalem.\n8 D'an triwec'hvet bloaz eus e ren, goude bezañ glanaet ar vro hag an templ, e kasas Shafan mab Azalia, Maaseja gouarnour kêr, ha Joak mab Joakaz an diellour, evit dresañ ti an AOTROU e Zoue.\n9 Hag e teujont da gavout Hilkija an aberzhour-meur, hag e rojont dezhañ an arc'hant bet degaset e ti Doue hag a oa bet dastumet gant al Levited diwallerien an treuzoù digant Manase, Efraim, holl nemorant Israel, holl Juda ha Benjamin, ha tud Jeruzalem.\n10 Lakaet e voe etre daouarn ar re o doa ar garg eus al labour hag a eveshae ti an AOTROU. Hag int a roas anezhañ d'ar re o doa ar garg eus al labour hag a laboure e ti an AOTROU, evit adaozañ ha dresañ an ti,\n11 d'ar gilvizien ha d'ar vañsonerien, evit prenañ mein-ben ha koad, evit treustoù ha frammoù an ti distrujet gant rouaned Juda.\n13 a evezhie ar re a zouge bec'hioù hag ar re a laboure e servijoù a bep seurt; bez' e oa ivez skribed, skoazellerien ha porzhierien a-douez al Levited.\n14 Evel ma tenned er-maez an arc'hant bet degaset e ti an AOTROU, an aberzhour Hilkija a gavas levr lezenn an AOTROU roet dre Voizez.\n16 Shafan a zegasas al levr d'ar roue, hag a gomzas d'ar roue o lavarout: Da servijerien o deus graet kement a zo bet roet dezho d'ober.\n17 Roet o deus an arc'hant a zo bet kavet e ti an AOTROU, ha lakaet o deus anezhañ etre daouarn ar re a evesha hag etre daouarn ar re a labour.\n18 Ar skrib Shafan a lavaras ivez d'ar roue: An aberzhour Hilkija en deus roet din ul levr. Ha Shafan a lennas ennañ dirak ar roue.\n21 Kit, goulennatait an AOTROU evidon hag evit an nemorant eus Israel hag eus Juda, diwar-benn komzoù al levr a zo bet kavet. Rak bras eo kounnar an AOTROU a zo bet skuilhet warnomp, dre ma n'o deus ket miret hon tadoù komz an AOTROU, evit ober hervez kement a zo skrivet el levr-mañ.\n23 Respont a reas: Evel-henn e komz an AOTROU Doue Israel: Lavarit d'an den en deus ho kaset davedon:\n24 Evel-henn e komz an AOTROU: Setu ez an da gas ur gwalleur war al lec'h-mañ ha war e dud, an holl vallozhioù a zo skrivet el levr a zo bet lennet dirak roue Juda.\n25 Dre m'o deus va dilezet ha m'o deus lakaet da vogediñ da zoueoù all, evit va c'hounnariñ gant holl oberoù o daouarn, va fulor a vo skuilhet war al lec'h-mañ, ha ne vo ket mouget.\n26 Ha diwar-benn roue Juda en deus kaset ac'hanoc'h da c'houlennata an AOTROU, e lavarot dezhañ: Evel-henn e komz an AOTROU Doue Israel diwar-benn ar c'homzoù ach eus klevet:\n27 Dre ma'z eo bet tener da galon, ha ma ec'h eus en em izelaet dirak Doue pa ec'h eus klevet e gomzoù a-enep al lec'h-mañ hag a-enep e dud, dre ma ec'h eus en em izelaet dirazon, ha ma ec'h eus roget da zilhad, ha ma ec'h eus gouelet dirazon, me ivez am eus klevet, eme an AOTROU.\n28 Setu ez an da zastum ac'hanout gant da dadoù, hag e vi dastumet e peoc'h ez pez, ha da zaoulagad ne welint ket an holl zroug ez an da lakaat da vont war al lec'h-mañ ha war e dud. Hag e tegasjont ar gomz-se d'ar roue.\n31 Ar roue en em zalc'has war e leurenn, hag a reas emglev dirak an AOTROU, da gerzhout war-lerc'h an AOTROU, ha da virout e c'hourc'hemennoù, e destenioù hag e reolennoù, a holl galon hag a holl ene, en ur ober hervez komzoù an emglev skrivet el levr-se.\n33 Jozia a lamas eta an holl euzhusterioù eus an holl vroioù a oa da vibien Israel, hag e reas d'an holl re en em gave en Israel servijañ an AOTROU o Doue. E-pad e holl vuhez, ne zistrojont ket diouzh an AOTROU Doue o zadoù.\n1 Jozia a reas Pask an AOTROU e Jeruzalem, hag e voe lazhet ar Pask d'ar bevarzekvet deiz eus ar miz kentañ.\n2 Lakaat a reas an aberzhourien en o c'hargoù, hag e kennerzhas anezho e servij ti an AOTROU.\n3 Lavarout a reas d'al Levited a gelenne holl Israel hag a oa santel evit an AOTROU: Lakait an arc'h santel en ti en deus savet Salomon mab David, roue Israel. N'hoc'h eus ken da zougen anezhi war ho skoaz, bremañ servijit an AOTROU ho Toue, gant e bobl Israel.\n4 En em zalc'hit prest, hervez ho tiegezhioù tadel, hervez ho kevrennoù, hervez skrid David roue Israel, hag hervez skrid Salomon e vab.\n5 En em zalc'hit er santual, hervez kevrennoù tiegezhioù tadel ho preudeur, mibien ar bobl, hag hervez renkadur tiegezhioù tadel al Levited.\n8 Hag e bennoù a roas ur prof a-youl-vat d'ar bobl, d'an aberzhourien ha d'al Levited. Hilkija, Zakaria ha Jehiel, gouarnourien ti Doue, a roas d'an aberzhourien evit ar Pask daou vil c'hwec'h kant oan, ha tri c'hant ejen.\n9 Konania, Shemaja ha Netaneel e vreudeur, hag Hashabia ha Jeiel ha Jozabad pennoù al Levited, a roas d'al Levited evit ar Pask pemp mil oan, ha pemp kant ejen.\n10 Ar servij o vezañ kempennet, an aberzhourien en em zalc'has en o lec'h hag al Levired en o c'hevrennoù, hervez gourc'hemenn ar roue.\n12 Lakaat a rejont a-du al loskaberzhoù, evit o reiñ da dud ar bobl hervez kevrennoù o ziegezhioù tadel, evit kinnig anezho d'an AOTROU, evel m'eo skrivet e levr Moizez; hag evel-se e rejont ivez evit an ejened.\n14 Goude e prientjont ar pezh a oa evito o-unan hag evit an aberzhourien, rak an aberzhourien mibien Aaron a voe dalc'het betek an noz da ginnig al loskaberzhoù hag al lardoù. Setu perak al Levited a brientas evito o-unan hag evit an aberzhourien mibien Aaron.\n15 Ar ganerien mibien Azaf en em zalc'he en o lec'h, hervez gourc'hemenn David, Azaf, Heman ha Jedutun gwelour ar roue, hag ar borzhierien a oa ouzh pep dor. N'o doe ket da guitaat o servij, rak o breudeur Levited a briente ar pezh a oa evito.\n16 Evel-se holl servij an AOTROU a voe aozet en deiz-se evit ober ar Pask, hag evit kinnig loskaberzhoù war aoter an AOTROU, hervez gourc'hemenn ar roue Jozia.\n18 Ne oa ket bet graet ur Pask heñvel ouzh hemañ en Israel abaoe deizioù ar profed Samuel. Hini ebet eus rouaned Israel n'en doa graet ur Pask heñvel ouzh an hini a reas Jozia, gant an aberzhourien, al Levited, holl Juda hag Israel en em gave eno, ha tud Jeruzalem.\n19 Ar Pask-se a voe graet d'an triwec'hvet bloaz eus ren Jozia.\n20 Goude kement-se, p'en doe dreset Jozia an ti, Neko roue an Ejipt a bignas d'ober brezel da Garkemish, war an Eufratez. Jozia a yeas en arbenn dezhañ.\n21 Neko a gasas dezhañ kannaded da lavarout: Petra 'zo etre te ha me, roue Juda? N'eo ket ouzhit em eus droug hiziv, met ouzh un ti a ra brezel din, ha Doue en deus lavaret din hastañ. Paouez eta da stourm ouzh Doue, hag a zo ganin, gant aon na zistrujfe ac'hanout.\n22 Met Jozia ne fellas ket dezhañ distreiñ dioutañ, hag en em zic'hizas evit stourm outañ. Ne selaouas ket komzoù Neko, a zeue eus genoù Doue. Dont a reas evit stourm e plaenenn Megiddo.\n23 Ar waregerien a dennas war ar roue Jozia, hag ar roue a lavaras d'e servijerien: Kasit-me kuit, rak gwall-c'houliet on.\n24 E servijerien a gasas anezhañ kuit eus e garr, a lakaas anezhañ war ur c'harr all en doa, hag a gasas anezhañ da Jeruzalem, hag e varvas. Sebeliet e voe e bezioù e dadoù, hag holl Juda ha Jeruzalem a reas kañv war Jozia.\n1 Pobl ar vro a gemeras Joakaz mab Jozia hag a lakaas anezhañ da roue e lec'h e dad e Jeruzalem.\n3 Ha roue an Ejipt a ziroueas anezhañ e Jeruzalem, hag e kondaonas ar vro da gant talant (~ 3 tonenn) arc'hant hag un talant (~ 30 kg) aour.\n4 Roue an Ejipt a lakaas Eliakim breur Joakaz da roue war Juda ha war Jeruzalem, hag e troas e anv e Jojakim. Ha Neko a gemeras Joakaz e vreur hag a gasas anezhañ d'an Ejipt.\n8 Diwar-benn nemorant oberoù Jojakim, an euzhusterioù a reas hag ar pezh a oa kavet ennañ, kement-se a zo skrivet e levr rouaned Israel ha Juda. Ha Jojakin e vab a renas en e lec'h.\n10 Da zistro bloaz ar roue Nebukadnezar a gasas tud da gerc'hat ha da zegas anezhañ da Vabilon gant listri prizius ti an AOTROU. Hag e lakaas Sedesia e vreur da roue war Juda ha war Jeruzalem.\n12 Ober a reas ar pezh a zo fall dirak daoulagad an AOTROU e Zoue, ha n'en em izelaas ket dirak ar profed Jeremiaz, a gomze a-berzh genoù an AOTROU.\n13 Hag en em savas ivez a-enep ar roue Nebukadnezar, en doa e lakaet da douiñ dre Zoue. Reutaat a reas e c'houzoug hag e kaletaas e galon, evit chom hep distreiñ d'an AOTROU Doue Israel.\n14 Holl bennoù an aberzhourien hag ar bobl a greskas muioc'h-muiañ o fallentez, hervez holl euzhusterioù ar broadoù, hag e saotrjont an ti en doa santelaet an AOTROU e Jeruzalem.\n15 An AOTROU, Doue o zadoù, en doa kaset kemennoù dezho dre e gannaded, beure-mat e vezent kaset, rak truez en doa ouzh e bobl hag ouzh e chomlec'h.\n17 Neuze e lakaas da bignat a-enep dezho roue ar Galdeiz, a lazhas o zud yaouank dre ar c'hleze e ti o santual. Ha n'en doe truez nag ouzh an den yaouank, nag ouzh ar werc'hez, nag ouzh ar c'hozhiad, nag ouzh ar blev gwenn, a lakaas holl etre e zaouarn.\n19 Hag e tevjont ti Doue, hag e tiskarjont mogerioù Jeruzalem; hec'h holl balezioù a voe devet dre an tan, hag hec'h holl draoù prizius a voe distrujet.\n20 Nebukadnezar a zegasas da Vabilon an nemorant lezet gant ar c'hleze; hag e voent sklavourien dezhañ ha d'e vibien, betek aotrouniezh rouantelezh Persia,\n21 evit ma vefe sevenet komz an AOTROU lavaret dre c'henoù Jeremiaz, betek m'en doe levenez an douar en e zeizioù Sabad. Holl amzer e c'hlac'har a voe un diskuizh sabad dezhañ, evit leuniañ an dek vloaz ha tri-ugent.\n22 D'ar bloaz kentañ eus Kiruz roue Persia, evit ma vefe sevenet komz an AOTROU lavaret dre Jeremiaz, an AOTROU a zihunas spered Kiruz roue Persia, a reas embann en e holl rouantelezh, ha zoken dre skrid, un urzh a lavare:\n23 Evel-henn e komz Kiruz roue Persia: An AOTROU, Doue an neñvoù, en deus roet din holl rouantelezhioù an douar, hag eñ e-unan en deus gourc'hemennet din sevel un ti dezhañ e Jeruzalem a zo e Juda. Piv ac'hanoc'h a zo eus e bobl? Ra vo e Zoue gantañ, ha ra bigno! |
Aozadur ar Broioù a Ezporzh Petrol - Wikipedia\nAozadur ar Broioù a Ezporzh Petrol\n(Adkaset eus OPEP)\nKartenn ar broioù ezel e 2008\nAozadur ar Broioù a Ezporzh Petrol pe ABEP (e saozneg, yezh ofisiel an aozadur: Organization of the Petroleum Exporting Countries, OPEC) a zo ur c'henemglev etre an daouzek bro hag a ezporzh eoul-maen, en o zouez Aljeria, Angola, Ecuador, Iran, Irak, Koweit, Libia, Nigeria, Katar, Arabia Saoudat, an Emirelezhioù Arab Unanet, ha Venezuela.\nE Vienna emañ penngarter ABEP abaoe 1965, eno e vez aozet emvodoù gant ministred an eoul-maen ar stadoù izili. Aet eo Indonezia e-maez an aozadur e 2008, p'eo deuet da enporzhiañ al lodenn vrasañ eus he eoul-maen, met disklêriet he deus ar vro e teufe en-dro pa vo un ezporzhier rik er bed adarre.\nHervez statudoù ABEP eo e bal pennañ divizout an doareoù da warantiñ interestoù ar c'henemglev, evit an holl hag evit pep hini. Klask a ra stabilaat prizioù an eoul-maen er marc'hadoù etrebroadel, a-benn dilamat monedoneoù noazus ha diret; kemer e kont atav interestoù ar broioù a brodu eoul-maen hag ar redi da warantiñ gounidegezh reoliek dezho; pourchas eoul-maen en un doare efedus hag ingal d'ar broioù a bren anezhañ, ha gounidegezh reizh kevala ar re a bost arc'hant e greanterezh an eoul-mae.\nAbeg o deus kavet tud zo e levezon ABEP war ar marc'had, abaoe m'eo erruet efedus evit strishaat ar produadur hag ar prizioù. Chalet e oa bet broioù ar C'hornôg gant emzalc'h izili arab ABEP, pa oa bet implijet ganto "arm an eoul-maen" e-pad brezel Kippour, en ur lakaat e pleustr berzioù war an eoul-maen ha reiñ lusk da enkadenn an eoul-maen e 1973. Daoust ma c'heller displegañ dibab ar mare ha kresk ar prizioù gant ar politikerezh, e oa deuet ar c'hemmoù-se, hervez ABEP, abalamour da gemmoù untu e bed an arc'hant, ha da heul, kresk ar monc'hwezh er bed a-bezh. Gant an displegadur-mañ e tisklêr ABEP ne oa broioù ABEP nemet "reizh" en ur gresk priz an eoul-maen.\nAet eo galloudegezh ABEP da reoliañ priz an eoul-maen war-ziskar abaoe, abalamour m'eo bet diorroet mirlec'hioù eoul-maen en Alaska, Mor an Hanternoz, Kanada, Pleg-mor Mec'hiko, ha Rusia, koulz hag abalamour da vodernizadur ar marc'hadoù. Gant broioù ABEP emañ c'hoazh an div drederenn eus eoul-maen ar bed, hag e miz Ebrel 2009, 33.3% eus produadur eoul-maen ar bed, ar pezh a ro dezho ul levezon vras war ar marc'had hollek. Ar rummad produerien a zeu war-lerc'h, izili Aozadur evit ar c'henober hag an diorren ekonomikel hag ar stadoù bet soviedel a brodue 23.8% ha 14.8% eus produadur eoul-maen ar bed nemetken. E 2003 e voe chalet tud zo e c'hellfe levezon ABEP war priz an eoul-maen bihanaat c'hoazh, dre ma ne c'hellfemp ket produiñ kalz muioc'h.\nEmirelezhioù Arab Unanet\nlec'hienn ofisiel an aozadurOPEC (en)\nConcise Encyclopedia of Economics: OPEC (en)\nOPEC Timeline gant Nicolas Sarkis, e Le Monde diplomatique, Mae 2006 (en)\nLec'hienn ofisiel an OPEC Fund for International Development (OFID) (en)\nAozadur ar Broioù a Ezporzh Petrol (ABEP pe OPEC)\nAljeria • Angola • Arabia Saoudat • Ecuador • Emirelezhioù Arab Unanet • Iran • Iraq • Koweit • Libia • Nigeria • Qatar • Venezuela\nAdtapet diwar « »\nDernière modification le 15 Gwe 2015, à 12:54\nKemmoù diwezhañ degaset d'ar bajenn-mañ d'an 15 Gwe 2015, da 12:54. |
Carlos Casares Mouriño - Wikipedia\nCarlos Casares Mouriño (Xinzo de Limia, 24 a viz Eost 1941 - Vigo, 9 a viz Meurzh 2002) a oa ur skrivagner galizek.\nStudioù prederouriezh ha lennegezh a reas e skol-veur Santiago de Compostela. Kelenn a reas e Galiza ha goude-se e meur a skol-veur en Europa a-raok distreiñ d’e vro da vat hag ober e annez e Vigo, ma voe kelenner ha skrivagner.\nLevezonet e voe gant mennozhioù Ramón Piñeiro ha re tud an Editorial Galaxia. E 1971 e timezas gant ur Svedadez, Kristina Berg. Mont a reas e-barzh ar Real Academia Galega e 1977, ha dilennet e voe, en anv ar PSdeG-PSOE e parlamant Galiza e 1981.\nE 1996 e teuas da vezañ prezidant Kuzul ar Sevenadur Galizat (Consello da Cultura Galega). Kenlabouret en doa ivez gant ar gelaouenn c’halizek Grial, renet gantañ eus 1989 da 2002, ha gant ar pemdezieg spagnolek La Voz de Galicia. Skrivet en deus levrioù diwar-benn Vicente Risco, Otero Pedrayo, Ramón Piñeiro ha Manuel Curros Enríquez ha troet en deus e galizeg levrioù evel Le petit prince ("Ar Priñs Bihan", 1983) gant ar Gall Antoine de Saint-Exupéry, Tordyveln flyger i skymningen ("Ar c’hwiled a nij da serr-noz", 1989) gant ar Svedadez Maria Gripe pe The old man and the sea ("An den kozh hag ar mor", 1998) gant Ernest Hemingway.\nDelwenn da Garlos Casares Mouriño e Pontevedra\nDezhañ e voe gouestlet Devezh al Lizhiri Galizek (Dia das Letras Galegas) e 2017.\nAdtapet diwar « »\nDernière modification le 30 Ebr 2020, à 06:50\nKemmoù diwezhañ degaset d'ar bajenn-mañ d'an 30 Ebr 2020, da 06:50. |
Diforc'hioù etre adstummoù "Houarn" - Wikipedia\nDiforc'hioù etre adstummoù "Houarn"\nStumm eus an 20 Du 2011 da 10:40\nStumm eus an 20 Du 2011 da 10:37 (kemmañ)\nStumm eus an 20 Du 2011 da 10:40 (kemmañ) (dizober)\n<div align="right"><small>[[Taolenn beriodek an elfennoù|Taolenn beriodek]]</small></div>\nAn '''houarn''' a zo un [[elfenn gimiek]], '''Fe''' hec'h [[arouez kimiek]] ha '''26''' e [[niver atomek]].\nDerc'henn [[atom]] an houarn 56 a zoeo an [[izotop]] stabilañ a c'haller kavout e-touez an elfennoù kimiek p'eo dezhañ an uhelañ eus an energiezh liammañ.\n[[Kompozad]] pennañ [[derc'henn]] meur ar [[stered]]enn hag a [[planedenn|blanedenn]] eo an houarn, met p'eo an houarn an elfenn diwezhañ a c'hell bezañ krouet dre an teuziadur e kreiz ar [[stered]] seul m'eo dezho ur mas kevatal da 10 [[mas heol]] d'an nebeutañ, n'eus ket da ijinañ e teufe an houarn eus ur [[gwallreustl]] evel ur [[supernova]]. Kavet e vez ivez e meur a roc'hellgarregad e-barzh [[pluskenn an Douar]].\n=== Perzhioù fizikel ===\nHervez an [[temperadur]] e c'heller kavout an houarn dindan meur a stumm allotropek. Er stadoù normal an [[aerwask]] hag ar temperadur eo an houarn ur [[solud]] [[kristal]]inek, dezhañ ur [[frammadur]] [[diñs]] gant ur c'horf kreizennet (houarn α), met pa'z yaa an temperadur ouzhpenn 950 °C ez a da gristalloù diñs gant talioù kreizennet (houarn γ pe [[austenit]]) hag ouzhpenn 1 400 °C ez a da gristalloù diñs gant ur c'horf kreizennet en-dro (houarn δ).\nUn danvez [[feromagnetegezh|feromagnetek]] eo an houarn, da lavaret eo mae mirvir o [[reteradur]] nevez [[momed magnetek|momedoù]] e atomoù pa kouezhontgouezhont dindan levezon ur [[parktachenn magnetekvagnetek]] hagha n'eus ket mui anezhañanezhi pelloc'h.\nAdtapet diwar « » |
Pajenn:Morvan - Buez ar Zent, 1894.djvu/447 - Wikimammenn\nPajenn:Morvan - Buez ar Zent, 1894.djvu/447\n26 a Even\nsant iann ha sant paol\nar c’houec’hved var ’nn ugent a viz even\nSANT IANN HA SANT PAOL, MERZERIEN\nIann ha Paol a ioa daou vreur kristen euz a Rom, ho daou e servich ar brinsez Konstans, merc’h d’ann impalaer Konstantin. Eur blavez, ez ejont d’ann arme da heul eur jeneral paian, he hano Gallikan, evit ober brezel d’ar Sited. Ar jeneral-ze, boaz bete neuze da veza treac’h d’he holl enebourien, a oue dare d’ezhan beza trec’het d’he dro. Dija kalz euz he zoudarded ha meur a hini euz he offiserien a ioa kouezet var ann dachenn pe great prizounierien, ha Gallikan ne c’houie mui pe du trei. Neuze Iann ha Paol a lavaraz d’ezhan : « — Jeneral, emezho, grit veu da adori ar guir Doue, hag e teui ar gounid ganehoc’h adarre. » Gallikan a zentaz, ha kerkent e c’hounezaz var ar Sited eur viktor eur ar re gaera. Pa zistroaz da Rom, e oue karget a henor gant ann impalaer ; mes hen n’edo mui e chal gant gloar ar bed, ha goude beza resevet ar vadiziant, ec’h en em dennaz enn eur plas a gostez evit beva eno hiviziken hervez kuzuliou ann Aviel.\nIann ha Paol a gendalc’haz da zervicha ar brinsez Konstans pa oue fin d’ar vrezel, hag ar brinsez-se o veza deuet da vervel a lezaz gantho madou braz. Mes ann daou vreur kristen n’o doa netra evitho ho-unan, hag ho danvez a veze bepred daou-hanter etre ar paour hag hi. Chom a rejont ato e palez ann impalaer enn amzer bugale Konstantin ; mes, pa bignaz Julian var ann tron, e rojont ann dilez euz ho c’harg evit mont d’ho zi ho-unan ; rak ne felle ket d’ezho servicha eur prins hag en doa troet kein da Jezuz-Krist evit heul relijion ar baianed.\nGoulskoude Julian a gasaz unan bennag da lavaret d’ezho en doa c’hoant d’ho c’haout ive enn he zervich hag enn he balez egiz m’oant bet e servich hag e palez\nAdtapet diwar « » |
Brezhoneg yac’h – Stefan Carpentier\nBrezhoneg yac’h, brezhoneg pobl, brezhoneg klañv, brezhoneg lennek, brezhoneg chimik… hag al lennegezh.\nEvel Geekezig (sellit ouzh he fennad aze -> e vezan hegaset pa vez klasket gwerzhañ ul levr diwar ar fed m’eo yac’h ar brezhoneg ennañ. Yac’h evel ma veze gwechall-gozh… Ya, gwir eo ez eo klañv ar yezh hirie an deiz peogwir emañ o vervel dousik.\nKoulskoude n’eo ket ar brezhoneg a zo yac’h e levr Dir-na-dor. E dro-bluenn eo. Anavezout a ran tud hag a gomz brezhoneg reizh, ne lavarfen ket disi, rak gouzout a rit eveldon, an hini n’en deus ket ur si en deus daou pe dri… n’eus netra hag a vefe peurvat er bed-mañ… anavezout a ran tud reizh o brezhoneg eta ha na vefent ket gouest da gontañ un danevell, dre skrid pe dre gomz, en un doare kaer.\nHegaset e vezan pa vez lakaet ar gaoz war ar yezh evit gwerzhañ din ur romant, un torkad berrdanevelloù… Perak ? Peogwir ne vez ket graet er yezhoù all. Pa lennan traoù diwar-benn levrioù gallek, ne vez ket lavaret eo skrivet « e galleg yac’h ». Ar pezh a c’hall c’hoarvezout avat eo e vefe galleg leun a fazioù reizhskrivañ pe yezhadur. Ya, aze e c’haller lavaret d’an dud chom hep koll amzer gant ul levr a drello daoulagad Yann ha Katell lenner.\nBrezhoneg yac’h ha brezhoneg klañv.\nKen klañv-se eo hon yezh evit ma vefe meulet brezhoneg hemañ-henn a-raok danvez al levr? Ha talvoudusoc’h eo lenn brezhoneg yac’h eget lenn ul levr mat? Lavaret eo « skrivet brav » ne vefe ket trawalc’h evit lakaat an nen da gompren ez eus brezhoneg reizh hag un dro-bluenn ampart?\nHa petra a vefe da enebiñ ouzh ar brezhoneg yac’h neuze? Ar brezhoneg klañv? Klañv gant petore kleñved avat? Frazennoù tort? Frazennoù direizh? Blaz ar galleg? N’eo ket brezhoneg eo neuze.\nBrezhoneg yac’h hag embannerien\nEvidon-me eo labour an embannerien reizhañ ar yezh. Mar lennit ul levr fazioù a-leizh ennañ ez eo dre wall an embanner ha n’en deus ket graet e labour ervat. Roit un skrid fall ar brezhoneg anezhañ d’un embanner sirius ha dont a ray ho skrid da vezañ gwisket mod ar vro, chik ha cheuc’h.\nBrezhoneg yac’h ha skrivagnerien\nKemerit louzoù, skrivagnerien, evit na vefe ket klañv ho prezhoneg. Al louzoù gwellañ : levrioù all savet gant skrivagnerien a-feson (yac’h o brezhoneg na petra ‘ta, petra? Dislavar zo ganin? C’hooo n’eo ket brav! Ale, un anv a roin deoc’h, unan hepken peogwir eo diwezhat hag emaon er mare-mañ o lenn ul levr gantañ : Jarl Priel), yezhadurioù – ret eo lenn meur a hini, mankoù a zo e kement yezhadur bet embannet betek-henn – geriadurioù, hini an Here paneveken, hag a-benn ar fin kement levr diwar danvez a bep seurt.\nHa yac’hoc’h e vo ar brezhoneg pa vo lennet muioc’h gant ar vrezhonegerien, pa vo lakaet ar re vihan da lenn, ha pa vo klevet brezhoneg e Breizh a-bezh hep na vefe ezhomm da enaouiñ an urzhiataer evit tapout ur skingomz vrezhonek.\nAuteur StefanPublié le 8 septembre 2012 Catégories Brezhoneg, Lennadennoù, Non classé\nUne réflexion sur « Brezhoneg yac’h »\nMa, n'on ket ma-unan o kavout iskis an droienn-se neuze…\nPrécédent Article précédent : Ernest Renan\nSuivant Article suivant : Bali Breizh |
Henry Morton Stanley (29 a viz Genver 1841 - 10 a viz Mae 1904) a oa ur c'hazetenner, skrivagner hag ergerzher, genidik eus Dinbych, e hanternoz Kembre, hag en deus beajet en Afrika.\nBrudet eo dreist-holl peogwir e oa bet klasket ha kavet gantañ un ergerzher all, David Livingstone, a oa aet diwar wel en Afrika.\nBuhez ha beajoùAozañ\nJohn Rowlands e oa e anv kentañ. Desavet e voe gant e dad-kozh, e Llanelwy : dianav e oa e dad ha dilezet e voe gant e vamm pa oa 18 miz. Goude marv e dad-kozh e voe kaset d'un ti-emzivaded hag eno e voe start ar vuhez evitañ. A-boan 18 vloaz e oa pa lestras war ul lestr da vont da Stadoù Unanet Amerika, ma erruas e miz C'hwevrer 1859. Paeañ a reas e veaj en ur labourat evel martolod e bourzh al lestr. Kavout a reas labour e New Orleans, gant ur c'henwerzhour pinvidik anvet Henry Hope Stanley. Meur a vloaz e chomas da labourat gant an den-se ha damadvabet e voe gantañ. Diwar neuze e voe kemeret an anv Henry Morton Stanley gantañ.\nKemer a reas perzh, en daou du, e Brezel diabarzh Stadoù-Unanet Amerika ha goude e teuas da vezañ kazetenner evit an New York Herald, e 1867. Beajiñ a reas evit ar gazetenn-se : unan eus he c'henskriverien e voe e kornôg ar Stadoù Unanet da gentañ, e Turkia da c'houde, ha mont a reas da Afrika e 1869. Kelaouaer e voe en Etiopia, kas a rae keleier eus ar brezel etre Breizh-Veur hag Etiopia, war harzoù ar vro-se. E 1869 e voe fiziet ennañ gant e gazetenn ar garg da glask ha da adkavout an ergerzher skosat David Livingstone, a oa bet kollet ar roud anezhañ e reter Afrika meur a viz diagent.\nMont a reas Stanley da Zanzibar e miz Meurzh 1871 hag aozañ a reas e veaj d'ar c'hevandir, hep rankout soursial nemeur eus ar c'houst anezhi, pa oa paeet ar frejoù gant rener ar gazetenn New York Herald. Kavout a reas Livingstone d'an 10 a viz Du 1871 en Ujiji, e-kichen al lenn Tanganyika, e Tanzania hiziv. Hervez a voe kontet goude-se e voe distaget ar gerioù "Doctor Livingstone, I presume?" gant Stanley p'en em gavas gant an ergerzher skosat, met den ne oar da vat daoust ha lavaret e voe ar frazenn-se e gwirionez.\nAn emgav etre Stanley ha Livingstone, hervez un dresadenn graet evit al levr gallek Comment j'ai retrouvé Livingstone (Hachette, 1876).\nGant Stanley ha Livingstone e voe kendalc'het da ergerzhet ar vro ha prouiñ a rejont ne oa liamm ebet etre al lenn Tanganyika hag ar stêr Nil. Pa zistroas Stanley eus e veaj e skrivas ul levr anvet "How I Found Livingstone; travels, adventures, and discoveries in Central Africa".\nGant an New York Herald, asambles gant ar gazetenn saoz Daily Telegraph, e voe arc'hantet, e 1874, ur veaj all en Afrika, ma'z eas Stanley a-dreuz Afrika, eus ar reter betek ar c'hornôg, en ur ziskenn ar stêr Kongo. Ur veaj start-kenañ e voe : evit tremen al lammoù-dour bras a zo a-hed ar stêr e oa ret divontañ ar bigi ha dougen an tammoù anezho war an douar betek ul lodenn all, bageadus, eus ar stêr. 999 devezh e padas an ergerzhadenn-se ha meur a zen a varvas : 356 den a oa gant Stanley en deroù ha ne chome nemet 114 anezho er fin. Kontañ a reas Stanley an eil beaj-se el levr "Through the Dark Continent".\nE 1886 e voe renet un ergerzhadenn all gant Stanley, evit saveteiñ Emin Pasha, a oa gouarnour Equatoria e su Soudan. Goude diaesterioù bras ha marv meur a zen, e voe kavet Emin Pasha gant Stanley e 1888, ha tizhout a rejont Zanzibar, gant an dud a oa chomet bev, e 1890. E-pad ar veaj-se e voe ergerzhet gant Stanley tolead ar menezioù Ruwenzori hag al lenn Edward.\nGoude e zistro da Europa e timezas Stanley gant ul livourez eus Kembre, Dorothy Tennant, ha dilennet e voe da gannad e Kambr ar C'humunioù, eus 1895 da 1900. Mervel a reas e Londrez dan 10 a viz Mae 1904. Beziet e voe e Pirbright, e kontelezh Surrey.\nRoud a gaver eus anv e meur a lec'h : kêr "Stanleyville", hag a zo deuet da vezañ Kisangani bremañ (e Republik Demokratel Kongo), "lammoù-dour Stanley" hag a zo bet adanvet lammoù-dour Boyoma, e reter Kongo ivez. Menez Stanley, pe Ngaliema, e menezioù Rwenzori, war ar vevenn etre Republik Demokratel Kongo hag Ouganda, eo an trede menez uhelañ en Afrika.\nLevrioù skrivet gantañAozañ\nHow I found Livingstone (1872)\nHMStanley-Denbigh.com, lec'hienn diwar-benn H.M. Stanley ha trevadennerezh Afrika (en) (cy)\nAdtapet diwar « »\nDernière modification le 31 Gen 2015, à 11:41\nKemmoù diwezhañ degaset d'ar bajenn-mañ d'an 31 Gen 2015, da 11:41. |
Trede levr - XXVII - Wikimammenn\nTrede levr - XXVII\n◄ War ar gwir frankiz a galoun.Evit he c’haout, ez eo gwelloc’h pidi Doue eget lenn al levriou santel Trede levr - XXVII A-enep ar re a zrouk-prezek ar re all ►\nSEIZVED KENTEL WAR-N-UGENT\nAr garantez en deuz ann den evit-han he-unan a gas anezhan pell dioc’h ar mad dreist pep mad.\n1. — Jezuz-Krist. — Va map, red eo de-hoc’h rei holl evit holl ; arabad eo e ve enn-hoc’h netra d’e-hoc’h hoc’h-unan. N’euz netra er bed, kredit se, a gemend a rafe ouz-hoc’h mui a c’haou eget ar garantez hoc’h-euz ouz-hoc’h hoc’h-unan. Dioc’h ma karit eunn dra, dioc’h ma plij ann dra-ze d’e-hoc’h, e stagit ho kaloun out-hi muioc’h pe nebeutoc’h.\nMar bez glann ho karantez, mar bez eeun ha mad a bep hent, neuze e viot distag dioc’h pep tra. Na c’hoantait ket ar pez ne dleit kaout perz e-bed enn-han. Mirit n’ho pe ar pez a hell sparla ac’hanoc’h hag ho lakaat da zioueret ar gwir frankiz a galoun. Eunn dra hag am laka souezet-braz eo n’en em rofac’h ket d’in a greiz ho kaloun gant kement tra a hellit da c’hoantaat ha da gaout.\n2. — Perak en em nec’hit-hu, perak en em likit-hu e poan evit traou ne dalvezont netra ? Grit ar pez a fell d’in ; neuze ne zigouezo drouk e-bed gan-e-hoc’h.\nMar klaskit ann dra-man pe ann dra-hont, mar c’hoantait beza aman pe ahont evit hoc’h eaz hoc’h-unan hag evit ho plijadur, ne vezo biken peoc’h e-bed evid-hoc’h, ne viot biken er-meaz a enkrez, rak e pep tra e kavot eunn abek-bennag, hag e pep leac’h e karot eur re-bennag oc’h enebi ouz-hoc’h.\n3. — Ar pez a zo talvoudek evid-hoc’h ne d-eo ket eta kaout madou er bed-man na dastum e-leiz anezho ; ar pez a zo talvoudek eo ober fae war-n-ezho ha dic’hrisienna a-greun anezho euz ho kaloun. Ar pez a lavarann, evesait mad, ne zell ket hep ken oc’h ar madou hag oc’h ar pinvidigesiou, bez’ e sell ive oc’h ann enoriou a glask ann dud, oc’h ar meuleudiou a c’hoantaont da gaout, rak kement-se holl a dremen gant ar bed.\nN’euz fors e pe leac’h e tiot, biken ne viot kuit a bep tu, ma n’hoc’h euz ket ar spered a wir feiz. Ar peoc’h a glaskit a-ziaveaz ne bado ket hirr amzer, ma ne d-eo ket diazezet stard enn eur galoun a zo e stad vad, da lavaret eo, ma n’oc’h ket harp war-n-oun. Mont ha dont a hellit hep na viot gwell goude-ze, rak kenta tro a zigouezo gan-e-hoc’h, e kavot ar poaniou hoc’h euz tec’het diout-ho, ha gwasoc’h poaniou c’hoaz.\nEvit goulenn eur galoun c’hlann hag ive ar furnez a zeu euz ann env.\n4. — Ann ene mad. — O va Doue, krevait ac’hanoun dre c’hras ar Spered-Santel, Grit ma vezinn, dre he nerz, dastumet muioc’h-muia enn-oun va-unan ; grit mac’h hellinn pellaat dioc’h va c’haloun ann holl nec’hamanchou n’int ket mad da gaout ; grit ma vezinn distag dioc’h kement c’hoant ha dioc’h kement tra zo, pe int-hi dister, pe int-hi talvoudek. Grit ma prizinn pep tra e-c’hiz traou a dremen, ha ma welinn ivez e tremeninn gant-ho, rak netra ne bad war ann douar. Kement a zo er bed ne d-eo nemet moged ha poan spered.\nO ! na peger fur eo ann hini a briz ann traou er c’hiz-ze !\n5. — Roit d’in, va Doue, ar furnez a zeu euz ann env, evit ma teskinn klask ha c’hoantaat ac’hanoc’h, evit ma teskinn ho kavout, ho kaout mad hag ho karet dreist pep mad ; evit ma teskinn, gant nerz ho furnez, prizout ann traou all dioc’h ma talvezont.\nRoit d’in ar furnez evit ma pellainn dioc’h ann hini a veul ac’hanoun, ha ma c’houzanvinn a galoun vad ann hini a zo a-enep d’in, rak nep piou-bennag ne ra van e-bed euz a gomziou goullo ann dud, ann neb ne zelaou ket ar meuleudiou a billig ar galoun, hen-nez a zo fur braz-meurbed. Er c’hiz-ze eo ez a rag-eeun hag heb aoun dre ann hent m’ema eun-han.\nKerkent ha ma teu ann den d’en em glask he-unan, e pella dioc’h Doue, ha rak-tal e sao ann enkrez enn he galoun ; rak ne zeu ket a-benn bep pred da gaout he c’hoantegesiou ; pe mar teu a-benn d’ho c’haout, e tistro eaz diout-ho evit trei oc’h re all. Kement-se a ziskouez ez eo ann den nec’het atao gant he wall ioulou, pe gant rebechou he ene, pe gant ann doan. C’hoantaat en deuz great beza pinvidik ha galloudek, kaout enoriou hag eunn hano kaer. Ann traou-ze holl, siouaz, ne zeuont da zibaot den hep kalz a boan ; dibaot a weach ive e vezont kavet enn eur galoun c’hlann. N’euz fors ! Setu ema ann den er penn huela e-touez tud ar bed ; pep tra en deuz bet dioc’h he c’hoant. Plijet gan-e-hoc’h goulenn digant ann den-ze, ken euruz war he venoz, plijet gan-e hoc’h goulenn digant-han hag hen en deuz he walc’h ; ne glevot gant-han nemet klemmou hag hirvoudou. Gouelit breman, tud pinvidik, eme ann Abostol, gouelit hag hirvoudit e-kreiz ar poaniou a zilammo war-n-hoc’h. Beva hoc’h euz great war ann douar e-kreiz ann dudiou hag ar plijaduresiou : larteet oc’h bet evit ann deiz ma varvot.\nDre-ze e welomp ervad ez eo ar madou a glaskomp gant kement a atiz, ez eo int-hi eo a skuiz ann ene hep rei d’ezhan he walc’h ; hag anez gras Doue, evel ma lavar Jezuz-Krist he-unan, ann ene a ia da goll war-lerc’h ar madou-ze. Enn enep, ann hini en em zilez a-grenn he-unan, ann hini ne gar nemet Doue hep-ken, hen-nez a vevo da viken enn eur peoc’h ar brasa. Oc’h-penn zo, karet a ra ive gouzanv poaniou, o veza ma kresk dre-z-ho he furnez hag he garantez c’hlann, hag o veza ma oar e teuio dudiou braz ann env war-lerc’h poaniou dister ar vuez-man. Gouzanvit eta hep klemm, ken na zeuio ann Aotrou Doue. O veza ma kred e vezo founnuz frouez ann douar, ann tiek a c’hortoz sioul glaoeier ann nevez-amzer ha re ann diskar-amzer. Ha c’houi ive, gortozit sioul, rak n’ema ket pell ann amzer ma teuio ann Aotrou Doue.\nAdtapet diwar « »\nKemmoù diwezhañ degaset d'ar bajenn-mañ d'an 11 Gou 2016, da 12:42. |
(Adkaset eus Kapadokia)\nAzia-Vihanañ da vare ar C'hresianed hag ar Romaned\nKappadokia, Καππαδοκία e gresianeg, pe Cappadocia e latin, Kapadokya e turkeg, a zo ur vro istorel eus Anatolia. Goude bezañ bet ur rouantelezh e teuas da vezañ ur broviñs en Impalaeriezh roman hag a zo hiziv e-kreiz Anatolia, e Turki, rannet etre proviñsoù Kayseri, Aksaray, Niğde ha Nevşehir.\nKappadokia a oa anavet evel bro Hatti e diwez Oadvezh an arem, ha kreiz galloud an Hittited a oa e Hattusa. Goude diskar Impalaeriezh an Hittited, ha degouezh ar Vouchkied sirian-ha-kappadokian, goude o faezhidigezh gant Kroissos, roue Lidia, er VIvet kantved, e oa renet ar vro gant brientinien a rae o annez e kestell hag a zalc'he ar beizanted er sklavelezh pe dost. Dont a reas da vezañ ul lodenn eus trede satrapiezh Persia er rannadur divizet gant Darius, met derc'hel a reas da vezañ renet gant he renerien. Hini ebet avat ne oa mestr war ar vro a-bezh ha dindan ar roue meur e oant holl war a seblant.\nE -330 e teuas da vezañ dizalc'h dindan ar roue Ariarates Iañ a anavezas aotrouniezh Aleksandr Veur en un doare arouezius hag a ziazezas un dierniezh.\nDindan Ariarates IV e oa skoulmet an darempredoù kentañ gant Roma. Dont a reas Kappadokia da vezañ kevredad ar Romaned a-enep ar Seleukided met trec'het e voe. Digeriñ a reas neuze ur prantad strafuilh ha mont a reas tierniezh Ariarates da get e-pad ar brezelioù a-enep rouantelezh Pontos. E -92 e oa argaset roue Pontos, Mithridates Eupator, en doa he c'hemeret, ha lakaet e voe Ariobarzane Iañ, lesanvet philoromaios (« mignon ar Romaned ») war e dron gant ar Romaned. Goude se e harpas Kappadokia, pep hini d'e dro, Pompeius, Julius Caesar, Marcus Antonius hag Octavius er fin. E 17, da-heul droukc'hras he roue Arc'helaos, e oa staget ar vro ouzh an Impalaeriezh roman gant Tiberius. Dont a reas da vezañ ur broviñs impalaerel, ha staget e voe outi bro Pontos hag Armenia-Vihanañ.\n↑ Skrivañ a reor da skouer Kapadokia ha neket Kapados, Kordoba pe Kordova ha neket Kordou, Norvegia ha neket Norvej, Brazil ha neket Brezil. Frañsez Kervella, Yezhadur bras ar brezhoneg, 1947, pajenn 62.\nAdtapet diwar « » |
KDSK, Centre de Ressources Culturelles CeltiquesTezorus : Gwenn-ha-Du\n= Gwenn ha Du; Banniel Breizh; Drapeau Breton; Breizh (banniel); Bretagne (drapeau)\nDouaroniezh - Istor - Skiantoù stag - Buhezskridoù > Ardamezouriezh - Arouezioù - Merkoù anat > Banniel > Gwenn-ha-Du\n929.92K8 : KDK-KDSK ; 929.92 : Rummad 900/Dewey\nTeulioù liammet : [835 document(s)]\n[Foto] "Brest 96". Patrig Ar Goarnig o kizellañ kef ur wezenn siprez. Goude ar redadeg-vagoù e vo staliet ar c'hizelladur "Diwan", 12 metrad, el lise Diwan, e Karaez. / BLOÑS Loeiz (Luc'hskeudennet gant). - - KDSK_EMGANN_CB_B0459_P.jpg\n ; 20 [ugent] vloaz kazetennerezh e brezhoneg : lid-degemer evit deiz-ha-loaz Bremañ. Da vare darvoudoù Plogoñ e 1980, e groue ur strollad a dud eus Skol an Emsav ur gelaouenn nevez hollvrezhonek «Bremañ, kazetenn ar stourmoù e Breizh» (niverenn 0, Meurzh-Ebrel 1980). / [Disanv] (Luc'hskeudennet gant). - - KDSK_SAE_Lodad02B1298_P.jpg\n[Foto] 20 [ugent] vloaz kazetennerezh e brezhoneg : lid-degemer evit deiz-ha-loaz Bremañ. Da vare darvoudoù Plogoñ e 1980, e groue ur strollad a dud eus Skol an Emsav ur gelaouenn nevez hollvrezhonek «Bremañ, kazetenn ar stourmoù e Breizh» (niverenn 0, Meurzh-Ebrel 1980). / [Disanv] (Luc'hskeudennet gant). - - KDSK_SAE_Lodad02B1300_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_SAE_Lodad02B1419_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_SAE_Lodad02B1417_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_SAE_Lodad02B1411_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_SAE_Lodad02B1409_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_EMGANN_CB_A053_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_EMGANN_CB_A054_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_EMGANN_CB_A062_P.jpg\n[Foto] Breujoù Breizh. Ouzhpenn 400 den o doa kemeret perzh e «Breujoù Breizh» dalc'het e Roazhon d'an 12 a viz Genver 1992 diwar intrudu al listennoù unvan evit an dilennadegoù rannvro : «Pobl Breizh, ur bobl en Europa». / [Disanv] (Luc'hskeudennet gant). - - KDSK_EMGANN_CB_A069_P.jpg\n[Foto] Bugale skol Diwan Kemperle o c'hoari. / [Disanv] (Luc'hskeudennet gant). - - KDSK_EMGANN_CB_B0431_P.jpg\n[Foto] Bugale skol Diwan Naoned o kanañ war ul leurenn, (Kan ar Bobl ?). / [Disanv] (Luc'hskeudennet gant). - - KDSK_EMGANN_CB_B0433_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1487_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1485_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1488_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1483_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1481_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1480_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1479_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_SAE_Lodad02B1489_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_A142_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_A154_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_A155_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_A156_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_A157_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_B0789_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_B0790_P.jpg\n[Foto] D'ar 25, 26 ha 27 a viz Mae 1990 e talc'he CONSEO (Conferència de les Nacions Sense Estat de l'Europa Occidental), kevredigezh Broadoù Hep Stad Europa ar C'hornôg, he eil emvod meur e Barselona. Dileuridi eus ouzhpenn 10 vro hep stad o deus kemeret perzh en divizoù. / [Disanv] (Luc'hskeudennet gant). - - KDSK_EMGANN_CB_B0791_P.jpg\n[Foto] D'ar Sadorn 27 a viz Mezheven 1998, lid-kinnig/dizoloidigezh maen-sav kizellet gant Jean Freour en enor da Glenmor, e liorzh an Thabor e Roazhon. Raktres kaset da benn war intrudu ar gevredigezh Glenmor an Distro. / [Disanv] (Luc'hskeudennet gant). - - KDSK_EMGANN_CB_B0081_P.jpg\n[Foto] Deiz-ha-bloaz Dazont (5vet ?) / [Disanv] (Luc'hskeudennet gant). - - KDSK_SAE_Lodad01B0812_P.jpg\n[Foto] Deiz-ha-bloaz Dazont (5vet ?) / [Disanv] (Luc'hskeudennet gant). - - KDSK_SAE_Lodad01B0811_P.jpg\n[Foto] Deiz-ha-bloaz Dazont (5vet ?) / [Disanv] (Luc'hskeudennet gant). - - KDSK_SAE_Lodad01B0810_P.jpg\n[Foto] Deiz-ha-bloaz Dazont (5vet ?) / [Disanv] (Luc'hskeudennet gant). - - KDSK_SAE_Lodad01B0809_P.jpg\n[Foto] E deroù miz Du 2000 e oa Olivier Le Clainche chomet eizh devezh hep debriñ war plasenn Breujoù-Breizh e Roazhon evit diskouez e harp d'ar brizonidi vreizhat. / [Disanv] (Luc'hskeudennet gant). - - KDSK_SAE_Lodad02A0832_P.jpg\n[Foto] E deroù miz Du 2000 e oa Olivier Le Clainche chomet eizh devezh hep debriñ war plasenn Breujoù-Breizh e Roazhon evit diskouez e harp d'ar brizonidi vreizhat. / [Disanv] (Luc'hskeudennet gant). - - KDSK_SAE_Lodad02A0833_P.jpg\n[Foto] E deroù miz Du 2000 e oa Olivier Le Clainche chomet eizh devezh hep debriñ war plasenn Breujoù-Breizh e Roazhon evit diskouez e harp d'ar brizonidi vreizhat. / [Disanv] (Luc'hskeudennet gant). - - KDSK_SAE_Lodad02A0837_P.jpg\n[Foto] E-kreiz miz Gouere 1989 e oa pedet ar gelaouennerien da zont d'un abadenn gelaouiñ gant burev Emgann, da geñver embannadur un destenn nevez, lakaet enni ar poentoù pouezusañ a vo diazez stourm Emgann en dazont evit Pobl Vreizh. / ROMAND Fulup (Luc'hskeudennet gant). - - KDSK_SAE_Lodad02B1509_P.jpg\n[Foto] E-kreiz miz Gouere 1989 e oa pedet ar gelaouennerien da zont d'un abadenn gelaouiñ gant burev Emgann, da geñver embannadur un destenn nevez, lakaet enni ar poentoù pouezusañ a vo diazez stourm Emgann en dazont evit Pobl Vreizh. / ROMAND Fulup (Luc'hskeudennet gant). - - KDSK_SAE_Lodad02B1508_P.jpg\n[Foto] Emgav e Bro-Euskadi etre stourmerien Breizh ha stourmerien Bro-Euskadi. / AN DUIGOU Klaod (Luc'hskeudennet gant). - - KDSK_SAE_Lodad01B0317_P.jpg\n[Foto] Emgav e Bro-Euskadi etre stourmerien Skoazell Breizh ha stourmerien euskakiz. / AN DUIGOU Klaod (Luc'hskeudennet gant). - - KDSK_SAE_Lodad01B0318_P.jpg\n[Foto] Emvod Diwan gant tudelezh ha dilennidi, sal "Family" e Landerne. / BLOÑS Loeiz (Luc'hskeudennet gant). - - KDSK_EMGANN_CB_B0464_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02B0516_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02B0517_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02B0519_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02B0520_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0103_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0099_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0098_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0096_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0095_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0094_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02A0093_P.jpg\n[Foto] Emvod-meur Unvaniezh ar Gelennerien Brezhoneg, d'ar 6 a viz Du 1999. / [Disanv] (Luc'hskeudennet gant). - - KDSK_SAE_Lodad02B0524_P.jpg\n[Foto] Fest-noz Skoazell-Vreizh. Ar Breudeur Morvan war al leurenn. / BLOÑS Loeiz (Luc'hskeudennet gant). - - KDSK_SAE_Lodad02B1447_P.jpg\n[Foto] Gouel al levrioù e Breizh, e Karaez, fin miz Here 2000. Dindan prezidantelezh a enor Patrick Poivre D'Arvor. / [Disanv] (Luc'hskeudennet gant). - - KDSK_SAE_Lodad02A0826_P.jpg\n[Foto] Gouel al levrioù e Breizh, e Karaez, fin miz Here 2000. Dindan prezidantelezh a enor Patrick Poivre D'Arvor. / [Disanv] (Luc'hskeudennet gant). - - KDSK_SAE_Lodad02A0827_P.jpg\n[Foto] Gouel al levrioù e Breizh, e Karaez, fin miz Here 2000. Dindan prezidantelezh a enor Patrick Poivre D'Arvor. / [Disanv] (Luc'hskeudennet gant). - - KDSK_SAE_Lodad02B0991_P.jpg\n[Foto] Gouel al levrioù e Breizh, e Karaez, fin miz Here 2000. Dindan prezidantelezh a enor Patrick Poivre D'Arvor. / [Disanv] (Luc'hskeudennet gant). - - KDSK_SAE_Lodad02B0994_P.jpg\n[Foto] Gouel al levrioù e Breizh, e Karaez, fin miz Here 2004. Meur a oberennoù zo bet priziet. Aet eo ar maout gant Gwenvred Latimier-Kervella da-geñver Priz ar Yaouankiz. Aet eo Priz Langleiz gant Mark Kerrain evit bezañ troet 2 oberenn savet gant Evelyne Brisou-Pellen. Oberennoù all zo bet priziet ivez : reoù savet gant Mai Ewen, Yann-Fañch Jacq, Muriel Morvan, Paol ar Meur, Malo Bouessel du Bourg, Eric Faruel, Yannig Morel, ... / [Disanv] (Luc'hskeudennet gant). - - KDSK_SAE_Lodad02A0666_P.jpg\n[Foto] Gouel al levrioù e Breizh, e Karaez, fin miz Here 2004. Meur a oberennoù zo bet priziet. Aet eo ar maout gant Gwenvred Latimier-Kervella da-geñver Priz ar Yaouankiz. Aet eo Priz Langleiz gant Mark Kerrain evit bezañ troet 2 oberenn savet gant Evelyne Brisou-Pellen. Oberennoù all zo bet priziet ivez : reoù savet gant Mai Ewen, Yann-Fañch Jacq, Muriel Morvan, Paol ar Meur, Malo Bouessel du Bourg, Eric Faruel, Yannig Morel, ... / [Disanv] (Luc'hskeudennet gant). - - KDSK_SAE_Lodad02A0668_P.jpg\n[Foto] Gouel al levrioù e Breizh, e Karaez, fin miz Here 2004. Meur a oberennoù zo bet priziet. Aet eo ar maout gant Gwenvred Latimier-Kervella da-geñver Priz ar Yaouankiz. Aet eo Priz Langleiz gant Mark Kerrain evit bezañ troet 2 oberenn savet gant Evelyne Brisou-Pellen. Oberennoù all zo bet priziet ivez : reoù savet gant Mai Ewen, Yann-Fañch Jacq, Muriel Morvan, Paol ar Meur, Malo Bouessel du Bourg, Eric Faruel, Yannig Morel, ... / [Disanv] (Luc'hskeudennet gant). - - KDSK_SAE_Lodad02B0881_P.jpg\n[Foto] Gouel al levrioù e Breizh, e Karaez, fin miz Here 2004. Meur a oberennoù zo bet priziet. Aet eo ar maout gant Gwenvred Latimier-Kervella da-geñver Priz ar Yaouankiz. Aet eo Priz Langleiz gant Mark Kerrain evit bezañ troet 2 oberenn savet gant Evelyne Brisou-Pellen. Oberennoù all zo bet priziet ivez : reoù savet gant Mai Ewen, Yann-Fañch Jacq, Muriel Morvan, Paol ar Meur, Malo Bouessel du Bourg, Eric Faruel, Yannig Morel, ... / [Disanv] (Luc'hskeudennet gant). - - KDSK_SAE_Lodad02B0882_P.jpg\n[Foto] Gouel al levrioù e Breizh, e Karaez, fin miz Here 2004. Meur a oberennoù zo bet priziet. Aet eo ar maout gant Gwenvred Latimier-Kervella da-geñver Priz ar Yaouankiz. Aet eo Priz Langleiz gant Mark Kerrain evit bezañ troet 2 oberenn savet gant Evelyne Brisou-Pellen. Oberennoù all zo bet priziet ivez : reoù savet gant Mai Ewen, Yann-Fañch Jacq, Muriel Morvan, Paol ar Meur, Malo Bouessel du Bourg, Eric Faruel, Yannig Morel, ... / [Disanv] (Luc'hskeudennet gant). - - KDSK_SAE_Lodad02B0889_P.jpg\n[Foto] Gouel al levrioù e Breizh, e Karaez, fin miz Here 2004. Meur a oberennoù zo bet priziet. Aet eo ar maout gant Gwenvred Latimier-Kervella da-geñver Priz ar Yaouankiz. Aet eo Priz Langleiz gant Mark Kerrain evit bezañ troet 2 oberenn savet gant Evelyne Brisou-Pellen. Oberennoù all zo bet priziet ivez : reoù savet gant Mai Ewen, Yann-Fañch Jacq, Muriel Morvan, Paol ar Meur, Malo Bouessel du Bourg, Eric Faruel, Yannig Morel, ... / [Disanv] (Luc'hskeudennet gant). - - KDSK_SAE_Lodad02A0667_P.jpg\n[Foto] Gouel aozet gant Skol an Emsav. Strollad tud o tañsal / [Disanv] (Luc'hskeudennet gant). - - KDSK_SAE_Lodad02B0678_P.jpg\n[Foto] Gouel aozet gant Skol an Emsav. Strollad tud o tañsal. / [Disanv] (Luc'hskeudennet gant). - - KDSK_SAE_Lodad02B0673_P.jpg\n[Foto] Gouel aozet gant Skol an Emsav. Strollad tud o tañsal. / [Disanv] (Luc'hskeudennet gant). - - KDSK_SAE_Lodad02B0672_P.jpg\n[Foto] Gouel aozet gant Skol an Emsav. Tud yaouank o kanañ. / [Disanv] (Luc'hskeudennet gant). - - KDSK_SAE_Lodad02B0676_P.jpg\n[Foto] Gouel aozet gant Skol an Emsav. Tud yaouank o kanañ. / [Disanv] (Luc'hskeudennet gant). - - KDSK_SAE_Lodad02B0677_P.jpg\n[Foto] Gouel aozet gant Skol an Emsav. Tud yaouank oc'h eskemm etrezo pe o kanañ. / [Disanv] (Luc'hskeudennet gant). - - KDSK_SAE_Lodad02B0674_P.jpg\n[Foto] Gouel aozet gant Skol an Emsav. Tud yaouank oc'h eskemm etrezo pe o kanañ. / [Disanv] (Luc'hskeudennet gant). - - KDSK_SAE_Lodad02B0682_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e 1993. Delwenn Nevenoe kizellet gant Raffig Tullou hag iliz St-Yann-Badezour. / [Disanv] (Luc'hskeudennet gant). - - KDSK_SAE_Lodad02B1191_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e 1993. Delwenn Nevenoe kizellet gant Raffig Tullou hag iliz St-Yann-Badezour. / [Disanv] (Luc'hskeudennet gant). - - KDSK_SAE_Lodad02A1140_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. Delwenn Nevenoe kizellet gant Raffig Tullou hag iliz St-Yann-Badezour. / [Disanv] (Luc'hskeudennet gant). - - KDSK_SAE_Lodad02B1180_P.jpg\n ; Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. Delwenn Nevenoe kizellet gant Raffig Tullou hag iliz St-Yann-Badezour. / [Disanv] (Luc'hskeudennet gant). - - KDSK_SAE_Lodad02B1179_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e .845, e Baen-Ballon, e 1993. Kevezadeg Gouren : gourenerien war al leur-emgannañ. / [Disanv] (Luc'hskeudennet gant). - - KDSK_SAE_Lodad02A1143_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02B1177_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02B1175_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02B1174_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02B1173_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02B1171_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02A1120_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02A1119_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02A1118_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02A1116_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, e miz Mezheven 1997. / [Disanv] (Luc'hskeudennet gant). - - KDSK_SAE_Lodad02A1115_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, d'an 10 a viz Mezheven 1990. War dachenn emgann Ballon. / [Disanv] (Luc'hskeudennet gant). - - KDSK_SAE_Lodad02B1514_P.jpg\n[Foto] Gouel Ballon e koun trec'h Nevenoe war Karl der Kahle (Roue ar Franked) e 845, e Baen-Ballon, d'an 10 a viz Mezheven 1990. War dachenn emgann Ballon. / [Disanv] (Luc'hskeudennet gant). - - KDSK_SAE_Lodad02B1516_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn : strol. / ROBERT Jean-Charles (Luc'hskeudennet gant). - - KDSK_EMGANN_CB_B0069_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn : Manu Lan Huel. / BLOÑS Loeiz (Luc'hskeudennet gant). - - KDSK_EMGANN_CB_B0132_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / ROBERT Jean-Charles (Luc'hskeudennet gant). - - KDSK_EMGANN_CB_B0044_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn : Kristen Nikolaz gant sonerien. / BLOÑS Loeiz (Luc'hskeudennet gant). - - KDSK_EMGANN_CB_B0125_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn, an arvesterien. / ROBERT Jean-Charles (Luc'hskeudennet gant). - - KDSK_EMGANN_CB_A318_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arvesterien. / ROBERT Jean-Charles (Luc'hskeudennet gant). - - KDSK_EMGANN_CB_A320_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn, arvesterien. / ROBERT Jean-Charles (Luc'hskeudennet gant). - - KDSK_EMGANN_CB_A334_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arvesterien. / ROBERT Jean-Charles (Luc'hskeudennet gant). - - KDSK_EMGANN_CB_B0051_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn, arvesterien. / ROBERT Jean-Charles (Luc'hskeudennet gant). - - KDSK_EMGANN_CB_B0067_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arvesterien. / ROBERT Jean-Charles (Luc'hskeudennet gant). - - KDSK_EMGANN_CB_A317_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arvesterien. / ROBERT Jean-Charles (Luc'hskeudennet gant). - - KDSK_EMGANN_CB_A316_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Lena Louarn war al leurenn. / BLOÑS Loeiz (Luc'hskeudennet gant). - - KDSK_EMGANN_CB_B0136_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Lena Louarn war al leurenn. / BLOÑS Loeiz (Luc'hskeudennet gant). - - KDSK_EMGANN_CB_B0112_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn : Bernez Tangi, Gilles Servat, Kristen Nikolaz. / BLOÑS Loeiz (Luc'hskeudennet gant). - - KDSK_EMGANN_CB_B0117_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. Arzourien war al leurenn strollad EV. / ROBERT Jean-Charles (Luc'hskeudennet gant). - - KDSK_EMGANN_CB_B0045_P.jpg\n[Pennad-Skrid-Testenn] Ces bretons qui découvrent le monde. - Carte blanche à Irène Frain ; Gwenn ha Du voyageur ; Roger Faligot : Sur les pas de Pierre Malherbe ; A Guérande : Les Bretons dans le monde. / JIGOUREL Thierry . - Kelc'hgelaouenn : Armor Magazine, 10/2010. - pajennoù 16 betek 19. - Armor Magazine (489)\n[Pennad-Skrid-Testenn] Dossier : Les Bretons sont-ils réacs ? / RAYNAUDON-KERZERHO Maiwenn (Atersadenn) ; DENIS Tugdual (Atersadenn) ; PAIN Emmanuel (Luc'hskeudenn(où) gant). - Kelc'hgelaouenn : Bretons, 2/2014. - pajennoù 32-43. - Bretons (95)\n[Levr] La Question bretonne : Enquête sur les mouvements politiques bretons. / CHARTIER-LE FLOCH Erwan ; LARVOR Ronan ; LOUARN Malo (Skeudennaouet gant). - Ti-embann_Embanner : An Here (Embannadurioù), 2002. - 175 pajenn. - 306.K8(CHA)\n[Levr] Le problème breton en 20 questions. / GRALL Charlie ; NONO (Skeudennaouet gant). - Ti-embann_Embanner : Editions des Montagnes Noires, 2012. - 128 pajenn. - 305.8K8(GRA)\n[Levr] Les Drapeaux bretons des origines à nos jours. / RAULT Philippe ; LE BRUN Bernard (Rakskrid gant). - Ti-embann_Embanner : Coop Breizh (Embannadurioù), 2006. - 106 pajenn. - 929.92(RAU) |
Emgann Monterrey - Wikipedia\nNerzhioù lu Stadoù-Unanet Amerika o vont war-zu Monterrey\nEmgann Monterrey (saozneg: Battle of Monterrey) a oa bet un emgann etre an 21 hag ar 24 a viz Gwengolo 1846, e-pad ar Brezel etre Mec'hiko hag ar Stadoù-Unanet. En un tu e oa ar Jeneral Pedro de Ampudia ha lu mec'hikan an norzh hag en tu all an Army of Occupation stadunanat, un nerzh savet gant an nerzhioù douarlu, emouestlidi ha Texas Rangers dindan urzhioù ar Jeneral Zachary Taylor.\nUr stourm garv a voe e kêr gant kolloù uhel a bep tu. An emgann a oa echuet gant pep tu o c'houlenn un arsav-brezel daou viz hag an nerzhioù mec'hikan aotreet da gilañ en urzh en eskemm ouzh kodianidigezh kêr.\nAdtapet diwar « »\nEmgannoù brezel etre Mec'hiko hag ar Stadoù-Unanet\nKemmoù diwezhañ degaset d'ar bajenn-mañ d'an 21 Meu 2019, da 10:43. |
Sant-Senour - Wikipedia\n1 829 ann. (2019)\n47° 54′ 24″ Norzh\n1° 47′ 11″ Kornôg / 47.9067, -1.7864\nbihanañ 7 m — brasañ 111 m\nSant-Senour a zo ur gumun eus Breizh e Kanton Gwizien e departamant Il-ha-Gwilen.\n4.1 Eil Brezel-bed\n6 Emdroadur ar boblañs 1962-2012\nAr stêrioù Sevnon ha Gwilen a gember e Sant-Senour.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Julienne e anv, hag ur c'hure, Perruchot.\n54 gwaz a gollas o buhez abalamour d'ar brezel hervez monumant ar re varv, d.l.e. 5,45% ag ar boblañs hervez an niveradeg bet graet e 1911; tri anezhe a yeas diwar wel d’an 22 a viz Eost 1914 e Belgia en Emgann Rossignol e Belgia, soudarded e oant o-zri er 1añ Rujumant Troadegiezh Drevadennel, disklêriet e voent marvet goude ar brezel,,.\nMonumant ar re varv,.\nIliz katolik Sant Senour ha Sant Abdon, 1896-1901, diwar tres an ti-savour Arthur Regnault.\nBertrand Huchet de Quénétain, sekretour a stad ha goude gward ar sielloù dug Breizh e 1421\nBertrand Huchet de Quénétain, jeneral, ofiser meur al lejion a enor c'hall\n↑ Memorial Genweb (roll)\n↑ Memorial Genweb (luc'hskeudennoù)\nAdtapet diwar « »\nKemmoù diwezhañ degaset d'ar bajenn-mañ d'an 6 Meu 2022, da 09:03. |
Kervarker hag ar Barzaz-Breiz | Becedia\nKervarker hag ar Barzaz-Breiz\nPennoberenn al lennegezh e Breizh hag arouez un identelezh adnevezet, pe touellerezh hag andon broadelourien Breizh, pell en deus padet «tabut ar Barzaz-Breiz» etre ar re a-du hag ar re a-enep Kervarker, abaoe ma oa tarzhet a-wel d’an holl e 1867. E 1964 koulskoude eo bet taolet ur sklerijenn nevez war an tabut p’en deus Donatien Laurent diskoachet ar c’harnedoù dornskrivet : dastumet e oa bet darn vrasañ danvez ar «Barzaz-Breiz» gant Kervarker, en desped d’ar pezh a oa bet lavaret gant e zislavarerien, rak ma oa bet adkempennet ar skridoù evit an embann, e oa hervez doareoù embannerien ar mare-se, er bloaz 1839.\nEus Kemperle da Bariz\nD’ ar 7 a viz Gouere 1815 e oa ganet Teodor Hersart de Kervarker e Kemperle. Tremen a ra e yaouankiz etre ar ger-se hag ar maezioù tro-dro na Nizon, e-tal Pont-Aven, lec’h ma oa maner e dud, ar Genkiz. E dad, Per Hersart Kervarker, a oa kannad Penn-ar-Bed e 1815, hag is-prefed Kemperle adalek 1822. E vamm, Ursule Feydeau de Vaugien, « Itron Nizon », a oa deuet mat gant menajerien Nizon, hag, hervez mojenn ar familh, e veze « paeet » gant kanaouennoù en eskemm eus ar preder a roe d’ar re glañv. Tost e oa chomet he mab yaouankañ ouzh e vamm, hag evelti e vefe deuet da vout tik gant an dastum sonioù brezhonek.\nGoude e studioù e skolajoù Santez-Anna-Wened (1824), Gwenrann (1828), ha Naoned (1830), ur wech paket e vachelouriezh war al lizhiri, ez a betek Pariz e fin ar bloaz 1833, hag e lak e anv evit bezañ studier selaouer e Skol an Dielloù. Daremprediñ a ra ingal al levraouegoù hag ar saloñsoù lennegel, lec’h ma vez e «genderv» François-René de Chateaubriand o vragal.\nE Pariz e ra anaoudegezh gant Bretoned yaouank all, ar barzh Aogust Brizeug e-touez reoù all, bodet tro-dro d’ar Gonideg, renevezer ar Brezhoneg. E-kreiz ar bloavezhioù 1830 e veze banvezioù a roe tro d’ar Vretoned dispakañ o mennozhioù hag o c’hlemmoù breizhek. Taer a-walc’h eo Kervarker en e sonioù savet a-ratozh evit an degouezhioù-se, sonioù a gaver e digoradur e oberenn «Drailhajoù barzhelezh», ur pennad bet embannet e miz Meurzh 1836 er gelaouenn gatolik L’Écho de la Jeune France, lec’h ma vo embannet ur werz gentañ «Bosenn Elliant ». Deuet eo da grediñ e c’heller adkavout er gwerzioù roudoù istor Breizh, un istor ha ne vez ket taolet pled outi e istor bro-C’hall dre vras. Adalek 1833 en doa kroget da notenniñ war garnedoù sonioù korn-bro Nizon, a-raok ledanaat e dachenn enklask war-zu Kerne Uhel.\nAr Barzaz-Breiz (1839) : ur gentaenn\nKen abred hag er bloaz 1837 en do bet Kervarker ar soñj da strollañ e zastumadegoù en ul levrenn. Met feuket a c’hellfe bezañ bet ul lodenn eus an dud ouiziek a vefe eus al lennerien gentañ : ne vefe ket bet an embann diouzh o grad. Ha Kervarker d’en em reiñ neuze d’ul labour adaozañ, evel ma veze graet gant an embannerien. Claude Fauriel, da skouer, gant e levr « Chants de la Grèce moderne » (1825) a zo ur skouer evitañ. Ul labour heñvel e oa bet sevennet gant Elias Lönrot evit e Galevala bet embannet e 1835.\nDaoust m’eo bet skoazellet gant tud vrudet, evel an istorour Augustin Thierry, e sav labour Kervarker goulennoù da Guzul al labourioù istorel ha skiantel (bet savet e 1834), ha nac’het eo an embann. War e gont e-unan eo embannet neuze ar Barzaz-Breiz e 1839. Ar wech kentañ eo neuze e vefe embannet e bro-C’hall ul levr diazezet war an dastum sonioù. Dre vras eo degemeret mat, koulz e bro-C’hall hag en estrenvro, ha buan a-walc’h ez eo troet e meur a yezh. Kalonekaet eo Kervarker, hag e kinnig e 1845 un embannadur nevez a ro muioc’h a blas d’ar sonioù istorel, e reer eus ar gwerzioù. Ken entanet eo George Sand e 1852 ma lak « diamantoù ar Barzaz-Breiz » dreist sonioù an Iliad !\n« Tabut ar Barzaz-Breiz »\nE 1867, pa voe lakaet er-maez an trede embannadur,e voe klevet mouezhioù o kavout abeg en doare ma oa bet savet. Rak ma oa bet kavet reizh un tregont bloaz bennak a oa, ne zalc’he ket kont eus ar rediennoù skiantel erbedet gant ur «skol burutellat nevez». Pedet e voe neuze da zisplegañ e zoare da labourat ha da ginnig e zielloù enklask da geñver ar C’hendalc’h keltiek etrevroadel a voe dalc’het e miz Here 1867 e Sant-Brieg. Met Kervarker ne yeas ket di, ha diwar neuze e cheñchas ton an tabut, chomet seven betek-henn. E-doug ar C’hendalc’h e voe adembannet Catholicon Jehan Lagadeuc gant René-François Le Men, diellour Penn-ar-Bed. Hag en e rakskrid e voe taer an tagadennoù ouzh aozour ar Barzaz-Breiz, pa voe tamallet bezañ savet ur fals-teul. Eno e voe kroget pezh a anver «tabut ar Barzaz-Breiz». E-pad ouzhpenn 100 vloaz e padas, o lakaat tal-ouzh-tal ar re a soñje ganto e oa pennoberenn lennegezh Breizh, hag a re a gave dezho e oa Kervarker evel ar Skosad MacPherson, ur falser nemetken a glaske reiñ lañs ha kas en-dro ur vroadelouriezh breizhek. Cheñch a raio penn d’ar vazh e 1964, pa voe bet diskoachet ha studiet gant Donatien Laurent karnedoù dastum dornskrivet. Ha daoust d’ar pezh a oa be lavaret gant e zroukprezegerien, e ouie Kervarker Brezhoneg a-walc’h evit bout gouest da notenniñ diwar glevet, ha gantañ e oa bet dastumet darn vrasañ danvez ar Barzaz-Breiz. Kalz distanetoc’h eo an tabut, hag evel pezh zo bet graet gant Nelly Blanchard, e c’heller teurel ur sell nevez war testennoù ar Barzaz-Breiz en e endro lennegel, romantel peurgetket, a oa d’ar mare ma oa bet savet.\nPerzhioù all Kervarker\nDirak berzh bras ar Barzaz-Breiz hag an tabut tro-dro, n’eo ket bet dalc’het soñj eus perzhioù all personelezh Kervarker. Dedennet-bras e oa gant istor ha lennegezh ar broioù keltiek -ha dreist-holl reoù bro-Gembre, lec’h ma oa bet lakaet da zrouiz e 1938-, ha dre-se eo bet e penn-kentañ an darempredoù «etrekeltiek». Meur a bennad, meur a levr en deus bet savet ha dre-se eo bet lakaet da bersonelezh skiantel eus ar c’hentañ, koulz e Bro-C’hall hag en estrenvro : anvet eo ezel kenskriver Akademiezh Berlin e 1851, a-drugarez da skoazell Jacob Grimm, ha degemeret en Ensavadur e 1858, goude ma vefe bet dilennet e Akademiezh an enskrivadurioù hag al lizhiri-kaer.\nUn den digor e spered e oa Kervarker, ha dedennet gant an arkeologiezh hag an istor. Oberiant e voe e diorren ar Gevredigezh vreizhat, hag eno e voe e karg ar c’hentelioù arkeologiezh, ha perzh e voe ivez eus Kevredigezh arkeologiezh Penn-ar-Bed, pa voe e rener adalek 1876, ha betek e varv e 1895. Lakaet en deus e boan ivez e prezegennoù Sant Visant a Baol, bet savet gant e vignon Frédéric Ozanam. Klasket en deus, met hep ober berzh, da lakaat e fri er politikerezh, e dilennadegoù 1849.\nPetra bennak ma c’heller soñjal diwar-benn emzalc’h Kervarker, e chom an den un araokaour ; hag diouzh e skouer ez eus bet Bretoned oc’h en em lakaat da zastum an hengoun dre gomz. Abalamour d’an tabut tro-dro d’ar Barzaz-Breiz eo bet lakaet en o sav doareoù an hentennoù dastum ha re an embann lennegezh dre gomz. Meur a wech eo bet adembannet e oberenn abaoe 1839, ha kavout a reer sonioù ar Barzaz-Breiz e roll sonioù kanerien Vreizh an deiz a-hiriv.\nFrancis Gourvil, Théodore-Claude-Henri Hersart de La Villemarqué (1815-1895) et le Barzaz-Breiz (1839-1845-1867), Roazhon, Oberthur, 1959.\nNelly Blanchard, Barzaz-Breiz : une fiction pour s’inventer, Roazhon, PUR, 2006.\nLes sources du Barzaz-Breiz aujourd’hui, Douarnenez-Roazhin, ArMen-Dastum, 1989.\nTheodor Hersart de la Villemarqué 1815-1895, Tad ar Barzaz-Breiz |
Yeunig Spradiz - Wikimammenn\nLe Dault, 1950 (p. 70-81)\n◄ Laou ha Per Yeunig Spradiz Toull ar Gornandoned ►\nNozvez a oa dec’h da noz e ti Lan Gerdiktak. En eur pod war an tan e verve sistr yac’hus. Met a-barz kaout bep a vanne, pep-hini a rankas kana pe dibuna eun draig bennak.\nEdo merc’h Lan gant son « Ar Jikolodenn », pa zeuas en ti eun denig bihan daoubleget dindan samm e vloaveziou, lakaet d’ezañ ganto eur gurunenn erc’h en dro d’e benn. Eur vaz a zo gantañ en e zorn dehou hag eur chapeled en e zorn kleiz. Hag heñ goulenn, en an’ Doue, eun tammig lojeiz da dremen an noz.\nLam, mat e galon e-keñver ar beorien, a lavar d’ezañ tostaat. Ne gred ket dont. Chom a ra e toull an or. Ha Lan neuze a grog en e zorn da gas anezañ d’ar penn huela d’an oaled, war ar skaon zero. Ha rei a raer eur skudellad soubenn domm d’ar paour.\nOuz sked ar goulou ec’h anavezomp Yeun ar Gerzu, Yeun ar c’haner. Ne lavar grik, ha seblantout a ra d’eomp ez eo gwasket e galon, rak teñval eo e benn e-giz ma vefe an arne war e dal. N’eus ger gant nikun ac’hanomp kennebeut : den ne gred komz a-raok paour an Aotrou Doue.\nA-benn eur frapad, ar paour a sav e benn :\n« Bennoz Doue warnoc’h ! Lan, » emezañ, « ha bennoz Doue war ho tud ivez ! Ra ziwallo santez Barba venniget ho tiegez diouz an tangwall hag ho pugale diouz skilfou bleizi ar c’hêriou ! »\n« Ho trugarekaat ! Tad koz, » eme Lan. (Tad koz a vez graet eus Yeun ar Gerzu.) « Bennoz Doue warnoc’h ha war ho mab Yeunig Spradiz, war vab ho merc’h maro e-giz eur santez. Daoust hag e pelec’h emañ ? Eun den yaouank a zoare e tle beza bremañ, tad koz, rak, me a gav d’in, ez eus tost da c’houec’h vloaz abaoe ma n’oc’h ket bet er vro. Me a grede d’in e oac’h maro pa ne gleven kelou ebet ac’hanoc’h, met, dre c’has Doue, n’oc’h ket c’hoaz. »\nKomzou mat a oa re Lan, neketa ? Ha, koulskoude, Yeun ar Gerzu a sav en e sao, luc’hed en e zaoulagad e-giz e re eul leon dihunet e-kreiz e gousk.\n« Salo d’in beza maro pell a zo ! » emezañ. « Neuze, da vihana, em bije gellez beza eürus e ti an Aotrou Doue. Met bremañ n’ouzon ken nemet hirvoudi ha gouelet em eus kement ken eo disec’het va daoulagad. »\nPer Gerdiktak, mab Lan, a lavar neuze :\n« Perak eta, tad koz, ez eo bet ret d’eoc’h leñva kement ? Ha maro eo Yeunig, va c’hamarad gwechall ? »\n« Maro Yeunig ? N’eo ket ! n’eo ket ! Gwelloc’h e vije bet d’ezañ beza maro ha beza aet d’ar Baradoz davet e dad hag e vamm, Doue d’o fardono. »\n« Petra eta en deus graet Yeunig, tad koz ? »\nLan a lavar d’e vab rei peoc’h gant aon da zigeri brasoc’h gouli e kalon an tad koz. Met klevet eo bet komz Per gant Yeun ar Gerzu, hag hemañ neuze :\n« Petra en deus graet ? te a c’houlenn. Selaouit holl, c’houi hag emañ an diaoul o stegna e bechou milliget war ho seuliou Ha, koulskoude, me a garfe gwelloc’h tevel war gement-se pa ra kement a boan d’am c’halon a dad koz, ha va muzellou a sklas kentoc’h eget digeri da lavarout ar pez ez it da glevout. Met lavarout a rin evelato, rak vad a ray marteze da unan bennak en ho touez.\n« Anavezet hoc’h eus Yeunig, ha gouzout a rit peger brao e tistage hor soniou hag hor gwerziou, ha dreist-holl hon nouelou koant. Siouaz ! ne gano ken anezo gant ar feiz virvidik a welen bemdez o kreski en e galonig, evel ma kresk eur vleuñvenn en douar mat. Nann ! ne gano ken anezo !…\n« Eur pennad mat a zo abaoe ma ’z omp aet eus ar vro. Me a oa tri-ugent vloaz d’an ampoent, ha c’houec’h ha tri-ugent oun bremañ. Aet e oamp hon-daou da redek bro, e-giz ma ’z oun boazet, da gana hon nouelou da gaout eur gwennegig bennak, en ano an Aotrou Doue hag en ano Santez Anna venniget.\n« E-kichen Kemper edomp, ha me mont da glask eur gware (goudor) en eur verouri bennak, rak ne blij ket d’in mont da loja e kêr, n’ouzon dare perak. War ar maez, me a gav d’in, ez eo gwelloc’h an dud ouz ar re baour.\nE Kerstiff edon, hag eno e kavan eur c’henderv d’in, marc’hadour-saout eus e vicher, ha c’hoant en deus da gas ac’hanoun gantañ da welout Roazon eun tammig.\n« Me ne fell ket d’in.\n« Met Yeunig a grog em dorn hag a lavar d’in :\n« O tad koz, deomp eta da gêr-benn Breiz ; eno me a gred, ni a welo traou kaer, ha kalz-kalz tud e selaouo hon nouelou, ha ni a zastumo kalz arc’hant, ha ni a vezo pinvidik evit eur pennad mad. »\n« Me ne fell ket d’in memes tra.\n« Met heñ a bed hag a asped ac’hanoun.\n« Ha me sellout outañ. E zaoulagad a lugern e-giz diou steredenn an neñv.\n« Ha me, paour-kaez tad koz, ha me lavarout :\n« Deomp eta, neuze. »\n« Mat tre, » eme va c’henderv, « deuit eta. »\n« A-dreñv va c’hein, unan-bennak a c’hoarz goap ouzin neuze, e-giz ma c’hoarz ar gornandoned. Eun darvoud a oa da c’hoarvezout, hep mar. Met penaos mont enep va ger hag ober poan d’am faotrig ?\n« Ha ni en hent.\n« O ! nag hir eo an hent eus Kemper da Roazon ? Na skuiza a teas va divesker koz oc’h ober kement-all a leoiou ! Daou-ugent a zo. Goude beza lavaret kenavezo da sant Kaourintin e tigouezomp e Rosporden. Eno e oa tud o tañsal hag o c’houren. Ha ni a sko war-du ar Faoued, war Bondi, hag e Roazon emaomp.\n« Daoust ha brao eo ar broiou-mañ ? » a c’houlennot ouzin marteze. Lavarout a rin d’eoc’h ne sellen ket outo ; va c’halon a oa chomet em C’herne ger.\n« Erruet e Roazon ha diskuizet va c’henderv, fier an tamm anezañ, pe, mar kavit gwelloc’h, eun tamm krak aotrou anezañ, e talc’h warnoun da virout ouzin da vont da gana dre gêr. Mez en devoa ouzin ! mez ouz va giz Kerne ! mez ouz va bragou bras ! ouz va zog ledan !\n« Ha lavarout a ra c’hoaz :\n« C’houi, va c’henderv Yeun, n’ouzoc’h kana nemet e brezoneg ; hag amañ e Roazon n’ez eus nemet eur pemp pe c’houec’h den bennak hag a c’hellfe kompren ac’hanoc’h, kompren eun draig eus ar pez a zeufe ganeoc’h. Rak-se ez eo gwelloc’h d’eoc’h chom peoc’h. »\n« Allas ! gwir a lavare, rak e Roazon ne vez ken nemet galleg ; ha goap a zo bet graet ouzin zoken, gant meur a hini a wele ac’hanoun o sellout out an traou gant peziou daoulagad sabaturet, hag a gleve ac’hanoun o savarat e yez va mamm !\n« Ma ! va bugale, me a lavaro d’eoc’h n’he deus ket plijet tamm ebet kêr Roazon d’in. He ziez a zo graet gant mein-duf : he ster a zo louz kenañ ha maro an dour enni : he falez-a-justis a zo bep seurt traou, bep seurt skeudennou warnañ ha n’ouzon ket petra int. Kaset e voen gant va c’henderv da welout eur jardin vras a bep seurt plant enni. Gwelout a ris skeudennou eno adarre : me a grede d’in e oant sent, ha me mont da lavaran va fater dirazo : met erruet en o c’hichen e rankis anzav gant tristidigez n’eo ket sent eo e oant, hogen paotred ha merc’hed noaz-pilh, mesk ha mesk ! Ma n’eo ket eur vez kaout traou e-giz-se en eur vro gristen ! traou hag a wel daoulagad glan ar vugale anezo !… Va c’henderv a lavare o tiskouez an traou d’in : Na brao int ! Sellit ar stivell-mañ eta !… Me ne lavaren seurt ; met soñjal a raen : Petra eo an traou-mañ graet gant dorn an den e-keñver traou va C’herne, traou graet gant dorn Doue. Petra eo ar stivell-mañ, hini ar palez-a-justis zoken (stivell hag a flistr an dour eun daou ugent troatad bennak) ; petra eo e-skoaz ar mor gouez o strinka eon dreist kern ar rec’hell ?… Hag ilizou Roazon ? Na paour int ! Kreier kaziamant e-keñver hor re a sav o zouriou dantelezet betek bro or stered. »\nNann, va bugale, kêr Roazon n’eo ket bet plijet d’in abalamour d’an traou-se, ha dreist-holl abalamour d’am faotrig Yeun.\nMe a yae gant va c’henderv, (c’hoant en devoa bet da lakaat giz kêr d’in, met va fenn kalet ne blegas ket ar wech-mañ : a-walc’h a oa chom hep kana), Yeunig avat, gwisket e aotrou bihan, a zo lammet pell diouzomp.\nA-benn daou zevez, me a chom atao e ti va c’henderv, hep mont ken er-maez ; koaza a raen dija o veza ma n’em boa ken va Bro-Gerne.\nBemdez-bemdez e veze an traou e-giz-se : me o fallaat, ha Yeunig bepred o c’haloupat. Eun devez e welan anezañ gant bugale stumm lamponed d’ezo. E galleg e komzont, ha rak-se ne gomprenan ket ar pez a lavaront ; n’int ket traou mat evit doare, rak ruzia a ra Yeunig ouz o c’hlevout. A-benn eur pennad, koulskoude, ne ra van ebet ken ; seblantout a ra zoken kaout plijadur ganto.\nNeuze e teu da soñj d’in e tlean diwall ar vleuñvenn gaer am boa bet digant Doue, diwall anezi diouz pep aezenn fall gouest d’he lakaat da weñvi.\nDeuet Yeunig d’an ti, e lavaran d’ezañ emaomp o vont d’ar gêr ; d’ar gêr, dousat ano !\n« N’eo ket gwir, tanfoeltr emichañs ? » emezañ o c’hoarzin glas.\n« Ne chomimp ket an noz-mañ zoken ? nom de… »\n« Nann ! dioustu d’ar gêr ! »\n« Nag a zroukchañs ! tonnerre de nom de… Perak mont da foueta kement bro a zo dindan an heol da gana ranezennou ? »\n« Da gana petra ? mec’hieg ! »\n« Da gana nouelou eo a felle d’in lavarout. Ya, perak mont da gana a-hed an hentou pa gavomp amañ plijadur evit netra ? »\n« Me a gave d’in eo kaeroc’h ar maeziou eget kêr ? » emezoun.\n« Hag ez int ivez, tad koz, met amañ n’eus netra ebet da ober. »\n« Peoc’h ! ha debr da goan ! »\nHa ni lavarout kenavezo d’hor c’henderv na van ebet ouz hor gwelout o vont kuit.\nP’emaomp o vont er-maez eus kêr, Yeunig a c’hrozmol :\n« Hag atao a chomimp e-giz-mañ evel daou choulaz ? »\nAr wech-mañ, va zudou keiz, va fennbaz a serr e c’henou d’ezañ… Petra ? Ober eur choulaz ac’hanoun-me ? me hag a c’hounez va boued gant ar vouez am eus bet digant Doue ! Re eo kement-se memes tra ! Labourat tenn am eus graet em amzer ! Me n’eo ket eur « c’holl-bara » eo a oa ac’hanoun ! Ha bremañ pa ’z eo dinerzet va divrec’h, pa ’m eus dispignet va gwad evit va zud, lavarout oun eur choulaz ! O ! va Doue !\nLeñva a ra an tad koz o tisplega an traou mantrus-se d’eomp, ha ni a ouel gantañ. Kenderc’hel a ra evelato :\nAdalek an deiz glac’harus-se, e welis n’em boa ken ar memes mab. Diagent, e vouskane en hentou doun, o tastum eur bod brug bennak da lakaat ouz boulouzenn e dog, ha kaozeal a rae koant ha seder ouz e dad koz.\nAllas ! echu e oa d’in gant an amzer vat-se ! Her gouzout a ris buan pa veze du dalc’hmat penn Yeunig ha pa ne veze ken na komz na netra gantañ.\nHa pa veze ret kana, nag a vec’h d’in gantañ, heñ hag a oa e lesano Pintig an Tad koz ! Va fennbaz, siouaz ! a ranke beza va zeod alies ! Ha me a lavar d’eoc’h, pep taol a skoen warnezañ a veze eun taol koñtell d’in va-unan e-kreiz va c’halon ! Kana a rae neuze, met penaos ! Gwerc’hez Vari ! Ne grede ken ar pez a lavare. Mouzet e oa ouz ar Mabig Jezuz !\nHa ne veze gwenneg ebet ken ! ha ne veze tamm ebet ken !\nEun devez edomp e Santez-Anna-Wened, ha Yeunig a zrailhas e soniou e lec’h o c’hana. Goude beza kavet lojeiz en eur c’hraou a c’hoarie ar peder avel ennañ, e-giz e kraou Bethleem, me a c’hourdrouzas (skandalas) Yeunig goustadik ha tenerik, met heñ avat a lavaxas rok d’in :\n« A-walc'h e-giz-se ! a-walc'h gant an tamm buhez treñk-mañ ! Me a ya va-unan-penn da c’haloupat bro e-giz ma plijo ganin ! Evidoc’h-c’houi, diod a zo ac’hanoc’h grit e-giz ma karot ! »\nNeuze, bugale geiz, e savas droug ennoun, ha me teurel va malloz warnañ.\nHag e klevan adarre ar glasc’hoarz am boa klevet e-tal Kemper, soñj hoc’h eus.\nYeunig a dec’has, uhel e benn gantañ, hag o lavarout na rae foueltre kaer ebet gant va malloz ! Ha me, me a ouele ken a zeve va diouchot !\nAntronoz, va-unan, e voe ret d’in kerzout, hag en desped d’in e troen va fenn alies hag alies da welout hag heñ ne zeue ket Yeunig war va lerc’h. Allas ! ne zeue ket ! hag abaoe emaoun va-unan war an douar !…\n« Met, tad koz, » eme Ber Gerdiktak, « ha ne ouzoc’h ket da belec’h e oa aet Yeunig ha petra eo deuet da veza ? »\n« O ! va bugale baour, ha ret e vezo d’in lavarout ar pez eo deuet da veza, ar paour-kaez a zo anezañ ? O ! va Doue, ha lavarout a rin ? » emezañ o sellout ouz ar groaz a oa a-us d’an oaled.\nEur pennad e chomas e-giz-se, e zaoulagad o para war skeudenn Jezuz, Salver ar bed, hag heñ adarre :\n« Ma ! va bugale, me a gav d’in e c’hourc’hemenn an Aotrou Doue d’in lavarout d’eoc’h. »\nSoñjal a ris e oa aet Yeunig en-dro da Roazon. Mat e soñjen. Va c’henderv a zo bet er vro-mañ abaoe, hag er Folgoad eo em eus klevet an traou skrijus-mañ gantañ. Distroet eo Yeunig da Roazon eta da gavout al lamponed am boa gwelet anezañ ganto. Deski a ra o zroiou fall ha dont a ra da veza o mestr. Laerez a ra kant lur eun devez. Tapet eo gant an archerien ha kaset d’ar prizon. Eno o chom daou viz da c’hedal beza barnet. O veza ma ’z eo ar wech kenta d’ezañ, n’eo kondaonet nemet da eur miz prizon. Eur miz prizon d’ar paour-kaez ! heñ ha ne oa c’hoaz nemet pemzek vloaz ! Furaat eno avat n'en deus ket graet. Krog a gav e yalc’h unan-bennak adarre ; ar wech-mañ ez eo kaset d’an ti e-lec’h ma vez sujet ar vugale fall. Met chom eno ne fell ket d’ezañ, ha, pa c’hell, e tec’h. Klasket e voe, met ne voe ket kavet ; eun ano nevez en deus kemeret ha da bortezer eo aet.\nEun tri miz bennak ez a mat an traou en-dro. Arboella (espern) a ra kement a c’hounez ken a c’houlenn e vignoned outañ, perak ne da ken ganto d'ober « bos ». Heñ ne respont grik met, p’en deus dastumet a-walc’h, e lavar d’ezo :\n« C'houi a c’houlenn ouzin perak ec’h espernan. Setu amañ perak : c’hoant mont da Bariz a zo krog ennoun, ha mont a ran. Ho kêr vrein amañ ne c’hell ket unan ober enni ar pez a blij gantañ. Kenavezo ! bandenn « glerikaled » a zo ac’hanoc’h ! »\nYa, va bugale, re-vat eo c’hoaz kêr Roazon, war veno Yeunig deuet da veza ker fall, heñ hag a oa ker mat gwechall ! Ne vez ket reuz a-walc’h e Roazon evitañ. Guell a ze ma ’z eo Roazon eur gêr vat. Gwir eo, e-keit ha ma ’z oun bet eno, n’em eus ket klevet trouz ha kalz tud am eus gwelet en oferenn, war ar pemdez zoken, ha kalonek e pedent. Gwell a ze.\nHag ar paour-kaez Yeunig eta a zo aet da Bariz. Seitek vloaz hanter n’eo ken c’hoaz. Met brein-put eo e galon ! N’eo ket da glask labour eo aet da Bariz. O ! nann ! Da glask ar pec’hed ne lavaran ket ! Mont a ra e strollad an dud-se a zo o ano « Apached », ha lesanvet eo an Diaoul ganto. N'eo ket hep gwir. Allas ! gwasho’h eo Yeunig eget n’eus forz pehini anezo ! Na diroll eo e vuhez ! Atao e vez gant ar merc’hed divergont-se a zo falc’het ho flourenn pell a zo. Pa vez reuz da ober, heñ eo a vez atao er-penn kenta ; laerez a ra, laza a ra, lakaat a ra an tan en tiez hag en ilizou. Kasoni diaoulek en deus leiz e galon ouz an Aotrou Doue !…\nGraet en deus kement ha kement ma ’z eo aet brein hudur e gorf gant kleñvedou mezus. « Na Doue na Mestr ! » e youc’he. Allas ! e Zoue, ar plac’h fall, he deus roet d’ezañ, eur c’hleñved euzus da Vestr ! Hag en ospital ema c’hoaz ma n’eo ket maro ! Ma c’hellfe distrei ouz Doue da vihana !… O c’houlenn an dra-ze oun bet digant ar Werc’hez Vari e kement chapel a zo d’ezi er pevar eskopti, ha setu perak n’oun ket bet pell ’zo er vro. En an’ Doue ! pedit ivez evit va mabig paour !\n« Hag e raimp, tad koz, » emezomp holl neuze.\nLeñva a rae bepred an tad koz, ha Lan a lavaras d’ezañ :\n« Marteze, tad koz, hoc’h eus c’hoant da vont da gousket ? Skuiz maro e tleit beza. Kemerit eur banne sistr da rei eun tammig nerz d’ho kalon glac’haret. Va mab Per a ya da gas ac’hanoc’h d’ar gwele a zo e solier ar c’hrañch. »\n« Ho trugarekaat ! Bennoz Doue ! Lan, ha ken’ arc’hoaz. »\nKaset an tad koz d’e wele, Per a zeuas en-dro, hag heñ da lavarout :\n« Ar c’hi a oa oc’h harzal bremaik. »\n« Abalamour m’en deus gwelet goulou er solier, emichañs, » eme Lan.\n« Ne gav ket d’in, tad ; harzal a rae e-giz war unan-bennak. »\n« Ma teu unan-bennak e vezo gwelet, » emezañ. « Met na trista tra, memes tra, buhez Yeunig Spradiz, mab bihan Yeun ar Gerzu. »\n« Gwir eo, » eme an holl.\n« Hañ ! » eme Ber, « gouzout a raen e oa war unan bennak edo Mindu oc’h harzal. »\n« Kae da zigeri Per, » eme Lan.\n« Nozvez vat d’eoc’h » eme, o tont tre, eun den yaouank ha n’anavezemp ket. Giz kêr a oa gantañ, ha baro ouz e chink (helgez, groñch).\n« Nozvez vat d’eoc’h, va den mat, » eme Lan.\n« O ! Lan, roit d’in va ano, mar plij ! »\n« Me a zo sur, » emezañ, « hoc’h eus klevet istor ar Mab Prodig ? » « O ! ya, va zad, » emezoun, « soñj mat a zeu d’in bremañ. Pa edon oc’h ober va fask kenta, eur beleg a gontas an istor-se d’eomp. Met, va zad, me am eus graet gwasoc’h eget ar Mab Prodig. »\n« N’hoc’h eus ket, va bugel, » emezañ, « hag ho pefe, Doue a zo bras-bras e vadelez. Pardoni a ra atao da gement hini a vez glac’har gwirion en e galon. »\n« Ha pardonet e vezin neuze, va zad ? »\n« Ya, va mab, pardonet e viot : Doue en devez muioc’h a joa ouz eur pec’her a zistro outañ eget n’en devez gant naontek ha pevar-ugent den just a gendalc’h da veva en e garantez. »\n« Ma ! va Zad, ha selaou a reot-hu va fec’hedou ? »\n« Ya, va mab ; grit sin ar groaz. »\nOber a ris ar sin santel, ha kofes a ris. N’ouzon dare petra a voe goude eù c’halon : e-giz laouenedigez dispar. Ken eürus e oan da veza disammet va c’houstiañs ma pareis e-giz d’an daoulamm.\nNeuze ar beleg a roas eun nebeud arc’hant d’in, en eur lavarout d’in distrei da Vreiz.\n« O ! ya ! va zad, » emezoun, « mont a rin da Vreiz da glask va zad-koz, da gaout pardon digantañ ma c’hellan kaout. »\n« Pardoni a ray d’eoc’h, sur mat. Ar Mab Prodig a voe pardonet d’ezañ gant e dad, ha c’houi en devezo ho tad-koz truez ouzoc’h… »\nHa setu me digouezet, va zud vat, el lec’h ma edo ma zad-koz ennañ gwechall. Ha c’houi a oar pelec’h emañ ? Ha klevet hoc’h eus ano anezañ ? O ! ma welfen anezañ, me a gouezfe war va daoulin dirazañ en eur lavarout :\n« O ! va zad-koz ! n’oun ket din da gaout ken diganeoc’h an ano a vab ! Met, en an’ Doue ! tennit diwarnoun ar valloz hoc’h eus roet d’in d’an deiz ma lezis ac’hanoc’h hoc’h-unan ! »\n« A ! Yeunig, » eme Lan, « bremañ e welan peger mat eo an Aotrou Doue e-keñver an dud. Graet en deus d’it dont en-dro d’ar vro gristen-mañ ma c’helli ren eur vuhez vat hiviziken. »\n« Hag e rin ivez, Lan, hag e rin eus va gwella. »\n« Alo, Yeunig, debr eun tamm a-barz mont da gousket. »\nDebret e goan gantañ, e voe lavaret ar pedennou. Yeunig a voe kaset war eun dornad plouz er c’hraou. Goude-ze, me a yeas d’ar gêr mall ganin gwelout an deiz war-lerc’h, rak Lan en devoa lavaret d’in ar pez a raje antronoz.\nDeuet eo an heol mat d’am dihuni, ha me buan da di Lan. Yeunig a zo war-sao o rei dorn da Ber da voueta al loened. Hag an tad-koz da ziskenn, o leñva bepred d’e vab, d’e Yeunig…\n« Alo ! tad-koz, » eme Lan, « deuit da zibri eun tammig bennak. »\n« Ne gavan mat tamm boued ebet ken, » eme an tad-koz.\n« Eur begadig a gemerot evelato, tad-koz. Va merc’h Seza a ya d’ober eur banne kafe mat d’eoc’h. »\n« C’houi a zo re vat, Lan. »\n« Doue hepken a zo mat, tad-koz. Livirit ar bater a-raok ar pred. »\n« Bennigit, va Doue, ar boued-mañ ez eomp da gemerout evit ma c’hellimp kenderc’hel da veva en ho servij. »\n« Ya, Lan, evel-se bezet graet. »\nPer ha Yeunig a oa o tont neuze eus ar c’hraou, e-giz daou gamarad evel ma oant gwechall.\nHa Lan d’ezo :\n« Alo ! paotred, poent eo staga ouz taol. Hirio ho pezo ar pez n’hoc’h eus ket bet morse c’hoaz d’ho tijuni : eur banne kafe, hag emichañs eun tamm mat a levenez en ho kalon. »\nPer a vousc’hoarz. Yeunig avat ne gompren ket, hag int en ti.\nKenta kristen a wel Yeunig eo e dad-koz. Ha lammat a ra ouz e c’houzoug :\n« O ! tad koz ! » emezañ : pardon ? pardon ? pardon ?\n« O ! va mab ! Va mabig kaez ! » eme an tad-koz o pokat d’ezañ.\nGoude beza chomet eur c’hrapadig da leñva, an tad-koz ha Yeunig a lavar war eun dro da Lan :\n« Bennoz Doue warnoc’h ! Lan. »\n« Lan, » eme Yeunig, « ha kemerout a rit-hu ac’hanoun da vevel ? Ne root koumanant ebet d’in, met maga a reot va zad-koz. Me a c’houlenn kement-se diganeoc’h, en an’ Doue. »\n« Graet ar marc’had, » eme Lan.\nAn tad-koz a zo ker laouen ma teu e benn da veza splann, e-giz an heol pa sav ar vrumenn diwarnañ. Ha Yeunig a lavar :\n« Gouzout mat a rit petra a zo digouezet ganin o vont e kêr. Kredit ac’hanoun. Chomit atao war ar maez : amañ e ren ar peoc’h hag an eürusted. »\neost ha gwengolo 1905.\nAdtapet diwar « »\nDernière modification le 6 C'hwe 2019, à 15:26\nKemmoù diwezhañ degaset d'ar bajenn-mañ d'an 6 C'hwe 2019, da 15:26. |
Eil Sul an Azvent - Tiegezh Santez Anna\n& Ar Werc'hez Vari krouet dinamm **Stumm dreistordinal\nSul 8 a viz Kerzu 2019 * Stumm ordinal\nHogen en deizioù-se en em ziskouezas Yann Vadezour oc'h embann e gouelec'h Youdea ar c'homzoù-mañ : «Grit pinijenn, rak tost emañ Rouantelezh an Neñvoù.» Hennezh eo an hini kemennet gant Izaia pa lavar : «Ur vouezh o hopal er gouelec'h : Kempennit hent an Aotrou, kompezit e wenodennoù.» Ha Yann a zouge ur vantell graet gant reun kañval hag ur gwiskamant-lêr en-dro d’e zargreiz; e voued a oa kilheien-raden ha mel gouez. Neuze e teuas d’e gaout tud Jeruzalem hag an holl dud eus Youdea hag eus bro ar Yordan, ha badezet e vezent gantañ e dour ar stêr Yordan en ur anzav o fec'hedoù. O welout e teue kalz Farizianed ha kalz Sadukeidi d’e vadeziant, e lavaras dezho : «Gorad naered, piv en deus desket deoc'h tec'hout dirak ar gounnar o tont? Grit eta pinijenn wirion, unan a zougo frouezh. N’it ket da lavarout ennoc'h hoc'h-unan : 'Hon Tad eo Abraham.' Rak me 'lavar deoc'h e c'hell Doue eus ar vein-mañ sevel bugale da Abraham. A-vremañ emañ ar vouc'hal ouzh gwrizioù ar gwez; ha kement gwezenn na daol ket frouezh mat, a vezo troc'het ha stlapet en tan. Me avat, me ho padez en dour e sell eus ar binijenn; met an hini a zeu war va lerc'h a zo galloudusoc'h egedon ha n’on ket dellezek da dennañ dezhañ e sandalennoù, eñ ho padezo er Spered Santel hag en tan. En e zorn emañ ar bal wenterez evit naetaat e leuriad ha serriñ e winizh en e solier; ar pell avat, o deviñ a raio en un tan na varv ket.\nAr Werc'hez Vari krouet dinamm\neus Isaïe 61,10.\nDa varr al levenez e savan en abeg d'an Aotrou,\nHa tridal a ra va spered em Doue,\nRak va gwisket en deus gant dilhad ar silvidigezh\nHa va goloet gant mantell ar reizhder,\nEvel ma kempenn an den nevez e gurunenn war e benn,\nHag ar plac'h nevez he bravigoù d'en em ginklañ.\nPublié dans Ar Sent, Liderezh, Messe, Oferenn, Sainte Liturgie, Sulvezhioù, Temps de l'Avent, Azvent, Ar Werc'hez Vari krouet Dinamm, Gouelioù |
Gant red an dour: Livioù\nEn eil levriad an antologiezh gant Frañsez Favereau anvet Lennegezh ar brezhoneg en XXvet kantved (Montroulez : Skol Vreizh, 2003) e vez kavet un destenn verr gant Maodez Glanndour (anv-pluenn an aotrou Loeiz ar Floc’h), “Liv” hec’h anv, p. 477 :\nLivioù, livioù, dreist pep tra livioù.\nAmañ n’eo ket danvezek, kalet, troc’het resis al livioù. Amañ int skañv, fiñvus. Du-hont e veze ganto doare un dra, amañ eo doare an aer.\nAmañ, da lavarout eo e Breizh, n’eus nemet meskajoù al livioù. An aer treuzwelus a zo tarchoù eus livioù a bep seurt ennañ.\nE bro Italia e oan deuet da heugiñ ouzh ar sklerijenn-se ponner ha mut. Du-hont ne veze nemet daou liv, melen an heol ha glas an neñv, ar re all a oa lazhet. Ken teñval ar siprez hag an derv — du bepred heñvel.\nOc’h en em c’houlenn emaon : penaos e vo degemeret an dud en ur vro ha na c’houzañv ket an arlivioù disheñvel, en ur vro ma vezont lazhet enni ?\nBreiz, douar al livioù bepred nevez, sonerez kemmus war vent an deiz hag amzerioù ar bloaz, arlivioù a zaskren hag a nij en aer.\nLiv glas, dit da gentañ va meuleudi […]\nGwelloc’h e vefe ganin meuleudi al liv louet a zo ur meskaj eus gwenn ha du, evel-just, eus glas ha melen zoken. Louet eo an oabl hag ar parkeier dindan ar vrumenn, louet eo ar mor en traoñ a ya da dizhout betek fin ar bed. Louet-glas eo daoulagad ar vaouez harpet ouzh he bazh. Ha louet ivez he c’halon marteze, desket ankouaat he lorc’h eus ar vro hag eus ar yezh war he lerc’h.\nkaset gant Rémi Chéno @ 16:42 |
Reginaldo da Bologna - Wikipedia\nReginaldo da Bologna\nReginaldo (pe Raniero) da Bologna oa ur beleg dominikan italian, bet arc'heskob Armagh ha primad Iwerzhon etre 1247 ha 1256.\nGanet eo bet e Bologna war-dro 1200. Aet eo da Anaon en Agnani pe e Roma e 1256.\nE-touez kentañ heulierien Domingo de Guzmán e voe. Degemeret e voe en Urzh ar Brezegerien e San Nicolò delle Vigne e Bologna hag e vevas e kouent Bologna goude. Kelenner eo bet er Skol-veur. Levezon en deus bet war Raymond de Peñafort.\nE 1221 e voe e-touez arn doaouzek pe trizek breur kaset da Vro-Saoz gant Dominig un pennadig a-raok e varv. O c'hefridi oa ouzhpenn prezeg staliañ dominikaned e Breizh-veur hag Iwerzhon dindan renerezh Gilbert a Fresnay. Ne oa karg ofisiel ebet gant Reginaldo. Bale a reas dre Vreizh-Veur ha mont a reas da Iwerzhon.\nGoude bezañ tremenet un nebeut bloavezhioù e Breizh-Veur e tistroas da Italia evit mont e servij ar Pab Gregor IX. Eñ eo a resevas keloù eus marv Jordan von Sachsen er-maez da aodoù Palestina. Mont a reas gant un dominikan all e servij ar Pab, Goffredo, da gas ar c'heloù da Bariz ha da lec'h all kazi sur, e-kerzh ar bloavezh 1237.\nE 1247 e voe anvet gant ar Pab Inosant IV Arc'heskob Armagh ha primad Iwerzhon. Marteze peogwir e ouie saozneg met dreist-holl evit kontrollañ galloud Herri III a Vro-saoz. Ne ouie ger iwerzhoneg ebet. Daou zominikan all, David McKelly, arc'heskob Caiseal (Cashel), ha Alan O'Sullivan, eskob Cluain (Cloyne), a levezonas marteze ar Pab evit envel Reginaldo e plas Albert Suerbeer en do roet e zilez.\nDont a reas da Roma e 1252 evit e gweladenn "ad limina" d'ar Pab. Dleout a reas chom eno pellik amzer evit diskoulmañ kudennoù lezennel evit e eskopti. Pezh a reas mat. Ne eas ket en-dro da Iwerzhon ha mervel a reas el Lazio (pe e Roma pe e Aganni) e dibenn 1256.\nAdtapet diwar « » |
Buffalo Springfield (strollad) - Wikipedia\nBuffalo Springfield (strollad)\nBuffalo Springfield zo ur strollad sonerezh rock stadunanat bet boulc'het ar grouidigezh anezhañ gant Stephen Stills e miz Ebrel 1966. Richie Furay, Dewey Martin, Bruce Palmer ha Neil Young a oa bet ar c'hentañ izili.\nEnrollet e oa bet tri albom nemetken :\nBuffalo Springfield, deuet er-maez d'ar 5 a viz Kerzu 1966,\nBuffalo Springfield Again, deuet er-maez d'an 30 a viz Here 1967,\nLast Time Around. Jim Messina a oa o kanañ hag o seniñ ar gitar-boud en albom-mañ ivez. Deuet e oa er-maez d'an 30 a viz Gouere 1968, un nebeud mizvezhioù (e miz Ebrel 1968) goude m'o devoa izili ar strollad graet o soñj da vont an eil diouzh egile.\nAdtapet diwar « » |
Abrege eus an Aviel/Chapistr 17 - Wikimammenn\nAbrege eus an Aviel/Chapistr 17\n◄ Evit ar sul quenta eus ar C’horaïs Evit an eil sul eus ar C’horaïs Evit an drede sul eus ar C’horaïs ►\ndiscleria abars e Resurrection ar pez o devoa guelet.\nSant Vaze, Ch. 17.\nMeditation. Doue a ra d’e servicherien fidel santout er bed-mâ memes ur joa interieur hac un douçder celestiel.\nAdorit ha meulit hor Salver pehini evit hor c’hourachi d’e servicha gant fidelite, a ro deomp er Myster-mâ eus e Dransfiguration ur merq eus e c’hloar hac eus an hini a brepar d’e servicherien ebars en Eê ; hac a zisquez deomp ouspen penaus e ra dezo santout er bed-mâ memes plijadurezou pur, dous ha consolant.\nDoue ne zeport quet ar vuez-all evit recompanci e servicherien fidel, carga a ra er vuez-mâ o ene eus ur peoc’h, eus ur joa pehini a santer gouell evit ne aller e explica.\nPeguer bras eo, ô va Doue, eme ar Profet, peguer bras eo an douçder hoc’h eus reservet d’ar re o deus ho toujanç ? Pebes douçder eta na rit-hu quet tanva d’ar re ho car hac ho servich a greiz o c’halon !\nRet eo ansao cousgoude penaus an eneou mad n’emaïnt quet evit guir heb croasiou er bed-mâ ; mæs carout a reont ar c’hroasiou-ze dous hac agreabl, abalamour ma ouzont e ro Doue dezo neuse ur merq sansibl eus e garantez, ha penaus e roont ive dezàn ur merq assur eus o fidelite. Ar gouel eus ar recompans a esperont en Eê ; o c’honsol hac o c’harg a joa ; eürus en em gavont d’en em voelet neuse henvel ous Jesus crucifiet ; ha beza o deus un assurans moral eus o silvidiguez, pehini eo ar brassa consolation a aller da gaout er vuez-mâ. En em rejouissa a ràn em souffrançou, eme Sant Paul, leun oun a gonsolation ha leun a joa e creis va oll afflictionou.\nEn em roït oll da Zoue, hac e voelot ne deus quet brassoc’h plijadur er bed, eguet disprisout plijadurezou ar bed dre garante evit Doue.\nO va Doue, va c’hrouet hoc’h eus non pas evit ar bed nac e blijadurezou, pa ne allont quet contanti va c’halon ; evidoc’h hepquen eo hoc’h eus va c’hrouet, ha ne gavin morse a repos quen a resposin enoc’h.\nNe gavin james a vouir gontantamant e me ac’hanoc’h hac e meas eus ho servich. Grit dre ho cras n’am bezo quen desir nemet da blijout deoc’h, d’ho caret ha d’ho servicha, ha ma clasquin bepret enoc’h va oll gonsolation, va oll joa, va oll eürusdet.\nAdtapet diwar « »\nKemmoù diwezhañ degaset d'ar bajenn-mañ d'an 8 Du 2016, da 17:26. |
Kastell Aberystwyth - Wikipedia\nDismantroù Kastell Aberystwyth\nKastell Aberystwyth a oa ur c’hastell e kêr Aberystwyth, e kornôg Kembre. Savet e voe e dibenn an XIIIvet kantved, e-pad aloubadeg Kembre gant ar roue saoz Edouarzh Iañ, evel kestell Fflint, Rhuddlan ha Llanfair-ym-Muallt. Hiziv ne weler nemet dismantroù eus ur c’hastell a voe kroget da sevel e 1277, met meur a gastell all a voe eno a-raok. Eus Oadvezh an Houarn eo ar c’hreñvlec’h kentañ.\nUr voudenn-gastell a voe savet war-dro 1110, un tammig pelloc’h er c’hreisteiz d’an dismantroù a weler bremañ. Graet e vez anezhi Castell Tan-y-castell, Castell Aber Rheidol pe Hen Gastell Aberystwyth. Kreñvaet e voe ar c’hastell koad-se gant mein diwezhatoc’h. Kemeret e voe ar c’hastell gant Owain Gwynedd e 1136 ha cheñch a reas daouarn meur a wech e-pad ar brezelioù etre Kembreiz hag Angled-ha-Normaned, a-raok bezañ kemeret gant Llywelyn Fawr e 1221. Distrujet e voe ar c’hastell kentañ-se gant Llywelyn Fawr a savas unan all en e lec’h. Ne reer ket anv eus ur c’hastell ken eno, a-raok ma voe lakaet sevel unan all gant Edouarzh Iañ e-pad e vrezel a-enep Kembreiz, an hini a weler e zismantroù bremañ, war vord ar mor, e-kreiz Aberystwyth.\nKregiñ a reas al labourioù e 1277. Ne voent ket echuet a-raok 1289 ha ker e koustas da Gurunenn Bro-Saoz. E 1288 e oa bet kemeret ar c’hastell gant un armead Kembreiz ha losket e oa bet ganto. E 1294-95 adarre e voe lakaet seziz war ar c’hastell e-pad emsavadeg Madog ap Llywelyn.\nE-pad an emsavadeg renet gant Owain Glyndŵr, e voe kemeret ar c’hastell gant un arme Kembreiz e 1404. Adkemeret e voe gant ar Saozon e 1408. Bep taol e voe gwallaozet ar savadur. Gant Oliver Cromwell e voe distrujet ar c’hastell e 1649, e-pad Brezel diabarzh Bro-Saoz. Hiziv ne chom nemet aspadennoù anezhañ.\nAr porzh diabarzh a voe savet e stumm un diamant, gant div voger-dro, an eil e-barzh eben, ha gant pep a zor en daou benn hag un tour-meur ouzh pep dor. Hervez an henoniourien e oa krog ar savadur da vont da fall kerkent ha 1343, abalamour d’an avel ha d’ar mor, ken tost.\nAdtapet diwar « »\nKemmoù diwezhañ degaset d'ar bajenn-mañ d'an 3 Gen 2014, da 09:49. |
Buhez ar Zent. page 554. Encyclopédie Marikavel.\npages 554, 555\nPempvet devez a viz Eost\nEn amzer ar pab Liber (352-366), daou bried pinvidik eus noblanz vras Rom a oa chomet hep bugale hag i war an oad; n'o devoa den eus o ligne da berc'hennan o madou goude o maro. Setu ma savas en o spered ar zonj d'ober o heritourez eus ar Werc'hez Vari. Goulenn a rejont diganti, dre bedennou kalonek, merkan en eun doare bennak peseurt impli a c'hoantae a vije grêt eus an heritach a lezent ganti. Ar Werc'hez a selaouas o feden hag a roas d'eze da anaout he mennoz dre eur burzud eus ar re gaeran.\nE oad neuze en deveziou kentan a viz eost, er mare ma ve ar brasan tomder en kêr Rom. Enn nozvez, eul loden eus tosen Eskilin a oe goloet a erc'h. En nozvez-ze ive, an daou bried a oe kemennet d'eze, dre o c'housk, sevel gant o madou eun iliz en enor d'an Itron-Varia war an dachen a weljent goloet a erc'h.\nAn de war-lerc'h ar beure, ar patrisian o oe mall gantan mont da gât ar pab Liber evit rei d'ezan da anaout ar burzud c'hoarvezet hag ar gemennadurez en devoa bet dre e gousk. Ar pab ne oe ket souezet, rak bet en devoa e-unan eun hevelep hunvre en noz. Gant ar prosesion hag eur bobl a dud, en kreiz ar c'hantikou hag ar pedennou, e pignas war dosen Eskilin hag e verkas plas an iliz a dlee bezan savet. Ar patrisian Yan hag e bried a reas an holl frêjou.\nWar-dro pevar-ugent vla goude, ar pab Sixt III (422-440) a reas he neveât. Meur a hano a oe roët d'ezi da gentan : bazilik ar pab Liber; Itron-Varia-ar-C'hraou, abalamour ma oe miret enni fors relegou eus kraou Bethléem. Mes dre ma oa en Rom kalz ilizou gwestlet d'an Itron-Varia, evit merkan e oa houman dreist ar re-all, e oe roët d'ezi an hano a iliz-veur Santez-Mari. An hano-ze he deus miret betek an de hirie. Bep bla, d'ar bemp a viz eost, e ve grêt gouel dedi an iliz-ze ha gouel mirakl an erc'h. (1)\nRei d'ar Werc'hez, rei da Zoue\n(1) Ilizou kentan ar gristenien. — Kerkent ha ma c'hallas ar gristenien dont er-mêz eus ar c'hatakombou, da lavaret eo, pa bignas Konstantin war an trôn (313), e oe mall gante klask pe zevel tier a-zoare evit en em vodan d'ober an ofisou. Evel ilizou kentan, ar gristenien a 'n em zervijas eus an tier hanvet bazilikou, a oa lez-varniou pe tier-kêr ar baganed. Nebeut a dra a oe da chench war-dro an tier-ze evit ober aneze ilizou a-zoare. Ar re neve a oe savet a oe grêt er memes stum. Rak-se, an hano a vazilik a oe dalc'het pe roët d'an ilizou kentan. En Rom 'z eus c'hoaz seiz bazilik, peder vras ha ter vihan, mil gwech dîn a respet dre o c'hozni, dre an holl dreo kaer tremenet enne hed ar c'hantvejou, hag ive dre an induljansou staget oute gant ar pabed. Ar peder vras eo : Sant-Yan-Latran, ar c'hentan dre-oll. ha mamm an ilizou-all, abalamour m'eo iliz-veur ar pab : Sant-Per-ar-Vatikan, kaeran iliz 'zo dre ar bed, ouspen daou zevez arad douar dindanni; Sant-Pôl-diavêz-Kêr; hag iliz-veur Santez-Mari, an hini hon deus komzet anezi uhelloc'h. An ter vihan eo : Kroaz-Santel-Jeruzalem, Sant-Laurans-diavêz-Kêr ha Sant-Sebastian.\nAn enor da zougen an hano a vazilik a ve roët, en de hirie, d'an ilizou koz ha brudet. En eskopti Kemper 'z eus unan : iliz-veur Sant-Korantin, hag en eskopti Leon eun all : iliz-veur Sant-Pôl, en Kastel. En eskopti Sant-Brieg, 'z eus unan : iliz an Itron-Varia Wir-Zikour, en Gwengamp. |
Kurdistan Irak - Wikipedia\n(Adkaset eus Kurdistan ar Su)\nBanniel Kurdistan Irak\nRannvro emren Kurdistan hag an dachenn poblet gant Kurded en Irak\nKurdistan Irak, anavezet ivez dindan an anv Rannvro Kurdistan (e kurdeg: ههريمى كوردستان, Herêma Kurdistan ; hag en arabeg:إقليم كردستان العراق), pe c’hoazh Kurdistan ar Su pe Kurdistan ar C’hreisteiz (Başûrî Kurdistan e kurdeg) zo ur rannvro damemren e hanternoz Irak. En norzh dezhi emañ Turkia, er reter Iran, hag er c’hornôg Siria. Emañ kêr-benn Kurdistan Irak en Arbil (en arabeg) pe Hewlêr (e kurdeg).\nRenet e vez ar rannvro gant "Gouarnamant Rannvroel Kurdistan", anavezet e kurdeg evel Hikûmetî Herêmî Kurdistan, abaoe 2005 en un doare ofisiel. E gwirionez e oa emren ar vro abaoe 2003, pa oa bet aloubet Irak gant soudarded eus ar Stadoù-Unanet, skoazellet gant armeoù eus un nebeud broioù all.\nAlies e vez graet Kurdistana Başûr (Kurdistan ar C’hreisteiz) pe Başûrî Kurdistan (Kreisteiz Kurdistan) eus ar rannvro-se, e kurdeg, evit diskouez pelec’h emañ e-keñver rannvroioù all Kurdistan.\nKurdistan Regional Government (KRG), keleier e saozneg eus gouarnamant emren Kurdistan Irak.\nLe Kurdistan irakien, pennad e niverenn 124 ar gelaouenn Hérodote.\nAdtapet diwar « »\nKemmoù diwezhañ degaset d'ar bajenn-mañ d'an 28 Mez 2014, da 06:25. |
Sul 27 a viz Meurzh 2022 – Lann-Anna\nHome Gregorian Sul 27 a viz Meurzh 2022\nPevare Sul ar C’horaiz – Domenica Quarta in Quadragesima\nDimanche 27 Mars 2022 – 4e Dimanche de Carême\nEn amzer-se e tostae ar Bublikaned hag ar bec’herion holl ouzh Jezuz evit e glevout. Ma c’hrozmole ar Farizianed hag ar Skribed o lavarout: «Hennezh a zegemer ar bec’herion hag a zebr ganto!»\nNeuze e lavaras dezho ar barabolenn-mañ: «Un den a oa hag en devoa daou vab. An hini yaouankañ anezho a lavaras d’e dad: »Tad, ro din al lod eus an danvez a zle degouezhout din » Hag an tad a rannas e vadoù etrezo. Un nebeud deizioù goude, e tastumas ar mab yaouankañ e holl beadra hag ez eas kuit da bell vro; hag eno e foetas e zanvez o ren ur vuhez diroll. Pa voe dispignet pep tra gantañ, e teuas ur gernez vras war ar vro-se, hag eñ e-unan a grogas da santout dienez. Mont a reas neuze d’en em c’hoprañ gant unan eus tud ar vro, hag hemañ e gasas d’e barkeier da vesa moc’h. Karet en divije leuniañ e gof gant ar c’hlos a zebre ar moc’h, met den ne roe dezhañ. Neuze o tistreiñ outañ e-unan e lavaras: »Nag a vevelion e ti va zad o deus bara ouzhpenn o gwalc’h, ha me amañ o vervel gant an naon!\nSevel a rin hag ez in da gaout va zad hag e lavarin dezhañ: Tad, pec’het em eus enep an Neñv hag enep dit. N’on ket dellezek ken da vezañ anvet da vab. Gra din evel da unan eus da vevelion. » Hag e savas da vont etrezek e dad. Pell bras c’hoazh e oa p’ en gwelas e dad o teredek, ma savas ennañ truez outañ, e lammas en e gerc’henn hag e pokas dezhañ gant karantez. Neuze e lavaras e vab dezhañ: »Tad, pec’het em eus enep an Neñv hag enep dit, n’on ket dellezek ken da vezañ anvet da vab. » Hogen an tad a lavaras d’e vevelion: »Degasit buan ar sae gaerañ hag he gwiskit dezhañ; lakait ur bizoù en e zorn, ha botoù en e dreid. Degasit al leue lart ha lazhit-eñ; debromp ha greomp fest. Rak ar mab-mañ din a oa marv, ha setu-eñ advevet; kollet e oa ha setu-eñ adkavet. » Hag en em lakajont d’ober fest.\nHogen ar mab henañ a oa er park; en ur zistreiñ evel ma tostae d’an ti, e klevas sonerezh ha dañsoù. Hag eñ o c’hervel unan eus ar servijerion a c’houlennas digantañ petra ‘oa kement-se. Hag hemañ a respontas dezhañ: »Da vreur eo a zo distro, ha da dad en deus lazhet al leue lart, dre m’en deus en adkavet yac’h. » Met droug a yeas ennañ ha n’houlle ket monet en ti. Neuze e teuas e dad er-maez d’en aspediñ. Met eñ a respontas d’e dad: »Setu nouspet bloavezh m’az servijan, ha gwezh ebet n’em eus torret da c’hourc’hemennoù, met biskoazh n’ec’h eus roet din-me ur c’havrig d’ober fest gant va mignoned. Hogen kerkent ha m’eo deuet en-dro ar mab-se dit-te hag en deus debret da beadra gant merc’hed fall, e lazhez evitañ al leue lart! » An tad a lavaras dezhañ: »Va bugel, te ‘zo dalc’hmat ganin, ha kement am eus-me a zo dit-te. Met ret e oa ober fest hag en em laouenaat, rak da vreur amañ a oa marv, hag advevet eo; kollet e oa, hag adkavet eo! »»\nIzaia 66, 10 ha 11\nSalm 121,1 / Lætátus sum in his, quæ dicta sunt mihi : in domum Dómini íbimus.\nBezit laouen gant Jeruzalem! En em vodit, c’hwi holl hag he c’har! Tridit a levenez en abeg dezhi,\nc‘hwi holl hag hoc’h eus douget he c’hañv.\nS. / Na laouen on bet p’eo bet lavaret din: «Deomp da di an Aotrou !» |
Prezegenn war ar Maen Log 2017 - Gorsedd de Bretagne\nEvit bezañ degemeret er C’hoursez\nPrezegenn war ar Maen Log 2017\n17 juillet 2017 Pas de commentaires\nHebarc’h dileuridi a Gembre, Hebarc’h Barzh Meur kent ha dileuriad a Gerne Veur, Breudeur ha C’hoarezed, dileuriad ker ar Rannvro, mignoned ha mignonezed. degemer mat d’an holl da geňver ar C’hoursez Digor hiziv e Brasparzh. Breten Vyghan ha’n Orsedh a’gas dynnergh, Esther ha Jimmy. Yth esough-why ow kevrenna bewnans ha govenek an Vretonyon lemmyn ! Yth esough-why yn tre omma lemmyn, sos !\nTrugarez a lavaran d’an holl re o deus sikouret da gempenn tachenn ar c’helc’h-mein. Ul labour tenn eo bet met frouezhus’vat !\nPetra zo nevez e Breizh ? Pour ha triñchin zo e leizh ! Un tamm mat a cheñchamant war an dachenn bolitikel a zo c’hoarvezet er bloaz-mañ koulz e Bro-C’hall hag e Breizh. Da vare an dilennadegoù-prezidant, ez eus bet kaoz dreist-holl eus arc’hant publik bogodet gant unan eus an danvezioù-prezidant ken m’eo bet saotret ar c’habalerezh ha divrudet ar bolitikerezh ur wech ouzhpenn.\nN’eus ket bet a gendael wirion pe dost diwar benn ar pezh a oa war ar stern gant an tuchoù o klask mouezhioù. Evit ar rannvroioù koulz hag an endro eveljust : bout ! netra tout !\nArvarus eo ouzhpenn al liamm a zo bet skoulmet etre ar mediaoù hag an ensavadurioù-sondajoù. Dre levezon an emglev binimus-se eo deut ar vot efedus da vezañ ur ret azalek ar c’hentañ tro. Daoust hag e fellfe d’ar mediaoù bremañ stummañ ar mennozhioù elec’h rentañ kont eus ar mod ma vezont skignet gant an tuchoù ? Daoust hag eo sikouret an dud pa vez sanket an disoc’hoù e barzh o fennoù bep eil deiz gant taolioù mailh ? Da betra votiñ neuze ?\nRet eo henn adlavaret ur wech c’hoazh : an demokratelezh gwirion a rank bezañ kelaouet, sklerijennet gant ar skiant, troet war zu an hevoud. E giz mañ, an dud ne vijent ket rediet ‘benn ar fin da votiñ evit argas ur penn mersi meus ket i’mm, en ur lakaat e barzh unan na yafent ket da zebriñ krampouezh gantañ a galon vat memes tra !\nAet eo ar muiañniver gant ur strollad nevez, hini « ar Republik o vale » met o vale da b’lec’h ne oar den re vat betekhenn. Koulskoude e chomas ur bern tud er ger da geñver an eil tro. Bresk-meurbet eo ar muiañniver o c’houarn Bro C’hall en deiz a hiziv eta, arabat dezho disoñjal kement-se ! Nebeutoc’h eget daou a zek voter ez eus o skorañ anezho ! Dañjerus e c’hell bezañ neuze dismegañsiñ « an dud a netra » pe ober fae war « an dud dizesk » ! E giz veze lavaret gant ar re gozh « Ar Republik a zo ur vamm vat hag a gar holl he bugale, an eil koulz hag egile. ». Setu Prezidant ar Republik a zo dleet dezhañ delc’her soñj eus an dra-se ! Peotramant e vo sparlet an hent ouzh « La République en marche » gant « Ar Republik en ar’ch » !\nSaludiñ a reomp trec’h an aotrou Paol Molac an hini nemetañ dilennet er c’hentañ tro. Ur brezhoneger ampart eo koulz hag an aotrou Yannig Kerlogod aet e barzh, eñ ivez. Emichañs e raio an daou zen-mañ o seizh gwellañ evit ma vefe graet war dro kudenn ar yezhoù rannvro gant ar galloud nevez.\nAn aotrou de Rugy eus a Naoned, a zo bet lakaet da brezidant parlamantourien an Assemblée, spi hon eus ne zisoñjo ket e savas a du n’eus ket pell gant adunanidigezh Breizh. Daoust hag ur youl politikel a vo kavet evit lakaat ar gudenn-se war ar stern endro ? Gwelet’ vo.\nHor salud a gasomp ivez d’an tri c’hannad nevez eus Korsika, anezho brogarourien entanet, ha spi hon eus e c’hellint kenlabourat gant ar Vretoned.\nKlapañ a reomp komzoù ar prezidant nevez diwar benn ar Brexit : gwir eo ma fell da Vreizh Veur distreiñ diwar he meno ha chom en Europa, ra vo digor an nor atav ! Met daoust hag eo leal evit gwir kinnig ar prezidant peotramant ne ra nemet livañ ur c’hoant marlonk da skrapañ digant hon amezeien sezioù sokial o embregerezhioù ? Ganeomp-ni, Bretoned, eo digor-frank atav an nor hag hor c’halonoù d’hor breudeur a Gembre hag a Gerne-Veur !\nEvit echuiñ e karfen menegiñ un intron a feson hag a zo aet da anaon nevez’zo. Tostoc’h e oa hi ouzh hor sevenadur deomp-ni eget ouzh hengoun Bro-C’hall, unan eus ar broioù diwezhañ o reiñ kengwir d’ar maouezed war an dachenn bolitikel e 1944. Kentañ tro e yeas ur vaouez e barzh evel konseilherez-ker e voe e Breizh, e Douarnenez pa voe dilennet Josefin Pennkalet e doug harzh-labour bras ar Pennoù Sardin e 1925. Nullet e voe ar vot met boulc’het e oa bet frankoc’h an hent d’ar Frankiz, d’ar C’hengwir ha d’ar Vreudeuriezh pe d’ar « C’hoariezh » mar karit ! Ra vo gwenn he bed da Simone Veil en tu all d’ar mor don ! Ro vo gwenn he bed e eñvor an araokourien ! Ra vo gwenn he bed da viken !\nGoursez Digor 2017\n12 juillet 2017 Pas de commentaires\nAr C’hoursez Digor a vo lidet\nd’ar 16 a viz Gouereñv 2017\ne San Kaduan e Brasparzh\nPrezegenn war ar Maen Log 2016\n18 juillet 2016 Pas de commentaires\nHebarc’h dileuridi a Gembre, Hebarc’h Barzh Meur ha dileuriad a Gerne Veur, Breudeur ha C’hoarezed, dileuriad ker ar Rannvro, mignoned ha mignonezed. degemer mat d’an holl da geňver ar C’hoursez Digor hiziv.\nSaludiñ a reomp ivez familhoù an dud drouklazhet e Nissa gant un den trelatet diwar e gredenn diboell. Bugale, tud ordinal a zo bet flastret ha diskaret didruez. Galvet en deus ar C’hentañ Ministr d’an unvaniezh broadel. Ne vo ket klevet e vouezh, meus aon, muioc’h m’hen deus eñ klevet mouezh an dud o vanifestiñ er straedoù, nevez’zo ! Ur bed a feulster a zo ivez ur bed bouzar siwazh !\nAmaň e San Kaduan e kumun Brasparzh e lidomp ur wech ouzhpenn hor bodadeg-bloaz. Trugarez a laran d’an Arouezvarzh evit bezañ aozet dic’harzhaj ar c’helc’h-maen. P’emaon ganti e karfen e vimp un tamm niverusoc’h er bloaz a zeu da gas al labour-se da vat.\nTrugarekaat a ran Rannvro Breizh hag ar Prezidant an Drian evit bezañ sikouret ac’hanomp er bloaz-mañ c’hoazh\nUr referendom a zo bet kaset da benn e miz Mezheven e Breizh Veur evit kuitaat Europa pe chom ganti. Nec’het on bet un tamm mat gant an disoc’hoù rak ne gav ket din ez eo un dra vat nag evit ar vro-se nag evit Europa. Met doujañ a ran da youl an darnvuiañ eus poblañs Breizh Veur.\nKentañ tra a fell din lavaret d’hor breudeur ha c’hoarezed a Gembre hag a Gernev Veur eo kement-mañ : Goursez Kembre ha Goursez Kerne Veur a oa anezho araok na oa bet unanet Europa. Al liammoù etrezomp-ni ha pobloù Kembre ha Kerne Veur a oa anezho ivez kalz araok na vije kaoz eus Europa zoken. Boulc’het ganeomp eo bet an hent !\nDaou vloaz ‘zo e Goursez Digor Breizh en Arzhanaou hag e hini Kerne Veur ivez am boa trugarekaet Kembre ha Kerne Veur evit o skoazell d’ar repuidi a dec’has dirak an Almanted e 1940 hag er bloavezhioù warlerc’h. N’hon eus ket disonjet kennebeut kannaded an Eisteddfod o tont da vizitañ prizonioù ar Stad C’hall lec’h ma oa bet taolet kalz a Vretoned vat war lerc’h an eil brezel-bed. Chomet e oa an dud-se feal d’o bro, an holl ne oant ket bet savet a du gant an alouberien nazi, pell alese !\nKant vloaz’ zo e rede dija gwad ar Vreizhveuriz kemmesket gant hini ar Vreizhiz ha pobloù all war ribloù ar ster-Somme ! Lidet eo bet war an ton bras, nevez’zo !\nBreudeur ha c’hoarezed e oamp araok ar Brexit ha breudeur ha c’hoarezed omp c’hoazh warlerc’h ar Brexit ha gwell a se !!! Ne cheñcho ket hor youl da vevañ e peoc’h gant pobloù all ar bed.\nMet aon koulz ha donjer am eus koulskoude o klevet e vefe kresket an tagadennoù gouennelour e Breizh Veur eus seizh hag hanterkant dregant abaoe disoc’hoù ar referendom. Binim ar Ouennelouriezh a zo ur vezh e pep lec’h eus ar bed ! Holl e rankomp stourm enep seurt dismegañs !\nDav vo da vroioù a zo enni prederiañ diwar benn ar mod ma vez savet unvaniezh Europa, n’eo ket trawalc’h bezañ ur Marc’had bras rak ur geodederezh n’eo ket hepken un enskrivadur alaouret war golo ur pasport ha tra ken ! Un toullad gwirioù hag ur perzh er vuhez demokratel a dalv kalz gwelloc’h eget plegañ da reolennoù teknokratel ha teknikel a zo bet graet evit hevoud ar stalioù-labour ha paz evit ar sitoïaned. Hag un devezh kaer e vo ret-mat votiñ evit ur renadurezh wirion ha demokratel en Europa. Daoust ha prest e vefe an holl stadoù da asantiñ da gement-se ?\nPetra vo respontet da bobl Vro-Skos gant Unvaniezh Europa ma savfe Skosiz a du gant ar Frankiz d’en em ren o unan ? Daoust hag e c’hell Europa c’hoazh mont pelloc’h waraok e gwirionezh ? Hetomp ma vo trec’h ar furnezh a benn ar fin mar deo posubl c’hoazh !\nDeuomp endro war an tu-mañ eus Mor Breizh !\nBez’ez eus bet Korsiz ac’hanomp-holl warlerc’h an dilennadegoù-rannvro pa’z eus bet distaget prezegennoù e korseg gant Prezidanted ar Bodadegoù korsat e Korsika ! Klevet hon eus ar Jakobined o huchal kerkent ! Ni hon eus kavet evel Tangi Malmanche « deread, evel a leverer, harzhal gant ar c’hi, yudal gant ar bleiz ha prezeg brezhoneg e Breizh ! »\nRak ar brezhoneg ivez a rank bezañ yezh ofisiel e Breizh. Ar stad c’hall n’eo ket dleet dezhi reiñ deomp pe chom hep reiñ deomp ar gwir d’ober gant hor yezh e kement degouezh eus ar vuhez pemdeziek ha foran. Disentiñ ouzh reolennoù-yezh talibaned ar Republik a zo ur ret koulz hag un dibab hag un dlead deomp-ni abalamour omp tout kement ha kement en diabarzh ar Republik. N’omp ket tud disteroc’h eget ar re-all !\nPa nac’h groñs e vefe graet gant ar yezhoù-rannvro er vuhez foran e tiskouezh Bro-C’hall ez eo chomet ur stad trevadenner. Embann evel ma ra ez eo-hi mammvro gwirioù Mabden n’eo ken brabañserezh a berzh nasionalisted o hejañ o c’hoñkardennoù ! Ni, pobloù ar C’hwec’hkogn, n’hellomp ket krediñ kement-se peogwir emaomp-ni e touez ar re a zo skoet gant seurt gevier !\nReuz a vo er bloaz a zeu war dachenn ar politik, pep hini o klask sachañ an traou eus e du ! Michañs o devezo ar Vretoned fiziañs en o gouestoni da gas o amzer da zont waraok !\nBevet Breizh, Bevet hor Goursezoù, bevet ar Vreudeuriezh etre Kembre, Kerne Veur ha Breizh !\nGoursez Digor 2016 e San Kaduan Brasparzh\n14 juillet 2016 Pas de commentaires\nAr C’hoursez Digor a vo lidet e San Kaduan Brasparzh\nd’ar 17 a viz Gouereñv 2016 azaleg 10e30\nDigemeret oc’h a galon vat da welet al lidoù\nAr C’hoursez a glask kompren diazezoù ideologel raktres ar gouarnamant oc’h adaozañ ar vonreizh; nec’het eo ar C’hoursez ivez gant an tagadennoù a c’hellfe bezañ graet d’ar frankizoù hiniennel hag hollek.\n29 décembre 2015 Pas de commentaires\nD’an 23 a viz kerzu ez eus bet prientet, dirak kuzul ar vinistred, gant ar gouarnamant ur raktres oc’h adaozañ ar vonreizh « a benn gwareziñ ar vroad ». 2 boent a ya d’ober an destenn-se degouezhet bremañ e kambr an deputeed :\n– Enskrivet e vo ar stad a zifrae e barzh ar vonreizh\n– Lamet e c’hello bezañ ar vroadelezh gall digant ar re div vroadelezh dezho o deus bet anezhi gwechall.\nDiwar benn ar poent kentañ : enklozet er vonreizh e vo ur pennad nevez 36-1 da virout ouzh unan da arguziñ a enep an doareoù mougus nevez n’int ket bet lakaet resis e lezenn an 3 a viz ebrel 1955. An dachenn ma vo implijet warni danvez ar pennad-se a zo gwall ledan ivez, bez’ e c’hello bezañ graet gantañ da skouer ma c’hoarvezfe ur gwall-zarvoud naturel ! Riskl a zo e vefe staliet ur renadur-stad dreist ar reol hag a lakafe ar frankizoù publik en arvar. Ur gouarnamant gantañ ar muiañ-niver er breujoù a c’hellfe neuze lakaat ar stad a zifrae da badout hep termen resis ebet dezhi !\nDiwar benn an eil boent : sankañ ar vroadelezh e diabarzh ar vonreizh a dalv kement ha tennañ anezhi ermaez eus ar gwir privezat evit ober ur c’hraf politikel eus reiñ pe lemel anezhi, d.l.e emaer o sujañ da dezennoù an tu dehou pellañ, siwazh ! War dachenn ar gwir e c’hoarvezas an dra se ur wech dija e doug an istor : da vare renadur-stad Vichy, un arouez mantrus pa’z embanner ur youl da zifenn talvoudoù ar Republik ! Rak dibab ar Frañsizien en ur gastizañ anezho hervezh o geneliezh kent, etnikel neketa ? a zo un taol grizias-tre a enep kevatalder ar sitoyaned, un dra gouest da zistrujañ diazezoù ar Republik.\nKlask a ra Goursez Breizh kompren : anzav Korsiz ha Bretoned evel pobloù a zo dibossupl, prennet eo an nor abalamour da reolenn unanded ar bobl a Frañs, penaos neuze e c’hell ar gouarnamant klask mont war henchoù a gas pell eus ar reolenn se ? Un taol dichek e c’hallfe bezañ ar goulenn da zont met ret mat eo deomp henn ober :\nur renadur etnikel e mod Bro-C’hall a vefe neuze e penn ar Stad ?\nD’an 29 a viz kerzu 2015\nDrouiz Meur Breizh\nAr C’hoursez a salud ar prezegennoù e korseg. Souezhet eo n’eus ket bet memes tra e yezhoù Breizh e Roazhon\n21 décembre 2015 Pas de commentaires\nAr C’hoursez, Breudeuriezh Drouized, Barzhed hag Ovizion Breizh, a salud ar prezegennoù e korseg e Bodadeg Korsika a berzh an dilennidi nevez warlerc’h votadegoù an 13 a viz Kerzu.\nPennoù bras nevez ar vro a zo bet paket peg ganto er gwir hag er Frankiz da genofisielaat yezh Korsika tal kichen ar galleg, ar pezh a lak en araj evel boas bandennad jakobined ordinal Bro C’hall.\nMerzhet eo bet gant ar C’hoursez n’eus ket bet un taol-kaer a seurt se e Roazhon a berzh ar skipailh nevez kadoriet.\nSouezhet e c’hell bezaň ar C’hoursez pa’z eo bet respontet d’he goulennoù (gwelit anezho war hol lec’hienn internet) gant Jean Yves Le Drian, hennezh war ar renk d’ar mare-se, « e oa bet degemeret a unvouezh e 2004 ur mennad oc’h anzav ez ofisiel ar brezhoneg hag ar gallaoueg evel yezhoù Breizh tal kichen ar galleg. »\nAr C’hoursez a zo kerse ganti peogwir eo aet, war a seblant, ar mennad-se en drouziwezh a benn ar fin, marteze dre ma’z eo graet gant ar stad a zifrae er mare-maň da stankaň an hent da gement komzenn demokratel o tirenkaň an talbenn nasional republikan divizet e Paris.\nAliesoc’h eget biskoazh e c’houlenn an ober gant yezhoù hor bro war an dachenn foran un emzalc’h dieub. Gedal a reer betekhenn an disteraň hardizegezh a berzh hon dilennidi a Vreizh.\nE Kemper d’an 21 a viz Kerzu\nKemennadenn d'ar gazetennerien rien\nGwall-daolioù e Paris : sonjezon ar C’hoursez\n17 novembre 2015 Pas de commentaires\nWarlerc’h ar gwall-daolioù d’an 13 a viz du 2015 e Paris, e sav Goursez Breizh a enep sovajerezh ar re o deus kaset da benn an torfedoù euzhus-maň a enep tud didamall a zrouk. Embann a ra eo kengred gant an aberzhidi hag o familhoù.\nKondaoniň a ra ar C’hoursez ur brezel-argad renet gant diboellgredennerien da silwinkaň ar vuhez demokratel, da skrapaň ar gwir da gomz ha da oberiata e anv an holl Vuzulmaned gant ar youl splann da vroudaň kasoni ha da lakaat jeu etre ar C’hallaoued.\nKoulskoude ne c’hell ar C’hoursez asantiň e vefe staliet hag hiraet ar stad a zifrae gant ar C’houarnamant, gant ar riskl da verziaň ar gwir da gomz en demokratiezh ha da lakaat an arme da spiaň ar vuhez foran; kement ha kement e vefe seurt tra hag embann ar charia evit kont ar sponterien.\nKouviet gant ar C’hoursez eo ar c’hevredigezhioù-preder, ar strolladoù demokratel a benn klask gouzout hag eň ez eo efedus meurbet randoniň ribourtadennoù a berzh Gallaoued evit Gallaoued all, diazezet ouzhpenn war gredo ar jakobinelezh da bal pareaň ar goulioù don gouzaňvet gant Bro-C’hall evit an eil gwech er bloaz-maň.\nDaoust hag eň e c’heller bamaň gant hollidigezh talvoudoù ar Republik, dre ma’z eo bet lavaret e galleg gant Prezidant Barack Obama an tri ger-stur a ya d’ober an danvez anezho ? E galleg e komze ivez ar re o deus tennet war an aberzhidi, ar pezh a ziskouez splann c’hwitadenn vantrus Republik Bro-C’hall pa n’eo ket bet gouest da uniaň na da zegemer da vat Gallaoued eus an eil pe drede rummad.\nDistaolet e vez gant ar bolitikerien kement a zo liesseurt e kevredigezh Bro-C’hall hag war an ton kuzhmuzik a wechoù, sebeliet ganto da skouer kadarnaat Karta ar Yezhoù n’eus ket gwall bell. Daoust hag eň n’eo ket seurt iriennoù kaoz d’ar reuz a hiziv pa vez nac’het doujaň d’an demokratiezh ha pa vez kroget en armoù brezel gant goradoù dispi kevredigezh Bro C’hall ?\nKemper d’ar 16 a viz du\nRespont digant Listenn Trawalc’h, Breizh Dizalc’h\n12 novembre 2015 Pas de commentaires\nHo trugarekaat a ran evit ho koulennoù ouzh hol listennad Trawalc’h, Breizh Dizalc’h (Notre Chance, l’Indépendance).\nKerkent ha degemeret ganin fenoz, emaon o vont da respont deoc’h, pa ouzer ez eo anezho ar savboentoù unvan embannet gant tud hol listennad ha n’eo ket kement-mañ ma soñj din-me hepken.\nHarpañ kement intrudu a vez evit adunaniezh Breizh diouzh un tu met skoulmañ liammoù strishoc’h gant bed an armerzh, ar sevenadur ha kement tachenn zo e Breizh a-bezh, hep gortoz an disterañ tra digant Stad-C’hall.\nNe c’houlennimp tra digant Frañs, ne c’hortozimp ket disoc’hoù ur vouezhiadeg bennak pa ouzer e vez touellet an dud abaoe bloavezhioù dre ur propaganda diwar arc’hant o zailhoù, hogen sevel evit gwir war an dachenn gant ar strollegezhioù foran ne lavaromp ket. Skoulmañ darempredoù, lakaat 5 departamant Breizh en hor c’hehentiñ, gounid gallout e Liger-Atlantel, skoazellañ an embregerezhioù a embann bezañ e Breizh e Liger-Atlantel, kas war-raok sevenadur Breizh eno… pep tra gwirion zo mat d’ober.\nMont a ra adunvaniezh hor bro a-gevret gant he dieubidigezh en diwezh.\nPetra vo ho politikerezh e keñver ar brezhoneg hag ar gallaoueg ?\nEzhomm zo eus Ofis ar Brezhoneg evit studiañ hol lec’hanvadurezh, kelaouiñ hag ambrougañ an dilennidi a zo vont pazenn ha pazenn war vrezhonekaat ho kumun, lakaat hor yezh war ar panelloù hag er vuhez foran dre vras.\nHogen, ouzhpenn da se ez eo ret goprañ tud, brezhonegerien pe gallaouegerien anezho, er melestradur. Ne goustfe ket keroc’h. Bevañ a ra ur yezh pa vez arvaret er vuhez pemdez. Kement-se zo bet kollet e Breizh, ar yezhoù a rank dont da vezañ re ar gevredigezh en-dro.\nE kement skol zo e tleomp reiñ an tu d’an holl skolidi, skolajidi, liseidi ha studierien da zeskiñ hor yezh ha studial anezhi a-dost. Ur yalc’had arc’hant a harpo an embregerezhioù a fell dezho stummañ o implijidi. An ensavadurioù stummañ an oadourien a vefe skoazellet war un dro.\nEvit-se e rankfe ar Rannvro kaout ur budjed brasoc’h (hini kêr Roazhon an hini eo d’an ampoent) da vezañ efedus. Dre vont war-zu Breizh dizalc’h e krogo ar Stad da souzañ ha da leuskel un nebeud gwenneien eus hon tailhoù ha gounidoù dimp moarvat. Trawalc’h eo kaout ul listennad dizalc’hourien evit treiñ an holl strolladoù politikel gall e kostezennoù emrenerien endev ! Anat deoc’h koulskoude, n’hallimp lakaat ur gwir bolitikerezh yezh e pleustr nemet pa vo ur gwir vodad Breizh e penn hor bro dinask.\nA galon ganeoc’h evit Breizh ha gourc’hemennoù evit spered hor bro a hadit abaoe degadoù a vloavezhioù.\nBertrand Deléon, Trawalc’h Breizh Dizalc’h.\nGoulennoù digant al listennoù da geňver an dilennadegoù-Rannvro e miz kerzu 2015\nPetra vo ho politikerezh e keňver ar brezhoneg hag ar gallaoueg ?\nEmbannet e vo ar respontoù evel ma zigouezhint deomp.\nGoursez Breizh a c’halv da vanifestiň e Karaez d’ar 24 a viz Here da 14e\n22 octobre 2015 Pas de commentaires\nGoursez Breizh a c’halv da vanifestiň e Karaez\nd’ar 24 a viz Here da 14e\nma vefe kendalc’het gant adunvanidigezh Breizh\nur gwir statud evit yezhoù Breizh\nma vefe roet d’ar C’huzul-Rannvro ar gwir o pellaat ur gwir-all da ofisielaat yezhoù Breizh hervezh gwir ar pobloù d’en em ren o unan. Direizhek eo alioù ar C’huzul-Stad pa’z int a enep d’al lezennoù etrevroadel. N’eo nemet an ensavadur-se ur pistrak oc’h orogellat grasoù kaer ha froudennoù ur renkad teknokrated en o leve. Arvarus eo evit an Demokratelezh pa ne ra dilennidi ar bobl nemet un dra : plegaň dalc’hmat dirak ar re o deus int-o unan dibabet.\nPrezegenn. Gorsedh Berdh Kernow\n21 octobre 2014 Pas de commentaires\nPur lowen on ny bos omma gans agan breder a Gernow hag a Gembry. Meur ras dheugh-whi rag agas dynnargh yn Kernow hedhyw mes my a vynnsa godhvos meur ras ynwedh dhe’n Orsedh Kernow rag an dynnargh kolonnek profyes dhe’n Vretonyon dhivroes hag y’n vresel. Yndan skoedhyans « Kowetha Breten Vyghan » gans Chenon Gilbert Hunter Doble, Gwas Gwendron y hanow bardhek, avel Kadoryer. I a wrug ynwedh gweres hag an gwedhwesow hag an omdhivasow Bretonyon ledhys gans an Almaynogyon. Brederedh ynter agan diw vro ni esa omlowenhes ynwedh yn fordh splann gans an Kessedhek Breton a Gernow gans Mester Scoble-Armstrong aga hadoryer. Ni woer ynwedh yn kever an ober mar vryntin Gwas Gwendron adro dhe wonisogeth ha’n yeth Kernow hag y gerensa grev rag Breten Vyghan ha’n Vretonyon. Godhyn Meur Ras yn hanow tus Breten Vyghan dhe’n dus Kernow ha dhe’n Orsedh Berdh Kernow.\nLaouen omp da vezan aman gant hor breudeur a Gerne Veur hag a Gembre. Trugarez a laran ivez da Gorsedh Berdh Kernow evit an degemer mat-eston roet epad ar brezel d’ar Vretoned harluet e Breizh-Veur. Dindan paeroniezh ar gevredigezh « The Friends of Brittany » (Mignoned Breizh) renet gant an Aotrou George Hunter Doble, Gwas Gwendron e anv-barzh, e oa bet sikouret ivez emzivaded hag intanvezed an dud lazhet dindan aloubidigezh an Almanted. Lidet e voe ar vreudeuriezh etre hon div vro war an ton bras e Penzans d’ar bemp a viz Gwengolo 1942 gant ar Cornish Breton Committee leviet gant an aotrou Scobel-Armstrong. Gouzout a reomp ouzhpenn labour a bouez Gwas Gwendron, ur mignon gwirion eus Breizh hag he fobl, evit yezh ha sevenadur Kerne Veur. Trugarez e anv Pobl Vreizh da Gorsedh Berdh Kernow. Meur ras dhe’n bobel ha dhe’n Orsedh Berdh Kernow !\nDegemer an dileuridi tramor Goursez Digor 2014\nEr bloaz-man e vez lidet dek ha tri-ugentved deiz-ha-bloaz dieubidigezh Breizh eus yev an naziegezh.\nKarout a rafen trugarekaat aman Gorsedd Beirdd Ynys Prydain evit ar skoazell roet d’ar brizonidi vreizhat warlerc’h ar brezel. Gorsedd Beirdd Ynys Prydain a santas mat penaos Taldir, Drouiz Meur Goursez Breizh ha stourmerien all a oa bet lakaet en toull en un doare direizh. Mont a reas e darempred gant kannaded Kembre e Breujou Breizh-Veur, gant Kannati Bro-C’hall, gant Ministr ar Reizh e Bro-C’hall. Kaset endro gant Kuzul an Eisteddfod hag an Arc’hdrouiz Crwys, Y Parchedig William Williams, e c’hellas ur stropad dileuridi a Gembre dont da vizitan an emsaverien en toull-bac’h. En o rentan-kont hag a reas « evel ur maen pa gouezh en ur poull-raned » hervezh Taldir, e lavaront e oa bet tamallet lod e gaou hag e c’houlennjont un distaoliadeg evito ha ma voe adsavet Goursez Breizh. Gouzout a ouzomp ivez e voe profet un ambulans da ospital Sant Nazer gant ker Kerdiz. Diolch yn fawr i’r Orsedd ac i bobl Cymru !\nTrugarez a laran ivez da Gorsedh Berdh Kernow evit an degemer mat-eston roet epad ar brezel d’ar Vretoned harluet e Breizh-Veur. Dindan paeroniezh ar gevredigezh « The Friends of Brittany » (Mignoned Breizh) renet gant an Aotrou George Hunter Doble, Gwas Gwendron e anv-barzh, e oa bet sikouret ivez emzivaded hag intanvezed an dud lazhet dindan aloubidigezh an Almanted. Lidet e voe ar vreudeuriezh etre hon div vro war an ton bras e Penzans d’ar bemp a viz Gwengolo 1942 gant ar Cornish Breton Committee leviet gant an aotrou Scobel-Armstrong. Gouzout a reomp ouzhpenn labour a bouez Gwas Gwendron, ur mignon gwirion eus Breizh hag he fobl, evit yezh ha sevenadur Kerne Veur. Trugarez e anv Pobl Vreizh da Gorsedh Berdh Kernow. Meur ras dhe’n bobel ha dhe’n Orsedh Berdh Kernow !\nSaludin a ran ivez gant doujans ha from an ugent bennak a izili ar C’hoursez a stourmas evit ar Frankiz hag an Demokratelezh hag dreist-holl en o zouez ar re a roas o buhez evito : Fanch Stephan, Alc’hweder Kreisker, bet fuzuilhet d’ar 6 a viz Gouere 1944 e Brest, Adrien Delavigne, marvet d’an 19 a viz genver 1945 e kamp-bac’h Mauthausen, Pierre Ropert, kaset da Dora da gentan, da Bergen-Belsen da c’houde, devet bev en ur c’hranj gant an SSed e Gardelegen, Louis Aubert, marv e Kamp Bac’h Neuengamme e miz mae 1945, Loeiz an Dall, barzh Rouzig ar Menhir, reseour bras an tailhou, harluet dindan evezh diouzh Landerne gant gouarnamant Vichy e Rostren abalamour m’en doa en em lakaet a-du gant ar Saozon. Eno e varvas gant an nec’hamant d’an 2 a viz c’hwevrer 1944.\nPrezegenn war ar Maen Log d’an 20 a viz Gouere 2014\nHebarc’h dileuridi a Gembre, Hebarc’h Barzhez Veur ha dileuriad ker a Gerne Veur, Breudeur ha C’hoarezed, mignoned ha mignonezed. degemer mat d’an holl da geňver ar C’hoursez Digor en deiz a hiziv.\nSaludiň a ran an intron Lena Louarn, isprezidantez Kuzul Rannvro Breizh e karg eus Yezhoù Breizh. Gwall laouen omp hiziv o tegemer ur wir stourmerez kement hag un dilennadez youlet-mat da gas waraok an danvez bet fiziet enni. Fellout a ra din saludiň ivez hor mignonez ha c’hoar eus ar C’hoursez, Mona Bras hag a zo ivez, vel ma oar an holl un ezel oberiant eus Kuzul Rannvro Breizh. Me garfe trugarekaat ac’hanoc’h ho taou evit an enor skuillet warnomp gant pennadurezhioù uhel ar C’huzul.\nFellout a ra din menegiň ha saludiň unan all eus ho kenvreudeur ha n’emaň ket amaň, an aotrou Jean Michel Le Boulanger an hini eo, isprezidant Kuzul Rannvro Breizh evit ar respont dispar graet gantaň d’an aotrou Jean-Marc Ayrault hag a fell dezhaň soubaň Breizh en ur podad drailhoù-moc’h eus Le Mans evit fardaň ur rannvro faos, chimik ha divlaz hag a rin me anezhi « la Région Bordeau-Chesnel ». Degas a rin da sonj an ao. Jean-Marc Ayrault lugan ar vruderezh : « Nous n’avons pas les mêmes valeurs ».\nDegas a rin da sonj dezhaň ivez abalamour da betra oa bet staget Naoned ouzh Angav e doug ar brezel-bed diwezhaň : abalamour ma oa eno ur renadurezh eus ar Wehrmacht hag ivez abalamour ma oa aesetoc’h ouzhpenn labour ar polis ! Arguzennoù iskis n’o deus netra da welet gant diazezoù ar Republik. Un nebeut goulennoù hon eus memes tra d’ober ouzh an Aotrou Ayrault :\nDigant piv e ranko ar Vretoned goulenn an aotre da zifenn o yezh hag o sevenadur er rannvro moc’h ha marc’h a fell deoc’h sankaň deomp ?\nPeseurt banniel a vo lakaet da nijal war hon tiez-ker e tal an triliv ha banniel Europa ?\nPeseurt banniel ivez war plakennoù hor c’hirri tan ?\nPetra teuio da vezaň ar Point.bzh evit hor chomlec’hiou, ur raktres bet skoazellet gant ar Rannvro ?\nPiv a vo e karg eus aferiou ar mor hag ar vartoloded ?\nBreizh n’he devezo ket mui zoken ar gwir da vezaň ur wir rannvro met un isrannvro ha tra ken. Adsevel a ra Jean Marc Ayrault a benn ar fin ar pezh a veze anvet Marziou Breizh er Grenn Amzer. Pebezh spered arnevez, vat !\nKredit lavaret, aotrou Ayrault, asamblez gant ho kenseurted evel an impalaerien frankeg araozoc’h : « Aon hon devez rak ar Vretoned rak n’int ket Fransizien e gwirionez, prest int da zilezel Bro-C’hall. Aon hon devez rak ar Bonedoù Ruz pa nac’hont ma vefe sammet Breizh gant taillou war an henchoù bras ».\nAon ha disfiziaňs o vagaň ho sorc’hennoù hepken : n’eo ket sirius tamm ebet. Ne glot ket gant kalite unan hag a zo bet kentaň ministr !\nEvit gwir emaň ivez Jean Marc Ayrault o klask plasoù nevez evit teuler revr tudjentil evel an ao Auxiette e kenkaz vefe hennezh dilabour rak n’eo ket sur tamm ebet o defe ar broioù tro war dro ezhomm anezhaň ma vefe didroc’het ur wech c’hoazh kartenn ar rannvroioù. Saving Private Auxiette ! Asinus asinum fricat !\nGoulenn a ra Goursez Breizh ma vefe doujet da volontez ar bobl : hervezh ar sontadeg goulennet dek devezh’zo gant ar gevredigezh Breizh Unvan, 55 dre gant eus an holl Vretoned a sav a-du gant Breizh Pemp departamant, ha nemet 6 dre gant evit ma vefe kemmesket Breizh gant ar Pays de Loire, 8 dre gant e miz ebrel, war zigresk emaň ar savboent-se neuze.\nGoulenn a ra ar C’hoursez ma vefe nullet an amantamant Da Silva, hennezh o reiň kement a bouez da ali ur rannvro o koll un departamant ha da alioù an departamant e unan hag ar rannvro ouzh e zegemer. Ret e vije ouzhpenn dont a benn da vodaň tri fempved eus ar mouezhioù e barzh an tri c’huzul e kont. Kazi dibosupl da seveniň, setu un amantamant hag a vir ouzh an traou da vont waraok !\nA enep tout an troidelloù-se e c’houlenn ar C’hoursez ma vefe goulennet o ali dre referandom digant tud al Liger Atlantel koulz ha digant re an departamanchoù all a Vreizh.\nDaoust hag en defe an tu kleiz aon rak ar bobl ?\nDelc’her a raio ar bobl da sevel e vouezh pelloc’h, koulskoude.\nAn Daoliad Vras e Naoned d’an 18 aviz mae 2014\n11 mai 2014 Pas de commentaires\nEvel er bloavezhioù tremenet, e vo Goursez Breizh e Naoned d’an 18 a viz Mae 2014 da geňver an Daoliad Vras.\nGraet e vo ul lid en enor d’ar Winiennerien a Vreizh hag a gevret gant kompagnunezoù all evel ar Varc’heien Bretvin da skouer.\nE giz se e tiskouezo ar C’hoursez penaos e sav a du gant stourm ar Winiennerien evit kaout ul label Gwin a Vreizh o talvezout kement hag idantelezh, brud vat hag oberiantiz ekonomikel, traoù a bouez evit krouiň plasoù-labour ha madoù e Breizh.\nDre m’emaň ar bed politikel o tidroc’hiň Bro-C’hall ur wech c’hoazh d’ober rannvroioù nevez ha dre ma’z eus tu marteze da zaskor Bro Naoned d’he bro orin, e teu donedigezh ar C’hoursez e Naoned da vezaň un arouez a zoare.\nOuzhpenn-se e vo lidet ar pemp kantved deiz-ha-bloaz eus marv Anna Vreizh hag he doa graet he seizh gwellaň da zifenn gwirioù he bro.\nMet benn ar fin e vo tro ivez da ebatal asamblez gant mignoned, da gejaň gant tud a faeson ha da ziskouez hor fizians e amzer da zont Breizh, hor bro.\nPrezegenn war ar Maen Log 2013\nHebarc’h dileuridi a Gembre, Hebarc’h Barzhez Veur ha dileuridi a Gerne Veur, Breudeur ha C’hoarezed, mignoned ha mignonezed. degemer mat d’an holl war an dachenn-maň en deiz a hiziv. Fellout a rafe din da gentaň saludiň hor mignonez ha c’hoar eus ar C’hoursez, Mona Bras hag a zo ivez, vel ma oar an holl un ezel oberiant eus Kuzul Rannvro Breizh. Me garfe trugarekaat anezhi evit an enor skuillet warnomp gant pennadurezhioù uhel ar C’huzul.\nFellout a ra deomp ivez saludiň Christine James an Arc’hdrouizez da zont rak evit ar wech kentaň ez eus bet dilennet ur vaouez e penn Goursez Kembre. An dra se a ziskouezh ur wech ouzhpenn eo digor kement karg da bep hini en hor Goursezoù diouzh an dellid ha paz diouzh ar reizh. Goulenn a ran digant hor mignonez Mererid digas da Gristine James hor gwellaň hetoù a berzh Goursez Breizh.\nPour ha trinchin a zo reiň d’ar bloavez tremenet abaoe ar C’hoursez diwezhaň.\nPour hep mar ebet p’hon eus gwelet e oa bet degemeret ar festoù noz gant an UNESCO evel glad sevenadurel dizanvezel an denelezh. Eus an estrenvro e teu ar vrud vat-se. Un trec’h eo bet keloù an anaoudegezh-maň evit an holl re a stourm diehan evit sevenadur Breizh. Anavezet eo Pobl Vreizh e gwirionez war an dachenn etrevroadel tra ma ‘z eo dianavezet koulskoude en he bro dezhi hec’h unan o vezaň m’emaň hor pobl e goulou bezaňs nemetaň ar bobl c’hall. Sonjal a ran en un den hag a zo bet ur mestr dispar evidon, da lavaret eo Loeiz Roparz. Gant hennezh’vat ‘z eus bet roet laňs d’ar festoù noz war lerc’h ar brezel. Saludiň a ran hiziv gant grad vat un touller-hent, un den trec’h gant nerzh ar galon hag gant feiz en e bobl hag en e vro.\nPour hon eus da reiň c’hoazh p’hon eus gouezet e oa aet ar maout gant ar gevredigezh pointbzh skoazellet gant Rannvro Breizh. Bez’ e c’hello neuze ar Vretoned diskouezh splann o idantelezh en ur c’houlenn kaout ur chomlec’h ebostel gant teir lizherenn tennet eus anv o bro. Un dra vat hag a gas waraok ar c’hoant da vezaň anavezet evel pobl. Dont a raio ar gwir ganeomp, tudoù.\nAr C’hoursez a zo lorc’h enni hec’h unan o welet e talc’h da vont pelloc’h ar stourm kroget ganti evit reiň da Vreizh arouezioù eus hec’h idantelezh. Eus renkoù ar C’hoursez e teu ar banniel Gwenn ha Du ha Bro Gozh Ma Zadoù ur c’han oc’h ober tamm ha tamm muioc’h a verzh.koulz ha troïdigezh kentaň an Internasional. « Hor pobl a vo trec’h un deiz» evel ma vez kanet a wechoù.\nTrinchin avat a zo ivez da reiň. François Hollande pa oa danvez-prezidant, en doa embannet e vije bet kadarnaet Karta Europa ar Yezhoù Rannvro. Mennad c’hwec’h hag hanterkant eus e brogram e oa kement-se ! Met peogwir e ranker cheňch Lezenn-Veur ar Stad, e ya bremaň ar Prezidant dilennet war e gil ! Dindan gwask ur strollad tud na weler morse er straedoù o tibunaň, tud ne’n em ziskouezhont ket.\nTud n’eus skoazell ebet dezho aberzh ar bobl. Tud ha n’int ket gouest nemet da vont d’al lezvarn evit lakaat da gondaoniň kement tra a sav a enep d’o sorc’henn strizh eus ar Republik.\nSevel a reont zoken a enep ul lezenn votet gant tud hag a zo bet dilennet gant ar bobl. N’eo ket bet nullet gwir an noblaňsoù gant an Dispac’h Bras : deut eo ar gwir divin da vezaň ar gwir jakobin.\nUn dra a fell deomp lavaret d’ar Prezidant : seulvui ma vez kerse d’ar bobl abalamour d’ar promesaoù dilezet gant an hini zo aet ebarzh, seulvui e vez kollet fiziaňs e diazezoù ha reolennou an Demokratelezh.\nRebarbiň en ur chom hep mont da votiň pe en ur votiň evit tuioù eus ar penn pellaň a lak ar Republik gwirion en arvar. Ar Republik-se a gomzomp-ni diwar he fenn a zo disheňvel un tamm mat diouzh ar Republik sorc’hennet gant kroazidi ar Preder digemm ha sonnet.\nAr Republik-se a zo marvet eviti miliadoù a dud eeun ha dister a hed an istor. O tifenn edont an hevoud, an Demokratelezh hag ar Frankiz ne vern katekiz integristed ha fondamantalisted ar Republik.\nE Breizh warlene eo bet dilennet deputeed strollad ar Prezidant gant un dregantad bras a vouezhioù. An holl parlantourien se o deus goulennet e vefe doujet d’ar bromesa C’hwec’h hag hanterkant gant ar Gouarnamant.\nSavet eo kuzul Rannvro Breizh a du ivez gant ar mennad-se.\nKuzulioù-ker, kevredigezhioù, sitoyaned a zo bet savet o mouezh ganto da c’houlenn ivez ma vefe roet ur statud a faeson d’hor yezhoù.\nLaoskel a ra ivez ar C’hoursez he mouezh da vale asamblez gant nerzhioù demokratel Breizh : ra glevo ar Prezidant Hollande mouezh hor bro ha ra zeuio amaň da gemenn deomp holl eo poent bras cheňch da vat penn d’ar vazh.\nKaset e vezo skrid ar brezegenn maň asamblez gant ul lizher d’ar Prezidant Hollande.\nRa vo trec’h an Demokratelezh !\nan droveni e 2013\nBep c’hwec’h vloaz e Lokorn e vez lidet an Droveni vras. Stag eo an orin anezhi ouzh lidoù kozh-Noe, ken kozh da vihanan ha nevez-oadvezh ar maen peogwir e kaver war an hent ur maen bras a vez graet ar Gazeg Vaen anezhan.\nWar lerc’h labourioù Josef Loth e doug ar bloavezhioù ugent ha re Donasian Laorent eus Kreizenn an Enklask breizhek ha keltiek, e vez anzavet ar bale-se a dreuz maezioù ar Porze evel ur daolenn eus deiziadur kozh ar Gelted sevenet ha peurreizhet evel ma ouzer gant an Drouized.\nKoat Nevet eo anv ur c’hoad en dro war dro. Derc’hel a ra an anv se da nemeton, d.l.e santual an Drouized. En despet d’ar gristeniezh e vez lidet c’hoazh lidoù strujusted gant ar maouezed.\nDispar penaos ez eus bet dalc’het d’al lid-se gant pobl Vreizh a hed ar c’hantvedoù.\nKavout a ra da z-Donasian Laurent e vefe chomet bev al lid abalamour m’eo bet kristennet . Kentoc’h e kav deomp ez eo abalamour n’eo ket deut a-benn an Iliz d’e zisgwrizhiennan, setu ez eus bet ledet warnan ganti ur vantell gristen.\nKeben o stourm er vojenn a enep Ronan da zifenn ar c’hredennoù kozh a zo arouez an enebiezh se ouzh al lezenn gristen. Trec’h eo bet bolontez start tud ar Porze a benn ar fin.\nFellout a ra d’ar C’hoursez lakaat da badout al legadenn brizius-se a berzh an Drouized kozh .\nDoujan a ra da birc’hirinded ar Gristenien eveljust, dieub pep hini da welet an traoù e doare pe zoare. Ar frankiz a zo dezhi ur plas a feson en Droveni zoken. Bez’e c’hell pep hini hec’h ober evel ma kar, e unan pe a-stroll, diouzh an deiz koulz ha diouzh an noz, en ur gemer penn an hent e lec’h m’en deus c’hoant gant ma vo echuet gantan ar valeadenn er memes lec’h.\nNe c’hell den ebet kuriuzin e spered pe e kalon ar re a lak o c’hammedoù war roudoù ar rummadoù tud eus an amzer wechall.\nUr valeadenn hag ul lid a vo graet gant ar C’hoursez en he fart eveljust.Doujan a reomp evel dalc’hmat d’ar c’hredennoù all ha da dud ar Porze. Ar frankiz meneget ganeomp uheloc’h a c’houlenn habaskter digant an holl .\nEvel reoù all emaomp war glask an Neved, o veajin ennomp hon unan hag en tu all deomp hon unan, unanet gant an Douar hag an Elfennoù. Un hent divin a vo diskoachet gant lod ouzhpenn. Un Droveni vat a hetan e 2013 d’an holl avat !\n18 avril 2013 Pas de commentaires\nDoujan a ra da birc’hirinded ar Gristenien eveljust, dieub pep hini da welet an traoù e doare pe zoare. Kavout a ra ar frankiz ur plas a feson en Droveni zoken. Bez’e c’hell pep hini hec’h ober evel ma kar, e unan pe a-stroll, diouzh an deiz koulz ha diouzh an noz, en ur gemer penn an hent e lec’h m’en deus c’hoant gant ma vo echuet gantan ar valeadenn er memes lec’h.\nKantved deiz ha bloaz Kleze Meur Goursez Breizh\n16 juillet 2012 Pas de commentaires\nKleze meur ar C’hoursez a zo bet diskouezhet evit ar wech kentaň e Goursez Digor Lokorn e miz Eost 1912.\nFardet e oa bet e Pariz gant ar stal Gutperle warlerc’h ur sav-arc’hant aozet gant ar C’hoursez.\nSetu penaos e oa bet deskrivet : hirder en holl daou vetrad, hirder al laonenn ur metrad ha pevar-ugent ; dir glazet lemm eus an daou du, kinklet gant ur garlantez uhelvarr, melchon ha derv.\nEl laezh, skoed Breizh, kelc’hioù hag arouezioù drouizek, un dornell houarn alaouret ha kizellet par da hini ar c’hlezeoù galian.\nAr feur zo bet fardet e ler bosigellet. 300 lur en deus eň koustet. Ar feur a vremaň a oa bet fardet e koad diwezhatoc’h e 1932 gant un arzour anvet Lissilour.\nKant vloaz zo edo ar C’hoursez e Lokorn. War ar Gazeg Vaen e pignas Kaledvoulc’h d’ober e brezegenn d’ar bobl.\nEdo ar C’hoursez o vale war roudoù an Drouized kozh ma oa o neved e lec’h m’emaň douar Lokorn en deiz hiziv.\nDav eo din kemenn e vo graet ganeomp-ni ur wech c’hoazh Tro an Neved er bloaz a zeu e miz gouere 2013 da heul giz vat hon tud kozh.\nBaleomp ur wech c’hoazh war o roudoù gant doujaňs d’an holl re a zo diwanet diwar o skouer.\nPrezegenn war ar Maen Log 15 a viz Gouere 2012\nHebarc’h dileuridi a Gembre, a Gerne Veur, Breudeur ha C’hoarezed, mignoned ha mignonezed. degemer mat d’an holl war an dachenn-maň en deiz a hiziv. Fellout a rafe din da gentaň iskuziň an Intron Lena Louarn, Is-prezidantez Kuzul Rannvro Breizh he deus kemennet deomp ne c’helle ket bezaň hiziv ganeomp-ni, dalc’het m’eo en ul lec’h-all gant dleadoù he c’harg.\nSaludiň a garfen ivez unan ha n’emaň ket amaň ha e vo kaoz anezhaň ganin : Prezidant kozh Rannvro Breizh an hini eo, an aotrou Yann Erwan An Drian m’eo bet anzavet koulskoude an dellezoù anezhaň gant pennoù bras nevez Bro-C’hall pa’z eo bet anvet da vinistr nevez’zo. Keuz am eus un tamm evit Breizh, pa laran deoc’h, rak evit ar wech kentaň e istor ensavadurioù ar rannvro , o deus kalz a Vretoned, me en o mesk da vihannaň, santet e oa unan a benn ar fin o sturiaň ar vag. Hetiň a ran a vouezh uhel e chomo bepred ur Breizhad gwirion, un den a spered digor hag a gendalc’ho da stourm evit e vro c’hinidig. Chaňs vat dezhaň en e garg nevez ha chaňs vat ivez d’an aotrou Pierrick Massiot, ar Prezidant nevez na c’hell ket bezaň ganeomp hiziv. Digarezet eo eveljust.\nPlijadur non eus ivez o tegemer hiziv ivez, paotred ha merc’hed o plantaň tan, startijenn hag imor vat e bed ar sonerezh e Breizh. Eus ar Skarzherien Peulvanoù a fell din komz. Tro hor bo da gontaň kaoz asamblez da welet hag-eň e c’hellomp reiň muioc’h a don c’hoazh d’an hengoun. Degemer mat, tudoù ha bec’h deï !\nUr bloavezh heverk eo hemaň.\nHeverk da gentaň pa’ z eus bet ur cheňchamant e penn republik Bro C’hall. Ne sell ket kement se war eeun ouzh ar C’hoursez rak ne savomp ket a-du gant un tu pe egile. N’omp ket ur strollad politikel ha ne aliomp den ebet war an dachenn-se.\nMemes tra e c’heller merzout ur fed hag a dalvez ar boan bezaň meneget.\nPa ‘ z eo deut e Kemper François Hollande, paotr ar Strollad Sokialour, etre an div droad da zilenn ar Prezidant, en-deus hemaň embannet penaos en doa graet e gonchoù ha ma oa degouezhet er penn kentaň d’ar redadeg e oa a drugarez d’ar Vretoned. An hevelep prederi eveljust a c’hell bezaň lakaet war wel gant pep hini diwar benn an eil troad pa z’eo aet da vat François Hollande e barzh.\nUn dra’zo sur, tudoù : an hini a zo bet skarzhet warlerc’h bezaň graet fae e meur a geňver war ar Vretoned epad pemp bloaz, n’ouzomp ket atav en deiz a hiziv abalamour da betra, hennezh a zo bet digaset dezhaň an dorzh d’ar ger ganto en un doare splann, net ha pizh, krak ha krenn ! Dav vo neuze d’ar bolitikourien prederiaň meur a wech araok laňgachat hor bobl, ma fell dezho bezaň dilennet d’an nebeutaň !\nGortoz a ra bremaň ar C’hoursez evel ar Vretoned ma vo dalc’het d’e her gant ar Prezidant nevez, d.l.e ma vo kadarnaet Karta ar Yezhoù-Rannvro ha kaset da benn un abadenn digreizennaň ouzhpenn gant galloudoù pouezusoc’h roet d’ar Rannvroioù da geňver ar foňsaň-arc’hant d’an embregerezhioù, an tailhoù-lec’h ha kiriegezh nevez war an dachenn se. Da ziwall’ zo eveljust. Michaňs ne vo ket Yann pell diouzh e gazeg !\nP’emaomp ganti hon eus ni gwelet gant plijadur ar strolladoù politikel nemet hini Marine Le Pen, o plantaň bruzunadoù brezhoneg en o follennoù-brudaň zoken mignoned Jean Luc Mélenchon.\nHennezh a ra ur sektenn eus ar skolioù Diwan hag a embann n’eus ket ur yezh wirion eus ar brezhoneg nemet peder rannyezh ha n’ouzon ket c’hoazh peseurt randonerezh !\nE vignoned, brezhonegerien a faeson en o zouez, m’o defe c’hoant rastellat muioc’h a vouezhioù du-maň e vo start dezho, en despet d’o bolontez vat, desachaň ar begou lipous gant seurt pouloudennoù en o zoaz-krampoezh politikel. Daoust ha klevet e vint a benn ar fin gant o rener muiaň karet ?\nUr bloavezh heverk ez eo bet ivez a drugarez d’ar Redadeg 2012 evit ar Brezhoneg. Berzh he deus graet an darvoudenn hag izili ar C’hoursez o deus kemeret perzh evel boas.\nUr bloavezh heverk eo c’hoazh dre m’he deus ar C’hoursez skoulmet liammoù da geňver Gouel Erwan gant tud ar gwin e Breizh. Tud a galon, Bretoned lorc’hus hag emichaňs e c’hellimp kenlabourat evit mat hor bro.\nUr bloavezh heverk ivez evidomp-ni atav dre ma ‘z eus bet sevenet un dezenn gant ur studier e Skol Veur Brest a zivout Gwenc’hlan ar Skoezeg, hor pempved Drouiz Meur ha kement en deus eň degaset d’an Drouiziezh, d’ar C’hoursez ha da Vreizh. Un notenn dreist en deus bet an Aotrou Gregory Moigne digant e gelennerien evit e labour sirius hag a ziskouezh un dra a bouez evidomp ni : un danvez dellezek eo ar C’hoursez eus ul labour skiantel, skolveuriek.\nAnaoudegezh vat ivez e keňver labour Gwenc’hlan evit e vro hag an hengoun anezhi. Gant lorc’h e saludomp ar sal nevez a vo digoret e Kreizenn an Enklaskoù Breizhek ha Keltiek e Skol Veur Brest. Eno e vo kavet levraoueg Gwenc’hlan hag an holl deňzorioù legadet gant e wreg Bernadette Le Huche-Ar Skoezeg. Bez’e c’hello neuze an holl mont dezho ha tennaň o mad anezho. Me zo sur eo gwenn e ved gant Gwenc’hlan o welout kement se.\nNeventi vat d’ar Vretoned ! Ra chomoc’h holl yac’h ha prest da vont waraok !Bevet hor Goursezoù ! Bevet Keltia ! Bevet Breizh !\nDegemer mat an Drouiz Meur da Isprezidantes Breizh ebarzh kelc’h ar C’hoursez\n17 juillet 2011 Pas de commentaires\nLaouen bras eo gant ar C’hoursez hag an Drouiz Meur peurgetket ho tegemer amañ hiziv, intron Izprezidantez Breizh.\n Evel m’hon eus ni hen embannet warlene : ar c’hentañ eus ar Vretoned eo Prezidant Kuzul Rannvro Breizh dilennet gant an darnvuiañ eus an dud.\n Gwechall e veze renet Breizh gant ur prefed dibabet gant ar c’houarnamant c’hall.\n En deiz a hiziv e vez dilennet Prezidant Kuzul Breizh gant ar bobl. Goursez Breizh a gav dezhi ez eo ur paz waraok war hent an Demokratelezh ha gwirioù ar pobloù. Eveljust e c’hortozomp bepred distro Bro Naoned ha c’hoant hon eus e vefe kreñvaet galloudoù hor Bro giz e Bro Skos hag e Bro Gatalounia.\n E chal omp koulskoude d’ho saludiñ hervezh ho renk.\n Lavarit hol levenez d’an Aotrou Yann Erwan An Drian, mar plij !\nPrezegenn war ar Maen Log Goursez Digor 2011\nHebarc’h Dileuridi a Gembre, a Gernev Veur, Breudeur ha C’hoarezed, Mignoned ker.\n Degemer mat a lavaran deoc’h holl war an dachenn-mañ hiziv.\n Div wech c’hoazh hon eus bet tro er bloaz-mañ da lenn pe da glevet komzoù disprizus diwar benn ar Vretoned.\n E miz meurzh e oa tamallet da zaou stourmer dirak lezvarn galv Roazhon bezañ livet ur panel e Nozieg da skrivañ warnañ e oa departamant Liger Atlantel ul lodenn eus Breizh.\n Goulennet o doa digant ur mignon dont da vezañ test eus o brud vat. Hennezh a faote dezhañ touiñ e brezhoneg pa’z eo ar yezh-se gantañ war ar pemdez.\n An aotrou Pierre Dillange, ur barner anezhañ e karg eus ar prosez, a embannas krak ha berr « je ne comprends pas votre baragouin » ! Nac’hañ’reas neuze ‘ yafe pelloc’h an den-test gant e gomzoù.\n Ar brezhoneg evel ar yezhoù rannvro all a zo bet enskrivet ez eus anezhañ e Bonreizh Bro C’hall. Kement-se n’eo ket kalzig a dra sur awalc’h.\nKoulskoude dre ma’z eo ar Vonreizh lezenn uhellañ Bro C’hall ha dre ma vez ur barner e karg da zoujañ ha da lakaat ar sitoyaned all da zoujañ d’al lezenn e tlefe ar barner se rein ar skouer vat, kea ? Al lezenn c’hall a zo da gentañ ul lezenn c’hallek’vat ! Netra nevez dindan an oabl e Bro Frañs nemet ar fae war ar Vretoned ur wech c’hoazh !\n E miz ebrel e voe ar ganerez Nolwenn Ar Roue an hini voe taget abalamour d’he lignez a Vreizh en ur gelaouenn eus an tu kleiz war ‘vez lavaret. Hervezh speredoù uhel Bro C’hall, ne c’hell ur Breizhad pe ur Vreizhadez bezañ nemet ur Chouan warlerc’hiet ha gwez ha sevel a ra hor c’henvroïz a-du gant strollad Marine Le Pen sañset, zoken pa n’eo ket gwir-bater pa seller ouzh disoc’hoù ar votadegoù !\n Hon gourc’hemennoù c’hwekañ a gasomp da Nolwenn Ar Roue evit ar respont a faeson he deus hi graet d’an teod fall binimus a gunujenne anezhi.\n Aze’mañ an dalc’h, tudoù! Pobl Vreizh n’eus ket anezhi hervezh al lezenn. Daoust ha permetet eo ganti kunujenniñ ac’hanomp memes tra?\nN’hon eus ket disonjet penaos e voe nac’het klevet ar c’hlemm douget gant Galv ar Vretoned evit an Demokratelez e miz Gouereñv 2006 a enep ur farouell eus Pariz a lakae ac’hanomp evit farsal, sañset, a renk gant ar moc’h hag a rae ac’hanomp ivez tud nammet o c’horfoù abalamour d’o ganedigezh e Breizh !\n E penn kentañ ar bloaz-mañ e miz genver oa bet kondaonet tud bet dispaket ganto en ur stad fobal ur giton hag a gunujenne tud Hanternoz Bro C’hall abalamour ma oa skrid ar giton se ur broud da gasaat tud all.\n Ur c’hammedig bihan tre waraok memes tra.\n E penn kentañ ar bloaz mañ ivez, e miz c’hwevrer, en doa divizet Prezidant Rannvro Breizh dougen klemm a enep ur gevredigezh ekologourien eus Pariz dre ma kave dezhañ e oa koulzad-brudañ ar gevredigezh se a enep ar bezhin glas oc’h ober gaou da skeudenn Breizh. N’ouzomp ket c’hoazh en deiz a hiziv hag eñ e tisoc’ho an traou war an tu mat, gwelet ‘vo.\n Skeudenn ar vro zo un dra a bouez a dra sur met enor ha gwirioù hor bobl a zeu deomp da gentañ penn ha dreist pep tra.\nSetu e c’houlennomp groñs digant Prezidant ar Rannvro hag eñ ar c’hentañ eus ar Vretoned hag o dileuriad dirak an holl, da sevel e vouezh na petra’ta ! da zougen klemm ha da vezañ kevrenn-geodedel bewech ma vezo divrudet enor ha dellezegezh ar Vretoned. Bez ‘e c’hellfe mont an taol er c’hleuz’vat met un taol politikel e vo memes tra war hent an emskiant hag an doujañs dleet da gement ezel eus familh vras Mabden.\n Bevet Breizh, bevet ar Vretoned, bevet ar broioù keltiek,bevet hor Goursezoù !\nGoursez Digor 2010\nD’an 18 a viz Gouere vo lidet Goursez Digor Breizh en Arc’hanao. Degemeret e vo diluridi Kembre ha kerne-veur evel bep bloaz. Da 11 e e vo an emvod. Er bloazh-mañ vo dalc’het soñj eus marv Lemenik Kenta drouiz meur eus ar c’hoursez Breizh.\nTres kêr :\nEnor da Hwfa Môn ha Thomas Paine\nD’an 12 a viz Gouhere e vo lidet en ostaliri ar C’hleuzioù en Arzhanoù (Penn-ar-Bed) 110vet bloavezh ar C’hoursez, Breudeuriezh Drouizien Barzhed hag Ovizien eus Breizh, asambles gant dileuridi Kembre ha Kernev-Veur adal 11 eur vintin.\nUn digarez e vo da ober brud d’an Arc’hdrouiz a Gembre Hwfa Môn ha da dThomas Paines. Anavezet eo bet ar C’hoursez e miz Gouhere 1899 gant Ac’hdrouiz Kembre, Hwfa Môn (da zistagañ Houva Monn). Lennet e vo d’an 12 a viz Gouhere e-diabarzh kelc’h ar C’hoursez ur varzhoneg bet skrivet gantañ. Abaoe 1899 e vez lidet Unaniezh ar C’hleze da ziskouez al liammoù adkavet etre ar pobloù keltiek a bep tu da Vor Breizh, e-kerzh ar C’hoursez Digor, lid foran a vez dalc’het bep bloaz. E kreizig-kreiz liderezh ar Goursezoù e vo ar bloaz-mañ dre ma vo lidet e Kernev-Veur evit ar wech kentañ ivez. Gant al lid-se, savet diwar menoz ar barzh Lamartine, e vez diskouezet strivoù ar Goursezoù a-benn sevel un Europ unanet hag e peoc’h. War an dro e vo ivez daou c’hant vloaz marv Thomas Paine (1737-1809), ur gwir « sitoaien ar bed » ma’z eus (sitoaien saoz, amerikan ha gall eo bet !) Mignon d’an Dispac’h gall, skrivet en doa Paine « the Rights of Man » (Gwirioù Mab-Den) evit respont d’ar virourien vreizhveuriat, a oa bet embannet e 1792. Abegus ouzh ar roueelouriezh vreizhveuriat, rediet e oa bet da vont d’an harlu er Stadoù-Unanet e-lec’h ma souteno an Insurgents gant ur flemmskrid brudet a roio nerzh da Washington, Benjamin Rush ha John Adams. Distroet e 1787 e bro Saoz e yeas da vro C’hall evit souten ar Republik. Anvet sitoaien gall d’ar 24 a viz Eost 1792, dilennet e oa bet kannad departamant ar Pas-de-Calais er Goñvañsion d’ar 6 a viz Gwengolo 1792. Lakaet en toull-bac’h da vare ar Spont, rebechet e oa bet outañ a vezañ eus tu ar Jirondined ha bezañ saoz a-orin. Er Stadoù-Unanet e oa aet goude da vevañ betek fin e vuhez. Keneil Iolo Morgannwg a voe savet gantañ Goursez Kembre e 1792, anavezout a rae Paine an drouizelezh a oa evitañ orin gwirion ar Frañkvasonerezh. En e levr a oa bet embannet diwar-benn an dra-se goude e varv e tiskouez bezañ komprenet, a-raok kement hini, an dalvoudegezh hollvedel a zo gant an drouizelezh. En e brezegenn digeriñ en deus graet Barack Obama anv eus Thomas Paine a voe unan eus diazezerien an Amerik, ijinet gantañ an anv « Stadoù Unanet » hag ur stourmer entanet a-enep d’ar sklavelezh. N’eus bet heklev ebet da 200 vloaz e varv er mediaoù breizhveuriat, evel m’en diskouezas ar gelaouenn bemdeziek The Guardian d’an 9 a viz Mezheven 2009. Ne hañval ar Frañs bezañ mennet da ober gwelloc’h. Gant Goursez Breizh e vo divanket an dra zipitus-mañ d’an 12 a viz Gouehere en Arzhanoù.\nArgasadeg ar Romed, lamidigezh ar vroadelezh gall:\n26 août 2010 Pas de commentaires\nNann d’ar c’hlanidigezh etnikel !\nAr ger « communautarisme » a vez graet gantan alies gant lod eus aduidi nemeto ar mennozioù republikan da gas da get oberiantiz strolladoù sevenadurel, relijius pe etnikel ha mirout ouzh ar strolladoù se ma vefe gounezet gwirioù ganto. Peget e vez seurt skritell ouzh kein difennourien yezh ha sevenadur Breizh.\nOberiantiz ar strolladoù tud se ha pa vefe kaset da benn e framm ar stourm demokratel, a vez tamallet dezhi memes tra lakaat en arvar unvaniezh ha dirannadusted ar Republik.\nGoursez Breizh, Breudeuriezh Drouized, Barzhed hag Ovizion Breizh, kevredigezh preder dengar, a felle dezhi sachan evezh an dud war an traou gwirion evel m’emaint a eneb d’ar sorc’hennoù filozokel skignet gant aduidi nemeto ar Republik.\nEvit gwir eman pennaenn ar wallziforc’h e lein ar Stad republikan. Klask a ra al lein se ober un diforc’h etre an dud dezho ar vroadelezh gall, ar pezh a zo kontrol d’ar mellad kentan eus al Lezenn Diazez.\nGwashoc’h c’hoazh : dibabet o deus renerien ar Republik gall skein gant ur strollad etnikel ispisial, d.l.e ar Romed, anezho koulskoude sitoyaned eus Europa evel ar C’hallaoued.\nAr c’hreskadur-se en euzhusted a deu war lerc’h an aergelc’h mougus skignet gant an diviz diwar benn idantelezh broadel Bro C’hall\nDija o deus graet ar c’hazetennoù en estrenvro gant « glanidigezh etnikel » (« ethnic cleansing ») eus politikerezh ar Gournamant gall.\nGoursez Breizh a sav a enep fallaenn ar gouarnamant war ar surentez, blaz ha c’hwez ar ouennelouriezh warni. Klask a ra hor renerien e giz se kuzhat an trabasoù a zo ouzh o c’hrignat ha c’hwitadenn o folitikerezh sokial hag ekonomikel. Gelver a ra ar C’hoursez da gemer perzh er manifestadegoù aozet gant Kevre Gwirioù Mabden d’ar 4 a viz gwengolo da skouer.\nPrezegenn war ar Maen Log Goursez Digor 2010\n22 juillet 2010 Pas de commentaires\nDegemer mat a lavaran deoc’h holl war an dachenn-mañ hiziv lec’h m’emaomp o lidañ hor C’hoursez Digor a zo lakaet er bloaz-mañ dindan paeroniezh Yann ar Fusteg, Lemenik e anv Drouiz Meur.\nKant vloaz zo e yee hennezh d’an Anaon. Kentañ Drouiz Meur a Vreizh e oa. Lakaet en doa hor C’hoursez d’ober he c’hammedoù kentañ dindan an Heol, Lagad an Deiz.\nLemenik en doa doujañs da gement a oa bet skrivet er Barzhaz gant Iolo Morganwg, diazezer ar C’hoursez e Breizh Veur. Kavout a rae dezhañ e teue ar mennozhioù displeget gant Iolo eus amzervezh ar Gelted kozh.\nUn den awenet gant deskoni tri c’helc’h ar vuhez, e oa eñ. Evitañ e oa ar bed a bezh, an hollved, soubet ouzhpenn en ur mor-spered hag a yee d’ober an danvez anezhañ. War roudoù tud e giz John Toland e kerzhe eta davet ur brederouriezh a zo bet graet an hollzoueelouriezh anezhi.\nSetu boulc’het gant hon Drouiz Meur kentañ un hent o kas d’ar preder, d’an enklask, d’ar speredelouriezh.\nWar an hent-se emaomp c’hoazh hiziv an deiz hep disoñjal kement a vag hor spered hag hon enklask war dachenn hor sevenadur. Gant an Drouized a vremañ eta ez eus bet roet d’hor bobl he c’han hag he banniel, d.l.e arouezhioù heverk eus he broadelelezh.\nKendalc’homp neuze, tudoù, n’omp ket degouezhet c’hoazh e penn an hent pell alese zoken gant ar reform danjerus kinniget en amzer a vremañ gant ar Gouarnamant.\nWar zigarez arboellañ moneiz ha gounit efedusted o deus hor renerien lakaet en o fennoù cheñch ar mod da votiñ evit ar guzulierien koulz war dachenn an departamant ha war hini ar rannvro.\nDaoust hag e oa an dra pouezusañ d’ober pa chom ar Stad hep lavaret sklaer ha fraezh penaos e vo kresket barregezhioù ha galloudoù ar rannvroioù da zigentañ-penn ?\nE Bro Spagn , e Breizh Veur, e Bro Alamagn, en holl broioù bras demokratel Europa pe dost, ez eus bet roet kalz muioc’h a bouez d’ar Rannvroioù. 1,1 miliard a euro a ya d’ober budjed rannvro ranngouilh Breizh, 32 miliard hini Bro Skos!\nElec’h reiñ an tu d’ar rannvroiou da vezañ mestr war o arc’hant, he deus ar Stad divizet dispenn an taos-micher a yee betekhenn e chakod ar c’humuniezhioù-lec’h. Ar Stad evel e amzer ar Rouaned, a zibabo pegement dre gras e roio d’he sujidi.\nGwashoc’h c’hoazh e faote d’ar Stad lemel da vat ar « œvarregezh hollek », d.l.e ar galloud d’ober war dro meur a dra war dachenn ar bolitikerezh. Dre chañs en deus ar Senat gall lakaet anezhi da dalvezout endro. Met petra e teuio kement se da vezañ e fin ar gont, den ne oar hiziv an deiz !\nProfañ a ra ivez al lezenn nevez d’ar c’herioù bras ar gwir da gevezañ gant ar rannvroioù war gement tachenn zo tout ! Klaoustre vo diskleriet ur wech c’hoazh ar brezel bras etre Naoned ha Roazhon hag e mod-se vo aet ar moc’h da redek ! Rannañ evit renañ ! Achu an digreizennañ ha krog an adkreizennañ !\nKaoz a zo ivez eus cheñch ar mod da zilenn ar guzulierien a zeuio da vezañ kuzulierien « tiriadel » votet evito er c’hantonioù. An niver anezho a vo divizet gant ar Stad hec’h unan hep derc’hel kont eus an niver a dud ma vo ar guzulierien-se dileuridi anezho ! Urzh ar Roue ur wech ouzhpenn !\nDa geñver an dilennadegoù-rannvro diwezhañ, n’o deus ket listennoù ar Gouarnamant graet kalz a verzh! Daoust hag eñ e klaskfe hennezh hen talvezout d’ar rannvroioù ?\nDaoust hag ur Rannvro ne vije ket muioc’h eget ur c’hozh bern kantonioù lakaet e giz moc’h ha marc’h er c’hraou da vagañ ar memez laou ? Beuziñ Ker Iz evit ma flotfe Pariz ?\nRannet dre an hanter e vo niver ar guzulierien nevez ha ne vo ket kaset an dilenn da benn en ur zoujañ d’ur c’henfeur. Meur a gevredigezh o stourm evit gwirioù ar merc’hed o deus lakaet ar biz war ar fed-mañ: dont a raio kenfeur ar maouezed da zigreskiñ un tamm mat, posubl eo ne chomje nemet seitek dre gant anezho elec’h eizh dre gant ha daou-ugent en deiz a hiziv.\nDija emañ ar Stad c’hall er pempved plas ha tri ugent er bed a bezh hag en naontekved plas en Europa evit pezh a sell ouzh niver ar maouezed o kadoriañ ebarzh ar c’hamproù-lezennat. Bro C’hall a zo evit gwir mammvro gwirioù ar bared, pedavare ov hi bro ar barded ? Talibaned ar Republik a chom don o levezon war ar speredoù. Met kement se a benn ar fin a ra parti eus identelezh Bro-C’hall, neketa ?\nPoent bras eo d’ar Rannvro komz a vouezh uhel amañ met en estrenvro ivez. Ledanaat tachenn renañ Breizh a zo un dra ret hag ur spi evit an amzer-mañ hag an amzer da zont. Anvet ‘z eus bet un isprezidantez e karg eus yezhoù Breizh. Un dra vat eo. Spi hon eus e vo pourchaset dezhi peadra da gas he c’hefridi da benn. Chañs vat en he labour a hetomp dezhi.\nAr c’hentañ eus ar Vretoned eo Prezidant ar C’huzul Rannvro dre m’eo bet dilennet gant ar bobl. Pouez a zo en e gomzoù neuze. Ra kredo digeriñ e veg a enep Paris mar deo ret !\nBevet Breizh, bevet Pobl Breizh, bevet hor Goursezoù !\nPrezegenn war ar Maen-log Breizh e C’hoursez Digor 2009\n12 juillet 2009 Pas de commentaires\nHebarc’h dileuridi a Gembre, a Gerne Veur, Breudeur ha c’hoarezed, mignoned,\nDek vloavezh ha kant a zo aet hebiv deomp abaoe m’eo bet degemeret ar Vretoned e Kerdiz gant Hwfa Mon, arc’hdrouiz Goursez Kembre. Pa laran degemeret ez eo eveljust degemeret evel Breudeur evel izili eus ar C’hoursez, hini Gembre d’ar mare se araok dezho dont da vezañ izili eus Goursez Breizh pa zivizas ar Vretoned sevel ur C’hoursez en tu mañ da Vor Breizh war patron hini Gembre.\nWar roudoù Kervarker bet en Abergafenny e 1838, e kerzhe ar re se, savet c’hoant dezho da lakaat ar Vretoned d’en em gaout asamblez a bep tu d’ar mor, da unaniñ tammoù ar c’hleze torret gant gwallzarvoudoù an Istor.\nPebezh pennad mat a hent a zo bet graet abaoe gant hor goursezou ! Lidet e oa bet bloaz paseet pevar ugentved bloavezh ha Goursez Kerne Veur. Lid arouezius « Priedelezh ar C’hleze » a vo azalek bremañ ul lid kreiz en diabarzh hor goursezoù pa vo graet evit ar wech kentañ e Kerne Veur ivez e miz Gwengolo a zeu.\nTrugarez a laromp da Gembreiz ha da Hwfa Mon, « Priñs Arc’hdrouized an amzer dremenet, an amzer a vremañ hag an amzer da zont » evel ma oa bet graet anezhañ gant Charlez ar Gofig gwech all. Trugarez evit an anaoudegezh « Diolch i chi, Brodyr o Gymru, am eich nawddogaeth » “Mur ras dheugh-why, Breder Kernow, rak agas fydhians”\nEr bloaz-mañ e lidomp ivez daou c’hantved bloavezh marv Thomas Paine, mignon Iolo Morgannwg, dihuner, krouer dispar ar C’hoursez. Thomas Paine a oa bet ganet e Thetford e Bro Saoz e 1737. Mont a reas da Amerika elec’h ma savas a du gant emrenerezh ha librentez ar vro a anvas eñ evit ar wech kentañ « the United States of America » Stadou unanet Amerika. E skrid “Common sense” embannet un nebeut miziou araok diskleriadur an emrenerezh e 1776 a reas berzh spontus hag a levezonas George Washington ha John Adams.\nDeuet endro e Bro Saoz e saludas Thomas Paine an dispac’h e Bro-C’hall. Skrivañ a reas “The Rights of Man” Gwirioù Mabden e 1792. Kaout a rae dezhañ e talveze ar gwiriou se evit ar maouezed ivez. Degemeret e voe evel sitoian gall, dilennet evel kannad met nac’hañ a reas votiñ ar marv evit ar Roue. Neuze e voe lakaet en toull gant ar Spontourien dre ma oa ouzhpenn ginidig a Vro Saoz ha mignoned d’ar Jirondined.\nEn e levr “The Age of Reason” Oadvezh ar Gwir e savas a enep emzalc’h ar relijion kristen hag an istoriou spontus kontet e barzh ar Bibl a yae d’ber ur skouer dic’houest da lakaat ar garantez da renañ etre an dud. Doujañ a rae koulskoude da gredennoù an dud. Goulenn a rae ivez digant ar broioù digreskiñ o armeou eus dek dre gant ha pevar ugent evit ma c’hellfe ar bed bevañ e peoc’h. Tagañ reas ar sklavelezh ivez ha kement se ne voe ket prizet gant ar berc’henned vras, c’hellit krediñ ! Rak se e voe laosket a gostez gant Mirourien ar Stadou Unanet o doa aon rak e vennozioù. Kazi disonjet gant an holl e teuas da vezañ. Gant ar skiantour meur Thomas Edison e voe digaset endro da sonj an dud. Da gentañ peogwir e oa Paine un ijinour a faeson hag en doa ijinet ar c’houlaouenn o teviñ hep moged hag ar pont orjal.\nThomas Edison a anzavas ivez e oa Paine « prederour politikel brasañ” ar Stadoù Unanet. Barack Obama en deus meneget Thomas Paine en e brezegenn gentañ a Brezidant. Emichañs e teuio an den mat se da vezañ brudet a nevez, neuze !\nEn ul levr bihan embannet tri bloaz goude e varv en deus pledet Thomas Paine gant orin ar frañmasonnerezh hag a oa evitañ an Drouiziezh, relijion an heol hag an amzer diharzh. Bez e c’helle eveljust Thomas Paine komz diwar benn an Drouiziezh, mignon ma oa da Iolo Morgannwg diazezour ar Goursezoù.\nKontañ a ra alies ar C’hallaoued o deus krouet pep tra araok pobloù all ar bed. Abaoe o Dispac’h, hag a c’hoarvezas trizek vloaz warlerc’h hini ar Stadoù Unanet, e faot dezho kenteliañ ar bed a bezh e keñver Gwiriou Mabden.\nO c’hredennoù republican a vefe hollvedel evel o yezh sañset ! Farsus eta p’o deus lakaet mistri vras ar Republik tud evel Paine en toullbac’h ! P’o deus argaset ar Jirondined hag a salude an Dispac’h e Breizh kurunennou deliou derv ganto war o fenn da zerc’hel sonj eus an Drouized kozh, moarvat !\nIolo Morgannwg a save ivez a du gant ar mennoziou dispac’hel. Kredin a rae dezhañ e oant mennoziou gouest da gas planedenn Mabden waraok.\nMorse er penn kentañ tout n’eo bet ar mennoziou republican gall hollvedel. N’eo ket bet nullet ar sklavelezh gant ar Republik araok 1848 ! N’eo ket bet roet ar gwir da votiñ d’ar maouezed araok ar bloavezh 1944 !\nHa kenderc’hel a ra bagadoù beleien republikan’zo da avieliñ o spered hollvedel d’ar poblou bihan er C’hwec’hkogn en ur leuskel ar maouezed da chom e porched o iliz benniget.\nBreudeur ha c’hoarezed n’hon eus kentel ebet da gaout digant an dud se ! N’omp ket da vezañ kenteliet gant ar re n’o deus gouezet nemet sankañ tud du war gador ur sekretour stad disterig evel un digarez da reiñ deomp da grediñ e vefent digor o spered Un aluzenn ha tra ken ! Restachoù rukunus ar c’holonialism dismegañsus ! Evel er Stadoù Unanet er bloaz-mañ hon eus ni e Breizh dilennet bloavezhiou’zo dija un den du evel maer. Ha paz dre ma oa du just awalc’h met dre ma oa gouest !\nDalc’homp d’an hent mat, an hini a gas ac’hanomp d’en em gaouet gant holl poblou ar bed, bras pe vihan ! N’eo ket achu an Dispac’h tamm ebet keit ma c’hello unan bennak lavaret eo euc’h d’e nesañ abalamour d’e liv pe d’e yezh.\nLa Gorsedd de Cornouailles\nLa Gorsedd de Galles\nLa Maison du Tartan\nLes Fontaines du Finistère |
Pajenn:Le Gonidec - Bibl Santel pe Levr ar Skritur Sakr, eil levr.djvu/130 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/130\n14. Hag holl armé ar C’haldéed a oa gan̄t prin̄s ar vrézélidi, a ziskaraz ann holl vuriou a oa trô-war-drô Jéruzalem.\n15. Neûzé Nabuzardan, prin̄s ann armé, a zizougaz da Vabilon ar ré baoura eûz ar bobl a oa choumet é kéar, hag ar ré a oa bét tec’het étrézé roué Babilon, hag ann dilerc’h eûz ar bobl.\n16. Hôgen Nabuzardan, prin̄s ann armé, a lézaz eûz ar ré baoura eûz ar vrô ar winiennérien hag ar c’hounideien.\n17. Ar C’haldéed a dorraz ivé ar peuliou arem a ioa é tî ann Aotrou, hag ar steudennou, hag ar môr arem, a ioa é tî ann Aotrou ; hag hî a gasaz ann holl arém-zé da Vabilon.\n18. Kâs a réjon̄t ivé ar pôdou, hag ar feriérigou, hag al lirennou, hag ar fiolennou, hag al listri-brév, hag ann holl listri arem a ioa évid ar zervich.\n19. Prin̄s ann armé a géméraz ivé ar pôdou-dour, hag ann ézan̄souérou, hag ar pilligou, hag ar c’haotériou, hag ar gan̄tolériou, hag al listri brév, hag ann tasou, lôd enn aour ha lôd enn arc’han̄t :\n20. Hag ann daou beûl, hag ar môr, hag ann daouzék éjenn a oa da zô1 d’ézhan̄, péré en dôa gréat ar roué Salomon évit tî ann Aotrou ; na ouzeûr két ar poéz eûz a arem ann holl listri-zé.\n21. Unan eûz ar peûliou-zé en dôa triouec’h ilinad a uc’helder ; eur rizen a zaouzég ilinad a oa war hé drô ; ann tevder anézhan̄ a oa eûz a bévar meûtad ; hag ann diabarz a oa goullo.\n22. Pép peûl en dôa eur penn arem. Penn unan anézhô en dôa pemb ilinad a uc’helder ; ha rouéjou, hag avalou-granad a c’hôlôé anézhan̄ trô-war-drô, hag hî holl enn arem. Hag ann eil beûl a oa héñvel, hag hé avalou-granad ivé.\n23. C’houézeg aval-granad ha pévar-ugen̄t a oa a-ispiḻ ; kan̄t aval-granad a ioa enn-holl, hag hî strôbet gan̄d eur roued.\n24. Priñs ann armé a géméraz Saraias, ar bélék-brâz, ha Sofonias, ann eil-vélek, hag ann trî diwaller eûz ar porched ;\n25. Kéméroud a réaz c’hoaz eûz a géar eur spâz, péhini a oa da benn war ar vrézélidi ; ha seiz dén eûz ar ré a oa bépréd dirâg ar roué hag a oé kavet é kéar ; ha skrivañer-brâz ann armé, péhini a reizé ar soudardez névez ; ha tri-ugen̄t dén eûz a bobl ar vrô, hag a oé kavet é-kreiz ar géar.\n26. Nabuzardan, prin̄s ann armé, a géméraz ar ré-man̄, hag hô c’hasaz étrézé roué Babilon é Réblata.\n27. Ha roué Babilon a skôaz gan̄t-hô, hag hô lazaz é Réblata e brô Émat : ha Juda a oé dizouget er-méaz eûz hé vrô.\n28. Chétu aman̄ ar bobl a zizougaz Nabukodonosor. Er seizved bloaz, tri mil tri war-n-ugen̄t Iuzéô :\n29. Enn triouc’hved bloaz eûz a Nabukodonosor, hen̄ a zizougaz eûz a Jéruzalem eiz kan̄t daou ha trégon̄t dén :\n30. Enn trédé bloaz war-n-ugen̄t eûz a Nabukodonosor, Nabuzardan, prin̄s ann armé, a zizougaz seiz kan̄t pemp ha daou-ugen̄t Iuzéô ; hag ann dûd holl a oé éta eûz a bévar mil c’houec’h kan̄t.\n31. Hôgen er seizved bloaz ha trégon̄t goudé ma oa bét dizouget Joac’hin, roué Juda, enn daouzékved mîz, er pémpved deiz war-n-ugen̄t eûz ar mîz, Évilmérodac’h, roué Babilon, er bloaz ken̄ta eûz hé rén, a assavaz penn Joac’hin, roué Juda, hag a dennaz anézhan̄ eûz a dî ar vâc’h.\n32. Hag hen̄ a gomzaz ervâd out-han̄, hag a zavaz hé drôn dreist tronou ar rouéed a oa gan̄t-han̄ é Babilon.\n33. Hag hen̄ a névézaz ann diḻad en dôa er vâc’h, hag é lékéaz anézhan̄ da zibri hé voed dira-z-han̄ é holl zeisiou hé vuez.\n34. Roué Babilon a reizaz ar péz a vijé rôet d’ézhan̄ évid hé voéd ha da-vikenn ; hag é oé rôet bétég hé varô, é holl zeisiou hé vuez.\nAdtapet diwar « »\nKemmoù diwezhañ degaset d'ar bajenn-mañ d'an 17 Mae 2020, da 16:36. |
Les Cinq Gentlemen maudits (film, 1920) - Wikipedia\nLes Cinq Gentlemen maudits (film, 1920)\nLes Cinq Gentlemen maudits (Ar Pemp Denjentil milliget e brezhoneg) zo ur film gall mut, sevenet e gwenn ha du gant ar filmaozerien c'hall Luitz-Morat ha Pierre Régnier e 1920.\nUn doare all a voe sevenet e 1931 gant Julien Duvivier a savas doare alamanek — Die fünf verfluchten Gentlemen (1932) — ar film ivez.\nSenario : azasaet diwar ar romant Les Cinq Gentlemen maudits (1913) gant André Reuze,\nKevredad produiñ : Films Luitz-Morat,\nKevredad dasparzhañ : Pathé Frères,\nDeiziadoù dont e-maez : 3 a viz Gwengolo 1920 ( Bro-C'hall), 10 a viz Genver 1922 (Os Cinco Gentlemen Malditos Portugal),\nPadelezh : '.\nEn em gavout a ra pemp den — Le Guérantec, Kaladjian, Lawson, Middlock ha Madolini — e Tuniz. Tra m'emaint o pourmen e kêr e lam unan anezhe he gouel diouzh dremm ur werzherez tilsamoù, evit farsal. Aet en egar e troukvallozh he zad anezhe o tiouganañ dezhe dre betore urzh ez afont da Anaon...\nNebeut amzer war-lerc'h e veuz Middlock da-geñver ur vageadenn war vor. Mervel a ra Lawson a-boan distroet da Naplez. Adkavet eo Madolini marv-mik, ur goustilh arab gantañ sanket etre e ziv skoaz.\nA-benn ar fin ez eo diskoachet ar voualc'h war he neizh gant Le Guérantec pa ginnig da gKaladjian paeañ an dle en deus berniet o c'hoari : ne oa nemet ur c'hwiberezh bet savet da dennañ arc'hant digantañ.\nAndré Luguet : Yves Le Guérantec,\nLuitz-Morat : Kaladjian,\nPierre Régnier : an aotrou Lawson,\nYvonne Desvignes : Jacqueline Delviaz,\nAïcha Mabrouka : ar werzherez tilsamoù,\nAhmed Ben Abdallah : tad ar werzherez,\nLedrument : Henri,\nJean de Merly, Germaine Dermoz, Guyon fils, Berthe Jalabert, Lucy Mareil.\nLes Cinq Gentlemen maudits (1920) war Internet Movie Database\nAdtapet diwar « »\nKemmoù diwezhañ degaset d'ar bajenn-mañ d'an 5 Mae 2015, da 15:35. |
Ebrel | 2017 | Soubenn ar geek\nDielloù evit Ebrel, 2017\nPosted in Filmoù with tags faltazi, Frañs, kontadennoù on Ebrel 28, 2017 by geekezig\nUr genseurtez/mignonez he doa bet kement a blijadur gant Beauty & The Beast e felle dezhi e welet en-dro ha bet on ganti.\nRet eo gouzout emañ Beauty & The Beast e-touez ar filmoù bevaat Disney a blij ar muiañ din.\nKregiñ a ra ar film nevez hep gwerennoù livet ar film bevaat, ma, n’eo ket gwall dra (zoken ma plije din è_é). Tamm-ha-tamm avat e kav din sellet ouzh un eilenn divlaz. Mankout a ra ar pezh a blij din er film bevaat ha n’eus ket kalz a draoù disheñvel hag a vefe dedennus. Ar cheñchamant brasañ a zo tudenn Gaston. Luke Evans a zo bamus a-walc’h er roll-se met deuet eo da vezañ kazi plijus pe d’an nebeutañ en deus doujañs evit Belle hag he fersonelezh, ne ra ket goap outi gant he levrioù da skouer, ar pezh a zo iskis un tamm (met n’eo ket ken simpl hag a oa er film bevaat, pezh n’eo ket fall kennebeut). An daouad gant Le Fou am eus kavet fentus.\nEr c’hastell avat… Tudennoù ar “skipailh” a ra kazi aon gant an efedoù ispisial. Memes efed ha penn-kentañ The Jungle Book hep na paouezfe ar santad james. Ul lodenn evel kanaouenn “Be My Guest” en deus lakaet ac’hanon un tamm diaes da skouer. Taol-mouezh gall Ewan Mc Gregor n’eo ket deuet brav kennebeut…\nEus e du, ar priñs a zo “fentus” met perak ‘ta e ra goap eus al levrioù a blij da v/Belle? Traoù nevez a zo bet ouzhpennet d’an istor diwar-benn bugaleaj Belle hag hini ar priñs am eus kavet dister (ha kanaouennoù nevez savet = PERAK? Pell int eus live ar re orin ha n’am eus ket komprenet c’hoazh da betra e servijent). Un dra dedennus a zo bet ouzhpennet memestra : liamm ar c’hastell gant ar gêriadenn, o tiskouez splann en doa ar mallozh un efed war an dud all e diavaez ar c’hastell, se oa kavet mat me gav.\nN’on ket bet heuget dirak ar film, plijadur ‘m eus bet zoken met ur c’hwitadenn eo evidon e-keñver ar film diazez.\nKresket eo c’hoazh ma c’harantez evit ar film bevaat neuze ha dreist-holl evit an dibaboù kamera dedennus a oa (Belle war skeul ar stal levrioù, robenn Belle o tremen dirak ar c’hamera e-pad dañs “Tale As Old As Time”).\nUr c’hevrin : perak eo gwisket ar baotred gant chupennoù a lak da soñjal e reoù Eliant er fin? 😀\nFilm sevenet gant Bill Condon. Stadoù-Unanet Amerika, (e sinemaoù Frañs abaoe an 22 a viz Meurzh) 2017, 2e09.\nPosted in Levrioù bannoù-treset with tags beajiñ, bed ordinal, manga, Pariz on Ebrel 18, 2017 by geekezig\nN’on ket bet dedennet james gant levrioù JP Nishi, ur Japanad o reiñ e sell war b/Pariz. Met dre m’eo bet kinniget deomp gant embanner e levr diwezhañ degemer anezhañ el levraoueg e seblante sirius lenn un tamm ar pezh en doa graet, memestra.\nKroget on en urzh neuze gant À nous deux, Paris! a zispleg penaos eo erruet e Pariz, hep gouzout galleg, evit dont da labourat gant tresourien bannoù-treset (met buan e komprenas ne ya ket en-dro an traoù evel e Japan).\nKontañ a ra neuze gant fent hag en un doare skañv-tre an traoù a gav souezhus e Pariz, doareoù da vezañ hag all. Un tamm pounner eo a-wechoù abalamour d’e dudenn lu ha kliched met moarvat gwir-tre evit Japaniz a zeu da veajiñ ha/pe da vevañ e Frañs.\nIstor ha tresadennoù gan Jean-Paul Nishi. Embannet e galleg gant Philippe Picquier, d’ar 4 a viz Mae 2012.\nPosted in Levrioù bannoù-treset with tags c'hoari, faltazi, manga on Ebrel 3, 2017 by geekezig |
Pajenn:Marigo - Buez ar Saent.djvu/155 - Wikimammenn\nPajenn:Marigo - Buez ar Saent.djvu/155\neus he buez trement. Peguer fachet hac indinet bennâc ma voa he zad, en em santas touichet dre mercou quen aznad eus ur guir gueuz, hac e receo a eureu en e zy ; mæs he lesvam criz ha dinatur n’allas quet e anduri, hac e chasseas.\nAr plac’h-mâ, c’hoas yaouanc, diffamet, chasseet eus he zy, heb sicour ebet, en em gave en diveza extremite. En he afiliction e aseas e jardin he zad, disposet da vervel quen gant an naoun hac ar baourentez eguet distrei d’he disurzou. Hirvoudi a ree var he stad trist, hac e lavare en ur sellet ous an Eê : Ah, Salver ! c’hui pehini a gonvertis bemdez quement a eneou, na viot-hu insansibl nemed dar c’holl eus va hini-me ? Coustout a ra deoc’h quement hac hini ar Vadalen, ha quement hac hini ar Bec’heres Thaïz. O c’hui pehini hoc’h eus va frenet dre ar pris eus ho Coad, n’am abandounit quet, ha grit misericord em andret. Neuse en em santas inspiret da vont d’ar Guær a Gortoon, evit discleria ha detesti he oll buez e treit ur C’houessor, ha disqui gantàn ar pez a dlie da ober evit savetei he Ene. En em adressi a reas da ur Religius santel, pehini goude beza e instruet gant carantez, e c’houraichas da veza fidel d’ar c’hraç a ree Doue dezi, ha da veva er pratiq eus ar binigen.\nEvel ma songe dezi ne alle quet ober guell eguet en em lacaat en Drede Urz Sant Frances, e c’houlennas gant cals a zaëlou beza recevet annâ. An Tadou a emprouas e Vocation epad tri bloaz ; ha goude ma e devoa roet epad an amser-se exemplou bras a binigen hac a vertuz, e voe roet dezi an Habit.\nAr flam eus ar garantez divin a vougas souden en he c’halon pep carantez evit ar grouadurin. He buez a voe ur burzud a vortification hat abumilite ; en em lacaat a reas en ur gampric vian a belec’h he sortie nemet dre urz he C’houessor, hac e pelec’h ne barlante ous den. An horrol e devoa eus he c’hened quer maleürus evit-y hac evit ar re-all, a reas dezi blonça he bisaich a dauliou bili ; bemdez e yune divar bara ha dour, ha ne devoa nemet an douar evit guele, gant ur myn dindan he fenn.\nAdtapet diwar « » |
Luiz Felipe Scolari (lesanvet Felipão), bet ganet d'an 9 a viz Du 1948 e Passo Fundo (Rio Grande do Sul, Brazil), a zo bet ur melldroader brazilian a orin italian.\nDifenner kreiz e bost dezhañ war an dachenn n'en deus c'hoariet nemet e kleuboù eus Brazil hep bezañ aet da c'hoarier etrebroadel biskoazh.\nBrud en deus tapet kentoc'h evel gourdoner skipailh broadel Brazil (2001-2002), skipailh broadel Portugal (2002-2008), Chelsea F.C. (Londrez, Bro-Saoz) (2008-2009) ha skipailh broadel Brazil adarre adalek 2012 betek 2014.\nKemeret en devoa perzh e tri dalc'h :\n2002 bet aozet e Japan ha Republik Korea : aet ar maout gantañ ha Brazil,\n2006 bet aozet en Alamagn : bet tapet ar pedervet renk gantañ ha Portugal,\n2014 bet aozet e Brazil : kaset en deus e skipailh betek an hanterc'hourfennoù m'eo bet louzet 1-7 gant skipailh Alamagn e Belo Horizonte. N'en deus kemeret nemet ar pevarvet plas, trec'het ma'z eo bet 0-3 gant skipailh Izelvroioù e Brasília. Degemeret eo bet dilez Scolari gant José Maria Marin, prezidant Confederação Brasileira de Futebol (CBF), d'ar 15 a viz Gouere, da-heul an div c'hwitadenn-se. Erlec'hiet eo bet gant Dunga.\nAdtapet diwar « »\nKemmoù diwezhañ degaset d'ar bajenn-mañ d'an 25 Gou 2014, da 16:43. |
Ar verb zo unan eus div elfenn ar frazenn, hag ar rummenn yezhadurel karget da verkañ an ober (d.s degas, lenn), pe un darvoud (d.s. kreskiñ, lugerniñ), pe ur stad (d.s. bezañ, bevañ).\nSkouerioù: Yann a lenn. Krampouezh a zebromp.\nStummoù ar verb a c'hell chench kalz a yezh da yezh. Setu un nebeud faktorioù a c'hell bezañ diskwelet gant ur verb (pe get):\nan amzer (saoz. tense);\nan arvez (saoz. aspect);\nan doare (saoz. mood) hag;\nan tu (saoz. voice).\nA-hendall e c'hell bezañ displeget evit klotaat gant:\ngour (saoz. person) ar rener\nniver (saoz. number) ar rener\nreizh (saoz. gender) ar rener\nniver ur renadenn, hag all.\n1 Fiz ar verboù\n3 An anv-verb hag an anv-gwan-verb\n4 Emglevioù ar verb\n5 Gwelet ivez:\nFiz ar verboù[kemmañ | kemmañ ar vammenn]\nPep verb a c'hell kaout un niver a arguzennoù o vont da unan betek tri. fiz (saoz.valence pe valency) ar verb e vez graet eus an niver-se.\nRenket a c'hell bezañ ar verboù neuze hervez o fiz:\nVerboù amdranzitivel (fiz = 1)\nGant ar verboù-mañ ne vez nemet ur rener hepmuiken, d.s.: redek a ra pe kouezhañ a ra;\nVerboù unandranzitivel (fiz = 2)\nOuzhpenn ar rener, ar verboù-mañ a c'hell bezañ implijet gant ur renadenn eeun, d.s.: emañ o tebriñ pesk; komz brezhoneg a ra.\nVerboù daoudranzitivel (fiz = 3)\nOuzhpenn ar rener hag ur renadenn eeun, ar verboù-mañ a c'hell bezañ implijet gant ur renadenn dieeun, d.s.: reiñ a reas ul levr dit; "dezhi en doa kaset ar bleunioù\nVerboù dibersonel (fiz = 0)\nKalz raloc'h eo verboù gante ur fiz kevatal da 0, da lâret eo hep rener. Kavet e verboù dipersonel seurt-se e portugaleg, d.s. chove hag ivez e brezhoneg glav a ra.\nVerb-stagañ[kemmañ | kemmañ ar vammenn]\nUr verb-stagañ (pe kouplenn) a zo anezhañ ur ger a dalvez da liammañ ur rener gant un doareenn hag a zo kevatal gantañ, da skouer:\nma c'harr-tan eo hennezh - rener + verb-stagañ + raganv doareenn\nma gwreg eo ar vaouezh-se - rener + verb-stagañ + anv-kadarn doareenn\nE meur a yezh ez eus ur rummad verboù ispisial evit ober war-dro ar perzhioù-se hag a vez verboù-stagañ oute.\nE meur a yezh, evel en arabeg da skouer, ne vez implijet verb-stagañ ebet, dreist-holl en amzer vremañ. Implijet e vez strukturioù disheñvel evit ober an diferc'h etre frazennoù deskrivañ ha frazennoù stagañ rik.\nDa skouer en arabeg:\nالكتب كبير al-kitab kabiir ("al levr a zo bras'") - verb-stagañ ebet\nالكتب الكبير al-kitaab al-kabir ("al levr bras") - verb-stagañ ebet + adimplij ar ger mell strizh\nE yezhoù all evel ar sineg avat, e vez graet un diforc'h etre ar verboù a dalvez da zeskrivañ ar rener diouzh un tu (d.s. verb = 0 e sineg) hag ar verboù-stagañ rik (d.s. shí e sineg).\nDa skouer e sineg:\n这本书不大 zheben shu bu da ("al lver-mañ n'eo ket bras") - hep verb-stagañ\n这本书是我的 zheben shu bu shi wode ("al levr-mañ n'eo ket ma hini") - gant ur verb-stagañ.\nAn anv-verb hag an anv-gwan-verb[kemmañ | kemmañ ar vammenn]\nAn darn vrasañ eus yezhoù ar bed o deus ur stumm ispisial anvet anv-verb hag a dalvez da zeskrivañ ar pezh a vez graet gant ar verb-se. Talvez a ra ar stumm-mañ ivez da envel ar verb, ds. « ar verb ober ».\nEr yezhoù indezeuropek ez eo kevatal stummoù an anv-gwan-verb gant ar pezh a reer ivez partisipoù oute. Yezhoù evel ar saozneg hag ivez ar brezhoneg a ra un diforc'h alies ivez etre an anvioù-gwan-verb aktivel hag ar re pasivel, da skouer:\ndigor emañ an nor (aktivel)\ndigoret e voe an nor (pasivel)\nEmglevioù ar verb[kemmañ | kemmañ ar vammenn]\nEr yezhoù a ra gant lostgerioù evit displegañ ur verb, peurliesañ e klot stumm ar verb gant arguzenn bennañ ar verb-se, d.l.e gant gour, niver ha reizh ar rener).\nDaoust ha m'emañ sklaerik a-walc'h seurt reolennoù a reer emglev ar verb oute e yezhoù zo evel e galleg da skouer, e yezhoù all evel ar brezhoneg ez int luziet a-walc'h rak displeget e vez ar verb pe get hervez e lec'h er frazenn.\nYezhoù evel an euskareg a ra gant un doare displegadur liespersonel, d.l.e e vez displeget ar verb hervez perzhioù yezhadurel ar rener met ivez re ar renadennoù.\nYezhoniezh, Yezhadur, Kevreadurezh, Rummenn yezhadurel\nAdtapet diwar « »\nKemmoù diwezhañ degaset d'ar bajenn-mañ d'an 1 Ebr 2022, da 20:34. |
Pajenn:Instructioneu santel ar er gurionnéeu principal ag er religion, 1790.djvu/326 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/326\nha d’hur fallanté, ha hoah ni e grèd hum glêm ha clasq mil-digaré eit bout dispancét anehi ! Hac ingorto omb-ni a monèt d’en Nean hemb gobér pénigèn ?\nEr Hortualeu e zou bet instituét : 1.° Eit consacrein de Zoué dré er bénigèn er homanancemand a bep-sassun ag er blæ. 2.° Eit pedein Doué de rein d’é Ilis Bugulion mat ha santel : rac nezè é rér en Urheu. 3.° Eit er pedein de gonservein er madeu ag en doar, hac en trugairicad ag er-ré en dès reit temb. Cortualeu en nehué-han e hum gav er Merhèr, er Gùinèr hac er Sadourn ag er guettan suhun a Goaris. Cortualeu en han, pé en Drindèd, e hum gav er Merhèr, er Gùinèr hac er Sadourn arlerh Sul er Pantecoust. Cortualeu en dilost-han, pé S. Maheu,\nAdtapet diwar « » |
Frankiom - Wikipedia\nRadon – Frankiom – Radiom\nNiver atomek 87\nDasparzh an elektronoù : 2, 8, 18, 32, 18, 8, 1\nNiver oksidadur +1\nTredanleiegezh 0,7 (Skeul Linus Pauling)\nGremmoù ionadur 1 : 392,96 kJ/mol\nSkin atomek 3,48 Å\nSkin kenamsav 2,42 Å\nSkin Van der Vaals 348 pm\nDouester (≈20 °C) 2,90 g/cm3\nTeuzverk 21 °C\nBervverk 650 °C\nUn elfenn gimiek eo ar frankiom ; Fr eo e arouez kimiek, 87 e niver atomek ha 223 e mas atomek. Ur metal alkaliek eo.\nNebeut-tre a frankiom a gaver en natur : jedet ez eus bet n'eus nemet 30 g a frankiom en Douar. En un tamm kailh uraniom ne gaver nemet 1 atom frankiom evit 1018 atom ag uraniom (1 atom 87 Fr evit 1 miliard a viliardoù ag 92U).\nEus skinoberiegezh an aktiniom (89Ac, un aktinid) e teu ar frankiom.\nKevanaozet ez eus bet atomoù frankiom dre vombezennaouiñ toriom gant protonoù, hogen a-gementadoù re vihan evit ma c'halljed o fouezañ.\nAdal 1870 e voe klasket an elfenn a vije 87 e niver atomek, da lavaret eo dindan ar c'heziom 55Cs e strollad 1 an daolenn vareadek ; eka-cæsium e voe anvet da c'hortoz.\nE 1925 ez embannas ar c'himiour soviedel D. K. Dobroserdov bezañ dizoloet eka-cæsium, a anvas rusiom evel-just. Ne glaskas ket pelloc'h.\nUr bloavezh diwezhatoc'h e voe daou gimiour saoz, Gerald J. F. Druce ha Frederick H. Loring, oc'h ober alkaliniom eus an hevelep elfenn.\nE 1930 e voe tro an Amerikan Fred Allison d'he envel virginium 87Vi, hervez Virginia, ar Stad ma oa bet ganet. E 1934 e prouas an Amerikan H. G. McPherson e oa fazius labourioù F. Allison.\nE 1936 e kredas ar fizikour rouman Horia Hulubei hag e genlabourez Yvette Cauchois, a Vro-C'hall, bezañ dizoloet an elfenn ivez, a anvjont moldaviom diwar Moldavia,bro c'henidik H. Hulubei. E 1939 e savas ar Priz Nobel Jean-Baptiste Perrin a-du gant ar moldaviom hag a-enep ar C'hallez all Marguerite Perey, he devoa embannet bezañ diskuliet an elfenn e Pariz en hevelep bloavezh.\nGant M. Perey e oa aet ar maout e gwirionez, p'he devoa tennet frankiom eus aktiniom 227Ac. An anv actinium-K a roa-hi d'an elfenn nevez, hag e 1946 e kinnigas catium diwar kation. Pa 'z eas he c'helennerez Irène Joliot-Curie enep an anv-se, a raje dave d'ar ger saoznek cat "kazh" kentoc'h eget da gation e kinnigas M. Perey an anv francium, a voe degemeret gant an IUPAC e 1949.\nPar da re ar c'heziom eo perzhioù kimiek ar frankiom.\nBez' ez anavezer 33 izotop eus ar frankiom, an hini stabilañ o vezañ 223Fr (o tont eus 227Ac) gant un hanter-vuhez a 22 vunutenn hepken. An izotop naturel nemetañ eo.\nHini, ker ral ha distabil eo an elfenn.\n↑ 1,0 1,1 ha1,2 Webelements (en) Liamm oberiant 22 HER 2012\n↑ International Union of Pure and Applied Chemistry (en) Liamm oberiant 22 HER 2012\nAnnales de chimie et de physique, Gallica / Bibliothèque nationale de France (fr) Liamm oberiant 18 HER 12\nAtomic weights of the elements 2007 (IUPAC Technical Report) Pure an Applied Chemistry (en) Liamm oberiant 18 HER 12\nBureau de Recherche Géologique et Minière (BRGM) (fr) Liamm oberiant 18 HER 12\nGeriadur brezhonek An Here, Plougastell-Daoulaz, 2001 ISBN 978-2-86843-236-0\nHOLDEN Norman, History of the Origin of the Chemical elements and Their Discoverers, New York, 2001 Brookhaven National Laboratory (en) Liamm oberiant 18 HER 12\nLIDE David R., CRC Handbook of Chemistry and Physics - 88th Edition, CRC Press,2007 ISBN 978-0-8493-0488-0 (en)</ref>\nPure and Applied Chemistry (IUPAC) (en) Liamm oberiant 18 HER 12\nWebelements (en) Liamm oberiant 22 HER 2012\nAdtapet diwar « » |
Santez Jeanne Jugan\nJeanne Jugan, "Mari ar Groaz" he anv relijiel, a oa ul leanez vreizhat ganet e Kankaven d'ar 25 a viz Here 1792 ha marvet e Sant-Pern d'an 28 a viz Eost 1879. Diazezerez kenvreuriezh C'hoarezed Bihan ar Re Baour eo ha lakaet eo bet da santez gant an Iliz katolik e 2009.\nPempvet bugel Joseph Jugan, pesketaer dianket 4 bloaz goude he ganedigezh, ha Marie Horel eo. Badezet eo e Kankaven dindan an anv "Joucan". Labourat a ra en un apotikerezh e Sant-Servan, ha goude evel servijourez ha devezhourez.\nE deroù ar goañv 1839 e ro bod d'ur vaouez kozh dall, Anne Chauvin. Muioc'h-muiañ a dud a zo repuet ganti hag un nebeud merc'hed all a zeu da sikour anezhi. Tamm ha tamm ez eus savet ur gumuniezh vihan. E 1842 ez eus savet ur reoliadur ha tapet eo an anv « Servantes des Pauvres », ar pezh a vo cheñchet e 1844 e « Sœurs des Pauvres ». Krouiñ a ra un ensavadur e Sant-Servan hag a zo c'hoazh anezhañ hiziv, ha tier all e Dinan ha Roazhon. E miz Kerzu 1843 eo addilennet seurez veur, met torret eo kement-se gant an aotrou Auguste Lepailleur, kure Sant-Servan, ha lakaet eo gantañ e "verc'h speredel" Marie Jamet en he flas. E 1844 ez eus roet ur priz dezhi gant an Akademiezh C'hall ha brudet e teu da vezañ, ha sachañ evezh ar gazetennerien. Ar skrivagner Charles Dickens a zeu da weladenniñ unan eus he zier. Difennet eo dezhi gant an aotrou Lepailleur ober war-dro ar genvreuriezh ken. Echuiñ a ra he buhez hep sevel he mouezh e novisiad Sant-Pern.\nGwenvidikaet eo gant Yann-Baol II e 1982 ha lakaet da santez gant Benead XVI d'an 11 a viz Here 2009.\n↑ Teuliad kelaouiñ e diwar « » |
bloboskop - Lise Diwan Karaez\n📜 Reolennaoueg diabarzh\nAr skipailh – L’équipe\nDibarderioù al lise\n🇪🇺 Rann european\nDanvezioù diret – Options\nAn eilved – Seconde\nAn danvezioù skol\nLes disciplines scolaires\nBuhez ar c’hlas\nAr c’hentañ – Première\nAn termen – Terminale\nLusk ar bloavezh\nLe rythme de l’année\nBak 2021 – Bac 2021\nAn adreizh – La réforme\nBuhez al lise\n🎒 Skoliata – Scolarité\n🛌 Skol-lojañ – Hébergement\nKouskva – Internat\nTravaux et créations des lycéens\nTravaux en espagnol\nKelenn moral ha keodedel\n🎉 Maez ar c’hentelioù\nGala fin ar bloazh\nGouel ar c’histin\nDes lycéens impliqués\n🔭 Beajoù hag obererezhioù e-maez skol\nDulenn 2019 – Dublin 2019\nVorgium – Karaez\nVorgium – Carhaix\nChâteau de Trevarez\n📅 Deiziataer – Agenda\n📰 Keleier – Actus\nPennaennoù – Philosophie\nAn tiez-skol – Les établissements\nDiwan & Kelenn\nAl liseidi – Les lycéens\nAr familhoù hag an aduidi\nLes familles et autres sympathisants\nOber ur prof – Faire un don\nDiellaoueg – Archives\nHenchañ – Orientation\nBevañ e brezhoneg – Vivre en breton\nLise Diwan Karaez / Lycée Diwan de Carhaix\nBloboskop - Benveg skeudenniñ kresk ur blob\nUr Raspberry Pi, kentañ model, un urzhiataerig klok\nAr goulou zo skignet gant ur skramm led bet tennet eus un skramm urzhiataer hezoug kozh. Ur "relay", sturiet gant ar Raspberry, a enaou pe a laz ar goulou.\nKefluniañ ar Raspberry Pi\nDiwallit ! Ar meiziant-mañ ne’z a ket en dro gant Raspian Bullseye. Ret e vo staliañ Raspbian Buster kentoc’h.\nWar lec’h bezañ bet staliet Raspian (sistem oberiant boutin ar Raspberry) war ur gartenn SD, krouit ur fichennaoueg goulo anvet « ssh » par lodenn « boot » ar gartenn SD. Evel-se e vez aotreet ar c’hehenterezh dre SSH. Tu vo implij ar Raspberry hep skramm hag hep touchennaoueg, keit ha ma vo luget d’ar rouedad.\nMagit ar raspberry gant tredan 5v, lugit anezhi war ar rouedad ha kevreit ganti dre SSH diouzh un urzhiataer all (war ar memes rouedad)\n$ ssh -X [email protected]\nEvit implij ar c’hamera eo ret gweredekaat anezhi dre ar meiziant raspi-config (« Interface options » > « Legacy camera »). Amañ e vo dibabet un anv nevez evit ar raspberry. Galvet on eus omp hini « rpi-stomo-macro ».\nGoude bezhañ bet adloc’het ar Raspberry ez eus tu kemer ur poltred gant :\n$ raspistill -v -o test.jpg\nha diskouez anezhi gant :\n$ gpicview test.jpg\n(gpicview a rank bezañ staliet dindan Raspian Bullseye)\nChom a ra traoù da reizhañ c’hoazh : refled al lutig ruz war werenn ar voest petri hag ar fed e vefe dispi ar skeudenn. An tostañ a vez lakaet lagad ar c’hamera, ar gwasañ vez an dispi.\nReizhañ ar c’hamera\nEvit tennañ al lutig ruz, pa vez kemeret ur poltred, e c’heller ouzphennañ ul linenn kod er program GPIO.setup(CAMLED, GPIO.OUT, initial=False)\nTalvoud ar varienn CAMLED a zo <code>5</code>.\nDifiñv eo fokalenn ar c’hamera ha stanket gant peg.\nTu ‘zo kempenn kudenn dispi ar skeudenn memes tra en ur divinsañ lagad ar c’hamera gant ur gwask (diwallit, peget eo al lagad ha bresk tre eo !). Treiñ bins al lagad eus un dro nemetken a zo a-walac’h evit gallout kemer poltriji ken tost a 20cm.\nKod mammen e Python\nUr fichennaoueg anvet « stomo.py » en dosser /home/pi/stopmotion.\nMa vank a levraoueg picamera evit Python, stalliit anezhi gant :\n$ sudo apt install python3-picamera\nPICS_PATH = "/home/pi/stopmotion/pics/"\nGPIO.setup(CAMLED, GPIO.OUT, initial=False) # Turn led light off\nGPIO.setup(18, GPIO.OUT) # Close relay, turn on light\ncamera.iso = 100 # As little noise as possible\nfilename_prefix = datetime.now().strftime("%y-%m-%d_%H-%M")\ncamera.capture(PICS_PATH + "stomo_" + filename_prefix + ".jpg")\nGPIO.setup(18, GPIO.IN) # Open relay, turn off light\nRet eo krouiñ an dosser « pics » evit renkañ ar poltriji gant :\n$ mkdir pics\nKemer poltriji bep 10mn\nImplijet e vo an ostilh cron a vez kavet gant Linux evit kemer poltriji en un doare reoliek.\nE-traoñ an daolenn cron e vez ouzhpennet :\n*/10 * * * * /usr/bin/python3 /home/pi/stopmotion/stomo.py\nTreiñ an heuliad poltriji en ur film\n$ ffmpeg -pattern_type glob -framerate 12 -i "stomo_21-10-1*.jpg" -c:v libx265 film.mp4\nKaraez / Carhaix-Plouguer 29270\n02 98 99 36 73\nUne réalisation / great gant wave.bzh - Miz Meurzh 2020 |
Penaos skrivañ ho chomlec'h e brezhoneg? | Geobreizh\nAbaoe pell e fell d’ar Vretoned skrivañ o chomlec’h e brezhoneg. Mont a ra an emzalc’h-se gant kresk ingal c’hoant ar Vretoned adpiaouañ o yezh, d’an nebeutañ evit ar re a gred e dazont o sevenadur yezhel pinvidik ha bev. Skrivañ e chomlec’h e brezhoneg zo un dra boutin a-walc’h e kevredigezh Breizh an deiz a hiziv! N’eus nemet un draig bennak a-dreuz! N’eo ket anavezet an dra-se gant ar Post ha ne vez ket broudet an dud d’ober gant hor yezh. N’eo nemet a-drugarez da youl vat paotred al lizhiri ma c’hell ar vrezhonegerien tapout o lizhiri gant ur chomlec’h e brezhoneg, gourc’hemennoù dezho!\nEvit broudañ ar Vretoned (hag ar re all ivez!) d’ober gant ar brezhoneg hon eus divizet kas war-raok hon interestoù dre al lec’hienn-mañ war ar genrouedad. Perak ne c’hellfemp ket kaout hol lizhiri evel ar geodedourien all? Un nebeud kêrioù o deus kroget d’ober gant an div yezh evit anvioù ar straedoù, Roazhon en o zouez. Ur c’hammed kentañ eo evit ma vo anavezet gant ar Post er Frañs anvioù an HOLL straedoù e brezhoneg er 5 departamant!\n29000 QUIMPER Yann AR GALL\n85 straed ar Republik\nSkrivañ ur chomlec’h e brezhoneg, penoas ober?\nN’eo ket diaes skrivañ e chomlec’h e brezhoneg. Heñvel eo ouzh e skrivañ e galleg, nemet e vo cheñchet anvioù ar straed hag ar gêr gant gerioù brezhoneg. Ma’z oc’h boaz da skrivañ hoc’h anv familh gant e stumm brezhonek, gwelloc’h a se ha grit gantañ!\nSetu ur skouer aes:\nKalz brezhonegerien a blij dezho skrivañ anv o bro en dibenn. Grit heñvel neuze!\nEn Europa eo boaz an dud da skrivañ pennlizherenn o broad dirak ar c’hod post. BZH eo ar c’hod evit Breizh.\nPa vezit en estrenvro na zisoñjit ket skrivañ anv ar stad evel-henn:\nBreizh – Frañs (France) pe Yann AR GALL\nGerioù talvoudus, un nebeud gerioù talvoudus da skrivañ ho chomlec’h e brezhoneg\nHent kozh Vieille route\nGrit hervez reolennoù ar yezhadur\nUn nebeud anezho a ranker heuliañ da skrivañ e chomlec’h e brezhoneg.\n• Grit gant ar ger-mell a zere.\n• Arabat disoñjal ar c’hemmadur\nKêrioù e brezhoneg, roll ar c’hêrioù e Breizh hervez urzh al lizherenneg\nKlikit amañ da zizoleiñ anvioù ar 1.490 kêr e Breizh war ar 5 departamant, Aodoù-an-Arvor (22), Penn-ar-Bed (29), Il-ha-Gwilen (35), Liger Atlantel (35) hag ar Mor-bihan (56).\nAn departamantoù a zo:\nCôtes d'Armor Aodoù-an-Arvor\nGwir ha lezennoù, aotreet omp d’ober gant ar brezhoneg er chomlec’hioù?\nAr Frañs zo unan eus ar broioù nemeto en Europa na anavez ket gwirioù ar yezhoù rannvroel pe minorelaet. Skrivañ e chomlec’h e brezhoneg pe ober gant ar brezhoneg er velestradurezh n’eo ket aotreet. Daoust da se ez eus meur a gannad ha keodedad zo mennet da gas ar brezhoneg war-raok. Perak e vefe tu d’hon amezeien en Europa: Katalaniz, Euskariz, Kembreiz hag all… d’ober gant o yezh ha ne vefe gwir ebet gant ar Vretoned?\nMont a ra ar brezhoneg war-raok. Peurwiriekaet eo bet “Karta Europa ar yezhoù rannvroel pe minorelaet”. Nac’het eo bet gant Kuzul ar Bonreizh diwezhatoc’h a-enep ali ar Prezidant hag ar gouarnamant. Mellad 2 ar bonreizh a zispleg: “ar galleg eo yezh ar Republik”. Ouzhpennet e oa bet ar mellad-se e 1992 evit mont a-enep da saoznekaat ar galleg, sañset. E gwirionez e ya a-enep da yezhoù all ar Frañs ivez. Ur youl bolitikel a zo, met enebet e vez outi gant un nebeud jakobined staget start ouzh ar galloud.\nAn dra-se a dalvez n’eus yezh all ebet estreget ar galleg a vez aotreet gant ar velestradurezh. Ar chomlec’hioù a rank bezañ skrivet e galleg neuze. Dalc’het e vez d’ar reolenn-se gant Ar Post, met e gwirionez e vez kaset al lizhiri gant paotred Ar Post ha pa vefe ar chomlec’h en ur yezh all eus ar Frañs (brezhoneg, elzaseg, euskareg, katalaneg, korseg, flandrezeg pe okitaneg).\nTrawalc’h gant ar pilpouzerezh-se! E kêrioù zo e vez anvioù divyezhek d’ar straedoù. Ar pezh a dalv e c’heller skrivañ e chomlec’h en unan eus an div yezh. Nemet ne vez graet kement-se nemet gant un nebeud kêrioù e Breizh.\nPaotred al lizhiri ‘zo tud a feson, a-drugarez dezho e resevomp hol lizhiri\nEvel hon eus meneget endeo eo a-drugarez da baotred al lizhiri ma resevomp hol lizhiri bemdez.\nPa vez skrivet ar chomlec’hioù e brezhoneg e vezont kaset heñvel d’an dud evel ma vefent e galleg. Daoust da renerezh ar Post e tiviz paotred al lizhiri hag implijidi all ar Post eo ret kas o lizhiri bemdez d’an dud.\nGourc’hemennoù a rankomp kas dezho evit al labour youlek a reont bemdez. |
Le Télégramme - Spered ar vro - Pauline Quantin. Plac’h an taksi war Enez Eusa\nPauline Quantin. Plac’h an taksi war Enez Eusa\nPauline Quantin, 30 vloaz, zo plac’h an taksi e Eusa abaoe daou vloaz.\nDeuet e oa en-dro Pauline war he enezenn c’henidik daou vloaz zo. Adkemeret he deus stal he zud evit bezañ plac’h an taksi.\nAvel zo, met glas eo an oabl. Sioul eo ar vuhez war Enez Eusa e-pad ar goañv. Amzer he deus Pauline Quantin, plac’h an taksi war an enezenn, da bakañ ur banne kafe trañkilik er bourk. Bremaik ez aio ar vaouez yaouank da gerc’hat an dud er porzh : en em gavout a ra ar vag eus Brest ha Konk-Leon dizale. Ganet eo Pauline war Enez Eusa. Da bemzek vloaz he doa kuitaet an enezenn evit mont d’al lise e Brest : « laouen e oan. D’an oad-se en dez c’hoant an den d’aveliñ e benn un tammig. Bihan-tout eo skolaj Eusa. Daou e oamp en trede klas ! » Heuliañ a ra Pauline studioù e Brest ha mont a ra da gantreal betek bro Aostralia. Goude ur CAP bugaligoù hag ur stummadur brezhoneg e Stumdi, e labour Pauline e-pad ur bloavezh e skol Diwan Brest. Met Enez Eusa zo c’hoazh en he spered. « Ar vicher ne blije ket din ken ha skuizh e oan o vevañ e kêr. Ma zud a oa war ar vicher taksi e Eusa. Soñjet ‘m eus e oa ar poent mat da zont en-dro. Da dregont vloaz e kaver eo brav ar vuhez amañ », emezi.\nUn diforc’h bras etre ar goañv hag an hañv\nDaou vloaz zo eo distro Pauline war an enezenn, asambles gant he mignon Julien, hag a oa animatour sokial gwechall. Pa oant en em gavet e Eusa, e oa bet diaes-tre dezho kavout lojeiz. « Ar brasañ kudenn eo war an inizi. An dud a gav gwelloc’h feurmiñ o zi d’an douristed eget feurmiñ anezhañ e-pad ur bloavezh. Labour zo, met tiez n’ eus ket ! » eme Pauline. Aet eo he zud war o leve hag adkemeret eo bet ar stal gant ar c’houblad : teir oto gant 8 plas o deus. Ur stummadur o deus ranket tremen evit ober ar vicher-se. Mont a ra Pauline ha Julien da glask an dud er porzh evit kas anezho d’ar gêr pe betek ul lojeiz feurmet. Kinnig a reont ivez tro an enezenn. « Un diforc’h bras zo etre ar goañv hag an hañv. Kregiñ a ra al labour tro miz Ebrel betek miz Here, hir a-walc’h eo. Tapet e vezomp dizehan e-pad an hañv. Met ret eo labourat pa vez tud ! » E-pad ar goañv e vez siouloc’h ar jeu. « Nemet da vare An Nedeleg, e-lec’h ma teu kalz tud. » Div vag zo bemdez hepken, unan diouzh ar mintin hag unan diouzh an noz. « Profitañ a ran da labourat siouloc’h ha mont a reomp da vakañsiñ un tamm ».\nMont war an douar bras\nN’he deus ket keuz Pauline da vezañ deuet en-dro da Eusa. Ar c’hontrol zoken ! Pell emañ diouzh an douar bras bremañ : div eurvezh hanter zo da vont betek Brest. « Mont a ran alies war an douar bras memestra. Pa vez ur bern traoù da gas en-dro e vezont lakaet en ur c’hontener bras. Ul lojistik spontus eo ! » Ar pezh a vank dezho dreist-holl eo ar sonadegoù hag ar festivalioù. « Eürusamant, nevez zo ez eus bet digoret ur sal sonadegoù nevez gant Yann Tiersen hag e wreg war an enezenn. Dreist eo ! »\nDouar bras : continent\nKonk-Leon : Le Conquet\nFeurmiñ : louer\nKaout keuz : regretter\nKontener : container.\nPauline Quantin, 30 ans, est revenue depuis deux ans à Ouessant, son île natale, avec son compagnon. Pour cela, elle a repris l’entreprise de ses parents et convoie les voyageurs. L’hiver, elle profite du calme insulaire : le bateau n’accoste que deux fois par jour. L’été est une période propice à son activité : les touristes sont nombreux sur l’île, le rythme est très soutenu. Loin du continent, à deux heures et demie de bateau de Brest, la jeune femme ne regrette pas son choix. Pour Pauline, il fait bon vivre à Ouessant ! |
Gwalldaolioù Pariz : maered Penn-ar-Bed oa bodet gant ar prefed e Kemper\nVendredi 20 novembre 2015 à 19:48 -\nTro daou c’hant maer eus Penn-ar-bed oa bodet d'ar Gwener 20 a viz Du diouzh ar mintin evit komz eus ar stad a reuziad.\nDaou c'hant maer Penn-ar-Bed en emvod e Kemper gant ar prefed © Radio France - Leïla Méchaouri\nLakaet eo bet war an daol ivez ar muzulioù a zo ret kemer, e pep kumun, evit kreñvaat ar surentez, goude gwalldaolioù Pariz. War-dro daou c'hant dilennad o doa kemer perzh. Evel Dominique Cap, aotrou-maer Plougastel, ha prezidant kevredigezh maered an departamant... Displegañ a ra deomp peseurt muzulioù 'vo kemeret gant ar vaered.\nAtersadenn Dominique Cap\n“E Plougastell ‘meus goulennet gant ar boliserien-gêr mont e-kichen ar skolioù. E sal abadennoù an Avel Vor ’vo sellet ar pezh zo e seier an dud ha daou jandarm ’vo e-barzh un oto e-kichen“ eme Dominique Cap\nYannig Robin, maer Plougerne, oa ivez ar mintin-mañ en emvod, e tachenn an diskouezadegoù e Kemper. Arabat pennfoliñ, hervezañ.\nAtersadenn Yannig Robin\n“Ret eo kenderc’hel da vevañ ha labourat marteze tostoc’h gant an archerien. Arabat mont e-barzh ar psikoz ha gwelet pep hini evel un enebour’’ a embann-eñ.\nMaered ar Morbihan oa bodet e Gwened dec'h, d'ar Yaou 19 a viz Du ha reoù Aodoù-ar-Arvor o deus kejet gant ar prefed hiziv, d'ar Gwener 20 a viz Du ivez. Votet oa bet ar stad a reuziad, gant ar senedourien hiziv e fin an devezh ivez. Padout a raio betek ar 26 a viz C'hwevrer. |
Reflexionou christen var revolution Franç/a-bezh - Wikimammenn\nReflexionou christen var revolution Franç/a-bezh\n< Reflexionou christen var revolution Franç\nAn A. Lay\nReflexionou christen var revolution Franç\nAlexandr-Louis-Mari Lédan, 1850\nEVIT INSTRUCTION AR VRETONET,\nGant an A. Lay,\nEPAD E EXIL E BRÔ-SAUZ.\nConvenerunt in unum adversus Dominum et adversus Christum ejus. (Ps, 2.)\nE MONTROULEZ, EUS A IMPRIMERI LÉDAN,\nAn Autrou Lay a erruas eus a Vrô-Sauz e Perros-Guirec, ar 14 eus a vis gouere 1801. Mervel a eure en Perros, ar 14 eus a vis here 1802.\nEpad e exil, e chomme e qever depot prisonnerien Franç, dastumet e castel Porchester, tost da Bortsmouth, e Brô-Sauz, evit ellout essoc’h rêi sicour d’hor breudeur maleürus.\nAdalec ma voe contraignet, evit savetai e vuez en amzer euzus-ze, da güittât ar Franç, ar bêleg venerabl-se a seblante beza un æl a gonsolation digasset gant ar Brovidanç divin evit soulaji ar brisonnerien hac o laqat da zouten eur vuez an trista.\nAn den vertuzus-se, sqüer leal eus a S. Viçant a Baul, a voa bepret occupet da glasq an oll moyenou evit procuri dezo eun douçder benac.\nE gundu santel en devoa gounezet dezàn istim ha memes carantez ar c’hommisser eus an depot, an A. Homouth ; evelse ivez bep dervez a voa merqet demeus eur vadelez benac en andret ar brisonnerien. E oaz da ober ar vad a yê bete da bedi an AA. a chomme tost d’ar prison, da rêi eul labour benac dezo, evel a c’hoarvez dillad, bouteyer, gamachou, chaussonneyer, etc. An actou a vadelez-se en andret e guenvroïs maleürus, a denne dezàn mil ha mil benediction.\nAn dranquilite o veza deut en Franç, an A. Lay ne voe qet an diveza ouz en em renta en e vam-brô. An A. Cafarelly, Escop St-Briec, a c’hoantas en ober e viqel-vras ; mes scuiz ouz an oll drubuill en devoa anduret, er pedas d’en lezel da zistrei etouez e barossionis côz, evit echui e vuez, ar pez a voe accordet dezàn, gant an titr a viqel-vras a enor. Rentet etouez e zanvad, o veza grêt eur c’hlènved hir, hac ouz en ém velet tost da zilezel eur vuez a voa bet carguet a groasiou hac a vertuziou, e laqas qemen eun darn eus e barossionis, evit ober dezo e guimiadou diveza. O fedi a eure d’e gundui d’an ilis, e pelec’h, en despet d’e doc’horidiguez, e reas e bedennou, en eur visita an men-fond, ar gador sermon hac an auteriou. E gompagnunez a voa mantret gant ar glac’har ha beuzet oll en daelou, o contempli an den santel-se oc’h adressi e beden a galon da Zoue en e Dempl, evit ar vech diveza. Neuze e voe cunduet d’ar vêred ; ha rentet en eur certen plaç, e c’houlennas eur faver goude e varo, pehini, emezàn, na zaleje qet. Autrou Persou, emezo, pellait ar sònjesonou drist-se deus ho speret. — Va bugale baour, accordi a reot-hu din-me ar pez e zàn da c’houlen diganêc’h ? — Qement oll a elfe plijout dêc’h, Autrou Person. — Eh bien, va mignonet, amâ eo e meus c’hoant beza anterret, en eur disqüez ar plaç ; hac ec’h ajoutas : Va mignonet, varc’hoas va c’horf paour a reposo amâ. Ar pez a zigouezas evel en devoa lavaret.\nP’eur eta, ô va Doue, e teuyo an termen\nMa velin c’hoas va c’hontre, douar ar Francisien !\nVa c’horf zo pell diouto ; mes, nôs-de va speret,\nGant qement o deus grêt din, a sonj enne bepret.\nPemp bloas zo dija achu ma zon deut da Vrô-Sauz :\nPa zezir calz ar galon, e sqüizer o chortos ;\nMes, herve’r brud a glêvàn, labour huanadi\nAm bo c’hoas, ha marteze biqen Franç na velin.\nEn bord an aud azezet bemdez var eur garec\nE sqüizàn va daoulagad, ouz o derchel fixet,\nDa c’hout ha me a velo eul lestr benac a Franç\nÉru evit annonç din qêlou va delivranç.\nMes, e mâ reus ar pec’het hac hini ar muntrou\nHep na fin, na chenchamant, o ravaji va brô.\nPetra dal din-me pelloc’h sònjal tremen ar môr?\nAllas ! en Franç na souffrer na bêleg, na pastor.\nAh ! va maleur va-unan a vez nebeut a dra ;\nMes maleur ar gristeniez, ennes eo a laca\nDa redec var va diou chod eur feunten a zaelou,\nPa sònjàn en abandon eus va denvedigou.\nTruezus eo va doare, ha pitoyabl va stat :\nChasseet eus va c’hontre, ha collet va oll vat ;\nMes ar chagrin am devor, eo clêvet a bep tu,\nAr feiz, ar religion, en Franç a zo achu.\nNe allàn qet a gompren eur bobl qer gracius,\nQen poli, qen amiabl, güechal qer vertuzus,\nEn qen nebeut a amzer en deffe collet crenn\nPep santimant a enor, e c’hisjou, e greden.\nDa zizamma va c’halon, da æza va speret,\nE meus sònjet composi eur c’hantic brezonec,\nVar maleuriou an amzer, dre ma credàn e vo\nUtil evit gloar Doue, ha profitabl d’am bro.\nDre agremant ar rimou, eur vouëz melodius\nE deus calmet avichou sperejou furius,\nHa tennet huanadou deus calon eur mechant\nA vije bet difficil da c’hounit autramant.\nMar dezirit soulaji eur buguel a zo clàn,\nInvantit eur rismadel, canit eur son dezàn ;\nFrotit gant dexterite mel deus bordou an tas,\nHac ec’h evo e remed, hep ma santo e vlas.\nEn dezir-ze, va broïs, e meus grêt ar verz-mâ,\nDa essa c’hoas ho counid ; mes na ouffen cana,\nRac en eur vrô estranjour, va zeod stag ouz va staon,\nVa oll rimou zo chenchet en canticou a gaon.\nAvoalc’h eo din rapporti ; clasqet eun all an ton\nAbominationou ar Revolution.\nNeb a eure ar c’hrimou a lezàn d’o c’hana ;\nNemet re a velconi na meus eus o rima.\nTonniou ceder ha touchant, pellait eus va memoar,\nNe ma mui amzer ar joa, mes hini ar glac’har ;\nNe glêvan a bep costez nemet son an tocsin,\nTrompill ar brezel civil ha trouz ar guillotin.\nNe velàn nemet monstrou dirac va daoulagad ;\nFranç, goloed a bennou, ha rivierou a voad,\nDre oll o tivoguedi : an oll zo gant maleur\nGourvet en sqeud ar maro, hac o c’hortos e heur.\nDre urz tud veo a grimou, e reder d’an ifern,\nEvel pa na ve na corf, nac ene da espern.\nNe fell dezo, er bed-mâ, na Roue d’o gouarn,\nNac er bed all, ma elfent, Doue ebet d’o barn.\nO remors ! preòn an ene ha compagnun ar c’hrim,\nDibab din comzou picant hac heuill bremâ va rim ;\nGra santout d’ar Francisien o dizurz milliguet,\nAr sujet eus va daelou hac a rebech ar bed.\nDisqüel dê ar grevustet eus o sacrilejou,\nMes hep ho disesperi, rac Doue da viro ;\nD’am avisou charitabl mar prestont audianç,\nM’o distroyo, marteze, hac a ya da gommanç.\nEUS A GRIMOU AR REVOLUTION\nIn terrâ polluerunt tabernaculum nominis tui.\nDixerunt in corde suo cognatio eorum simul : quiescere faciamus omnes dies festos Dei à terrâ. Psalm 73.\nQent blam nep particulier, en em gondaonomp oll,\nRac dibaud eo an hini n’en deffe grêt e roll\nDa denna maleur e vrô : darn evit domina,\nDarn all vit en em venji, darn all evit pilla.\nDarn all, hac an darn-vuia, zo manqet d’o dever,\nEn defaut en em oppos en poent hac en amzer ;\nN’o deus grêt nep resistanç, gant morhed, emeze,\nDa goll buez ha madou, hac o c’holl gouscoude.\nAn dud mechant a zisqeuz, pa ve drouc da ober,\nArt ha couraj an ifern, ha james ne veler\nDa zifen ar virionez ar memes interest,\nNac ar memes union etouez an dud honest.\nNombr a re-mâ ordinal zo bian en peb brô ;\nMes en Franç, ispicial, eur pennad amzer zo,\nNe rêr nemeur a estim eus a lezen Doue :\nAr Feiz a ziminue visiblamant bemde.\nEur societe secret eus a dud dibreder,\nHanvet ar framaçonet, a zalc’he en peb qær\nAssambleou danjerus, ha leun a brejudiç\nDa droajou ar Rouane ha da re an Ilis.\nEn nôs en em dastument evel ar sorcerien,\nNebeut avoalc’h da guenta, mes bremâ o banden\nA voa er rouantelez cresqet en eur fêçon,\nDibaud e voa ar c’hlubist na vije framaçon.\nRe a speret zo noazus, pa ve goal implijet.\nPell zo ar scridou infam eus ar philosophet,\nOc’h attaqi an Ilis pe ar Gouarnamant,\nA gontribue muioc’h c’hoas d’an debordamant.\nLevriou qer pernicius a voa lennet partout\nGant mall ha gant plijadur ; d’an oll, hervez o gout,\nE tebitent mâximou impi pe ridicul,\nHac hep sonj en em gavet a la fin incredul.\nAn darn-vuia an noblanç n’o devoa qen studi ;\nHac ar gommun ignorant, evit en instrui,\nA glasqe tud a justiç, rag experimantet\nEn art da liva guevier ha da billa ar bed.\nDa c’hounit al labourer, eo plantet en e benn\nNa baeje deog, na cargou, na redevanç da zen :\nNe vanqe mui d’ar revolt nemet clêvet en templ\nAn intru eus e frezeg hac o rêi an exempl.\nAn Ilis a remercas ar bâr-mâ o tostât ;\nMes en oll parlamantchou ral voa ar magistrat\nA roje dorn d’an Ilis ; an oll a voa gatet :\nAr gouli a voa daro, ar gôr a zo crevet.\nPreparet voe o maleur d’ar bobl ha d’e Roue\nGant eur ministr heretiq, o fiout ennàn re,\nA gonvocas d’ar stadou, nonpas evel güechal,\nTud-gentil, tud a enor, mes tud fêbl ha tud fall.\nClasq an tu da acqüitta dle ar rouantelez,\nSicour ar prinç da lacat ar bed oll en e êz,\nN’o devoa qen qevredi, e gouieguez an dud ;\nVar ar c’hrimou da ober e voat secret ha mud.\nTeir assamble en Paris, an eil varlerc’h eben,\nDangerussoc’h d’ar c’hontre eguet an teir goalen,\nTud incapabl da c’houarn, mes habil da deceo,\nVar digare reformi, o deus collet o brô.\nDispartial ar Roue diouc’h e sujedet vad,\nAr Pastor diouc’h e zénved, ar buguel diouc’h e dad,\nAn ezec’h diouc’h o graguez, ha Doue diouc’h an oll :\nDre eno, va broïs paour, int commancet d’ho coll.\nFouilla, confisca madou, lanterni o ferc’hen,\nSpolia an dud-jentil, denonç ar vêleyen,\nDisarmi an dud hônest, institui clubou ;\nNe veler, ne glêver qen decretet er stadou.\nQement a zisplich dezo, hep sujet na rêson,\nA zo ractal cunduet d’an arrestation,\nPautr ha plac’h, nobl ha partabl, ar famillou a bez,\nHa pa vez leun ar prison, casset d’ar guigueres.\nGopret o deus canailles da veza fals-testou,\nDa suscita ar revolt, da dâna noblançou,\nDa billa, var digare eun accaparamant,\nMagazin ar marc’hadour, grignel ar paysant.\nProdig a voad o breudeur, gant eun orgouill barbar\nE tisclêryont ar brezel d’an ên ha d’an douar ;\nHa da c’hortos ar voyen, eo ganto dre avanç\nLaqet dija ar famin en rouantelez Franç.\nQellies a antechrist int, siouas, me a gred,\nDislonqet gant an ifern da hasta fin ar bed,\nD’er zamma a vlasfêmou, d’er golo a vizer,\nHac anfin da ranversi an tron hac an auter.\nPrononcet eo an arrêt, formet eo ar c’homplot ;\nRet vo da Louis-C’hoezec pignat var ar chaffot ;\nE grim eo e vadelez, e setanç ar maro ;\nEn tribunal ar bleizi an oan a berisso.\nMe vel dija ar victim cunduet var ar plaç,\nDivisq en corf e roched, e benn royal en noas,\nGant eur visach gracius hac a greiz e galon\nE ro c’hoas d’e bobl ingrat mil benediction.\nSon a rêr an tabourin, gant aon na ve clêvet\nAn adieu carantezus a ra d’e sujedet.\nSavet eo an instrumant... ar razouer a goue :\nE benn a ya d’an douar, hac e ene d’an eê.\nEvelse-ta e trêter mab an Ducqes Anna !\nRoue mad, mignon fidel, an den an honesta !\nBiscoas e syn na roas da gondaoni den all,\nBiscoas var maro hini ne synas qement all.\nTrista fin, ô va Roue ! goude destum ar vrô\nEvit goulen e avis ha selaou e c’hlêmou !\nGant güir dezir da renta justiç da bep-hini,\nN’hoc’h eus evit recompanç nemet eur maro cri !\nDeut arauc, tud aheurtet ; avancit, judevien,\nDa velet c’hoas eun den just dirac e vourrevien,\nVictim deus e vadelez, oc’h ober sacrifiç\nDeus e vuez precius. Marvit... Adieu, Louis !!!...\nNe gredàn qet, va broïs, ho pije roet carg\nNa mouez d’ho teputeet da laza ho monarq ;\nMes lach oc’h bet d’en difen : an oll, bras ha bian,\nMe ho cüelo, bep dale, maleürus oc’h-unan.\nGant differi punissa revolteri tud fall,\nHoc’h eus collet ho puez, ha millionou re-all.\nRe a zouçter alies zo goas eguet rigueur,\nHac eun tol autorite a arrêt mil maleur.\nGoude eun torfet qer bras, a rest eus ar c’hrimou\nA gommeter divorc’het. Mil ha mil a varvo\nDindan ar fals muntrerez : maleur da biou benac\nA zo en Franç pinvidic, pe nobl, pe christen mad.\nPourmen a rêr dre’r c’hæriou instrumant ar maro,\nDa dibenna’r Francisien. Gar d’an neb a garo.\nEn hano al liberte, dre oll en o forcer\nPe da vervel er brezel, pe da vervel er guær.\nCrimou all zo da ober, ha da renta an oll\nEffrontetoc’h da bec’hi, hardissoc’h d’en em goll,\nE renonçont assambles, dre’r santimant public,\nDa religion o zud côs, d’an Ilis catholiq.\nRac-se ouz ar vêleyen ema’r brassa furor ;\nMa na reont ar sermant, ha prelat ha pastor,\nOll e vint exterminet, ha mar prestont al le,\nInt livret d’an disesper, d’ar vez, d’ar baourente.\nQement seurt calomniou a eller da sònjal,\nTraou impossubl da gredi a glêver da damal\nD’ar re santela memes deus an dud a Ilis,\nEvit lacat ar gommun da gaout outo maliç.\nAr barossiou eur veach privet a vêleyen,\nAn Ilis a vo pillet, hac ar bobl n’o deo den\nCapabl pelloc’h d’o c’helen, na da zisqeuz deze\nAr precipiç a valeur a gleuzer dindanne.\nCetu aze ar myster a glasqer da guzat :\nAl le zo eun digare ; mes gout a rêr ervad\nPa na sònjer da ober nemet peb fallente,\nTud a Ilis en eur vrô a zo bepret a re.\nAr guær infam a Baris a ro dre gonsecant\nAr signal da arrêti en peb departamant\nAn oll glerge catholiq. Urz ar Gonvantion\nEo alumi’n o enep ar bersecution.\nO Ministret an Ilis ! c’houi oll, pastoret mad,\nPrest eo ar gurunennou ; digor eo ar gombat.\nQimiadit deus ho ténved hac antreit en liss :\nHo puez a c’houlenner bremâ en sacrifiç.\nQent affronti ar maro, servicherien fidel,\nHeuillit d’abord gant prudanç lezen an Aviel.\nPersecutet en eur plaç, clasqit eur refuch all :\nUtil ec’h ellit beza marteze en plaç all.\nMes pelec’h e yeot-hu arauc hoc’h adversour ?\nFranç n’en deo carguet bremâ nemet a dud traitour.\nGoerzet oc’h oll, dre avanç ; me vel trêgont diner\nOffret d’ar c’henta Judas a laqai ho qemer.\nClasqit en tu ma qerot eur plaç a savete ;\nAllas ! nemet er c’hoajou, etouez al loened goe\nN’ho po pelloc’h qen repu ; ne gredfe den ebet\nRêi dêc’h eun nosvez memes eur c’horn deus e oalet.\nRet vo souffr an dienez, an naon hac ar sec’het,\nCousqet ermès alies. Mes en em remettet :\nJesus ne veve ive nemet dre aluzen,\nHa n’en devoa qet memes plaç da repos e benn.\nPebes bue, va Doue ! mes, ne bado qet pell :\nDre oll e voar o fouilla, impossubl eo tec’hel.\nÊruout ra bêleyen a gargou d’ar prison ;\nStaguet, treinet, insultet, hep nep compassion.\nGoelet ho pije neuze pastoret venerabl,\nGrizet gant ar binijen, errêt o daouarn sacr,\nO renta d’an Aviel enor ha testeni ;\nGant joa int prest da vervel, e zêr d’o ezumi.\nNombr a zo a vourrevien. Calz a yêl d’ar maro,\nNonpas hini hac hini, mes a vandennadou ;\nBete seiz, eiz cant bêleg, en Paris, deiz a ve,\nA vassacrer, balamour ma tifennont ar fe.\nNe zeus na form, na proces diarauc ar suppliç :\nPeb bourreo en e guever a vassacr en e c’his.\nAssommi, beuzi, tenna, o drailla a beziou,\nHac ar rest, sqüis o laza, exilet deus o brô.\nEnor dêc’h, ô va c’hontre ! n’en doun pelloc’h qer trist ;\nPourvei a rit merzerien da Ilis Jesus-Christ.\nPlijet gant Doue, outrajet dre guellies a grim,\nHo pardoni en faveur qellies a victim.\nO merzerien jenerus ! ne voa qet dign ar bed\nD’ho possedi davantach. Allas ! ni zo chommet\nEn draounien-mâ a c’hlac’har, ha ne ouzomp doare\nP’eur deus prison ar c’horf-mâ en em velet pare.\nMa na ellomp, eveldoc’h, rêi da Zoue hor goad,\nNi en chencho en daerou, ha dre hon daoulagad\nEvit hon merzerenti a garre en sqüilla\nHac appesi e goler dre al lom diveza.\nO Religion santel a Jesus, va Doue !\nO tron meurbed venerabl a Vourbon, va Roue !\nAbaoue daouzec cant vloas ma voac’h ganemp o rën,\nE rec’h consolation ha gloar ar Francisien.\nMes tremenet eo amzer ar peoc’h hac ar justiç.\nFranç, va brô, n’en dout pelloc’h nemet repu ar viç ;\nLazet ec’h eus da Roue. Renonç a res d’ar fe :\nEr bed oll e tetester da vaximou ha te.\nA guichen ma sav an eol bete plaç e gousqet,\nAn hano sacr a Jesus a zo glorifiet.\nNe adorer qen Doue nemetàn en Europ :\nFranç e-unan zo payan... Franç a zo hugunot.\nEn Franç eo bremâ eur c’hrim instrui ha prezeg,\nNa receo nep sacramant deus a zorn eur bêleg :\nEureuji a rér hepqen gant eur municipal,\nEvel ma tiseureujer, pa deu eur sorhen all.\nNe gredte den en public lavarat e Bater,\nNac ober sin ar c’hristen, pe en e zenoncer ;\nRac eur güir republican zo eun den possedet,\nCoueza ra en e varriou, pa vel traou beniguet.\nDrasta ra an ilizou, briza imachou’r zent,\nBete beyou’r re varo, oll e maint var e hent.\nEur c’hloc’h hepqen zo miret evit son an alarm.\nO Doue ! rêson o deus : sonet-àn d’an daou lam.\nEvit na vo mui memor deus ar bloa nac an de\nMa c’hanas pe ma varvas evidomp Mab Doue,\nEus grêt eur c’halandrier ne all den da entent,\nN’en deus na mis, na sêson e hano diaguent.\nAr sul, ar gouël precius, qen ancien hac ar bed,\nGouël consacret ha berzet, memes gant an Drindet,\nZo substituei dezàn, evel d’an oll gouëliou,\nAssambleou milliguet, hanvet an decadou.\nAr goulou hon egare en nos deus ar pec’het,\nOurgouill ar speret humen a zo diviniset ;\nTempl ar Furnes eternel, an ty a orêson,\nA zo, gant tud insanset, dediet d’ar Rêson !\nDivar dron e garantez eo lancet Sent ar Zent\nGant dorn an Apostasi ; hac ar c’hlubou qerqent\nO deus fixet en ilis o assignation.\nO abomination an desolation !...\nMouguet e’r goulou el lamp, ha ranverset ar Groas\nEn ilis, er bêrejou, ha dre an hentchou bras ;\nAbrojet e’n Aviel : ne vo prezeguet qen\nNemet doctrin Lucifer, hanvet Droajou an Den.\nDa c’hortos rêi da gredi ne zeus Doue ebet,\nO deus chenchet e hano, ha bremâ en gallec,\nHac er sans ma ententont eo anat ar blasfêm,\nLacat en plaç an Drindet ar guer a Etr-Suprêm.\nLaqet eo var an trebe crim an idolatri ;\nN’en deo pelloc’h ar C’hrouer a zo da adori ;\nMes sottizou ar Rêson, eur Vezen, eur Bonet,\nDiviniteou femel, benfiou framaçonet.\nSavet e’r yeot en hentchou, Sion a sqüil daelou ;\nNe deu den, eme’r Profet, d’ar solemniteou.\nAllas ! deomp-ni eo goela : ar güir Doue en Franç\nN’en deus pelloc’h sacrifiç, nac auter, nac ezanç.\nPardon, pardon, va Doue ! me a zoug em ene\nHoc’h imach, hac em c’halon eun templ d’ho Majeste.\nEno me rai dêc’h bemdez mil amand a enor,\nPa na gavàn d’o ober an ilisou digor.\nNa gollit qet, m’ho suppli, etouez ar re vechant\nEun niver a Francisien, pere d’o badiziant\nHa da greden an Ilis a zo chommet fidel ;\nMes dindan poan ar maro, int forcet da devel.\nExcusit-e, va Doue, mar reqetont ar fouldr\nDa güeza visiblamant ha da laqat en poultr\nAn hugunodet impi. Allas ! ne ouzont qet\nPa ves brassa ho coler, na rit seblant abet.\nD’o squientchou reprouvet, hac en o dallente,\nDre eur miracl a justiç e lest an dud fall-ze ;\nHa mar digor ho calon da rêi dê c’hoas support,\nE vo ret eur miracl all deus ho misericord.\nO Convantion milliguet ! ar vech-mâ, m’en assur,\nNe alles qet mont hirroc’h : barrec eo ar musur...\nGortos da bunition, ne c’heus qen da ober ;\nDoue zo just. E receo a ri en bêr amzer.\nAr re zo c’hoas da c’henel o de’o poan o credi\nExtravaganç da grimou ; mes, me ell assuri\nHa qemeret da destou an douar hac an êe\nNe meus qet c’hoas rapportet an drederen anê.\nGra entretant vanteson d’ar bobl frenesiet ;\nLavar ne zeus neb abus na c’heus-e reformet ;\nPa laqes an Aviel en renq an abusou,\nGanes ar vertu zo vis, ar virionez zo gaou.\nMes, el lec’h en em dale da ober ar recit\nDeus qellies a dorfet, me ya bremâ dre scrit\nDa lacat güirioneou ha rêsoniou patant\nD’ho tenna, va broïs paour, diouch hoc’h egaramant.\nRet eo din, var bep gouli, applica ar remed,\nDespeigni dêc’h ar monstrou gant pere oc’h tromplet,\nHac ar maleuriou nevez a dleit da c’hortos,\nMa n’ho pe qet a gourach avoalc’h d’en em oppos.\nQenta a meus-da ober eo ho tizabuzi\nDiouz bavardach tud mechant, o deus grét, a sonj din,\nMarc’hat gant an drouc-speret, ha pact da renia\nAn Aviel a gredas an oll bete vremâ.\nNe fell dê qen sclêrijen evit o chundui\nNemet hini ar Rêson. Deomp-ta de c’honsulti ;\nExaminomp eur veach, hep ober dei affront,\nPetra ’ lavar ar Rêson, ha pegueit ec’h ell mont.\nGentes, quæ legem non habent, naturaliter ea, quæ legis sunt, faciunt... Ipsi sibi sunt lex... Testimonium reddente illis conscientia ipsorum, et inter se invicem cogitationibus accusantibus, aut etiam defendentibus. Ad Rom. 2.\nVani autem sunt omnes homines, in quibus non subest scientia Dei : et de his quæ videntur bona, non potuerunt intellegere eum qui est. Sap. 13.\nBiscoas pobl civiliset, nemet ar Francisien,\nN’en devoa imajinet ober d’an dud tremen\nHep nep seurt Religion, hac o fersuadi\nEo ingal caret Doue pe dont d’en outragi.\nNemet en Franç na glêver langach tud reneet,\nBrutal avoalc’h da gredi ne zeus Doue abet :\nCorf hac ene, emezo, e varver assambles ;\nEvit an innoçantet eo grêt ar gristenes.\nEun den savet er scol-ze, a lazo hep remors\nE dad, e vam, e vignon, pa zeo güir ne ra fors.\nNeus barados, nac ifern, na vertu, na dever ;\nNe chommo crim e zilac’h, na torfet da ober.\nNe vo qen eus en derc’hel nemet Droajou an Den,\nDecrejou impuissant, ordonnançou payen,\nGrêt gant tud hep qalite falloc’h tud egueta ;\nMar guell cuzat e grimou, ne risq eta netra.\nDa refuti blasfêmou eur seurt hugunodet,\nN’en deo qet ret, va broïs, mont da glasq doctoret :\nAr sans-commun a lavar d’an oll eus un Doue,\nHa conscianç peb-hini a brouv eus un ene.\nD’abord, en qement contre na bro zo habitet,\nEllec’h ma poaz an domder, ellec’h ma frim bepret,\nEtouez an dud sovacha e veler gouscoude\nEun anaoudeguez benac deus an Divinite.\nAn dud a goll er bed-mâ sonj eus a guement zo ;\nVaria ra o langach, chench a reont a vrô,\nHa dishanaout o ferc’hen memes, gant an amzer ;\nMes biscoas n’o deus gallet dishanav eur c’hrouer.\nMont a ras deus o memor meur a virionez all ;\nAbred e voe neglijet meur a vertus moral ;\nMes e qeit ha ma chommas tam sqiant en o fenn,\nBiscoas an Divinite na voe ancouêt a grenn.\nEvit güir, ar bayanet ne vouient qet a sur\nNe zeus nemet un Doue, hac eo eur speret pur ;\nSot avoalc’h e voent memes, qent tremen hep hini,\nD’er multiplia, siouas, ha d’en difiguri.\nMa vijent bet er greden eus eur seurt tromplêson,\nE vijent bet attantif rac langach ar rêson ;\nOumâ, pa gomz ouz Doue, a lavar c’hoas ouc’hpen\nNe zeus effectivamant nemet unan hepqen.\nNan, ne zeus nemet unan, na ne ouffe beza ;\nAr re a vez en tuont, na vent mad da netra ;\nRac Doue, dre e natur, pa zeo oll buissant,\nQement a rayo unan evel a rae cant.\nDaou Doue indepandant a rayo labour fall,\nRac unan a ell dispen ar pez a ray eun all ;\nHa ma na ellont ober mann, hep en em selaou,\nInt, en o farticulier, impuissant o daou.\nAn neb a lavar Doue, a lavar dre eno\nAn hini zo infinit en perfectionou ;\nOr, e guenta privilach eo beza heb e bar :\nNe zeus-ta nemet unan en ên hac en douar.\nEur vez eo dêch, va broïs, exija digane\nProuvi dêc’h eus un Doue, rac ar bed oll, nos-de\nA bubli e c’hrandeuriou : an traou insansipla\nSclêroc’h eguet a rin-me a gomz dêc’h anezâ.\nDigorit levr an natur ha tollit ho sellou\nVar an oll grouadurien : O pebes burzudou !\nPebes gallout infinit en e oberianç !\nPebes art ! pebes furnes ! savanta Providanc !\nImpossubl eo niveri ped espeç differant\nA nij, a neu, a vale, a remu hac a zant ;\nHep conta millionou, pere zo destinet\nDa brodui, da zivoan, heb beza animet.\nPiou a ouffe explica penos na pez fêçon\nE ve formet ar c’horfou dre generation,\nNa penos, ispicial, ec’h erru ar myster,\nMa ve pe mal, pe femel, ar frouez a goncever.\nEur sqiant digoncevapl eo a renc presida\nD’an traou-ze, rac an natur ne voar qet petra ra ;\nPe mar e deus eur speret da rêi dei sclêrijen,\nAr speret-se eo memes an Doue a glasqen.\nPeb crouadur zo formet gant an dimansion\nA dere deus e natur ha deus e fonction,\nPropr d’en em vultiplia, capapl d’en em divoal,\nEvit ornamant ar bed hac an urz general.\nBeza zo var an douar nombr a grouadurien,\nA zo mil güech biannoc’h eguet eur fubuen,\nO deus mellou, goaziet, penn ha treid peb unan,\nAliessoc’h a ezel eguet an olifan.\nEtoues ar memes espeç hac ar memes natur,\nNe gaffac’h qet gouscoude hanval daou grouadur ;\nAn eil zo deus eguile anavezet bepret,\nHac oll, fêçon pe fêçon, int differanciet.\nNe zeus hini anezo a ve crouet en vên :\nPeb-hini, en e fêçon, a zo util d’an den :\nDarn evit en exerci, darn evit e vezur,\nDarn all evit e zicour, darn all d’e blijadur.\nAr marc’h na drein an arar, ar vioc’h ne ro amann,\nAl lapousset na c’hôront, ne ra mel ar güenan,\nNe zeus gloan var an dénved, na trevat er parcou\nNemet evit fournissa d’an den e ezomou.\nPeb amzer ha peb sêson, an eil varlerc’h eben,\nA erru, hep varia, da recrei an den ;\nHac evel da un Doue, peb-hini en deus c’hoant\nDa rêi dezàn eun tribut ha da offr e bresant.\nAr fleur, en nevez-amzer, a guinic o ezanç,\nAn hân, prodig a vadou, a offr en abondanç\nVictimou var e auter, qen n’an deu alafin\nAn eost da réi ar bara, hac ar gouân ar güin.\nAn tân a brodu dezàn sclêrijen ha tómder,\nAn avel en rafrechis, an dour en dizalter,\nAn ear a form e aelan, ha d’e vagadurez\nAr môr a ro e besqet, hac an douar e frouez.\nPebes generosite er grouadurien all !\nAn den, siouas, e-unan a zo cri ha gadal ;\nNe avis qet, an ingrat ! examina memes\nA belec’h a teu dezàn eur seurt pinvidiguez.\nAn eol a bign bep mintin er volz celestiel,\nDa zispanç ar sclêrijen d’ar bed universel.\nDifun, sav diouc’h da vele, den mortel, emezâ,\nAn deiz zo grêt d’al labour ; ret eo gounit bara.\nMe a meus anavezet da raç ha da ligne ;\nN’en dout qet eus a voelloc’h condition eguete ;\nAr re-ze a laboure. Perac n’er rit-te qet ?\nMe meus tro’r bed da ober, ha n’en em glêmàn qet.\nMe ro ar fleur d’ar prajou hac o deillou d’ar goe,\nMe ra d’an ed qellida, d’ar frouez beza dare ;\nVa zellou a rent fertil ha joaüs an natur :\nEl lec’h ma veli ezom, rent ivez plijadur.\nBep mintin e tigoràn, evel eur marc’hadour,\nAr stal vras eus ar bed-màn dre va fales a aour ;\nChoas, qemer, me ro gratis ; mes sonj trugarecât\nAn hini zo dreist-oun-me, da Autrou ha da Dad.\nAl loar, bep abardaevez, gant e bisach arc’hant,\nQen caer hac ar berlezen etouez mil diamant,\nA ra cessi ar vacarm a labouriou an de,\nEvit rêi plaç d’ar repos ha d’an dranqilite.\nDisqüis, emei, va mignon, ha qemer da repos,\nEn dro da ty me veillo bremàn epad an nos ;\nHa mar renqes, dre valeur, interrompi da ûn,\nHa mont en hent adarre, me vo da gompagnun.\nAn eol a renq e-unan brilla epad an de ;\nTroubli rai da zaoulagad, ma selles outàn re ;\nMes, me zo graciussoc’h : mar gra did plijadur,\nEc’h elles, hep acccidant, contempli va figur.\nVa sclêrijen zo commod. Na meus avi ebet\nEvit güelet o luiya endro din ar stered ;\nBetec ar preòn-goulaouyer a lezàn da sqeudi ;\nDivoal, evel a ràn-me, da goncev jalousi.\nAn astrou all zo sqignet dre bévar c’horn an êe\nEvel goulaou alumet, pa ve tec’het an de,\nDa zisqüel d’ar merdead e roujou er môr don,\nMa ello mont, hep danjer, d’e zestination.\nRavisset en em gavàn, o velet mouvamant\nHac eqilibr an astrou ebars er firmamant.\nAbaoue ma zint crouet, hep cessi eur moment,\nPeb-hini a ra e dro, ha dre eur memes hent.\nMa teuffent d’en em stoca ha d’en em arrêti,\nMa vanqfe eur vech memes an deiz da c’houlaoui,\nPebes trubuill en natur ! pebes confusion !\nAr bed oll en em gafe sezisset a spouron.\nEur miracl cuntinuel eo güelet ar bed-mâ\nO chom en e bes picol, hep crevi, na frailla,\nHac én formet gouscoude a bêvar elemant\nA ra an eil d’eguile brezel incessamant.\nRuilla a ra an astrou, hep coeza diouz an ée ;\nAr môr, gant e reversi, a chom en e vele,\nAn douar ferm a rezist d’an avel o c’hoeza,\nHac an tân cuzet dre oll a chom hep flamina.\nMa coefe eur stereden, ar bed oll ve fraillet ;\nAn tân, ma teufe d’achap, an oll ve ambrâset ;\nLounqet ar vrô, ma teufe ar môr d’en em dirol,\nHac an ear, ma ve tevoc’h, cetu mouguet an oll.\nLabour am be discoursi var qement zo crouet,\nHa pourmen deus an eil penn da eguile ar bed,\nEvit rêi dêc’h da entent ar vertu, an natur,\nHa qement utilite en deus peb crouadur.\nMes piou eo an injiner hac ar speret subtil,\nAn dorn experimantet, hac ar sculpter habil\nEn deus crouet an traou-ze ? Rac, hep un artisan\nImpossubl eo dê bezâ en em grêt o-unan.\nEur c’hastel caer batisset gant reglennou an art,\nDen fur na gredfe avanç e ve grêt dre hazard,\nE ve ar mein beneres, ar c’hoat hac an doen\nDiazezet, esqennet ha taillet hep dorn den.\nAjustet eo ar c’hamprou d’ar vinç a gundu dê,\nAr prenestrou zo placet gant regularite ;\nAr gueguin a zo bolaet, lambrusqet e’r salon :\nN’en dê qet grêt an traou-ze hep calvez, na maçon.\nRet ê bea insanset evit imajina\nN’e zeus den nac imprimet, na scrifet ar Vers-mâ ;\nMes eo anê o-unan int coeet var ar paper\nAl liou, al lizerennou, ar rim hac ar matier.\nQemerit eur boezellad lizerennou moullet,\nHa sqüillit var plat eur gambr anezo a dol-jet ;\nCaer ho pe c’hoari’n dinçou er fêçon-ze gante,\nBiqen tri guer rêsonabl ne formfet evelse.\nRet eo gant combinêson placi peb lizeren,\nDa represanti gueriou ha goude eur phrasen,\nEur bagen, hac eur chabistr, hac eul levr alafin ;\nMes ne rêr qet qementse hep studi hac injin.\nAr vech qenta ma veler eur montr o labourat,\nA verq gant precision an heur, an de, an dat,\nDre introdu eun noade a varch var ar c’hadran,\nE sonj dêc’h e deus bue hac e ya e-unan.\nMes pa zit d’e digueri, pa velit ar ressort,\nAr chaden, ar balancier, ar mouvamant accord\nEtre rodjou qer mibin, ractal ec’h anzavet :\nEmàn zo eur pez achu grêt gant eun den adret.\nMes na ell eta eun ti, eul levr, eur bandulen,\nBea grêt hep artisan ? Piou a ouffe compren\nE ve formet ar bed-màn ha qement a veler\nHep artisan, na model, na danvez d’o ober ?\nMes, o supposi memes an danvez var ar plaç,\nHa prest an oll materiou ; ret ê devina c’hoas\nPiou en deus o animet, nac o laqet en trein,\nDarn da vont varzu ar fond, darn da sevel d’al lein.\nAr matier, dre e natur, a zo pounner ha lach ;\nMa na ve qet remuet, biqen ne deu da flach.\nPiou en deus roet deàn ar mouvamant qenta,\nAr form, an direction, ar stum en deus bremâ ?\nAr mouvamant naturel, pa gommançer finval,\nEo qemer an eon-linen, mont var eon ordinal.\nPiou en deus grêt d’an astrou dilezel ar rout-se,\nHa trêi endro d’ar bed-màn, pe ar bed endro dê ?\nE meur a sans differant o goelàn oll o trêi ;\nPiou en deus determinet e varch da bep-hini ?\nPiou a ra d’ar bed bale gant qement a gadanç,\nNemedoc’h, ô va Doue ! dre hoc’h oll buissanç ?\nO incredul ! dibourvez a feiz hac a sqient :\nHa te a ello bremàn dont abenn da entent\nEo eur speret infinit, eun intellijanç pur\nEn deus crouet ar bed-màn hac a rën en natur ?\nD’en em groui e-unan ne zeus capabl netra,\nRac evit en em groui eo ret bea dija ;\nAr pez a ve supposi e zoar ha ne zoar qet,\nE zoar crouet d’an ampoent ne zoar qet c’hoas crouet.\nMes en rêsonniou qer simpl, pa na ententes mann,\nGoulen eta eur veach diganet da-unan,\nPiou en deus da zigasset, da laqet er bed-mân ;\nRac eus da benn da-unan n’en dout qet deut amàn.\nEtrezomp, crouadurien, n’en domp qet a viscoas :\nHirio omp, dec’h ne voamp qet, ha ne vimp qet varc’hoas,\nNe zeus netra er bed-màn a ve qen necesser\nNac a guen bras importanç, na eller en divoer.\nBremàn e zeus daou c’hant vloas ne voas qet en bue ;\nQentoc’h ec’h allies guenel, divezatoc’h ive,\nEn Indes, pe er Japon, evel en Breiz-Izel,\nDindan lezen Mahomet pe scol an Aviel.\nVar nicun eus an traou-ze n’en dout bet consultet :\nGant piou-ta, e sonj dide, out-te bet deputet\nDa zont da recev bue ? rac imajin ervad\nNe voe roet dit ounnes na gant mam, na gant tad.\nO incredul ! dibourvez a feiz hac a sqient,\nHa te ello bremàn dont abenn da entent\nEo eur speret infinit, eur Brovidanç reel\nA groue, a gonfère ar bed universel !\nMes ar C’hrouer, emedout, a belec’h eo-én deut ?\n— Arrêt aze, ignorant. Consider eun nebeud ;\nDeus an oll güirioneou oumâ eo ar sourcen :\nCrouer an oll ne ouffe beza crouet gant den.\nEvit compren qement-màn dre eur barabolen,\nDeus an êe bete’n douar supposomp eur chaden\nEn em zouten maill ha maill bete’r maill huella ;\nMes lavar din : ar maill-ze, piou a zalc’h aneza ?\nMar leveres eo dalc’het en tu benac ouz crec’h,\nBep tol me a c’houlenno gant piou, nac en pelec’h ?\nHac herves a responti, me c’houlenno ouspen,\nPiou a zalc’h ar firmamant memes aziouc’h da benn ?\nForcet e vi da anzav eus eur maill principal,\nDre e vertuz e-unan a zouten ar re-all.\nMe a entent eun Doue, eur princip souveren,\nEternel dre e natur, ha na zepant diouc’h den.\nAl labour a remerqes, nonpas an artisan ;\nAr bed-mâ a zo matier. Ar c’hrouer e-unan,\nA zo vertuz ha buez, speret pur ha parfet :\nN’en deo na corf, na massif, evit beza güelet.\nEternel dre e natur, ec’h exist a viscoas,\nE pado da virviqen hac e màn en e choas\nOber evel a garo. An oll, bras ha bian,\nA zo conservet gantàn : ne zeus netra heptàn.\nOmnia per ipsum facta sunt ; et sine ipso factum est nihil, quod factum est. Joan. Cap. 1.\nBenedicam Dominum qui tribuit mihi intellectum. Ps. 15.\nIMMORTALITE AN ENE\nNolite fieri sicut equus et mulus, quibus non est intellectus. Ps. 51.\nMe hoc’h ador, va Doue, hac ho trugareca.\nHa possubl eo ho pe-hu grêt qellies a dra,\nNa qement a zispignou evit antretien,\nEun dra a zo da velet qen dister hac an den !\nMes, petra lavaràn-me ? an den eo er bed-màn\nHo parfeta crouadur. Roet oc’h eus deàn\nEun ene intellijant, capabl d’hoc’h anaout,\nHac eur galon d’ho carout, ar pez zo güella tout.\nAn ene-ze, eveldoc’h, a grou mil sònjeson,\nA gompren ar virionez, a ajis dre rêson,\nE memor, e bolontez hac e ententamant\nEo ho poltret veritabl hac hoc’h imach patant.\nGout a voar examina, doueti, deliberi,\nChoas, en em determina ; gout a ra preferi\nEun action vertuzus da eun all a zo fall :\nNe veler netra evel er grouadurien all.\nPet micher avantajus, na pet secret util,\nPet calcul, pet instrumant, pet benfeg, pet oustil\nE deus forjet an ene, evit ar blijadur\nDa imita, da drec’hi memes var an natur !\nPoezet e deus an avel ha mezuret an eê,\nArpantet an Ocean, domptet al loenet goe,\nDesqet teuzi ar metal ha chench natur ar plant,\nHa troet en e frofit ar pêvar elemant.\nPa deu dei c’hoant musical, hep implija ar vouez,\nVar ar c’hoevr hac an orjal e fredon en e èz ;\nDre scrit, hep offiç an teod, e convers en peb bro ;\nHa bremàn ar re varo a gomz gant ar re veo.\nDisqet e deus d’al lagad güelet dre ar c’hristal\nAstrou en tu-all d’an eol ha meur a vurzud-all\nInvisibl bete vremàn. Anfin, gant ar c’hompas\nEus cavet eur bed neve na hanaviet qet c’hoas.\nNac a bed invantion o deus crouet an dud,\nE qeit ha na remerqer en anevaled mud\nNa gout, na capacite da ober voell na voas :\nAr pez a reont bremàn, er rejont a viscoas.\nGaou oc’h eus eta credi en deus darn al loenet\nRêson hac ententamant, balamour m’o güelet\nO soigni o re vunud, o clasq magadurez,\nPe oc’h ober o neizou gant qement a adres.\nAr rêson a zisqüelont n’en deo qet o hini ;\nMes rêson ar Mestr habil a deu d’o c’hundui\nEvel eur montr a zisqüel sqiant an artisan\nEn deus-àn grêt, ha nonpas e sqiant e-unan.\nCoulz e ve dêc’h pretanti en deus sqiant ar goue\nA lèz o greun da goueza goustadic dindanne,\nO golo gant o deillou, da jermi er gouân,\nHac a fleuris adarre d’o abria en hân.\nDifferant bras eo ober, ha gout perac e rer,\nRac an oll elemanchou, an natur en antier\nA ra, mes hep gout perac, parfetamant peb tra :\nAn den hepqen e-unan a voar perac er gra.\nLezomp-ta al loened mud evel ma zint crouet,\nPe int o deus eun instinc, pe int-hi n’o deus qet :\nN’oun doare. Mes cunduet dre dorn ar Brovidanç,\nEc’h ellont ober traou fur, hep caout intellijanç.\nAn den memes avichou a ra mil action\nHep consulti e ene hac hep reflexion :\nCrafat e benn, remui, hac en em dic’hourda,\nCranchat, frotta e zaouarn, hep gout petra a ra.\nEvelse’ teu al loened da imita an den ;\nMes, dre guement a reont, e remerqer hepqen\nInt corfou grét dre ressort, instrumanchou fragil,\nA ro demp anaoudeguez da betra int util.\nCorf an den zo e-unan evel hini al loen,\nEun instrumant d’an ene, evit, dre e voyen,\nRemui ha dirija ar grouadurien all\nVar bere eo deputet cabiten general.\nO caera privilachou a zo roet d’an den !\nAr rêson evit partach, an droat hac an domen\nVar guement a zo crouet, hac en tu-all da ze,\nAr faveur preciussa : an immortalite !\nAn articl-mâ a brouver dre ar metaphisiq,\nGant rêsonniou na eller ober dê nep repliq ;\nDifficil int da entent d’an nep zo hep studi ;\nMes me o laqai amân ar sclerra ma ellin.\nAr membr an admirapla, an utilla ezel\nDeus an den, eo e lagad. Ennes e’r santinel\nA vel deus e c’heriden, hep en em diezàn,\nQement tra, qement objet a zo endro deàn.\nAn traou na ell qet an dorn da douch na da drapout,\nMab al lagad o digass en eur moment d’e gaout,\nHac evel en e guichen dezàn da gontempli\nPetra a ell da denna a vad eus peb-hini.\nAl lagad, evit bea qer parfet e labour,\nD’en em velet e-unan a renc eur mezellour ;\nEr memes tra, an ene ne vel nemet dre boan\nAnes mezellour ar feiz e guenet e-unan.\nGouscoude, evit prouvi e immortalite,\nNe meus sonj da implija nemet autorite\nAr sclêrijen naturel, ma vo güelet patant\nEo ar feiz hac ar rêson accord parfetamant.\nMe voar ervad, va Doue, just eo en avoui,\nEus eun distanç infinit etre’n ene ha c’houi ;\nC’houi ra peb tra gant eur guer en heur a leveret :\nDra vo grêt ar sclêrijen, ar sclêrijen zo grêt.\nMes an ene eveldòn a ell en eun instant\nHa concev ha produi en e ententamant\nMil dra extraordinal. Mar chommont da ober,\nEo n’o deus qet a bouvoar avoalc’h var ar matier.\nAllas ! ha treid ha daouarn, hostillou ha danve,\nAssambles pe bep eil güech a zo deus e dale ;\nHa nemet dre hir-amzer na ell executi\nMil projet a imagin ha mil zonj a deu dei.\nPes labour eun artisan a ve grêt en e benn,\nHa forjet en e speret arauc en antrepren.\nMa ve an dorn a yae qer pront hac an ene,\nNa ell den imagina nac a draou a rae.\nSònjal ha bepret sònjal eo natur an ene ;\nSònjal a ra en difun, ha sònjal dre unvre ;\nOr, ar zonj a renc beza eun dra spirituel,\nRac ne goez dindan ini’r sqientchou naturel.\nImaginit eur boultren, eun dra an distera,\nCaout a reot gouscoude diou dimansion dezâ :\nEun dindan, eur varc’houre, eur c’hreiz etre’n daou benn ;\nMes biqen ze ne guevot en sònjeson an den.\nAr sonj, na sqüer, na compas na ell e mezuri ;\nN’en deo na bras, na bian ; n’e deus na deo, na clei,\nNa costez, na paramant, na liou, na vent abed,\nNa neb henvelidiguez gant qement zo er bed.\nAn den n’en deo gouscoude qen assur eus netra\nEvel eus e sònjeson, rac e remerq a ra\nEvel eur verelaouen a vrill en e ene,\nHep james disparessi nac en nôs, nac en de.\nAttribui d’ar cervel, d’ar goat, na d’an enpen\nAr faculte da sònjal, ar vertu da gompren,\nA zo injust ; rac anfin, perac e privet-hu\nAn troad, an dorn, an elin eus ar memes vertu ?\nMar leverit eo commun ar vertus-se d’ar c’horf,\nAr c’hoad, ar meïn, an houarn, eur pôd, eur vaz, ur forc’h,\nA vo capabl da sònjal, rac corfou int ive,\nHa pa zònjont, a rêson coulz ha c’houi, marteze.\nMes, nan : ne ell qet divoan eus ar gorruption\nEur guenel qer precius evel ar sònjeson.\nAr matier nemet matier ne all da brodui,\nHac ar zònj na goncever matier ebet enni.\nGouir eo, an den a veler egaret e rêson,\nPa erru, siouas deàn, nep alteration\nEr fibrou eus e cervel ; rac an ene a cess\nE operationou neuze en diaves.\nAr c’horf a zo viciet, ha nonpas an ene.\nAn horolach a labour hep ma verq an noade.\nAn ene a guntinu da gaout sònjou bepret ;\nMes, allas ! renta rêson aneze ne ell qet.\nAn habilla organist, mar dirench e ogrou,\nE vo faus ha disacord an ton a c’hoario ;\nPa vez distign ar c’herden, ar violonç zo mud :\nEn eur guer, hep benfiou ne labour qet an dud.\nMes pa zoc’h qen obstinet da réi deomp da gredi\nEo ar c’horf, hep an ene, capabl da rêsoni,\nGrit eta demp eur machin a vo eus ho fêçon,\nHa communiqit deàn talant ar sònjeson.\nChoasit evit e ober an ingredianchou ;\nDiouc’h ar matier subtila, grit deàn ressortchou ;\nOrganisit aneàn er fêçon ma qerret :\nPetra’ zisqot-hu deàn, p’o pezo’n achuet ?\nGout a rayo, marteze, ober reverançou,\nMont ha dont, cana, dansal ha prononç guiriennou,\nEvel ar pompinellou eus ar marionet ;\nMes ober deàn sònjal, men tou, na reot qet.\nPa vo capapl da entent ar mathematicou,\nAn dessin, pe al logiq gant e oll reglennou,\nGrit din güelet eur machin qen extraordinal,\nMe accordo d’ar matier ar vertus da sònjal.\nAr son hac ar sclêrijen eo an traou ar scavàn,\nAn nebeuta corporel ; mes pa o c’homparàn\nGant ar sònj hac an ene, int grossier en effet,\nAn ear livet gant an eol, pe an ear ajitet.\nArt an electricite, vertus ar men emant,\nLiou ar ros, c’hoes ar parfum, eclat an diamant,\nCharmou an eol o sevel, pourpr ar ganeveden\nA zo cras ha vileni etal eur zònj hepqen.\nAn traou caera er bed-mâ n’o deus talvoudeguez,\nNa pris, na realite calz anezo memes,\nNemet a broportion ma zint consideret\nGant fantasi an ene ha sònjou ar speret.\nPa zeo qer pur, qer parfet, qer simpl ar sònjeson,\nAn ene e orijin, gant muioc’h a rêson,\nA zo caeroc’h e guened, ha ze abalamour\nAn artisan zo noploc’h c’hoas eguet e labour.\nAn ene a zo ive simpl, immateriel ;\nNe deus na poez, na lec’het, na figur, nac ezel :\nImmortel dre gonsecant ; rac, nemet ar c’horfou\nNe ellont bea sujet da lezen ar maro.\nAr maro, var a ouzoc’h, eo an destruction\nEus ar substanç corporel, ar separation\nEus ar memprou etrezo ; ac’hano concluet\nNe ell an ene mervel, pa ne deus mempr abet.\nD’ar c’horf ec’h eller trec’hi hac eun ezel ha daou,\nHep ma ve grêt d’an ene na prejudiç, na gaou.\nAr c’horf a ziminuer, ha nonpas an ene :\nOumàn a chom ordinal en e integrite.\nMar boa an den-ze savant, habil ha disqet mad\nQent ma voe troc’het deàn eur vrec’h pe eur vorzad,\nE chom gantàn, o goude, e injin, e sqient,\nHac an oll habilete en devoa diaguent.\nGüelet a rêr tud infirm ha tud estropiet\nO caout muioc’h a vemor, delicatoc’h speret,\nEur jujamant so1itoc’h, eur rêson muioc’h just\nEguet darn zo divac’haign, corpulant ha robust.\nPa ve ar c’horf o repos eo scànva an ene ;\nVar diouesqel e zònjou a pign neuze en êe,\nPe e tisqen en ifern ; hac hep en em fixa,\nPromptoc’h eguet an avel e ra tro ar bed-mâ.\nAnfin, pa deu, dre gosni, an den da gaducât,\nE màn amzer o furnez hac e avisou mad ;\nE vemprou a zo gourdet, n’en deus pelloc’h a nerz ;\nMes e rêson zo assur, hac e ene zo serz.\nGoude rêsonniou qer sclêr, an neb a lavarfe\nEo deus eur memes substanç ar c’horf hac an ene,\nA zo eun den vicius hac etourdi e benn,\nEvit gallout diremors, beva evel al loen.\nAr bayanet o-unan a immortalisas\nEn o guis an eneou, hac a imaginas\nE ranqent deus an eil corf tremen en eguile,\nDa vea purifiet qent mont d’an Elisee.\nInstruet gant ar rêson, an oll dud ancien\nO deus credet e c’haje, goude maro an den,\nEn eur vrô all e ene, evit receo eno\nChatimant pe recompanç, hervez e meritou.\nEr fond, an dud vertuzus a veler alies\nO souffr a hed o amzer miser ha dienes ;\nHac ar re detestapla o caout prosperite,\nChanç, boneur hac enoriou etro pad o bue.\nNe aller concilia daou dizurs qer contrel\nGant madelez eun Doue hac e justiç santel,\nNemet ni a supposse e zeus eur vuez all\nEvurus d’an dud honest, maleurus d’an dud fall.\nDre eun desir naturel pep-hini a reqet\nMa vo grêt e veuleudi c’hoas goude e zeced ;\nRac rêi a ra da gredi dezàn e santimant\nEvit beza decedet, n’en deo nemet absant.\nNa Doue, nac an natur ne ra netra en vên ;\nPa o deus eta gravet an dezir-se en den,\nEo evit rêi da entent an ene na dle qet\nPerissa gant ar c’horfou, mes subsista bepret.\nO excellanç an ene ! n’en dout qet esclaves,\nNa sujet da vizeriou ar c’horf a animes ;\nPa deu emâ da vervel, e chenches a vue,\nPa ve an ty discaret, ar mestr a ya pare.\nCetu eta, va broïs, dre ar rêsonnamant,\nRancontret diou virionez ha daou dra important :\nDa guenta, eus un Doue, Crouer universel ;\nD’an eil, natur an ene eo bea immortel.\nSignatum est super nos lumen vultûs tui, Domine ; dedisti lætitiam in corde meo. Psalm 4.\nNECESSITE AR REVELATION\n.... Eruipit nos Deus de potestate tenebrarum et transtulit in regnum filii dilectionis suæ. Coloss, 1.\nNa scuizomp qet, va broïs, eus en em instrui,\nRac nemet an ignoranç ne ra d’an dud impi\nCazout evel a reont lezen an Aviel,\nPehini eo gouscoude al lezen naturel.\nMad-oberou ar C’hrouer ha dever ar rêson\nA brouv an necessite eus ar Religion ;\nRac netra rêsonaploc’h eguet trugarecât\nHa renta gloar hac enor d’ar zourcen a bep mad.\nPa zeo an den composet a gorf hac a ene,\nEo just e contribufe an eil hac eguile\nDa renta, en o fêçon, d’ar Mestr oll-buissant,\nHomachou interior hac eur c’hult apparant.\nMes ar rêson e-unan ne lavar qet d’an den\nPetore cult a dleer d’an Autrou souveren,\nNa peseurt sacrifiçou a zo ret d’e galmi,\nPa hor bo bet ar maleur, siouas, d’en offanci.\nOuspen-ze, ar goal exempl, dallentez ar speret\nHac inclinationou ar galon corrompet,\nAlies trec’h d’ar rêson, a ell chench an homach\nEus an adoration en pur hugunodach.\nEn qeit ha ma voe lêzet an den gant e rêson,\nHep sicour, nac assistanç a revelation,\nE voe güelet gant horrol, ouspen en eur c’hontre,\nAn drouc-speret adoret en plaç ar güir Doue.\nAn drouc-speret, dre orgouill, a felvezas deàn\nBea egal da Zoue ha parfet eveltàn ;\nAn den, dre gorruption, a forjas, er c’hontrel,\nDoueou hanval outàn, vicius ha charnel.\nDa oll viçou e galon ha da re e ene,\nE choasas peb a batron, e ras peb a zoue ;\nHac evit caout eun excus en e oll disurzou,\nE qemeras da vodel exempl e zoueou.\nEvelse gant an amzer e voe placet en eê\nAr c’hrim hac e gompliçou, ha dre eun dallente\nA zizenor ar rêson, e veljac’h adori\nDoueou ne garjac’h qet da loja en ho ti.\nJupiter an impudic, an infam Cupidon,\nVenus ar vreg debordet, Mercur, tad al laeron,\nBacchus, patron an deboch, Mars, diaoul ar muntrou,\nHac an oll sceleradet a voe grêt doueou.\nDindan mil figur estranch e voe represantet\nIdolou mâl ha femel, darn tud, darn serpantet ;\nHac ar payan d’an daoulin, evel eun imbicil,\nEl lec’h un Doue hepqen a hanaveas mil.\nPep Doue da imita a rê d’an hugunot\nBea seul-viciussoc’h, seul-vui ma voa devot ;\nHa dre ma rê e bossubl evit gounit an eê,\nE creiz goelet an ifern en em brecipite.\nAc’hane e commanças ar supertition\nDa invanti mil espeç abomination :\nSorcerez, divinerez, ceremoniou vên,\nObservançou impudic, sacrifiçou humen.\nNi hon-unan, va broïs, qent ma voe annoncet\nEn hon toues an Aviel, a voa ive plonjet\nEr brassa tevalijen eus an idolatri :\nNe voa qet var an douar sottoc’h eguetomp-ni.\nQement enezen neve ha qement continant\nA zo bet dizoloet betec an heur bresant,\nA voe cavet habitet gant tud goe ha sovach,\nNa nemet da idolou na rentent o homach.\nDarn o devoa eur serpant evit en adori,\nHac a gasse bugale deàn da zevori ;\nDarn all voa ar c’his gante, hac a gave abeg\nPa ve maro an ozac’h ma na lazet ar vreg.\nEn eur vrô, eur merdaat, pa deuje d’en em goll,\nE ve casset e galon beo-buec d’an idol ;\nEl lec’h-all ec’h ordrenet d’an dud yaouanq mouga\nO zad, o mam, pa choment re bell da languissa.\nGant mez ha confusion ne greten qet parlant\nEus al lubriciteou, an ardou indeçant,\nAr praticou infernal a voe imajinet\nGant an dud evit renta enor d’an drouc-speret.\nPoan ho pe eus va c’hredi, mes güir eo gouscoude,\nQement action barbar, qement brutalite,\nQement crim, qement torfet a eller da ober\nA voe cavet vertuziou ha grét dê eun auter.\nEstrancha impiete ! peguen dibalamour,\nPeguen dall, peguer coupabl eo rêson an den paour !\nC’hoant am be da lavarat eo coulz tremen hep-di ;\nAl loened gant o instinc a zo muioc’h dissi.\nRalamant eo e zever accord gant e banchant ;\nAvoalc’h eo difen eun dra, ennes just en deus c’hoant\nDa ober dre breferanç, hac evel ma ve grêt,\nE zorc’hen a goust deàn alies mil regret.\nCarout ar mad ne ra qet, cazout an drouc a ra,\nBlam, hac eur moment goude meuli ar memes tra,\nNa james bea contant, cetu aze an den,\nGant ar rêson inconstant a zo carguet d’e rën.\nDre oll e clasq e voneur, hep e gaout en nep lec’h ;\nEus eun dra en rejouis, eus cant all hac en nec’h.\nHirio var rod ar fortun, varc’hoas e ma dindan ;\nGuenel a ra en daelou, mervel a ra er boan.\nC’hoas ma vije ar boneur reservet d’ar vertu !\nMes, allas ! peur-liessa ar c’hontrel a erru.\nEur gombat cuntinuel, eur vicher meurbet rust\nEo pratic ar vertuziou ha buez an den just.\nPaourente, collou, clénved a deu d’en eprouvi ;\nAr bed hac e vaximou a zo eus en tenti ;\nHac ar pez a ro deàn c’hoas muioc’h a labour,\nEo dompti e voal banchant, e vrassa adversour.\nAn den a zo er bed-mâ eur roue didronet ;\nGrêt voa evit commandi d’e siou direglet ;\nMes revoltet eo outàn ar sujedou fall-mâ,\nHa bremâ, e lec’h gouarn, e renq oboissa.\nAr rêson c’hoas avichou a bretant eo mestrez ;\nMes deziriou ar galon a c’holo dei e mouez,\nHac a refus e zelaou qen na vont contantet.\nAr gonçianç a reproch ; mes an drouc a ve grêt.\nHa possubl ve e vije an den qen variant,\nQen diantel, qen follec en e gommançamant !\nSalocras ! rac ar C’hrouer a ras peb tra parfet :\nE oll œuvrou zo dissi, hac an den n’en deo qet.\nAn den zo dijeneret eta eur c’houlz benac,\nHa ne voar qet e-unan na penos, na perac.\nPiou a revelo demp-ni a betore sourcen\nEo deut ar c’henta dizurs eus an natur humen ?\nAl loened mud a velàn, hac ar bed en antièr,\nOc’h ober incessammant bolonte o C’hrouer :\nAn den hepqen antettet en e revolteres,\nNa zelaou den, na Doue, na conscianç memes.\nPiou a reconcilio an den gant e Zoue ?\nNa piou a remedio da glénvet e ene ?\nAllas ! doun eo ar gouli, an drouc a deu a bell ;\nMe meus aoun bras e bec’het a zo orijinel.\nO sapianç eternel ! disqennit diouz an eê :\nLaqit c’hoas ho crouadur var hent ar virione ;\nSicourit-àn hoc’h-unan da bresanti enfin\nEun homach pur ha parfet d’ho Majeste divin !\nConsiderit gant true frenesi e rêson,\nTevalijen e speret, gouliou e galon,\nD’en tenna eus an neant, pa zoc’h bet e Grouer,\nD’en tenna diouc’h ar pec’het, bezit c’hoas e Salver.\nAr beden-ze, va broïs, a zo bet exaucet ;\nEus e dron celestiel, Mab Doue disqennet,\nEn deus prenet an ene dre e varo er groas,\nHac instruet ar rêson dre al lezen a c’hraç.\nAl lezen-màn, c’hoas eur vech, eo lezen an natur,\nD’abord gravet en calon ar c’henta crouadur ;\nEun eil güech gant Moyses e voa bet publiet,\nEun deirvet gant Jesus-Christ eo bet sanctionet.\nDa dribunal ho rêson en ho calvàn bremâ ;\nConsultet-hi, mar qeret, evit gout var betra\nEo fontet ar virionez eus ar Religion,\nNonpas evit penetri ar revelation.\nJust eo dêc’h examina, rac ne bretantàn qet\nGounit hoch assantamant, qen em bo disqüelet\nHa grêt d’ho rêson memes santout qement preuven\nA dle rêi dêc’h da gredi lezên ar gristenien.\nAn implich eus ar rêson emuiqen a gonsist\nDa c’hout hac én zo Doue hor Zalver Jesus-Christ ;\nHac én a ras d’er prouvi qellies a vurzud,\nAnfin, hac én a lezas eul lezen gant an dud.\nD’abord, ne zeus neb douetanç na ell Doue parlant\nLangach an oll dud marvel, pa zeo oll-buissant ;\nHac an dud, eus o c’hostez, n’o deus bet ar rêson\nNemet evit ma eljent receo instruction.\nNaturel eo d’an autrou parlant ouz e vevel,\nAr roue eus e sujet, an tad ouz e vuguel.\nN’en deo qet injurius qen nebeud d’ar C’hrouer\nParlant ouz e grouadur, qelen e servicher.\nNe eller eta oppos d’ar revelation\nNac impossibilite, na contradiction.\nNe meus ive da brouvi nemet eun dra hepqen :\nEo Doue deut, en effet da redima an den.\nVar an douar ne arru netra dre accidant,\nDre chanç, na dre avantur ; just eo dre gonsecant\nAnaout eo ar Brovidanç en deus ho preservet\nBars an oll danjeriou-màn : anes voac’h oll collet.\nAn dud a voe gant Doue crouet expressamant,\nD’e anaout, ha d’e garet ; mes allas ! ar serpant\nO dallas, hac e sònjont stourm ouz Doue memes ;\nMes, allas ! victim int bet eus o dallidiguez.\nMes ar C’hrouer a voezo repari e labour,\nHumilia’n drouc-speret ha rêi demp c’hoas sicour :\nInfinit eo e c’halloud, leun eo a drugare,\nJalous eo diouz e enor, ne vanco qet da ze.\nMe rayo var ar poent-se moyen d’ho contanti ;\nMes teulet plê dre avanç : ar rêson ne dle mui\nContesti lezen Doue, eur veach ma parlant ;\nAr rêson a dle tevel indubitablamant.\nMes ar feiz, emedoc’h-hu, a bropos da gredin\nMysteriou inconcevabl ha me ne fell qet din\nContraria va rêson, nac ajouti creden\nDa draou a zo d’am speret impossubl da gompren.\nCoulz e ve dêc’h lavaret na gredit netra tout\nEus a guement a velit ; rac ne allit qet gout\nPenos ec’h ell al lagad goelet ar pez a vel ;\nEnnes a zo evidoc’h eur myster naturel.\nMil dra zo var an douar a draou commun avoalc’h,\nNa ellit qet da goncev : chom a ra ho tilac’h\nDa c’hout penos eo crouet ha formet pep-hini :\nAn natur e deus miret ar secret eviti.\nVar rapport ho taoulagad o c’hredit gouscoude ;\nPerac eta disfiout eus rapport eun Doue ?\nHo taoulagad zo tromplus, mes Doue nen deo qet ;\nNa ell na bea tromplet, na trompla den ebet.\nSperet ar Zent assambles, ha speret an Æle\nBirviqen na gomprenint qement a voar Doue.\nPenos eta ec’h elfe eun den var au douar\nDizolo e vysteriou, na sondi e bouvoar ?\nOuspen-ze : ar mysteriou a ro dêc’h da gredi,\nMar dint calz dreist ar rêson, n’en dint qet control dei.\nPa na vel qet ar rêson sclêramant e vent fos,\nVar gomz Doue humblamant e tle en em repos.\nEur buguel prest da c’henel, ha c’hoas en côf e vam,\nMa elfen conta deàn eus eur vrô nevez-flam\nHa carguet a varvaillou grêt d’en receo amàn,\nEnnes a ve, m’en assur, eur myster evitàn.\nRêson am be, gouscoude ; ha pa ve deut er bed\nDa gontempli e-unan an eol hac ar stered,\nHac oll charmou an natur, neuze ec’h anzafe\nEm boa rapportet deàn conform d’ar virione.\nAllas ! me a zo ive c’hoas an devalijen ;\nCôf ar vam eo an douar a zo eus hon douguen.\nDre ar maro e teuimp da c’henel a neve,\nHa neuze e comprenfomp sclêroc’h comzou Doue.\nPa glêvàn tud dirêson bremàn o lavaret\nEo re gôs an Aviel evit bea credet,\nHac ec’h eller contesti traou a deu a guer pell,\nNe oun pe me dle respont, pe me a dle tevel.\nAn eol biscoas brillantoc’h ne voe e sclêrijen,\nGouscoude eo ar c’hossa eus ar grouadurien :\nLavaret a reot-hu eo re bell diouzoc’h\nEvit gallout assuri e sclerra ac’hanoc’h ?\nAn Aviel zo ive sclêrijen an ene,\nDoctrin an oll vertuziou, ha levr ar virione ;\nAn traou zo merqet ennàn, caer o deus beza cÔs,\nPa voant güechal averet, n’en dint qet bremàn fos.\nC’houi hac ho tud dirazoc’h, supposomp mil bloas zo,\nA bossed eur gommanant a feiz vad en ho pro ;\nHac én a ve dereat dont d’e gontesti dêc’h,\nVar digare eus re bell aboe ma màn ganêc’h ?\nSeul-gossoc’h eo ho toman hac ho possession,\nSeul lejitimoc’h ive eo ar brescription,\nDreist oll pa oc’h eus titrou hac obtenet setanç\nVar ar re o deus clasqet troubli ho jouissanç.\nDe-memes an Aviel, seul-vui eo ancien,\nSeul-vui e verit ive creanç ar gristenien ;\nSeul-hirroc’h ma zeo padet ha ma pad e zoctrin,\nHa seul-patantoch ive e veler eo divin.\nNe zeus articl er Gredo n’en deo bet contestet\nAn eil goude eguile gant an heretiqet ;\nMes gant o antetamant int tremenet pell zo :\nAn Aviel zo chommet hac ar memes Credo.\nPeb neventi zo eur c’hrim en doctrin an Ilis ;\nA bep amzer e veler chasseal deus e c’hreiz\nPiou benac en e c’hreden a alteras netra,\nPas eur guer, eur syllaben, memes eun iota.\nMaleur, eme’n Abostol, mallos d’an den impi\nA brezeg eun Aviel differant d’an hini\nA meus-me prezeguet dêc’h ; ho preveni a ràn,\nHa pa ve eun æl memes, na gredit qet deàn.\nMes perac, a replico amàn tud insolant,\nNe deu qet Doue bremàn e-unan da barlant\nEus peb-hini ac’hanomp, evel ma ras goechal ?\nRac ne zeus den oblijet da gredi eun den all.\nEvit respont en daou c’her : Goulennomp digante\nHac én a gontrevener da urzou eur Roue\nPa na zeu qet beveach en e bersonach propr\nDa gomz en particulier eus peb-hini e bobl ?\nEur rum tud a zo hirie, ha varc’hoas eur rum all ;\nMar car peb rum pretexti eun digare qen fall,\nAr prinç eta a renco bea bemde en hent\nO colporti e urzou hep repos eur moment ?\nD’ar Gonvantion e cafac’h e ve re a fatiq\nMa ranqfe en em dransport a bez en peb distriq,\nEn peb bourg, en peb famill, var ar meaz hac en qær,\nDa notifia dezo qement decret a rêr.\nMes, salocras, eur Roue evel eur Republiq,\nO deus en peb tribunal officerien jurdiq\nDa intima o urzou d’ar rest ar sujedet :\nMaleur neuze d’an hini n’o executo qet.\nEr fêçon-ze, Mab Doue, qen qüittât ar bed-màn,\nEn deus choazet ministret carguet da bublia\nAr maximou important eus ar zilvidiguez,\nHac urz d’an oll da zelaou evel Doue memes.\nAr soumission, ar respet, ar memes deferanç\nDleet d’al legislatour, a zo, en conscianç,\nDleet d’ar re zo ive carguet eus e urzou,\nPa zeo güir ne labourout nemet en e hano.\nDoue zo oll-galloudus, hac a ell, evit güir,\nParlant ouzoc’h e-unan, hac hervez ho tezir ;\nMes goulen ze zo injust, eur veach ma ouzoc’h\nEo deus e bers assuret e parlanter ouzoc’h.\nAvanç, n’oc’h eus neb oblich da gredi an dud all,\nEo disclêria d’ar publiq oc’h eun orijinal ;\nRac nac a rapport bemde na selaouit-hu qet,\nHac a gredit gouscoude, hep o beza güelet !\nN’oc’h eus grêt nemet clêvet histor Spagn ha Brô-Sauz,\nHa biscoas n’oc’h eus credet ec’h ellient beza faus.\nRéson oc’h eus ; mes ive ne zeus histor abet\nCredaploc’h eguet hini Legislatour ar bed.\nRemerqit pebez urz caer zo er grouidiguez !\nAn eol, tad ar sclêrijen, o rêi an deiz bemdez ;\nAl loar d’e mouvamanchou na vancas qet biscoas ;\nAr stered er firmamant attest eur C’hrouer bras.\nGüelit ar pêvar sêson o c’harru en o foent,\nHac o laqat produi peb tra, hervez o hent ;\nAnfin, sellit endro dêc’h, peb-tra a brouvo sur\nEun artisan oll-buissant, Crouer an oll natur.\nVidelis sermo, at omni acceptione dignus : quod Christus Jesus venit in hunc mundum peccatores salvos facere. T. I.\nDIVINITE AR RELIGION GRISTEN.\n.... Magnum est pietatis Sacramentum, quod manifestatum est in carne ;... predicatum est Gentibus, creditum est in mundo. 1. Tim. 3.\nNe zeus netra da gredi er bed universel,\nMar deo ar Bibl supposet ha faus an Aviel.\nMar domp tromplet er poent-se, eme sant Cyprian,\nAn neb en deus hon tromplet eo Doue e-unan.\nDaou bobl privilejiet a ra profession\nDa gredi eo revelet o diou religion.\nAn titrou a bresantont a zo incontestabl ;\nEun niver zo a destou, hac oll irrecusabl.\nAn daou bobl-màn, en effet, evel o diou lezen,\nNe dlefent beza contet nemet unan hepqen,\nPa zeo güir an eil lezen n’e deus qet abrojet\nTotalamant ar guenta, mes perfectionet.\nAn assamble general eus an oll gristenien\nEo ar furra portion, ar savanta loden\nEus a oll dud ar bed-màn, hep contestation :\nBiscoas n’o deus meritet qen reputation.\nDe-memes ar judevien, qent eguet ar re-mâ,\nA voe, deus tud o amzer, ar judiciussa ;\nDe-memes, divezatoc’h, test an Tadou Santel\nA-unan e deus fontet maxim an Aviel.\nAl levriou religius, scrifet gant Moyses\nHa re an oll Brofetet a zo c’hoas en hon touez,\nHep falsification conservet gant respet\nAbaoue pêvar mil bloas dre bêvar c’horn ar bed.\nEn daouarn ar judevien evel en hon re-ni\nE maint conform da velet. Impossubl eo prouvi\nE ve ganemp na gante chenchet eur guer hepqen :\nVar ze ne zeus etrezomp reproch abet agren.\nAn oll ilizou christen, evite da vea\nVar meur a boent disaccord, o deus ar memes tra\nConservet fidelamant ar pêvar Aviel\nEvel ma voent recevet digant an Ebestel.\nAr Sacramant adorabl hac an Avielou\nA voa referet dezo ar memes respejou\nGant ar gristenien guenta. Eun torfet e vije\nAlteri, na profani, na livra aneze.\nMa vije, nac ajoutet, na supprimet netra\nEr pêvar Avieler, lavarit demp eta\nGant piou, pelec’h, pea goulz, na penos an Ilis\nN’e deus-hi qet abretoc’h santet an artifiç ?\nAn Ilis eo va goarant, eme sant Augustin ;\nAnes e autorite, nac en levriou divin,\nNac en Aviel memes, n’em bo creden abet ;\nMes var e c’homz, impossubl eo din bea tromplet.\nMar doc’h bremàn rêsonabl, bezit, mar plij ganêc’h,\nAr gomplesanç d’am selaou, ha me zisqüelo déc’h\nNa ellit qet, gant justiç, supposi e ve fos\nNac an Testamant nevez, nac an Testamant côs.\nAr Bibl eo an archivou general eus ar bed,\nHistor an Tadou qenta hac ar Batriarchet\nAbraham, Isaac, Jacob hac e zaouzec buguel,\nA bere eo sortiet ar bobl a Israël.\nAl lêvr-mâ eo an depot hac ar proces verbal\nEus ar miraclou public hac extraordinal\nA eure a bers Doue Moyses hac Aaron\nDa zelivra o breudeur eus daouarn Pharaon.\nEl lêvr-màn eo relatet hano ar famillou,\nAr partaj grêt entrezo, urz ar sacrifiçou,\nTenor on offiç divin, ar goüeliou annuel,\nAn droat hac ar c’hustumou civil ha criminel.\nRemerqit, en eur dremen, penos an traou-màn tout\nA voe fontet én memor hac evit rêi da c’hout\nAr burzudou estonus a voe grêt gant Doue\nEvit tenna ar bobl-mâ eus e gaptivite.\nPeb gouël berz, peb reglamant, peb institution\nEn em rapport d’ar miracl a voe’n an occasion\nEus o etablissamant ha dre ar rêson-ze\nNa ell den anzao eur poent a recus egile.\nMar doc’h eta antêtet da revoqui en douet\nRapportjou miraculus an Israëlitet,\nEo qercoulz dêc’h, en daou c’hir, protesti a vremâ\nBiscoas pobl a Israël ne zeus bet er bed-mâ.\nGoab a vo grêt ac’hanoc’h ; mes hoc’h extravaganç\nA ve insupportaploc’h, ma teufe deoc’h avanç\nE ve Doue incapabl da ober nep burzud :\nMar doc’h fur eta, cedit gant testeni an dud.\nC’hoec’h-cant-mil den, hep conta an oll dud ancien ;\nAr graguez, ar vugale, a ya en eur vanden ;\nGant Moyses d’an desert, hac a zo, a gredàn,\nTestou avoalc’h da guinnic d’an den incredula.\nDaou pe dri den, marteze, pa vent bas a speret,\nA eller c’hoas da drompla : mes n’en deo qet êzet\nTrompla eun niver qer bras a velas alies,\nHac a attest assambles miraclou Moyses.\nAr pez zo remercapla, ar Profet a scrifas\nAn traou, dre ma erruent, ha memes var ar plaç,\nHac o lennas alies d’ar bobl oll assamblet,\nEvit na vije pretext a ignorans ebet.\nHac e vije ar zant-màn an trompler ar finna,\nGant e oll finesseou, impossubl voa dezâ\nRêi da gredi da eur vrô, d’an oll, bian ha bras,\nO deus güelet ha clêvet traou na veljont biscoas.\nPenos da c’hoec’h-cant-mil den gallout persuadi\nO deus güelet en Egypt nao goalen a gasti\nA extermin Pharaon hac e oll sujedet,\nMar deo güir ne anduras Pharaon domach ebet ?\nVar droad o deus, emezo, treuzet fonç ar Môr-Ru,\nAr mân hepqen o bevas daou-uguent bloas diouch-tu.\nEur goabren o rëne hac en deiz hac en nos.\nPenos o deffe credet an traou-ze, mar boant faus ?\nMaro int gant ar sec’het, hac evit o recour,\nMoyses deus eur garrec a ra sailla an dour.\nCôs ha yaouanq ec’h evont eur ar memes sourcen ;\nEun avantur qer public ne deo qet eur fablen.\nDoue, e creiz ar gurun, a ra entent e vouez ;\nDivar menez Sinaï, tout en e c’hlêvont frès,\nO publia e Lezen : ne gollont qet eur guir ;\nRet e vijent oll sorcet, ma n’en deo qet se güir.\nMes qement a dud sorcet a zo marvaillou all,\nHa marvaill evit marvaill, e ve ret beza dall\nImajina eur voyen a zo impi ha foll,\nEvit contest miraclou attestet gant an oll.\nNe avancin qet hirroc’h, rac va intantion\nN’en deo qet ober amàn eun dissertation.\nHac ar pez, ispicial, a zisplij muia din,\nEo rancout qen alies rêi dêc’h an demanti.\nMar qerit lenn hoc’h-unan gant eur speret poset\nLevriou ar Scritur-Santel, e vezot didromplet :\nNe remercot qet eno langach an trompleres,\nMes langach ar virione hac hini ar furnes.\nDalc’hit da examina ha lennit pen-da-ben\nDoctrin an Hebreanet, hac e velot ouspen\nNe zeus qet eur figuren, na memes eur chabist\nNa gundu directamant da lezen Jesus-Christ.\nEmâ just eo an alc’hoez a zigor hac a zer\nIntellijanç ar Scritur : hep emàn ne veler\nEn traou zo profetiset na suit, na sclêrijen ;\nEn deffot anzav emàn eo dall ar judevien.\nAnfin, an ton, al langach, ar maximou, ar stil\nEus al levriou revelet, a ra guelet facil\nEn deus ar memes Speret dictet an diou lezen,\nHac eo an eil necesser da explica eben.\nConfrontit an Aviel gant ar brofession,\nOll sacrifiçou Aaron gant ar gouir Mysteriou,\nAn Testamant ancien gant an hini Neve :\nImpossubl eo dêc’h doueti na vent ouvrach Doue.\nDaou vil bloas qent ma c’hanas Mab Doue, hon Zalver,\nAr Brofetet a verqe en termeniou qer sclêr\nE vuez hac e varo, e c’hloar, e bassion,\nMa zeo ret e parlantjent dre inspiration.\nA bell lezen Moyses, a dost lezen ar c’hras,\nA annonç en peb pajen ar memes Messias :\nOunnes dre figurennou a roe demp avis\nEc’h arruje, hac oumàn e disqüel gant ar bis.\nMes fin zo d’al lezen gôs : ne ve qet davantach\nDirac ar realite ezom eus e imach.\nMudal a ra an ecleo, pa ve tostêt ar vouez,\nPa deu an eol da bara, ar squeud a dispares.\nAn donidiguez divin eus ar Verb eternel\nE deus evit testeni miraclou qen reel,\nEn qer bras nombr, qen anasd, ma forçont ar rêson\nHac an natur estonet da anzav int güirion.\nAr miraclou-màn ive ne voent qet operet\nDiou pe deir güech hep muiqen en coach hac en secret,\nMes bemdez publicamant, hac en presanç ar re\nA garje o c’hontesti, ma vije possubl dê.\nEr guær a Jerusalem, ha partout tro var dro,\nHor Zalver, hed e vuez, a eure burzudou ;\nHac e Zisqibien goude, armet eus e bouvoar,\nNe rejont qet nebeutoc’h dre oll var an douar.\nMillionou merzerien, eus peb brô, eus peb oad,\nHa tud ar re savanta o deus scuillet o goad\nQent renonç da Jesus-Christ ; rac qer sclêr hac an de\nEn e bersonach santel e velent un Doue.\nAn den, gant e oll rêson, ne voar qet da betra\nAttribui ar vizer a andur er bed-mâ,\nNa gout pelec’h e zayo, nac a belec’h eo deut :\nAllas ! deus ar virionez ne vel nemet ar sqeud.\nMes Doctrin Salver ar bed a expliq d’ar rêson\nHor maleur orijinel, ar pris eus hon rançon,\nExcellanç hon eneou, planeden hor c’horfou\nNatur an Divinite hac hon oll deveriou.\nCommandi a ra peb mad, difen a ra peb droug ;\nAr recompanç a bropos, ar bunition a zoug ;\nO diou e zint eternel : peb tra a vo poezet,\nEul lom dour roet d’ar paour, eur gomz vên proferet.\nEun disqibl da Vab Doue a dle douguen e Groas,\nRenonç deàn e-unan, carout an neb en cas,\nRenta’r mad evit an droug, rêi memes e vue\nEvit hini e nessa, pa vo necesser ze.\nBiscoas orgouiil ar speret, na panchant ar galon\nN’o deus ellet invanti eur seurt Religion.\nAn den, goude ar pec’het, a zo re gizidic\nEvit, anes graç Doue, el laqat en pratic.\nDeus an eil penn d’eguile, pa velàn-ta ar bed\nSoumettet d’an Aviel, chenchet, convertisset\nGant daouzec den, nonobstant ar c’hiq hac an natur,\nE velàn dorn ar C’hrouer o rën er c’hrouadur.\nDa ober an tol caer-mâ, n’o deus an Ebestel,\nNac armeou, nac arc’hant, na talant naturel.\nMar senter diouz o chomzou, anzavomp ar burzud :\nUn Doue, dre o guinou, a gomze diouc’h an dud.\nNe voe promettet dezo, n’o deus recevet qen\nNemet trubuill ha croasiou eus an eil brô d’eben ;\nMes, en despit d’an ifern, d’ar bed ha d’e valiç,\nDre o goad hac o doctrin e fontont an Ilis.\nAn Aviel zo clêvet hac en Nord hac er Sud,\nAn idolou discaret, an oraclou zo mud ;\nRom anfin a zo christen, hac e impalaer\nA vel trec’h d’e armeou daouzec pesqetaer.\nPa gomzont, int comprenet en qement langach zo ;\nPa gueront, int ententet memes gant ar maro.\nAr sqeud anê, o tremen, a rent yac’h ar re glàn,\nHa betec an ærouant dezo a renq doujàn.\nGouscoude e protestont d’an oll a vouez huel\nInt o-unan pec’herien, tud paour ha tud mortel.\nDre c’hraç Doue, emezo, hac en hano Jesus,\nNonpas dreizomp hon-unan, e zomp qer galloudus.\nEn porchet Templ Salomon me vel Pêr arretet\nGant eur paour : biscoas camed na pas n’en devoa grêt.\n« Ne meus nac aour, nac archant, eme Pêr da rêi dit ;\n« Mes sao, en hano Jesus, divac’haign var da dreit. »\nAn oeuvrou miraculus hac extraordinal\nA rê Paul ha Barnabas, a roas da sònjal\nD’an dud e voant daou Doue. Dija e proposer\nOffr dezo eur sacrifiç ha sevel eun auter.\nPetra’ rit-hu, emezo, tud foll ha diavis,\nRenta d’ar grouadurien enor ar sacrifiç !\nDa brezeg ar gouir Doue omp deut en ho presanç ;\nCrouet, prened oc’h gantàn ; roit deàn hoc’h ezanç.\nDre ar memes burzudou, o deus, o disqibien,\nPerpetuet an Ilis, astennet e domen,\nMiret e Sacramantchou, ha gant fidelite\nConservet bete vremàn an depot eus ar Fe.\nNan, nan ; ne ell qet Doue na presta e hano,\nNa cedi e buissanç da laqat hon deceo\nDre dud qen religius, dre viraclou qer sclêr,\nDre eun doctrin qer parfet, nac epad qeit amzer.\nPetra oc’h eus-hu bremâ da replica d’ho tro ?\nEn em glêm a reet-hu eus fin d’ar miraclou ?\nHa pa na velit pelloc’h hini grêt gant Doue,\nE zoc’h tentet da goeza en incredulite !\nAh ! petra leverit-hu ? ne ra miracl abet !...\nPiou e’n den var an douar n’en deo en em gavet\nCoulz pe goulz eus e vuez en risq da berissa,\nAnes eun espeç miracl zo deut d’en delivra ?\nN’en deo qet da gontanti curiosite an den\nE tle Doue implija e c’halloud souveren.\nMa teufe ar miraclou da vea re gommun,\nNe raent impression var daoulagad nicun.\nDre ma zeo eur rallentez, e teu’t da admira\nPêvar-mil den en dezert bevet gant pemp bara,\nHac ar bed oll conservet ha sustantet bemde\nDre eur miracl cuntinu, den ne ra vàn a ze.\nDoue-ta en deus sònjet difuni ar pec’her,\nHa disqüel ar virionez a amzer da amzer,\nDre œuvrou dreist-naturel, pere, pa vent prouvet,\nEvurus neb o c’hredo hep o beza güelet.\nNen deo qet ar miraclou qen rar a sònjfe dêc’h ;\nRac na veler plaç devot frecantet en nep lec’h\nN’o deve ar miraclou roet occasion\nDeus o etablissamant hac o erection.\nMes daou seurt a remerqer operet gant Doue :\nDarn a ra en e goler, darn all dre garante.\nDishanaout e asistanç eo micher eun ingrat,\nHa resista d’e doliou, hini eur selerat.\nOh ! nac a dud a veler obstinet, bete’r poent\nNa den, na Doue pelloc’h ne fell dê da entent !\nEun niver a viraclou a velas Pharaon,\nHini anê gouscoude na douchas e galon.\nMiraclou a c’houlennit ? Mes eiz pe nao bloas zo\nEma’r voalen a gastis astennet var ho pro ;\nHac hoc’h obstination, siouas, bete vremâ,\nEo deus an oll miraclou an epouvantapla.\nAr bed a vel gant eston ar boan a guemeret\nEvit beza maleurus. An oll a zo tentet\nDa lavaret eo coezet mallos Doue var Franç.\nHa n’en deo qet ar re-ze miraclou a venjanç ?\nAcharnet ouz on Ilis, e carrac’h e dispen.\nA guichen ar men qenta. Gouscoude birviqen\nNe deuot a benn d’e discar, rac, dre eur miracl all\nDoue, fidel d’e gomzou, a zo eus e divoal.\nE creiz an debordamant eus a bep seurt viçou\nA zo deus e attaqi hac a attaq d’e zro,\nGoerzet ha disenoret gant darn e bêleyen ;\nHa n’en deo qet eur miracl a zo eus he zouten ?\nPuissanç ar rouane, otorite ar bed\nA ell varia, siouas, test ar pez a velet\nArruet en ho contre. Caer zo politica,\nAn oll lezennou humen zo sujet da faya.\nMes an Ilis catholiq ne deus qet trivilet ;\nFidel d’ar memes doctrin, biscoas n’e deus dictet\nGourc’hemen pernicius, na decision contrel :\nRet eo e ve cunduet gant ar Speret-Santel.\nAbaoue trivac’h-cant vloas betec an heur bresant,\nOrdinal persecutet ha bepret triomphant,\nE ra d’e adversourien verifia bemde\nPronostic an Aviel, promesse Mab Doue.\nMe e’r goarant, emezàn, an Ilis, va fried,\nE d’eo evit fondamant ar roc’h hac ar garrec ;\nOll buissanç an Ifern ne drec’ho qet varni ;\nBete fin an amzeriou bepret me vo ganti.\nCessit eta, tyrantet, rac poan gollet ho pe\nEsse beuzi an Ilis en goad he bugale.\nAr goad pur-ze a sqüillit eo ar greun hac an had\nA boblo c’hoas an douar eus a gristenien vad.\nCaer en deus an avel foll hac ar môr tourmanti,\nBag Pêr ne rai qet naufrach. Pa deuyo da galmi\nReuz ar bersecution, e tiscoelo e fenn\nEvel an eol pa zispac demeus a eur goabren.\nJames an eol beniguet ne baoues da vrilla :\nEl lec’h al e ve savet pa ve cuzet amâ.\nAr Feiz, evel an astrou, caer zo en em oppos,\nEclipset en Oriant, a sqeud en Anter-Nos.\nCommanç a eure para en Asi, en Afriq,\nHa bremâ eus an Europ e ya d’an Ameriq.\nDeus a Franç e tremeno marteze en plaç all,\nEl lec’h ma vo recevet ha gant frouez ha gant mall.\nPourmen a ra e flamboes dre bêvar c’horn ar bed ;\nDeus e sclêrijen divin pa na brofiter qet,\nE dilez ar bec’herien ec’h abandon o brô ;\nDivoallit, va broïs paour, ne ve arru ho tro.\nAr pastoret-se memes oc’h eus forbaniset,\nA zo gant ar Brovidanç, marteze, destinet\nDa gass hano Jesus-Christ etouez ar bobl payen :\nAlies maleur eur vro a ra boneur eben.\nJustiç Doue a-unan gant e visericord\nA lèz darn ar bec’herien da berissa er port,\nHac a bourvez asistanç d’ar re zo er môr bras.\nAdoromp e oll-buissanç ha menajomp e c’hraç.\nPiou a lavarje demp-ni deg vloas zo tremenet,\nNeuze c’hoas, en apparanç, e voamp Catholiqet,\nE vije, abars nebeut, grêt ouzomp eun difen\nDa veza, da gaout memes an hano a Gristen !\nCetu ni rentet eno, ha guir ne leverer.\nAllas ! hac a nebeudou en em accustumer\nDa dilezel praticou ar güir Religion\nEvit heuill neventiou impi ha dirêson.\nEntretant an drouc-speret a avanç e labour ;\nCaout a ra tud d’en selaou, ha darn all d’en sicour ;\nDe ha de ar goal exempl, siouas, a c’honezo,\nHa pa dilezimp Doue, Doue hon dilezo.\nVidit Dominus, et ad tracundiam conciliatus est : et ait : Abscondum faciem meam ab eis.... Ipsi irretaverunt me in vanitabus suis, et ego in gente stulta irritabo illos. Can. Moy. Deut. 32.\nREFUTATION AR VÊLEYEN SERMANTET.\nSi autem Ecclesiam non audierit, sit tibi sicut et nicus et\nPublicanus. Math. 18.\nTrista generation, va Doue, eo oumâ !\nGoëchal, ferm ha courajus, ar gristenien guenta\nA yê d’ar verzerenti, qent supporti biqen\nChench an disterra articl eus an doctrin gristen.\nBremàn en e ranverser adal e fondamant,\nHa gouscoude d’e difen nemeur n’en em bresant.\nAn oll a vev disourci, hep na feiz, na lezen,\nBete ma ello divoal peb-hini e voyen.\nEur bêleg touer benac a lezer c’hoas er vro\nDa ober e abostol ha da goll eneou ;\nMes grai evel a garo, sqüiza raer gantàn ;\nC’hoant zo da laza ar c’hi, hac er fond e mâ clàn.\nAmâ en ho cortozen, bêleyen sermantet :\nPoent eo rêi dêc’h eur guentel ; ma na brofitit qet,\nAr bobl fidel, marteze, a brizo va selaou :\nO interest eo gouzout gant piou e mâ ar gaou.\nPa voamp-ni ouz en em glêm ec’h attaqet ar Fe,\nC’houi bretante, er c’hontrel, bremâ e divije\nMui a lustr hac a enor, hac e voa’r barados\nDigor franc, gant m’ho pije peb-hini eur barros.\nMes avoui a renqit, en ho confusion,\nMar mâ ar schism en Ilis hac ar viç var an tron,\nNe zeus den caus nemedoc’h, hac e fin ar c’habal,\nN’en doc’h qet güelloc’h trettet eguet ho preudeur all.\nAn ignoranç, an ourgouill, ar goall gomportamant\nO deus dallet ac’hanoc’h da ober ar sermant.\nD’abord oc’h bet regalet, meulet, salariet,\nHa bremàn oc’h miserabl, rebutet gant ar bed.\nAn dud honest, gant rêson, a deu d’oc’h evita,\nAn dud fall d’ho pouffoni, goude c’hoas ho trompla,\nHac ho conscianç bemdez a zo ouz ho picat.\nTrista desolation ! insupportapla stat !\nNe rit pelloc’h eur c’hlerje, nac eun urz distinguet ;\nNe zouguer d’ho caracter nac enor na respet ;\nEn un ilis polluet, mar grit fonctionou,\nNe gonfier qet ennoc’h memes ar registrou.\nDa annonç hoc’h offiçou ne zon mui ar c’hleyer,\nQer bras eo ar gassoni, qement e tetester\nBetec ar fals meuleudi a rentit da Zoue,\nAnfin, gant ho soutanen na ellit mui bale.\nEvel pa ve mez anzav ar Mestr a servichet,\nOc’h oblijet da zouguen en coach hac en secret\nCorf precius un Doue, hep na croas, na letern,\nPa ho pe, dre sacrilach, lavaret an ofern.\nDemp-ni e ve d’en em glêm ; mes dêc’h-hu, salocras,\nC’houi dle tremen dre eno, pa oc’h eus grêt ar choas\nHac al le da accepti, hep reservation,\nAn oll decrejou impi eus ar Gonvantion.\nO Jesus, oll adorabl, mar deud da renia\nDirac ho Tad eternel piou benac er bed-mâ\nA rusio en o servich, petore trêtamant\nD’ar bêleg a renonç dêc’h memes dre eur sermant !\nNe dlefen qet mont hirroc’h da brouvi grevustet\nEul le qen abominabl ; gouscoude, mar qeret,\nMe a offr da exposi sclêroc’h ar guestion\nDre boez an autorite hac an discussion.\nEn eun affer important, maxim an oll dud fur\nEo qemeret ar barti a zo muia assur,\nAr barti lejitima, an hini adoptet\nMuia generalamant en scol an doctoret.\nMa vijac’h en em reglet gant ar memes prudanç,\nHo poa güelet ar sermant refuset crenn en Franç\nGant cant Escop ha trêgont, gant ar muia moueziou,\nHac an niver habilla eus bêleyen ho pro.\nD’an nebeuta e tleyec’h consulti levriou mad,\nGoulen avis tud savant, heuill exempl ho Prelat,\nSònjal ho poa promettet en ordination\nPeb fidelite deàn, ha pep soumission.\nNe zeus nemet un Doue, ur Feiz hac un Ilis ;\nMes facil eo dêc’h entent ma elfe tud Paris\nE reformi bep daou vloas dre actou fantastiq,\nE ve güelet, hep dale, un Ilis bep distriq.\nCesar en deus e zomen, an Ilis e hini ;\nDroet an eil var eguile na dle qet usurpi.\nAr stol a zo d’an Ilis, da Cesar ar c’hleze ;\nEmàn a rën ar c’horfou, hac eben an ene.\nSalver ar bed a roas hepqen d’an Ebestel\nAr presidanç en Ilis, an dalc’h spirituel,\nHa da Bêr an alc’hoeziou, ar garg hac ar sourci\nDa c’houarn ar bastoret evel er bergeri.\nNe allit qet ignori emâ’r memes pouvoar\nGant e oll successoret bepret var an douar ;\nAn Esqibien zo bremâ en plaç an Ebestel,\nHac ar Pab e plaç sant Pêr, viqel universel.\nAr Pab eo eus an Ilis ar men fondamantal.\nInutil eo dêc’h essa batissa var eun all.\nAn Ilis eo’r güinien, ar Pab eo ar souchen ;\nAr branq distag ac’hane ne ra mui pourseven.\nAr Pab hac ar Preladet a form an Tribunal\nInfayabl eus an Ilis. Ar poliç general\nO deus eus ar gristenies ; dezo e referer,\nPa ve abus da lemel, ha reform da ober.\nEn hent ar zilvidiguez, hep risq d’en em drompla,\nDre ar rout o de’o merqet an oll a dle marcha ;\nRac dezo eo promettet, pa gomzont a ur vouez,\nAr Speret a virionez, a nerz hac a furnez.\nDezo eo ec’h apparchant ober ordrenançou,\nInstrui publicamant, accordi dispançou,\nDelegui ar bastoret, hac ordren gant justiç\nAn implij zo da ober eus madou an Ilis.\nDezo eo ec’h apparchant prononç var ar vœuyou,\nSqei an excumunuguen, regli an offiçou,\nInterpreti ar Scritur ha fixa ar greden,\nFormi o bergeriou ha choas o bêleyen.\nEun Esoop a zo galvet evit eun dioces,\nEur Person da eur barros, eur Bêleg da gôves ;\nNe ellont qet exerci, anez an depri mat,\nAr re-mâ eus o Escop, an Escop eus ar Pab.\nEvit beza grêt Bêleg, n’en doc’h qet c’hoas Pastor ;\nHa pa errufac’h eno, antreit dre an nÔr,\nHa dre approbation ho superioret,\nNonpas dre election eur c’hlub hugunodet.\nBiscoas decret an divors n’en deo bet eur rêson\nDa eun den da gaout diou vreg ; nac hoc’h election\nNe ro qet dêc’h qenebeut an droat da sourcial\nDeus parros hoc’h amezèg, nac eus dênved re-all.\nAn Ilis eus ho recev en renq e bêleyen,\nDa certen fonctionou ho teputas hepqen\nEvit eur certen amzer hac en eur certeh lec’h ;\nNa dleyac’h qet mont hirroc’h, pa na bermette dêc’h.\nNe ro qet e alc’hoeziou hep reservi an droat\nDa reclami adarre evit rêsonniou mat ;\nHa pa zoc’h en e c’hever coupabl a drahison,\nE lanç ive’n hoc’h eneb an interdiction.\nEur bêleg goal renommet, mar der d’e oferen,\nNe bec’her qet, ha memes, pa ro an absolven,\nE absolven zo valid, e qeit ha ma consant\nAn Ilis e approuvi ; mes nonpas autramant.\nAr c’hân a ro dour yac’hus hac a zalc’h da redet,\nPa ya betec ar zourcen ; mes gout avoalc’h a ret\nPa ve distro ac’hane, e chom da zizec’ha :\nInutil eo dêc’h goulen digantâ da eva.\nAn Ilis eo ar zourcen, ar bêleg eo ar c’hân ;\nMes ar bêleg separet dre e le e-unan\nEus communion an Ilis, adieu d’e bouvoariou ;\nNe ro mui dour a vuez ; mes hini ar maro.\nAn affer zo decidet : Rom a verq en e bul\nEo hoc’h oll fonctionou pe sacrilech, pe nul ;\nEo ho constitution carguet a heresi,\nHo minister schismatiq, hac ho sermant impi.\nNa c’houi, nac ar fos esqeb o deus ho teleguet,\nNac hini ar vêleyen o defe ordrenet,\nN’en doc’h netra en Ilis : noc’h eus commission\nNemet abeurs eun decret deus ar Gonvantion.\nHoguen, na puissanç civil, na neb galloud humen\nN’o deus bet var an douar droat da rêi absolven ;\nÊt eo ar Gonvantion eta calz re-vuan,\nRei dêc’h eun autorite n’e deus qet e-unan.\nNa Sinagog ar Judeo, nac ar Senat Romen,\nNac Areopach ar Greg, n’o deus grêt Esqibien ;\nGouscoude en o amzer, hac en despet deze,\nE voe fontet ar c’henta Ilisou eus ar Fe.\nDindan lanç an tyrantet, hac hep e c’honsulti,\nE conferet an urzou, e voa ret deputi\nAr Bastoret d’ar c’houlz-se, evel a lenn an oll\nEn Actou an Ebestel, e Lizerou Sant Pol.\nHierarchi an Ilis hac e oll degreou\nA so qercoulz revelet evel ar mysteriou.\nRefus credi ar re-mâ, eo bea heretiq,\nHa dishanaout ar re-ze, eo bea schismatiq.\nEus ar schism d’an heresi ne zeus nemet ur pas,\nHac ac’hane d’an ifern e zeus nebeutoc’h c’hoas :\nUnan a zistruj ar Feiz, un all ar Charite.\nNe zeus qet a varados hep an diou vertuz-se.\nNe ouffen a guement-màn cita dêc’h guell garant\nEguet ar Scritur-Santel hac ar C’honcil a Drant.\nC’houi oc’h-unan ganemp-ni ho poa, bete vremâ,\nHa credet ha prezeguet ar güirioneou-mâ.\nDerc’hel-ta da assuri ne zeus netra chenchet\nEbars er Religion, hac hoc’h Catholiqet,\nHa Ministret d’an Ilis, evel ma voac’h güechal,\nEo langach eun ignorant, pe eun den a feiz all.\nEur paysant, eur buguel, a voar e Gatekis,\nA brouvo dêc’h, en daou c’her, n’en doc’h mui en Ilis ;\nRac, mar goulen diganêc’h a belec’h e teu’t-hu ?\nNac a bes autorite : petra’ respontot-hu ?\nDeus a Baris, emedoc’h, ha deus a beurs tud liq,\nO deus lazet o Roue ha grêt eur Republiq,\nRevinet an dud honest, chasseet o esqibien,\nHa grêt eun Ilis nevez pemp bloas zo hep muiqen.\nAr buguel a responto : Ha ni zo eus a Rom,\nEus abeurs an Ebestel. Evit beza o chom\nHor Pastoret en exil, o dênved omp bepret :\nC’houi a zo schismatiqet ; n’oc’h anavezomp qet.\nNoc’h eus na Pab, na Concil, emeàn, doc’h anzao ;\nRenoncet oc’h eus dezo, ha memes d’an hano\nA Bastoret Catholiq, evit caout an hini\nA Gonstitutionnel. Pebes apostasi !\nGant tud liq oc’h bet choaset, ha dies gout gant piou,\nRac eur payan, eur judeo, ha tud a bep seurt liou,\nGant ma vint citoyanet, ha pa vent divade,\nO deus, hervez an decret, o mouez en assamble.\nAr bley etouez an dênved, al laer er bergeri,\nNe zeu, eme hor Zalver, nemet da zevori ;\nHep agremant an Ilis, en ho fonctionou\nNe reet ive, siouas, nemet coll eneou.\nPemp bloas e deus hoc’h Ilis ; anat eo gout ervat\nNe deo qet abeurs Doue, pa na deus hirroc’h dat ;\nMes œuvr an antechristet, repu ar volerien,\nEr bed oll mez e anzav, nemet en Franç hepqen.\nHon Ilis-ni zo fontet daou vil bloas zo dija,\nD’ar memes chef a lezen e talc’h hep varia ;\nDre oll e mâ disperset ; d’an oll e tisq an hent\nEus an Eê, ha nemetti na ell produi sent.\nCollet eo hor Pastoret ; mes Doue o c’havo,\nPe a suscito re all en o flaç, pa garro.\nMeur a bersecution a zo bet qent houmâ,\nHa bepret ar güir Ilis zo chommet en e za.\nAr schism a ra mil ravach ; mes, piou a zo da vlam\nNemet hoc’h ambition hac ho sermant iffam ?\nA rent ac’hanoc’h henvel eus Luther ha Calvin,\nHac o separ evelto diouc’h an Ilis Latin.\nAr Judevien ne glasqent ober d’an Ebestel\nNoaz ebet, gant ma rajent promesse da devel ;\nMes, salocras, emezo, mervel qent a ve ret :\nJust eo senti ouz Doue en preferanç d’ar bed.\nC’houi, siouas, a ra leou hep nombr hac a bep speç.\nPrest da gomz, prest da devel, prest da livra memes\nTitrou ho pêleguiach evit heuill an idol,\nPrest da laqat an turban qer buan hac ar stol.\nEvit hoc’h antre qenta oc’h deut en hon templou\nEvel Judas er jardin, escortet a drouplou ;\nHac o sònjal profita, oc’h eus güerzet ive\nHac ho mam hac ho preudeur d’ar Sinagog neve.\nPell zo dija eo douguet ar setanç hoc’h enep\nGant ar Pab hac an Ilis, ha n’o selaouit qet.\nMar gouzoc’h an Aviel, mar prisit c’hoas en lenn,\nClévit-én diouc’h ho qervel qellies a bayen.\nPebes qentel evidoc’h, va breudeur egaret !\nMar deo dies supporti rebechou qer calet,\nSònjit ho po da receo en tribunal Doue\nEffroyaploc’h gourdrouzou, mar marvit en ho le.\nElec’h eta demezi ha mont da zoudardet,\nHa ! scoit var boull ho calon ha diassermantet.\nGoulennit digant Doue graç ho conversion,\nHa grit pinijen publiq da obten ho pardon.\nExposet en em guevot marteze dre eno\nDa veza persecutet ; mes eur voyen ho po\nDa bêa justiç Doue. Allas ! bete vremâ\nQement oc’h eus anduret ne servich da netra.\nDija oc’h bet condaonet d’an arrestation.\nNoc’h eus mui na paeamant, na retribution\nNemet hoc’h oferennou da vaga paourente ;\nNe vezot qet goas-trêtet ha pa dorfac’h ho le.\nSellit pet rouantelez a zo collet en Nord,\nSiouas, dre antettamant schismatiqet ho sort !\nEr maleur-ze, m’ho conjur, na dreinit qet ho pro,\nDistroit c’hoas : dor an Ilis zo digor d’ho receo.\nBremàn, dre eun dislavar pront hac edifiant,\nE rofot gloar da Zoue, d’an oll contantamant,\nReparation d’an Ilis, plijadur d’ho preudeur\nHa sqüer vad d’ar bec’herien da güittat o erreur.\nMes, mar daleit pelloc’h, e velot de ha de\nAr schism memes o coeza, Franç o chom divade ;\nC’houi oc’h-unan hep auter, na templ, na fonction :\nPetra’ servicho neuze ho retractation ?\nAllas ! neb a ra divors gant an Ilis, e vam,\nN’en devo qet Doue da dad ; mont a rai lam ha lam,\nHac a error da error e coezo hep dale\nEr precipiç tevalla, en incredulite.\nMes c’houi, Pastoret fidel, memes en hoc’h exil,\nHo fonctionou divin a vo bepret util.\nPa zoc’h libr da exauci, e c’honezot bemde\nDa Zoue servicherien, d’an Ilis bugale.\nE sanctual ho calon me o clêv o c’houlen\nBeza etouez ho preudeur choazet da anathem\nGant ar memes charite evel goechal Sant Pol,\nBete n’en dayo hini deus ho tênved da goll.\nAvichou gant Moyses, divar crec’h ar mene,\nHac ho taouarn goureet e suppliit an Eê\nDa ranversi Amalec, a fell deàn oppos\nNe antrefe Israël en douar e dud côs.\nMes, pa bignit d’an auter, e cresq ho carante :\nEno, calon ouz calon, e comzit ouz Doue,\nHac evit crimou ar bobl, o reqet divea\nEo dont ive gant Jesus d’en em sacrifia.\nCourach eta, Pastoret, evel deiz an diluch ;\nConservet en arc’h Noë, oc’h eus cavet refuch\nEn Brô-Sauz, elec’h biscoas na gredjec’h diaguent,\nEn Brô-Sauz, a vo diou vech hanvet Enez ar Zent.\nO Sauzon ! tud jenerus ! Samaritanet mad !\nGrêt vo eus ho charite eur memor enorab,\nHac eur chabistr en histor. Graç dêc’h da gaout ouspen\nAr güir Feiz da recompanç evit hoc’h aluzen.\nO Roue ! dign da c’houarn eur bobl compatissant ;\nGeorch, mar bez anterinet hor pedennou fervant,\nPinvidiguez an douar ha faveuriou an Eê\nA vo saler da vertuz ha partach da ligne.\nPartiit, va Ebestel, eme Salver ar bed ;\nAnnoncit va Aviel, ha n’en em nec’hit qet\nEvit hoc’h antretien ; me a laqai pourve\nPep tra d’an neb a glasqo Rouantelez an Eê.\nEr gôut a rit, va breudeur, en Franç e voa dessin\nD’ho laqat da berissa er môr, pe dre famin ;\nMes, a drugare’r Sauzon, ha graç d’ar Brovidanç,\nCetu c’houi hep dienes hac oll en assuranç.\nHoc’h exil en eun triomph evidoc’h zo chenchet,\nHac ar bersecution, e mez ho tyrantet,\nA zervich da bublia d’an oll nationou\nHa santelez ho puez, ha fallente ho pro.\nDeus nos novissimus ostendit tanquam morti destinatos : quia facti sumus spectaculum mundo et angelis et hominibus. Ad. Philip. Cap. 5\nDIZURZOU AR GOUARNAMANT.\n...... Veloces pedes eorum ad effundentun sanguinem. Contritio et infelicitas in viis eorum, et viam pacis non cognoverunt. Psalm 13.\nPerac n’en dòn-me clêvet er c’hoste-all d’ar Manch,\nPa ellàn d’ar virione rêi bremâ e revanch ?\nMe grife a vouez huel : Bretonet, m’ho conjur,\nDisqüisit eus ho crimou, ha disqit bea fur.\nPegueit en ho qüelin-me o tale hoc’h amzer\nDa zelaou tud etourdi gant rêsonniou dister ;\nOc’h ober o doctoret, hep gout o A, B, C,\nHac o comz gant insolanç, diouz an Divinite ?\nProuvet a meus, dre avanç, int hugunodet pur,\nA sell evel eun netra ar blasfêm, an injur ;\nMes c’hoas int affronterien ha güir charlatanet,\nA ra goab en o c’halon eus ar citoyanet.\nA dra zur, bete vremàn n’o deus grêt netra qen\nNemet trompla ac’hanoc’h dre ar bromessa vên\nEus a eur brosperite birviqen ne arru,\nNac em amzer-me, siouas, nac en hoc’h amzer-hu.\nE qeit ha na vo casset d’ar Stadou-General\nNemet tud o deus laeret madou national,\nJacobinet averet, tud hep religion,\nBiqen en Franç na velot nemet division.\nHep enor, na santimant o deus prenet moueziou,\nPa voa qestion da veza implijet er c’hargou,\nHep justiç, na lealdet e voerzont goude ze\nDa unan e liberte, da eun all e vue.\nAr bed oll a zo collet en Franç, mar o c’hreder,\nEn heur ma zaï digante an dorn hac an ober ;\nHac evit derc’hel o fost, o publiont bepret\nE ve ar vrô en danjer, pa na ve risq ebet.\nAn dud credul ha timid n’o deus qet a amzer\nDa examina pelec’h e mâ o güïr danjer :\nDen na flach, den na remu, allas ! hac etretant\nE talc’hont, dre guntunu, an oll dindan o dant.\nGouscoude, mar zeus danjer, piou a dlefe crena ?\nN’en deo qet c’houi, va broïs, rac na risqit netra\nNemet beza eurussoc’h, ma erru chenchamant,\nHac ar c’henta e’r goella : ennes so evidant.\nMes, ar cheffou principal, an assassinerien,\nO deus grêt hac a ra c’hoas maleur ar Francisien,\nJust eo d’ar re-ze crena : gout a reont ervat\nE coezo venjanç varne abret pe diveat.\nAoun o deus pa retorno an armeou d’ar guêr,\nPe re zammet a lore, pe sqüis gant ar vizer,\nN’o defe ar fantasi, marteze alafin,\nDa chench buguel er c’havel ha bas var tabourin.\nCetu eno ar rêson ma tifferont ar peoc’h,\nQen a vo exterminet an tri ferz ac’hanoc’h,\nEvit ma chommo gante qement o deus laeret,\nHa qüittes da bartaji gant ar re decedet.\nHit neuze gant confianç, hit ermès ho contre\nDa laqat en em laza evit tud ar seurt-se !\nMar deu ganêc’h ar victor, e vezot aviet :\nHa mar collit ar gombat, e zoc’h disgraciet.\nGrêt o deus le da gazout ap oll rouane all.\nVar guementse o dessign eo douguen an tan-goall\nEus ar Revolution en pêvar c’horn ar bed.\nLabour ho po, va brois ; nemet commanç na ret.\nPobl abed var an douar na ell a levri vat\nOber gante eun trête, nac eun accord da bad ;\nRac el lec’h pacifia, ne glasqont, er c’hontrel,\nNemet brouilla ar c’hartou hac asten ar brezel.\nGout a ouzont manifiq alaouri o c’homzou,\nRêi d’ar viç liou ar vertu, ha clasq troïdellou\nDa essa justifia dirac tud imbicil\nHac ar brezel estranjour hac an hini civil.\nEn termeniou bombançus e reont an detaill\nEus victoriou dibrofit ; mes na güennec na maill\nN’o devez ar zoudardet evit o faeamant,\nHa pa vez lazet deg-mil, na gonter nemet cant.\nDa rêi beuz d’ar ganailles, e leverer deze\nEo deus ar bobl e tepant an oll autorite,\nHa gouscoude e veler violi hep rêson\nO droajou naturella, droat o election.\nPa vez choaset tud honest evit mont da Baris,\nMar goulennont netra just, int casset var o c’his,\nHac alies deportet var eun douar a dan\nDa c’hrilla, pe da bastur sovajet ar Guian.\nAr memes rum a gommand ; e mâ o zroad er scleuq :\nNa bourc’his, nac artisan, na dijentil, na cleuq\nN’o deus guir da lavarat. Caer a zo en em drei,\nAr bobl a ya ordinal droat en guenou ar blei.\nDindan an hipocrisi eus o fraternite,\nE vagont an disfianç hac an duplicite.\nEun arme ispionet a zo bemdez var droad\nDa glasq tud da bunissa, pa na vez den coupabl.\nDetestapla assamble ! injusta tribunal !\nN’o deus na religion, na vertuziou moral.\nPillach ha sacrilachou, ne c’houlennont qen roll ;\nImpi e qever Doue, ha cruel diouz an oll.\nO-unan nemet massacr ne veler entreze,\nRac an eil goal aneval a zevor eguile :\nDallet gant ambition, peb-hini’ nê d’e dro.\nA gass, evit bea mestr, e gonsort d’ar maro.\nAr faction zo crénva a extermin eben,\nHac en avantaj ar bobl n’en em interest den.\nCaer zo ober decrejou, ar bed n’en da qet voell :\nN’en em ententont pelloc’h muiguet en Tour Babel.\nN’oun pet Constitution zo bet var an tapis ;\nPeb assamble a bretant ober unan d’e guis,\nHa goude mil le touet da vea fidel dê,\nDre qelies a barjur ec’h abrojer anê.\nD’abord, e zoat contraignet da vont d’an oferen ;\nGoude zeus bet eun amzer ne avanture den\nMont dei, nac e celebri ; bremâ eo permettet,\nGant na vet qet Catholiq, beza’r pez a gueret.\nDa guenta, e pretante tud an intrusion\nBeza’n, despet d’an Ilis, en e c’hommunion,\nHa bremàn e pretanter, en despet da Zoue,\nRenta, dre’n idolatri, enor d’e Vajeste.\nAvichou e supposer, pa vo fin d’ar brezel,\nE vo roet liberte d’ar Bastoret fidel\nDa retorn c’hoas d’o dénved ; mes, allas ! da zale\nHa da drompla ar public eo a leverer se.\nForjet e vo adarre mil ha mil teodad fall,\nPe d’o ampech da retorn, pe d’o adchasseat.\nTrei a rêr da beb avel evel girouetou :\nHirio sent, en apparanç, varc’hoas drouc-sperejou.\nA dud zo qen dientent, qen dallet, siouas dê,\nMa lavarfet en Paris e ve nôs da greiz-de,\nDen na gredte contesti, gant aoun d’en em laqat\nEn risq da veza trêtet evel aristocrat.\nE conscianç, va broïs, hac én a voe biscoas\nEun doctrin qer vicius, eur Gouarpamant voas,\nNa ridiculoc’h sabat ? Ne gredàn qet er fond ;\nNe anavezàn nicun var an douar tro-rond.\nBet o deus ar frenesi da brometi d’ar bed\nEn e rentjent evurus, pa o dije laqet\nLiberte, egalite : daou dra qen impossub\nEvel prejudiciabl, en qeit ha ma vo tud.\nAvis a ra din clêvet eun eil güech ar serpant\nEn arz goezen ar revolt, ouzoc’h oll o parlant.\nN’ho po na Mestr, nac Autrou : immortel, emezàn,\nHa sqient oll e vezot, mar debrit ar froüez-màn.\nGüir vugale da Adam, oc’h eus credet ractal\nBeza ive Doueou, rentet libr hac ingal.\nHit gant ar vez da guzat... A vremâ e velet\nOc’h en noaz, evel Adam, eveltàn decevet.\nAn nerz, ar vent, ar yec’hed, ar madou, ar sqiant,\nN’en dint qet distribuet d’an oll ingalamant.\nAc’han di, va broïs paour, ho calcul zo manqet ;\nCrec’h ha traòn, mestr ha mevel zo necesser er bed.\nRefus a rit an homach da noblanç ho contre :\nMes plega renqit bremâ gant laeron o danve,\nHac al laer fieffeta en deus ar pas aroc :\nD’an neb en deve madou e ve lamet an toq.\nNe voa qet an dud jentil a voa dêc’h da damal,\nMes recevourien injust, procurorien-fiscal,\nA revine ar gouiqen, hac aben fin ar gont\nO deus chasseet bremàn an Autrou deus e fond.\nAvocadet col-cozou, ha cliq ar briserien,\nMarc’hadourien foët-boutic, raç ar valtouterien,\nRebut ar bobl, en eur guer, a vo bremâ en Franc,\nBaronet ha Marqisien. O Doue, pez noblanç !\nEvel chass ar guiguerien endro da eur charin\nE velàn Franç exposet d’ar scrab ha d’ar rapin.\nFortun a rêr en un deiz gant faus assignalou ;\nAr pillach a zo digor... Deut an neb a garo.\nDa savetai o buez, an dud honest bremâ\nA ra dilès d’o moyen hac a renq emigra.\nHa qement distoladen a erru a lec’h-all,\nA zo trêlet gant enor ha pinvidic ractal.\nAn oll gargou zo gante, hac ar maniamant\nDeus madou ar Francisien hac eus o oll arc’hant.\nDarn a zalc’h, darn all a guign, hac etre o daouarn\nAl loen, ouspen e groc’hen, a lès c’hoas e ouarn.\nEur menez aour hac arc’hant a ve grêt, hep douetanç,\nEus depouillou ar c’hlerge, ar venac’h, an noblanç,\nMadou ar famill royal, ar presantchou civiq,\nHa cont abet anezo na renter d’ar publiq.\nClêm a rêc’h var an taxou, michanc ho poa rêson ;\nMes, ha c’houi a vel bremàn nep diminution ?\nNemet en ho pugale, ho trafic, ho micher,\nA renqit da zivoeret dre ma cresq ho mizer.\nElec’h o diminui, eo triplet an taxou ;\nBemdez e rêr re nevez da beur-zamma ar vrô.\nDija e vo goulennet ar yalc’h pe ar vue,\nHac ar prest, pa zeo forcet, a zo evel ouz se.\nEr gommançamant qenta, da laqat ober brud,\nE voe pris ar güin-ardant diminuet d’an dud,\nPermetet laza gibier, lamet ar such melin,\nAn tennadec d’ar billet, ha dever ar butin.\nMes ho maladen bremàn ne ra qet goell rapport ;\nBremân, var boez ho collier, ha non pas dre ar sort,\nOc’h var yun ha diarc’hen cunduet d’an arme :\nQer mad eo dêc’h ho putin ha riscus ho chasse.\nMenel a ra al labour, pa na chom den er guêr ;\nRevinet eo ar c’hommerç, ar beva a zo qer ;\nPaper eo an oll moneiz, ar Gonvantion ho pill,\nHa c’houi ne chom ganêc’h qen nemet daelou da sqüill.\nMezuret eo dêc’h ho creun, ha poezet ho para ;\nGoude dastum ho trevat, n’en doc’h mestr a netra :\nRoit ho tud, ho loened, p’e yêr d’ho poursiou,\nHa c’hoas, mar en em glêmit, divoallit dirac piou.\nDeus ho qevere er parq, deus ho qerent nessa,\nDeus hoc’h oll devezourien teulit evez bremâ.\nA boan ec’h ellit fiziout en ho prassa mignon ;\nBetec ho mevel en ty a zo hoc’h espion.\nNa d’ar bourg evit affer, nac en qær d’ar marc’hat\nNe zit qet, var va c’hredi, hep eur certificat.\nDa ober hoc’h ezomou, mar pellait diouc’h ho ty,\nAnez caout eur passeport, eus urz d’hoc’h arrêti.\nO Goezen al Liberte ! anat eo deus da frouez\nOut greffet divar hini ar barados terres ;\nEvel en jardin Eden, ne brodui en Franç\nNemet ar gaptivite, an trubuill, ar venjanç.\nPez differanç, va broïs, etre’n amzer a rën\nHac an hini a velemp deg vloas zo e muiqen !\nEtre’n hân hac ar gouân, etre’n nôs hac an de\nEus nebeutoc’h, m’en assur, peb den fur a vel ze.\nMa ve bremàn da gommanç ar Revolution,\nDen ne garfe chench Roue, na chench Religion.\nCalz o deus prenet sqient, hac a anzao ervat\nE voa goell da bep-hini chom en e guenta stat.\nEr maleur eo e santer pris ar brosperite,\nE scol an experianç e comprenot ive\nOc’h eus grêt eun troc fachus o clasq mal-a-propos\nEun egalite noazus hac eul liberte fos.\nEn Franç, eme ar proverb, ne voa esclav ebet ;\nMes bepret an dud mechant a gav da lavaret\nE ve ar Prinç eun tyrant, ha pa vent en e blaç,\nInt ar c’henta tyrantet ha crioc’h eguet chass.\nSellit Franç en e splandeur, sellit Franç en e gloar\nDindan Louis-Pêvarzec, dindan Herri-Pêvar !\nPiou na dle beza choqet, pa rêr comparêson\nEtre caout Robespier da vestr, pe eur Bourbon !\nOh ! hano carantezus ! birvi a ra va goad,\nLouis, pa sònjàn ennout. Te voa Roue ha Tad\nAssambles d’ar Francisien, hac idol o c’halon\nBetec an deiz milliguet deus o rebellion.\nFranç a voa scol an enor, sejour ar joaüstet,\nGrignol e amezeyen, brô an dud a speret,\nMaguerez ar Rouane, merc’h ena an Ilis,\nCustum da rên en Europ pell zo en e divis.\nEvel goenan er jardin da gomposi o mel,\nE velet estranjourien hac a dost hac a bell\nO tont en Franç da ober o academiou,\nHa da guemeret model betec eus e guiziou.\nAr c’hommerç, an industri, an navigation,\nA rê d’an archant roulla en peb condition.\nAn oll o devoa labour ha bara da zebri,\nAssuranç eus o moyen, ha repos en o zi.\nMes boneur ar Francisien, o freciussa graç,\nAr Feiz Catholiq Romen a voa bet a viscoas\nSeul Religion o c’hontre. O deiziou a vertu !\nAmzer a zoujanç Doue ! peur e tistroot-hu !\nAllas ! biqen marteze. E màn en abandon\nAn ilisou dirapar. An exil, ar prison\nA ra d’ar güir Bastoret bemdez disparissa,\nHac adieu d’ar gristenies aben deg vloas amâ.\nSovach memes e vezor, rac ne zeus espernet\nNa scolach d’ar yaouanqis, na coùent d’ar merc’het.\nD’ar re-màn ec’h inspirer art ar gorruption,\nHac er re-ze e c’hoezer tan ar rebellion.\nDre ar Reqisition, ar grennardet hirrie,\nCasset d’ar scol ar muntrou hac an impiete,\nN’o d’eo na stat, na micher, na qen condition\nNemet beza hugunod, libertin ha fripon.\nO cruella planeden evidoc’h, bugale !\nPebes domach d’ar perc’hen ! d’an oll pebes qerse !\nEn dianvès ar brezel, persecutet er guêr,\nA bep tu displijadur ha lec’h a zizesper.\nE màn ganêc’h, va broïs, ar c’har arauc an denn,\nAr masq var o taoulagad, an treid o rên ar penn,\nAr vatimant hep pilot, hac ar bed ranverset ;\nBiqen gant ho Republiq evurus na vezet.\nCaer oc’h eus dissimuli, an oll a vel patant\nA boan deus mil ac’hanoc’h unan a zo contant.\nJacobinet a zifun pa gousg ar chouantet ;\nPa ve tranqil eur brovinç, eun all zo revoltet.\nA viscoas e meus clêvet eo difficil laqat,\nPa vez re o commandi, e nep lec’h an urz vad ;\nSeul-vui a ve a vestrou, seul-vui a zispignou,\nSeul-nebeutoc’h a accord, seul-vuioc’h a grimou.\nA dal ar gommançamant, lennit histor ho prô ;\nContit ar goad zo scuillet, ar saccach, ar muntrou,\nEn amzer ho rouane, epad mil bloas diouc’h-tu :\nAr Republiq, en tri bloas, e deus grêt deg güech mu.\nNe ouffe den niveri, rac urz zo da devel,\nAn nombr a dud zo lazet seiz bloas zo er brezel,\nNac ar re zo da laza, evit caout nebeutoc’h\nA lodennou da ober, pa erruo ar peoc’h.\nNeuze just e vo güelet a voas eguet biscoas\nEur c’hemesq all o sevel, ar revolt hac al laz ;\nPa vo partaji ar preiz eus an injüstiçou,\nPiou a zònj dêch-hu neuze en d’eo ar profitou ?\nMe meus güelet eun amzer ma cernet a bep tu\nEur c’hoad carguet a laeron : an oll a yê d’an hu ;\nMes bremàn, penos erzel, va Doue ! penos pad ?\nEn Franç eus deus a laeron eur rouantelezad.\nEur veach deut an decret ma vo an oll egal,\nAr madou a laer eur rum o deus droat eur rum all\nD’o adlaeres adarre ; den na ell assuri\nAn dra-ze a zo dêc’h-hu, an dra-màn a zo din.\nMar da madou an Ilis, leveou an noblanç\nGant canfartet an distric, c’houi, pa guefot ho lanç,\nVar an distric e-unan ho po lec’h da goeza,\nDa c’hortos ive, d’ho tro, eur rum all d’ho pilla.\nMarcha eta, va broïs, a renqfot ho tispit.\nHa derc’hel d’en em laza, hep henor na profit ;\nAr c’hrog a vo d’ar c’hrénva, ha c’houi, evit loden,\nPa vo lonqet an histren, ho pezo ar groguen.\nFurium, homicidum, adulterium inundaverunt terram, et sanguis sanguinem teligit. Jer.\nENOR D’AR GÜIR DOUE.\nPropitius sit nobis Deus : non est nobis utile relinquere legem et justitias Dei... ut eamus alterâ viâ. 1. Mach. 2.\nOrdinal ar Francisien a voa bet reputet\nDa gaout eur speret volach ; mes biqen ne gredjet\nE vijent qen dirêson da choas evit mestrou\nQen alies a vandrin da revina o bro.\nO Doue ! pez dallentez eo hini ar gommun !\nPe a goulz eus e unvre er güelin-me difun ?\nMont a rêr, a greiz olla, ha gratis d’ar gombat,\nHep gout dre urz pehini, evit piou, na perac.\nEn despit d’o zantimant e tougont an armou\nHa gouscoude, gant eur guir, o c’hasser d’ar maro\nEvel ar griminalet, mouchet o daoulagad,\nPe evel tud counnaret, n’o deus mui a sans vad.\nTud dallet, tud variant, consultet a levri\nEvit piou eo ret mervel, evit piou combatti ;\nGoude ar poltret fidel a meus grêt deus a Franç\nN’oc’h eus affer da zelaou nemet ho conscianç.\nHo Roue var an douar, hac o Toue en Eê\nA outrajer dirazoc’h. Ret eo venji anê ;\nEnor ho Religion, droajou ar gurunen,\nHo Toue hac ho Roue, n’oc’h eus qen da zifen.\nDindan domination muntrerien ho Roue,\nNe zeus hini ac’hanoc’h assur eus e vue,\nHa nebeutoc’h assuret da gonservi ho tra\nGant tud n’en dint revoltet nemet evit pilla.\nMes, hac o pe ar bed-màn da bartaji gante,\nPetra’ zervicho dêc’h-u, mar collit hoc’h ene ?\nOr, daonet sur e vezot, ma heuillit maximou\nAr bayanet zo bremàn o cundui ho prô.\nAr buissanç tamporel a ell, me a gonsant,\nPa vez fontet gant justiç, caout furmou differant ;\nMes doctrin an Aviel eo ar güella souten\nDa bep seurt gouarnamant, memes Republiqen.\nEn risq eta da veza esclav d’ar Republiq,\nDalc’hit mad da viana d’an Ilis Catholiq.\nMaleur dêc’h anes ounnes. Hac ar pez zo tristoc’h,\nQement a deuy ho coude a vo voas ac’hanoc’h.\nAr vugale maleurus a zo c’hoas da c’henel,\nA grio venjanç varnoc’h gant daerou eternel,\nDa veza serret outo dôr ar zilvidiguez,\nEn defot, bete’r maro, souten ar c’hristenies.\nHa pa ho pez mil buez, e tlefac’h o livra\nDa zifen caus Jesus-Christ a varvas d’ho prena.\nSevel a ra bleo va fenn, pa sònjàn e veet\nAn diveza Christenien eus raç ar Vretonet.\nO Doue oll buissant ! discarguit assambles\nVarnomp, mar deo necesser, brezel, vocen, qernes ;\nHor c’horfou a amanto. Contantit ho justiç,\nMes list ganemp ho toujanç ha feiz ar guir Ilis.\nPenos ! renonç a raer d’ar güir Religion,\nGant aoun eus eun dornad tud zo er Gonvantion !\nPiou a ro dê an droat-se qen extraordinal\nD’ho laqat-hu, va broïs, en renq loened brutal ?\nPenos ! n’en d’eo an Drindet na gloar, na melodi,\nNa Jesus adorator, na servicher Mari ?\nNa den beo sacramantchou ? nac anaon soulajet ?\nDaoni’n oll corf hac ene eta zo lavaret ?\nPenos ! en guis d’an oc’hen pleguet dindan ar yeo,\nPe ar mul dindan e zam, nemet d’an tol ne gleo,\nHo quelan dija rentet ! ô pebes dismeganç\nDa vugale an Ilis, da dud ganet en Franç !\nEul lachete qer coupabl a laqaï var ho cont\nMaleur an amzer bresant hac an hini da zont.\nAn histor a rapporto, ha lec’h vo da gredi,\nE voac’h eus ar Francisien hac ar fanq hac al li.\nN’oun ped roue d’ho sicour a velàn zo armet,\nHac evel tud furius, siouas, e preferet\nMestroniach al laeron, eur Republiq payen\nDa autorite ho prinç lejitim ha christen !\nSònjit ervad na istim tud ar Gonvantion\nEvit netra exposi buez deg million ;\nBete ma vint en Paris, gant ar veren en dorn,\nC’houi vo casset d’ar brezel d’en em laza en form.\nGounit qenta, coll goude ; caout a reot trec’h par ;\nGoude qellies a bompad, qellies a victoar,\nRod ar fortun a droyo, hac e vezot goassa :\nBriatta re assambles zo dies da starda.\nProsperite ar c’hrimou ne bad qet ordinal :\nGoude m’ho po servichet da gastiza re-all,\nAr voalen a vo brizet gant Doue e-unan,\nE vrec’h en em zizarmo hac ho tolo en tan.\nEvel ar foeltr o coeza e lessot var ho lerc’h\nAn natur epouvantet, hac en douar ar c’herc’h,\nHo corfou hep sepultur, ho memor execret,\nHac ar bed oll en triomph d’ho cüelet perisset.\nAn nemorant ac’hanoc’h dirollet var al lan,\nHep eur goennec da anzav, ha marteze hep tam.\nChommet hep ti, na tôen, nemet gant eur bonet\nHa goezen al liberte ne vezot abritet.\nHo mestrou eus ho cüelet er pare diveza,\nEur môr daelou o redec, netra qen da billa,\nGant hoc’h aour hac hoc’h arc’hant a guemero an tec’h,\nHac ho lezo, va broïs, oc’h-unan dindan bec’h.\nCetu aze ar profit ho p’o bet o selaou\nCabitenet ar revolt ha doctoret ar gaou.\nPromettet mad o devoa, qent ma vijent achu,\nE vije Franç eur vêred hac ar vrô en ludu.\nO Francisien afflijet ! ganet oc’h en heur fall,\nDa derri ho planeden, qemerit eur rout all\nAssuretoch d’hoc’h ene ; rac evit ho pue,\nChommit en tu ma qerret, risq zo en daou goste.\nN’oc’h eus nemet eur voyen da ellout repari\nHoc’h avantajou collet : hep dale, m’ho suppli,\nAntreit en ho tever, retornit da Zoue,\nHac implijit hoc’h armou en servich ho Roue.\nHac ho pe, en nep fêçon, grêt gaou, na prejudiç\nD’an noblanç, en o madou, na d’an dud a Ilis,\nAn oll a vo pardonet, pa vo ar Roue Mest ;\nGraç Doue hac an amzer a reparo ar rest.\nAr bed a zo gouiec n’oc’h eus roet na lec’h\nNac occasion d’ar revolt, hac e zeo’n despit dêc’h\nOc’h oblijet da varcha dre reqisition,\nHa da servicha control d’hoc’h inclination.\nBiscoas güell deud d’an noblanç, fidelloc’h d’ar Roue,\nPreciussoc’h d’an Ilis, ne voec’h en ho pue\nEguet bremàn, mar qirit distrei a greiz calon\nD’ar gaus vad, ha dilezel parti an drahison.\nPeguer citoyen benac e vec’h bet betec henn,\nNe güezo qet, m’en assur, eur vlêven deus ho penn ;\nContrel da gaout rebechou, ho po mil amitie,\nHac alafin mil bennos digant tud ho contre.\nMassacri tud a eur vrô en em rent d’ar rêson,\nEo micher hugunodet zo er Gonvantion :\nOber vad ha pardoni eur bobl paour zo tromplet\nEo maxim an Aviel, dever ar Bourbonet.\nFrancisien, qerent, breudeur, ha christenien omp oll :\nGüell eo distrei diveat eguet mont crenn da goll ;\nHa mervel evit mervel, mar deo necesser ze,\nGant guiton ar fleur-de-lis marvomp evit ar Fe.\nAbaoue ma zeus ranqet caout recours d’an armou\nEvit difen ar justiç ha poursiou ar c’hrimou,\nBiscoas caus lejitimoc’h ne voa bet difennet,\nBiscoas ne voe da venji qellies a dorfet.\nHa possubl ve, Bretonet, e velfac’h en ho pro\nRenia ar gouir Doue, dispen e auteriou,\nEgorji e vinistret, tana, pilla, violi,\nHa chom croasiet ho tivrac’h hep en em opposi ?\nPiou a velo, hep murmur, spolia e zanve,\nAnlevi e vugale, dibobli e gontre ?\nAr Roue assassinet, an Dauphin er prison,\nA rêr dezàn e broces qent usach e rêson.\nO Louis ! va frinç yaouanq ! an nopla crouadur\nEus a raç ar rouane ! pebes displijadur\nA meus-me eus ho qüe1et er prison o voela,\nÉn renq ar griminalet ! A boan oc’h eus deg vla !\nHo tad paour hac o mam guer, ho moereb vertuzus,\nEo eus ho huanadou ar sujet lamantus ;\nCollet o deus o buez, hac ho lezet minor :\nAr Brovidanç e-unan a vo ho curator.\nSec’hit ho taelou, va mestr, hac êchuit ho caon,\nNi varvo, pe hep dale, ho tyrantet d’an traon\nA zervicho da scabel dêc’h da vont var ho tron,\nDa laqat rën ar justiç hac ar religion.\nMes, petra a glêvàn-me ? Eur poeson lent ha yen\nA red en ho coaziet hac a fix an termen\nEus ho puez innoçant ! Va dorn, arrêt amâ ;\nAn natur zo revoltet.... Achuomp da rima.\nO Doue ! ne oun pelloc’h petra da reqeti,\nPe paciantet da zouffr, pe nerz d’en em venji ;\nGouscoude rêson, enor, justiç, ha conscianç,\nOll a eur voüez e criont ! Venjanç zo ret... Venjanç !\nNe gaffac’h qet eur famill var douar Breiz-Izel\nNe mâ en affliction. C’houi a goll ho puguel,\nMe va zad, c’houi ho pried, hac eun all e vara ;\nPep-hini en e guever en deus calz da ouela.\nEn eur maleur qer commun e vije grêt goechal\nProcessionou publiq ha yuniou general ;\nGüelet e vije bemdez ar bobl en ilisou\nProsternet bete’n douar ha beuzet en daelou.\nMes, n’o deus, ar Francisien, pelloc’h permission\nD’en em gonsoli memes dre ar Religion.\nPoent eo eta, va broïs, hac en tuont da goulz,\nD’an oll redec d’an armou, pa n’o deus qen recours.\nMar boe biscoas eun dever d’ar bobl en em zevel,\nVenjanç eta, Francisien ! poent eo en em disqüel ;\nPep christen a zo soudard, pa attaqer ar Fe,\nPeb soudard a dle mervel da venji e Roue.\nAn oll zo interesset. Ar gaus a zo commun ;\nNe zeus mui da venaji na buez, na fortun ;\nRet eo en em disober, cousto dêc’h a gousto,\nEus adversourien Doue ha bourrevien ho prô.\nBiqen, anes eur Roue, Franç na ve en repos ;\nAnes ar Feiz Catholiq, birviqen barados.\nMaleur eta d’an den lach a drahis e Roue ;\nBrassoc’h maleur d’ar c’hristen a renonç d’e Zoue.\nAr môr a vo hep mare, hac an eol hep sclerder ;\nAr stered var an douar, hac ar pesqet en aer,\nQent ma chenchfen santimant nac a Religion :\nGüir Catholiq em ene, Royalist em c’halon.\nBeza zo c’hoas Bourbonet ; me vel unan anê\nInstruet evel David dre an adversite ;\nReligius eveltàn ; ne ouffen qet e nac’h\nEvit hor prinç naturel. Vive Louis-Trivac’h !\nAllòn, Bretonet vaillant, gant ar gocarden venn,\nHac armet a sin ar groas, paressit en dachen ;\nE mâ eno ar victor pell zo deus ho qervel,\nEn eun dorn ar vas royal, en all an Aviel.\nGravit var ho quittonou Doue hac ar Roue,\nDa ditrou qer precius conformit ho pue ;\nBevit en doujanç ar mestr, pa zifennit e gaus ;\nTrist eo gounit ar victor ha coll ar Barados.\nEr gombat, Doue memes, evit gloar e hano\nA bresido e-unan. An hugunod d’e dro\nA velfot leun a spouron o qemeret an tec’h,\nPe, ar remors er galon, ous em renta dêc’h.\nFin eur zoudard hugunod eo o zaonation ;\nMervel a ra renegat, qiriec a drahison ;\nMes c’houi memes, o coeza, a vo victorius,\nHo recompanç assuret, ho maro precius.\nO Doue an armeou, hon Autrou souveren !\nHep asistanç pehini e combatter en væn,\nRoit ho pennos d’hon armou, soutenit hoc’h Ilis,\nHa conservit var an tron heritour Sant Louis.\nGrit santout ho puissanç da adversour ho cloar ;\nLaqit-àn en ho presanç da fonta evel coar ;\nGrit santout ho madelez d’ho pugale fidel ;\nRoit ar peoc’h en hon amzer da Franç, da Vreiz-Izel.\nO Douar a Vreiz-Izel ! ô brô qen desiret !\nPortion qer precius ! dénved abandonet !\nAvanç a ra va bloaziou, eur chanç mar ho qüelàn ;\nMes mervel a rin contant, m’am bez ar mennat-màn.\nFranç a zo c’hoas Catholiq. An templou digoret,\nAr bobl a red d’ar pardon ; rentet ar Bastoret.\nNe glêver a bep costez nemet cantiq a joa,\nAn Te Deum Laudamus, vive, vive, le Roi !\nBeniguet ra vo an heur m’am bo eur seurt qêlou :\nDisposit, ô va Doue ! neuze eus va deiziou.\nN’em bo qet hirroc’h beach da vont d’ar Barados,\nPe me yel dre Vreiz-Izel, pe me yel dre Vro Sauz.\nDet nobis Deus jucunditatem cordis et fieri pacem in diebus nostris. Eccl. 50.\nAVIS D’AR BOBL FIDEL\nEPAD AR BERSECUTION\nViriliter agite, et confortetur cor vestrum, omnes qui speratis in Domino. Psalm 30.\nO va orphelinet paour ! va faressionis !\nMar cüez etre ho taouarn ar c’hantiq-mâ en Breiz,\nDisqit principalamant ha grit attantion\nD’ar pez a meus lavaret var ar Religion.\nC’houi oll, tadou ha mamou, mestrou ha mestrezet,\nN’ho calvin qet d’ar brezel ; me voar oc’h oblijet\nDa chom var ho tieguez. Mes m’ho suppli, er guêr,\nRoit deus an oll vertuz an exempl hac ar scoër.\nNa zispartiit biqen, arruet a garo,\nDiouz feiz an Ilis Romen. Ne zit james vardro\nOffiçou an touerrien, ho pugale na c’houi :\nPastoret oc’h d’ho famill ; hoc’h ilis eo ho ti.\nDa sul, en coulz an offiç, en commun grit peden ;\nGoulennit participa en qement oferen\nA celebrer en deiz-se. Dreist peb tra grit reqis\nDiou pe deir güech ar sizun d’ho tud ar c’hatekis.\nBadezit ho pugale, ha grit dê abredic\nAnaout ha beza fidel d’an Ilis Catholiq,\nApostoliq ha Romen, ermès a behini\nEo impossubl d’ar C’hristen en em savetei.\nD’ar scolliou national, na da scol an intru\nNa gassit qet anezo. N’en deo qet absolu\nRet dezo beza savant ; mes, carout o ferc’hen\nHa gout servicha Doue, n’o deus affer a guen.\nPa gavint tud vertuzus, lest-e da demezi\nEn presanç Catholiqet, ha gant na vo hini\nDeus an ampechamanchou oc’h oppos aneze,\nSauf da supplei formou an Ilis goude ze.\nObservit ar Vigilou evel ar C’horaïs,\nHa qement solennite a virer en Ilis,\nNonpas an hugunodach a rêr en decadou,\nRac n’eller qet assambles servicha daou Autrou.\nD’en em reconcilia, laqit ho poan da glasq\nEur beleg fidel benac, hep gortos amzer Pasq ;\nHa ma na zeus, dre valeur, hini dre ar c’hontre\nCommuniit a galon, côvessit ouz Doue.\nEvel ar Sunamites, pe maouez Jerico,\nRoit support hac asistanç ; mes serrit ho qinou.\nBez o p’o da repui, marteze profetet,\nHo tigollo amplamant. Va entent a dleet.\nHac ho pez da restoli memes intantion,\nNa brenit qet a vadou digant an nation.\nDies eo restitui goude-ze d’ar perc’hen ;\nMadou goal acquisitet ne brosperont gant den.\nPrometti mar grit paea ho preudeur en arc’hant,\nLest ar paper a goste. Er fêçon m’oc’h eus c’hoant\nE ve grêt dêc’h, grit ive. Mirit ho mandajou\nDa baea ar Republiq, pa na ro qen gajou.\nEvitit, mar be possubl, ar bersecution ;\nMes pa vezot arrêtet, gant resination\nIt dirac ho parnerien. Ho cüella avocat\nEo ar mestr a zervichit hac ho conscianç vad.\nNa droublit qet ho speret da essa gout pénos\nNa petra da lavarat evit difen ho caus.\nPrudant evel ar serpant, douç evel ar goulmet,\nPardonit a greiz calon, hep discuill den abet.\nLavarit oc’h Catholiq, ha na lavarit qen\nBêr ha bêr, hac hep respont da guestionou vên,\nGoulennit digant Doue, hervez e bromesse,\nInspira dêc’h respontchou convenabl en heur-ze.\nMar bec’h neuze condaonet en tribunal impi :\nComzomp voell, mar bec’h cavet dign a verzerenti,\nO Christen predestinet ! rentit gloar da Zoue,\nHa grit jenerusamant sacrifiç ho pue.\nMe a vel an Eê digor prest d’ho tiguemeret.\nPebes joa ! pebes triomph ! dija eus preparet\nEun tron evit ho receo. Courach, servicher mat :\nNe zeus saler hep victor, na victor hep combat.\nAr vue ne dal pelloc’h ar boan d’e menaji,\nEvit ar pez zo bremâ a blijadur enni.\nRet vo dêc’h mervel eun deiz, ha biqen, me zo sur,\nNe ouffac’h caout d’hoc’h ene Barados qen assur.\nGant joa e tlefac’h dridal, ha nonpas bea trist,\nSouffr evit ar virione hac evit Jesus Christ ;\nRei bue evit bue. O mil bennos en heur\nHac evurus ar moment m’oc’h eus eur seurt faveur !\nMa ve capabl an Æles da goncev jalousi,\nE vent güelet avius eus ar verzerenti ;\nRac eus ar güir garantez eo ar merq visipla,\nHac en gloar ar Barados an degre huella.\nCoulz eo ar verzerenti evel ar vadiziant,\nHac enoraploch memes. Mar deus poan violant\nDa zouffr, n’en deo qet padus. Ar c’hraç, trec’h d’an natur,\nA chench alies memes ar boan en plijadur.\nEur pez terrubl a etof a ro eur marc’hadour\nEvit caout en paeamant eur pez bian a aour ;\nHa c’houi, evit eur momant a boan var an douar,\nHo po en eternite eur gurunen a c’hloar.\nHastit eta, bugale, disposi dre avanç\nPeb tra evit ar gombat ; reglit ho conscianç ;\nPedit Doue da derri ho coall habitujou ;\nRenoncit, ispicial, d’hoc’h attach d’ar madou.\nAntretenit etrezoch ar charite vrassa ;\nAmzer ho curunamant marteze a dosta.\nAncourajit ho preudeur, ha soutenit ar re\nA zo, siouas dê, risqet da drahissa ar Fe.\nEun dra a meus da c’houlen, hac a recommandàn :\nBisitit, me ho suppli, exortit ar re glàn ;\nExercit en o c’hever an offiç a bastor :\nEun amezec vertuzus zo bremâ eun tenzor.\nAllas ! pa deu ar c’hlénved eo brassa an danjer\nDa vont hep Sacramantchou. Difficil e qever\nEur bêleg mad da ober eur güir gôvession,\nIspicial en amzer ar bersecution.\nMe voar ervad en faveur eur paour agonisant,\nGant aoun na zizesperre, an Ilis a gonsant\nMa teuyo d’e absolvi eur bêleg sermantet,\nPa zeo impossubl dezàn caout hini all ebet.\nMes, nemet an absolven, hep nep Sacramant all,\nNa ell an den-ze receo digant ar bêleg fall ;\nHa c’hoas divoall da veza pervertisset gantâ,\nNa rei sujei da gristen d’en em scandilisa.\nEur Prinç a voe güell gantàn goechall souffr ar maro\nHa cedi e gurunen, eguet na voe receo\nAr gommunion deus daouarn eur bêleg heretiq ;\nGraç d’an neb a laqayo e exempl en pratiq.\nEvidoc’h-u, pa deuyo clénved d’oc’h afflija,\nSònjit dindan dorn Doue en em humilia,\nHa goulennit digantàn graç ar Sacramantchou,\nMar n’ho pe qet en effet ar boneur d’o receo,\nAr maro hep eur pilot a zo eur goal bassach.\nNac a hini, va Doue ! a ra bremâ naufrach !\nMes, hep caout presomption, m’ho conjur, me ho ped,\nHo Tad a vo ho parner ; na zizesperit qet.\nEn meritou Jesus-Christ, lagit ho confianç ;\nGant eur gred evel ennes bezit en assuranç.\nFidel oc’h bet d’e Ilis, fidel e vo d’e dro :\nMisericord a glasqit, misericord ho po.\nMes ar gontrition barfet, en defaut absolven,\nDreist peb tra zo necesser. Allas ! ha na ell den\nMeritout eur seurt faveur ; mes den ne dle ive\nDisfiout deus a buisssanç na madelez Doue.\nEn speret a binijen recevit ho clénvet,\nDa expia pec’hejou ho pue tremenet.\nRedoublit hoc’h esperanç, nevezait ho Fe,\nHa grit alies actou a garante Doue.\nHep gortos na ve arru hoch amzer divea,\nPa vo poent testamanti, goulennit da guenta\nSermant eus ho pugale, ma vint a re a re\nCatholiqet eveldoc’h ha fidel d’ar güir Fe.\nPa deuyo déc’h anduri caouajou poan grevus,\nEn ho torn ar Grucifi, poqit da dreid Jesus,\nHac ho panniou unissit gant re e bassion ;\nEn em excitit neuze d’ar güir gontrition.\nLavarit gant confianç ha gant eur feiz parfet\nDêc’h o-unan : Va Doue, pa n’am eus eur bêleg,\nEc’h anzavàn va c’hrimou ha va direglamant :\nN’am list qet da berissa var defot Sacramant.\nEvel ar paralitic, d’am goalc’hi er pincin\nNe meus den ; mes, va Doue, c’houi zo eur medecin\nHep applica remejou a rent salo an oll :\nSellit ouzin a drue, ha n’am list qet da goll.\nMe ho car a vir galon, hac a zo glac’haret\nDa veza bet eur moment memes hep ho caret.\nHo madelez infinit, va bue sacrilech,\nHo touçder ha va maliç am eston bep eil güech.\nPenos e meus-me gallet hoc’h ancouât, va zad ?\nAh ! n’ho poa grét em c’hever biscoas nemet peb mat ;\nVa c’hroui, va chonservi, ha digass d’am prena\nHo Mab, eus ho complesanç an objet santela.\nC’houi eo an urz eternel, ar Mestr oll-buissant,\nSourcen ar berfection, ha me poultr ha neant,\nA meus troublet an urz-se, manqet d’ho servichi,\nHa neglijet d’ho carout evel eun etourdi.\nPardon, va Mestr binniguet : ar vez, ar garante\nHac ar remors assambles a occup va ene.\nMe voar e rit eur miracl o tont d’am acqüitta ;\nMes eur miracl evidoc’h a zo nebeut a dra.\nCastiit, sqòit er bed-màn ; n’en deo qet ho tolliou,\nMes aoun d’ho coll, va Doue, a ra din sqüill daelou :\nChatimant a veritàn, a acceptan memes,\nRac ho justiç a garàn evel ho madelez.\nSònjit en ho crouadur, ha dre adoption\nUnan deus ho pugale ; va c’hred, va c’hotion\nEo Jesus-Christ e-unan, ho Mab muia-caret :\nN’en doc’h evit refusi netra en e reqet.\nNan, birviqen, va Doue, deus ho miscricord,\nVa ene na zizesper, pa meus evit support\nJesus, va mediator : mar deo bras va fec’het,\nBrassoc’h eo e veritou. Va accord a zo grêt.\nResolvet oun a vremàn, cousto din o gousto,\nDa dremen en ho servich ar rest eus va deiziou.\nVa zicourit, m’ho suppli, da chom bepret fidel,\nEvit, en ho carantez, beva, souffr, ha mervel.\nGraç demp, en heur divea, da gaout en hor c’halon,\nAbeurs ar Speret-Santel, eur seurt contrition.\nGoulennomp-hi a vremàn dre bedennou fervant,\nHac evit mervel ervad, bevomp santelamant.\nPedit evit an Ilis, yunit, grit œuvrou mat ;\nAn dorn e deus ho scòet a ell c’hoas ho cüellât.\nSecrejou ar Brovidanç a zo cuzet ouzoc’h :\nPa ve brassa ar brezel, e ve tosta d’ar peoc’h.\nPa sònjàn ho cüelin c’hoas, gant joa e teu ar gliz\nDa c’hlebia va daoulagad ; mes, allas ! evel piz\nE red anê an daelou, pa sònjàn qimiada :\nPardonit din, va Doue, ar sempladurez-mâ.\nDa soulaji eun nebeud va glac’har naturel,\nGreomp, en presanç Doue, promesse mutuel\nDa offr hor sacrifiçou ha bemdez orêson,\nMe evidoc’h, bugale, c’houi evit ho Person.\nNa eller hon separi an eil ouz eguile\nNemet evit eun amzer. En Barados Doue\nHep dale en em velfomp, ha cetu tremenet\nExil, daelou, nec’hamant, oll trubuillou ar bed.\nCourach-ta, nombric bian, ho tad a blich gantàn\nRei dêc’h e rouantelez. An dud just er bed-màn\nA renq beza eprouvet, evel ma renq an aour\nTremen dre dân ar fournies. Adieu, bugale baour...\nEn hano an Tad, ar Mab, hac ar Speret-Santel,\nUn Doue en tri Ferson, a behini an eil\nEn deus souffret evidomp maro ha passion,\nRecevit, deus va exil, va benediction.\nMemor esto (Domine) congregationis tuæ, quam possedisti ab initio. Psalm 73.\nAdtapet diwar « »\nKemmoù diwezhañ degaset d'ar bajenn-mañ d'an 27 Ebr 2019, da 10:00. |
D’ar Sul 10 a viz Gouere 2022 | Liorzhoù ar Palud ha Kreiz-kêr\nBagad Ar Meilhoù Glaz A zo ur strollad sonerezh hengounel krouet e 1951 e Kemper.\nEr rummad kentañ e kemer perzh a strollad sonerezh abaoe 1995. E-touez ar pemzek gwellañ bagadoù Breizh emañ Bagad Ar Meilhoù Glas. Arvestoù rannvroel, broadel, hag etrebroadel a vez graet ganto neuze.\nBagad Ar Meilhoù Glas a vez anavezet gant unan eus ar Bagadoù gwellañ !\nE kalz a gouelioù bras e vez kemeret perzh gant ar bagad ((Francofolies e La Rochelle, Nozvezhioù Etrekeltiek e Roazhon, Breizh Parade e Pariz, an Erer Kozh, Emvod ar Gelted en Oriant…) hag en estrenvro (ar Sant-Patrick e New York, Gouelioù ar Wallonie e Namur e Beljia …).\nclass="pirenko_portfolios-template-default single single-pirenko_portfolios postid-7627 samba_theme samba_left_nav samba_left_align samba_responsive thvers_87 wpb-js-composer js-comp-ver-6.6.0 vc_responsive" |
Kanton Gwenvenez-Penfaou - Wikipedia\nLec'hiadur kanton Gwenvenez-Penfaou e departamant Liger-Atlantel\n36 616 ann. (2019)\nKanton Gwenvenez-Penfaou a zo anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs). Brasaet e oa bet da 19 kumun gant dekred ar 25 a viz C'hwevrer 2014.\n1.1.1 Kumunioù (1790-1801)\nKrouet e voe Kanton Gwenvenez-Penfaou e 1790. Lakaet e voe e Bann Blaen. E 1800 e voe lakaet en Arondisamant Savenneg. E 1801 e voe miret ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.\nKanton Gwenvenez-Penfaou a yae pemp kumun d'ober anezhañ :\nGwenvenez-Penfaou, penn ar c'hanton,\nKanton Gwenvenez-Penfaou a yae 5 kumun d'ober anezhañ :\nGwenvenez-Penfaou, penn ar c'hanton\nKanton Gwenvenez-Penfaou a ya 19 kumun d'ober anezhañ :\n↑ Cassini - EHESS - Fichenn kumun Konkerel\n↑ Cassini - EHESS - Fichenn kumun Marzheg\n↑ Cassini - EHESS - Fichenn kumun Merzhereg\n↑ Cassini - EHESS - Fichenn kumun Pierig\nAdtapet diwar « » |
Pajenn:Morvan - Buez ar Zent, 1894.djvu/251 - Wikimammenn\nPajenn:Morvan - Buez ar Zent, 1894.djvu/251\nober koumpagnunez d’ezhan. Enn he vro eo e roaz he visionou kenta, ha prezeg a reaz eno gant kement a frouez, ma oue hanvet Abostol ar Spagn. Kounta a reer e c’hounezaz d’ar feiz, e rouantelez Kastill hag e rouantelez Aragon, betek trivac’h mil iuzeo, ha tregont mil mahometan e rouantelez Grenad.\nVisant Ferrier, o veza e Frans, a oue pedet gant ann duk Iann, pemped euz ann hano, da zont da rei eur mision e Breiz-Izel. En em lakaat a eure raktal enn hent,\nAdtapet diwar « » |
Politikerezh rannvro Unaniezh Europa - Wikipedia\nPolitikerezh rannvro Unaniezh Europa\nPolitikerezh rannvro Unaniezh Europa, pe c'hoazh politikerezh kenstagusted ekonomikel, sokial ha tiriadel Europa a zo e bal diorren rannvroioù Europa en un doare kendoniet ha kenstag.\nDiwar intrudu Kengor Europa, a oa renet gant Jacques Delors, e voe lakaet kenstagusted ekonomikel ha sokial Europa er Skrid Unel e 1986. Divizet e voe gant ar stadoù izili kement-mañ : a-benn broudañ un diorren kendoniet evit ar Gumuniezh en he fezh e tiorren ha kendalc'h homañ hec'h obererezh evit kreñvaat he c'henstagusted ekonomikel ha sokial. Mennout a ra ar Gumuniezh dreist-holl bihanaat ar forc'hadenn etre ar rannvroioù ha dale ar rannvroioù paourañ.\nAnv zo eus lakaat e pleustr Disklêriadur Schuman d'an 9 a viz Mae 1950 : Europa ne vo ket graet en un taol, nag en ur savadenn hollek kennebeut : graet e vo gant oberiantizoù fetis a grouo da gentañ ur genskoazell da dra. Ouzhpenn-se e venn kevreadelerien zo diorren ur seurt Europa ar rannvroioù. Erfin emañ 12 stad nevez o paouez mont e-barzh Unaniezh Europa (10 e miz Mae 2004 ha 2 e miz Genver 2007), hag anv a zo eus ur politikerezh kenskoazell evito, evito da c'hounit war o dale e-keñver diorren.\n1 Palioù ar politikerezh rannvro\n2 Ar politikerezh rannvro a-raok 2000\n3 Ar politikerezh rannvro etre 2000 ha 2006\n3.1 Ul lodenn vras eus budjed an Unaniezh\nPalioù ar politikerezh rannvroAozañ\nE 2008 ez eus en Unaniezh Europa 271 rannvro, digempouez o live diorren. Meur a zilañs a zo gant rannvroioù zo : PDK izel, enezennadur, ekonomiezh gwallet gant adframmadurioù ekonomikel...\nMennout a ra ar politikerezh rannvro bihanaat an diforc'hioù ekonomikel ha sokial-se etre rannvroioù an Unaniezh, a noaz ouzh savidigezh un hollad kenstag ha buhezek. Diazezet eo ivez war deorienn an emsavioù keñveriet a ziskouez an tuioù mat eus kreskiñ an eskemmoù etre ar broioù, war-bouez ma vez ul live diorren damheñvel gant ar broioù-se. Kadarnaet eo bet ar pal-se gant Jacques Delors en e vuhezskrid : "Nec'het e oan gant kempouez etre roll ar marc'had hag ar reoliata, gant ar politikerezhioù kunduiñ ha kerreizhañ". Harpañ a ra erfin war un argerzh geografel, oc'h istimañ o deus ar geodediz european lec'hiet en un tiriad dibourvez nebeutoc'h a spletoù evit taliñ ouzh an dazont.\nA-benn plaenaat ar stad-mañ eo bet difennet abred-tre pennaenn ar genskoazell gumuniezhel gant an Unaniezh. Tremen a ra ar genskoazell-se gant ur souten lec'hel, hervez an ezhommoù lakaet splann, met ivez gant palioù hollek evit diorren an Unaniezh.\nHiziv e venn ar politikerezh rannvro bihanaat an diforc'hioù etre ar rannvroioù dre harp tri fal boutin d'an holl rannvroioù : harpañ al labour, luskañ ingalded ar chañsoù (etre ar wazed hag ar maouezed peurgetket) ha gwarediñ an endro. En ur zoujañ ouzh an teir fennaenn-se an hini e rank pep obererezh rannvro an Unaniezh bezañ lakaet e pleustr.\nAr politikerezh rannvro a-raok 2000Aozañ\nAbaoe 1957 e voe meneget gant feur-emglev Roma, er rakskrid, ar redi da greñvaat unander an ekonomiezhioù ha da warediñ o diorren kempouez en ur vihanaat an diforc'hioù etre ar rannvroioù, ha dale an tiriadoù dibourvez. Diwar-se e voe krouet daou font dre sekteur : Font sokial Europa (FSE) ha Font Europa evit heñchañ ha gwarantiñ al labour-douar (FEHGL/FEOGA). E 1975 e voe krouet Font Europa evit diorren ar rannvroioù (FEDR/FEDER). E bal eo dasparzhañ ul lodenn eus budjed ar gumuniezh d'ar rannvroioù tapet dale e-keñver diorren ganto.\nE 1986 an hini e voe raktreset ur politikerezh kenskoazell frammet gant Skrid Unel Europa. Hervez mennozh ar sinerien e rank degas ur c'hontrel-fed da redioù ar marc'had boutin evit broioù ar Su hag ar rannvroioù displet all.\nAr politikerezh rannvro etre 2000 ha 2006Aozañ\nUl lodenn vras eus budjed an UnaniezhAozañ\nEr c'houlzad 2000-2006 eo budjed ar politikerezh rannvro 257 miliard euro. An eil dispign brasañ eo e budjed an Unaniezh (37%), goude politikerezh boutin al labour-douar (PAC:43%).\nDa Vro-C'hall e voe roet ouzhpenn 17 miliard euro.\nRoet e vez ar yalc'had-se gant Kengor Europa war-bouez un nebeud stuzioù (implij mat an arc'hant, treuzwelusted...) d'ur bennadurezh (anvet "pennadurezh merañ") dileuriet gant pep stad ezel. Harpañ a ra ar bennadurezh-mañ da ziorren raktresoù e rannvroioù an Unaniezh en ur genarc'hantiñ anezho (da skouer e tibab, e kenlabour gant ar pennadurezhioù lec'hel hag european, da genarc'hantiñ gant 20% un imbourc'hva klaskerezh en ur skol-veur pe gant 50% sikour an dud lakaet diaes da gaout o aotre-bleinañ).\nKoulskoude e vez roet an fontoù hervez palioù resis ha pennaennoù a zo sañset gwarediñ o an efedusted, ha war-bouez ma vez meret strizh ar font gant ar bennadurezh dileuriet.\nAdtapet diwar « »\nDernière modification le 14 Du 2010, à 17:28\nKemmoù diwezhañ degaset d'ar bajenn-mañ d'an 14 Du 2010, da 17:28. |
Pajenn:Morvan - Buez ar Zent, 1894.djvu/223 - Wikimammenn\nPajenn:Morvan - Buez ar Zent, 1894.djvu/223\nniget oc’h dreist ann holl gragez. » Ar Verc’hez a ioa nec’het o klask gouzout petra zinifie ar c’homzou-ze. Mes ann eal a lavaraz d’ezhi: « N’o pezet aoun ebed, Mari; rak kavet oc’h euz gras dirak Doue. Dont a rann da lavaret d’ehoc’h e konsevot hag e lakeot er bed eur mab hag a hanvot Jezuz. Ar mab-se n’en devezo ket he bar, hag hanvet e vezo mab ann Hini a zo dreist peb tra. Doue a roio d’ezhan tron David, he dad, ha ren a raio da virviken e ti Jakob.»\nSetu aze mister ann Inkarnasion, pe mister Mab Doue en em c’hreat den evidomp. Evelse e oue sevenet ar bromesa great gant Doue d’hon tud kenta raktal goude ho fec’hed, ha konsevet ar Mesias pe ar Zalver m’edo ann holl boblou var c’hed anezhan. Ar Zalver-ze eo Jezuz-Krist, hag a zo Doue evel ann Tad hag ar Spered-Santel ; rak-se ar Verc’hez, he vamm, a zo e guirionez mamm da Zoue. Abalamour ma’z eo mamm da\nAdtapet diwar « » |
Pajenn:Marigo - Buez ar Saent.djvu/154 - Wikimammenn\nPajenn:Marigo - Buez ar Saent.djvu/154\nbugale ; an alusen ha benedictionou ar beaurien o deus c’hoas muy a vertuz evit quemense.\nAr re didruez e quenver ar beaurien o deus abred pe diveat an displigeadur da velet o madou o timinui. Reüs a reont da Zoue an interest legitim eus ar madou o deus recevet digantâ, ne d’ê quet souezus e teufe erfin da lemel diganto ar principal, hac ar font.\nAn trede-var-nuguent devez a viz Fevrer.\nBUEZ AR PLAC’H EURUS MAC’HARIT\nMac’harit, leshanvet a Gortoon, abalamour ma reas eno he finigen, a oa guinidic a Doscaan. O veza collet he mam d’an oad a eiz vloaz, e chomas heb instruction. O caout re a liberte, e teuas erfin da goueza en oll disurzou a bere eo capabl ur plac’h yaouanc pehini ne d’ê quet dalc’het na dre zougeanç Doue, na dre hini he c’herent.\nNao bloaz a oa ma cundue ur vuez a voal exempl gant un Digentil eus ar c’harter, pa zigouezas gant an den maleürus-ze, goude beza bet oc’h e guelet un nosvez, beza lazet en hent, heb gouzout dare da zen. Daou zevez goude-se, Mac’harit en ur bourmen a remercas en ur fos corf an Digentil hanter-vrein, pehini a daule ur flær insuportabl. Ar guel eus un dra quen horrubl e scoas, ha Doue en em servichas anezàn evit e c’honvertissa. Quement a c’hlac’har hac a horrol a guemeras ous he c’hrimou, na glascas muy nemet ar voyen d’o effaci dre ur guir binigen. Mont a eureu en ur vouela d’en em strinca da dreit he zad, goulen a reas digantâ pardoun eus an dispris e devoa gret eus e autorite, oc’h e suplia d’e derc’hel en e zy, evit e zenna eus ar pec’het, ha rei dezi dre eno ar voyen da rapari dirag e zaoulagat ar fautou\nAdtapet diwar « » |
Tema: El último en postear gana Jue Abr 16, 2009 5:40 pm\nVamos, comencemos la guerra\nTema: Re: El último en postear gana Jue Abr 16, 2009 6:24 pm\nVoy ganandoooo =)\nTema: Re: El último en postear gana Jue Abr 16, 2009 6:40 pm\nTema: Re: El último en postear gana Jue Abr 16, 2009 6:48 pm\nEn este juego soy la diosa\nTema: Re: El último en postear gana Jue Abr 16, 2009 7:10 pm\nQue es mi juego jupeee! T_T\nTema: Re: El último en postear gana Jue Abr 16, 2009 11:36 pm\n¿ Segura ?\nTema: Re: El último en postear gana Vie Abr 17, 2009 12:33 am\nTema: Re: El último en postear gana Vie Abr 17, 2009 12:35 am\nQuizás deberías dirigir esas palabras a ti\nTema: Re: El último en postear gana Vie Abr 17, 2009 12:36 am\nTema: Re: El último en postear gana Vie Abr 17, 2009 12:39 am\nTema: Re: El último en postear gana Vie Abr 17, 2009 12:49 am\nTema: Re: El último en postear gana Vie Abr 17, 2009 12:53 am\nOh... Que sorpresa... ¿ Quién se supone que soy ?\nTema: Re: El último en postear gana Vie Abr 17, 2009 1:03 am\nNíobe Williams, puede ser?\nTema: Re: El último en postear gana Vie Abr 17, 2009 1:09 am\nTema: Re: El último en postear gana Vie Abr 17, 2009 1:19 am\nTema: Re: El último en postear gana Vie Abr 17, 2009 1:26 am\n¿ Y tú quiçen se supone que eres ?\nTema: Re: El último en postear gana Vie Abr 17, 2009 1:27 am\n¿ Y si me das una pista ?\n¿Y si no te la doy?\nTema: Re: El último en postear gana Vie Abr 17, 2009 1:28 am\nPues serás el Hombre Indefinido...\nTema: Re: El último en postear gana Vie Abr 17, 2009 1:29 am\nTema: Re: El último en postear gana Vie Abr 17, 2009 1:30 am\nTema: Re: El último en postear gana Vie Abr 17, 2009 1:31 am |
Kroc'hen Azen - Wikipedia\nKroc'hen Azen o tec'hel eus kastell he zad, skeudennet gant Gustave Doré.\nKroc'hen Azen (Peau d'Âne er yezh orin), Kroc'henig er yezh komzet, zo ur gontadenn-bobl, dastumet ha kempennet gant ar skrivagner gallek Charles Perrault, embannet e 1694, ha lakaet goude en dastumad Les Contes de ma Mère l'Oye en 1697.\nTennañ a ra d'ar gontadenn Allerleirauh e dastumad ar vreudeur Grimm e 1812.\n1 Levr brezhonek\n4 Lennegezh vrezhonek\nLevr brezhonek[kemmañ | kemmañ ar vammenn]\nUl levrig brezhonek anvet Kroc'hen Azen a oa an niverenn 14 eus ar rummad Levrioù ar vugale gant Al Liamm er bloavezhioù 1950-1960.\nEmañ ar rouanez o vervel. Goulenn a ra digant he fried roue prometiñ ne zimezo nemet gant ur vaouez koantoc'h egeti. Ha koantoc'h egeti n'eus ket. Met ur verc'h o deus. Ha dre ma kresk e teu da vout koantoc'h eget he mamm. Ha setu ar roue da c'houlenn e verc'h da zimeziñ. Evit chom hep dimeziñ hag ober ur gwadorged e c'houlenn ar verc'h kaout saeoù kaer pe gaeroc'h evel argouroù. Ne vern pegen diaes int da ober e kav an tad an doare da lakaat ober anezho bep tro. Tec'hel kuit a ra ar briñsez yaouank, gwisket en ur c'hroc'hen azen. Ur priñs a saveteo ar goantenn, hag an urzh a reno.\nGwadorged ha « kemplezh Elektra » eo a zo e-kreiz ar gontadenn.\nWar an hevelep danvez e c'haller lenn Merc’h ar Roue Spagn, e Kontadennoù ar Bobl, gant Fañch an Uhel: «…an deiz war-lerc’h e komzas arre d’e verc’h a zimeziñ dezhañ, met da-vat, hag e-pad eizhtez ne roas peoc’h ebet dezhi gant ar gaoz-se».\nSkrid Perrault, e gwerzennoù .\n↑ Jules Gros, Trésor du breton parlé, II/293\n↑ “Merc’h ar Roue Spagn”, Kontadennoù ar Bobl, trede levrenn, Al Liamm, p. 26.\nAdtapet diwar « »\nKemmoù diwezhañ degaset d'ar bajenn-mañ d'an 27 Eos 2021, da 10:27. |
oute - Wikeriadur\nFurm an araogenn ouzh, displeget en trede gour lies\nHag e sellas oute o-div, pizh, o zroas, o distroas, hag o c'havas heñvel-mat an eil eus eben. — (Fañch an Uhel, Kontadennoù ar Bobl/1, Al Liamm, 1984, p. 28.)\nHa kerkent e wel e vamm, e dad, e baeron, e vaeronez ; da vihanañ, ken heñvel e oant oute evel pa vijent bet i o-unan. — (Fañch an Uhel, Kontadennoù ar Bobl/2, Al Liamm, 1985, p. 204.)\nNeuze ne oa netra o terc'hel oute a dimeziñ. — (Fañch an Uhel, Kontadennoù ar Bobl/3, Al Liamm, 1988, p. 41.)\nWar gement-se eta n'am eus nemet mad da lavaret oute hag e welin gant plijadur unan anezhe o tont da vezañ da bried. — (Fañch an Uhel, Kontadennoù ar Bobl/4, Al Liamm, 1989, p. 14.)\nO anavezout a ra, ha joa oute, rak soñjañ a rae e oant marv. — (Fañch an Uhel, Kontadennoù ar Bobl/5, Al Liamm, 1994, p. 100.)\nHerri a chomas sebezet da zellet oute ha da chilaou. — (Erwan ar Moal, Pipi Gonto, Kemper, 1925, p. 10.)\nSkeudennoù sent a oa e-pign ouzh ar mogerioù, ne veze ket sellet oute war ar pemdez, [...]. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 38.)\nHag an tri den a welas en e sav, war an oaled, en e roched, ur paotrig hag a vousc'hoarzhe oute. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 76.)\n[...], rederien o revr, kozh prizonidi, ha darn oute bet zoken er galeoù, [...]. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 101.)\ngalleg : contre elles (fr) , contre eux (fr)\ngalleg : d'elles (fr) , d'eux (fr)\ngalleg : envers elles (fr) , envers eux (fr)\nAdtapet diwar « »\nKemmoù diwezhañ degaset d'ar bajenn-mañ d'an 24 Eos 2016, da 21:31. |
Un hent nemetken da vont betek un 350 000 diell bennak : | Bretagne Culture Diversité\nRoiñ da welet ha da gompren Breizh hag he istor liesseurt, sell aze pal uhel Bretania, Porched nevez-flamm sevenadurioù Breizh ( E penn ar raktres emañ Rannvro Breizh, ha buhezet eo gant ar gevredigezh Bretagne Culture Diversité/Sevenadurioù. D’ar 14 a viz C’hwevrer, en Oriant, eo bet lañset ez-ofisiel gant Ronan Koadig, prezidant BCD, asambles gant Jean-Michel Le Boulanger, eil-prezidant ar Rannvro war ar sevenadur.\nUr gwir zor digor war holl zanvez sevenadur ha glad ar vro eo Bretania, a zo harpet hirie war ur rouedad dek perzhiad bennak (Kreizenn an Enklaskoù Breizhek ha Keltiek, Cartolis, Gwarez Filmoù Breizh, Dastum, Dépêche de Brest, INA Atlantel, servij renabloù ar C’huzul Rannvro, levraoueg niverel Skol-Veur Roazhon 2, levraoueg Rennes Métropole, KSDK). Kenlabourerien ar Porched int, ha bodet eo bet gante o dafar dre glewed pe dre weled, bet dastumet gante pell zo ha niverelaet c’hoazh, evit lakaat un 350 000 diell niverelaet bennak, ha pennadoù-skrid da heul, e kerz an holl dud.\nPetra zo da welet ?\nDeus enlivadurioù ar Grenn Amzer da bennadoù kazetennoù a-raok ar brezel, en ur gontañ ar c’hartennoù-post kentañ bet embannet e penn-kentañ an xxvet kantved, e c’haller lâret eo divent danvez sevenadurel Breizh. Ur sell war an holl zielloù liesseurt ha niverus-se zo roet war Bretania, ha kinniget int e meur a stumm : soniadoù, videoioù, skeudennoù ha testennoù.\nDanvez dre glewed ha dre weled dibar a gaver e dielloù ar glad dre gomz bet dastumet pell zo a-hed ar bloavezhioù, hag a zo kinniget gant ar gevredigezh Dastum : kanaouennoù, sonerezh, kontadennoù, mojennoù, resitoù ha testenioù ;\nAr renabloù glad ha tier : berrdielloù zo bet savet gant Servij renabloù ar C’huzul Rannvro war glad an tier hag an arrebeuri dibar zo e Breizh ;\nDielloù ar c’hazetennoù : an holl bennadoù-skrid bet embannet etre 1886 ha 1944 zo kinniget gant Dépêche de Brest, anv kentañ an Télégramme ;\nDielloù kleweled : tamm-ha-tamm e vez bodet skeudennoù deus buhez an dud er vro gant Gwarez filmoù Breizh hag an INA Atlantel ivez ;\nSkeudennoù, kartennoù, dornskridoù ha levrioù ral : un 70 000 kartenn-bost deus gwechall er vro zo kinniget, da skouer, gant Cartolis, diaz roadoù Kreizenn kartennoù Baod ;\nHag ivez kannadigoù ar c’helc’hiadoù gouiziegien, levrioù a denn d’an enklaskoù er skolioù-meur (Roazhon 2), dastumadegoù ar mirdioù, « Tabletennoù Roazhon » levraoueg niverel Rennes Métropole, teuliadoù KDSK ha Kreizenn an Enklaskoù Breizhek ha Keltiek (CRBC).\nUl lusker enklaskoù efedus-bras war veur a ziaz titouroù\nRoiñ tro d’an holl dud da gaout anaoudegezh war an tammoù-se deus hêrezh Breizh, evit kompren anezhi gwelloc’h, evit roiñ da c’hoût da dud all, evit krouiñ diwarni, sell aze pal pennañ mediaoueg an xxivet kantved-se.\nTrawalc’h e vo d’an implijerien klikañ amañ hag ahont, kinnig un nebeud gerioù alc’hwez d’al lusker enklaskoù, ha kaset e vint war-eeun d’an danvez a zo strewet war ar web, hirie c’hoazh, e-barzh diazoù roadoù ar berzhidi.\nEmsavoc’h e vo ar genlabourerien, o deus bet miret bev hêrezh Breizh a-hed o bloavezhioù dastum ha niverelaat, pa vo lakaet war-wel da vat o dielloù war ar Porched ha kaset ar wiaderien da furchal pelloc’h o lec’hiennoù, a zalc’ho da vezañ meret gante.\nA-bouez eo an danvez ouzhpenn a zo degaset gant Bretania (teuliadoù dre demoù, rizennoù, kartennoù, videoioù) d’an dielloù en o doare kentañ : aezetoc’h a se d’an dud kompren an dielloù-se. Ul lodenn vras deus labour BCD eo.\nUr vediaoueg vev ha cheñch-dicheñch, bouetaet ingal\nNe chomo ket an traoù a-sav e-giz m’emaint war Bretania en dazont : ur Porched bev eo da vat, ha bouetaet e vo ingal gant danvez nevez, kaset ivez gant perzhidi nevez, a grogo tamm-ha-tamm da labourat e-kreiz ur rouedad.\nMont da gaout perc’hennien war an diazoù roadoù, ha kinnig dezhe kenlabourat a-benn talvoudekaat o dielloù war ar Porched, sell aze unan deus kefridioù all skipailh Bretagne Culture Diversité/Sevenadurioù.\nWar ar memes tro e vez ar skipailh o labourat evit ma vefe diskouezet danvez ar Porched war lec’hiennoù all, gall (Gallica) pe deus broioù all (Europeana) hag evit ma c’hallfe danvez Breizh mont ha dont digabestr war ar web hag er bed.\nMont da genoberour\nLabourat a rit evit ur gevredigezh, pe evit un aozadur publik pe prevez, dielloù a denn da zanvez sevenadurel Breizh en o ser ?\nHa pa ne vefe ket bet niverelaet an dielloù-se, na lakaet anezhe enlinenn, e vo studiet kement doare zo da dalvoudekaat o labour gant skipailh Bretagne Culture Diversité/Sevenadurioù.\nKeloù zo bet roet dija, gant renerien ur bern aozadurioù, e faote dezhe kemer perzh er raktres meur-mañ.\nDeuit hardizh e darempred ganeomp, evit mont da genoberour ivez !\nShare the post "Un hent nemetken da vont betek un 350 000 diell bennak : |
Keleier » Niverenn 646 * 03 / 11 / 2017\nMennetoc’h eget biskoazh\nNiverus eo bet an dud er 28vet saloñs al levrioù, evel boaz. “Staliañ a reomp an daol, ar framm, ha d’an embannerien d’ober ar rest !” a lâre Charlie Grall, e anv an aozerien, da vare klozañ ar saloñs, unan levezonet mat gant ar yezh – brezhoneg zo bet klevet alies...\nAr pennadoù-mañ a vo skignet bep sizhun e-pad 30 sizhunvezh. Ar re o dije c’hoant gouzout hiroc’h a lenno “40 vloaz Diwan, ur skol e brezhoneg”, en galleg embannet gant Yoran Embanner. Komz brezhoneg er gêr : gwirvoud pe hunvre ? Dre ma veze brezhoneg yezh an ti gant lod eus... |
Ivar Aasen (distaget ivar osn) a oa ur yezhoniour hag ur skrivagner eus Norvegia. Ganet e oa bet d’ar 5 a viz Eost 1813 ha marvet e oa d’an 23 a viz Gwengolo 1896 en Oslo.\nMab da labourerien-douar e oa Ivar Aasen met abred e voe troet gant ar studi. Pa oa yaouank e teskas e-unan meur a yezh (en o zouez al latin hag an alamaneg) ha sevel a reas ur studiadenn eus rannyezh e gorn-bro, Sunnmøre, e kornaoueg Norvegia. Tapout a reas ur yalc’had evit dastum kanaouennoù pobl. Mont ha dont a rae dre ar vro evit studiañ ar yezh evel ma veze kaozeet war ar maez. Evitañ e oa eno e oa ar gwir yezh norvegek.\nEn amzer-se e oa stag Norvegia ouzh rouantelezh Danmark. An daneg e oa ar yezh ofisiel hag ur yezh gwall levezonet gant an daneg a veze komzet gant an uhelidi hag er c’hêrioù. Pal Ivar Aasen a oa dastum pinvidigezh ar rannyezhoù evit sevel diwar se ur yezh lennek a gemerfe e buhez ar vro plas an doare norvegeg-se levezonet gant an daneg. E bal a oa ivez adstagañ gant chadenn ar yezh skrivet gwechall, a oa bet torret gant ar Vosenn, er XIVvet kantved.\nE-pad meur a vloaz e tastumas gerioù ar yezh komzet evel-se, dreist-holl e rannvroioù ar c'hornaoueg hag er rannyezhoù dibarañ. Yezh ar c’hêrioù ne oa ket dedennet ganti, rak evitañ e oa re levezonet gant an daneg. E 1848 e voe embannet ul levr yezhadur gant Aasen, Det norske Folkesprogs Grammatikk. Daou vloaz war-lerc’h e teuas er-maez e c’heriadur kentañ, Ordbog over det norske Folkesprog, ennañ tremen 25 000 ger. E 1849 e kinnigas Aasen e destenn gentañ er yezh skrivet nevez-savet gantañ hag e 1853 e voe embannet al levr a ginnige ar yezh skrivet-se, badezet gantañ landsmål. Deuet eo ar yezh-se, kemmet tamm-ha-tamm gant Aasen e-unan ha war e lerc’h, da vezañ hiziv an Nynorsk, unan eus an div yezh ofisiel a zo e Norvegia (an hini all eo ar Bokmål, a zo diskennet eus an doare daneg norvegek komzet e Norvegia da vare Aasen).\nEr bloavezhioù goude e voe embannet meur a levr all gant Aasen (ur yezhadur, Norsk grammatik, e 1864 hag ur geriadur, Norsk Ordbog med dansk Forklaring, e 1873) hag en em lakaat a reas ivez da sevel barzhonegoù ha pezhioù-c’hoari e landsmål. A-hed ar bloavezhioù-se e reseve Aasen yalc’hadoù digant ar Storting, Parlamant Norvegia, dedennet gant e labour. Derc’hel a reas da studiañ ha da skrivañ betek dibenn e vuhez. Mervel a reas e Christinia (Oslo) d’an 23 a viz Gwengolo 1896 ha lidet e voe e obidoù war an ton bras. Gant Ivar Aasen¨ez eus bet savet, koulz lavaret, ur yezh a zo bet degemeret gant miliadoù a dud e Norvegia hag a zo hiziv yezh ul lodenn eus skolioù ar vro.\nAdtapet diwar « »\nKemmoù diwezhañ degaset d'ar bajenn-mañ d'an 20 Gen 2017, da 22:06. |
kaout aon - Wikeriadur\nSavet diwar ar verb kaout hag an anv-kadarn aon.\nkaout aon /Distagadur ?/\nArzhur, hep kaout aon, a dennas war an evn bras, [...]. — (Fañch an Uhel, Kontadennoù ar Bobl/1, Al Liamm, 1984, p. 16.)\nHerve. — N'eo ket dâ d'eoc'h kaout aoun, aotrou Sane ; [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)\nMeur a hini a zonjas en o heur diveza ; hini ebet, koulskoude, ne gredas lavaret en doa aon. — (Ivon Krog, Eur Zac'had Marvailhou, Buhez Breiz, Kemper, 1924, p. 29.)\nHa neuze an ozac'h koz a zafar bravoc'h : aon en deus, anat eo. — (Ivon Krog, Eur Zac'had Marvailhou, Buhez Breiz, Kemper, 1924, p. 82.)\nN'hoc'h eus ket ezhomm da gaout aon !... Biken ne gredo ober dirak an estren. — (Jarl Priel, An dakenn dour, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 67.)\n— N' em eus ket aon, eme Yun. — (Jakez Riou, Geotenn ar Werc'hez ha danevelloù all, Al Liamm, 1957, p. 39.)\nO veza ma oa sklêr al loar, n'on-oa ket a aon. — (Jules Gros, Le trésor du breton parlé Première Partie, 1966, p. 210.)\nPa welez eur hi o tond betek da zeuliou az-pez aon. — (Jules Gros, Le trésor du breton parlé Deuxième Partie, 1970, p. 462.)\nArabat deoc'h kaout aon tamm ebet. — (Visant Seite, Ar brezoneg dre radio, eil levrenn, 1975, p. 121.)\nkaout mil aon\nkaout aon bras\nkaout aon rak un den, rak un dra, rak ober un dra:\n« Aotrou 'n Eskob, chomit ganeomp ! N'ho pet ket aon rak archerien Montroulez ; [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nAon rak piv? Aon rak petra? — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 95.)\nAon rak petra, va merc'h ? — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 114.)\n- Arabat eo ho pe aon rak an dra-se, va zad ; [...]. — (G. MILIN, Gwechall-goz e oa..., Kemper, 1924, p. 3.)\nKenta medesin. — [...] ; n'ho peus nemed sellet ouz an dristidigez-se a zo war e dal, ouz ar ruzder a zo war e zaoulagad, ouz an difisians hag an aoun-ze en deus rag an holl hag e weloc'h anat warnezan ar pevar merk a c'houlenn an doktor Hippokrat evit ar velkoni felc'hek ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 20.)\n[...], aon bras he devoa poblañs La Courtine rak an dud diboell-se e-tailh marteze da vezañ torfedourien. — (Jarl Priel, Amañ hag Ahont, Al Liamm, 1957, p. 46.)\nEGISTES. — Goude ma vin azezet da vat war gador-veur Argos n' am bo ken aon rak al latennoù re hir. — (Jarl Priel, Nag a Wad, Al Liamm niv. 112, Gwengolo-Here 1965, p. 310.)\nMe am bez aon rak kouezhañ p'am bez botoù laosk. — (Jules Gros, Le trésor du breton parlé Deuxième Partie, 1970, p. 307.)\nMe am bez aon rak ar rederien a zeu war ar vro. — (Jules Gros, Le trésor du breton parlé Deuxième Partie, 1970, p. 436.)\nkaout aon dirak ub\nArzhur, pa welas ne oa ken da gaout aon dirazañ, a dostaas ouzh e wele, an û gantañ en e zorn. — (Fañch an Uhel, Kontadennoù ar Bobl/1, Al Liamm, 1984, p. 35.)\n"Setu graet al labour hirie ! Bremañ, da guzh-heol, e teufet d'ar gêr, ha n'ho pet ket aon dirak ma zad ; komzet outañ divergont zoken". — (Fañch an Uhel, Kontadennoù ar Bobl/1, Al Liamm, 1984, p. 73.)\nkaout aon da gaout udb, da vezañ lazhet\n— Na dou ket Doue er stumm-se ; n' a' teus ket aon da vont gant an Diaoul ? — (Fañch an Uhel, Kontadennoù ar Bobl/3, Al Liamm, 1988, p. 210.)\n[...], rak aon en deus, mar chomfe dilizher, da vezañ taolet 'er-maez gant e wreg hag e vugale pa soñjo nebeutañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 73.)\nAn dud o deus aon da gouezhañ diwar o zreid, a wel an traoù o treiñ en-dro dezho, a zo o vont da semplañ, da gouezhañ en droug-sant, a vo mat dezho kemer dour melis eus an apotikerezh, gwelloc’h aozet eo an dour-se eget an hini a rafent o-unan. — (Loeiz ar Floc'h, E louzou da bep klenved, in An Oaled, niv. 35, 1931, p. 13.)\nkaout aon a gaout udb, a vout lazhet\nkaout aon e c'hoarvezfe tra pe dra :\nMa bugaligoù baour, yaouankik oc'h c'hoazh, Bihanig dreist-holl, hag em eus aon e tegouezhfe droug ganeoc'h. — (Fañch an Uhel, Kontadennoù ar Bobl/3, Al Liamm, 1988, p. 11.)\nHag en devoa aon bras Kado n’en leuskje d’an traoñ, KAB 1/143\nKoulskoude ne gredas ober droug ebet da Charlez, dre m'en devoa aon e vije kreñvoc'h majisian egetañ, rak gwelet a rae sklaer penaos kement-se na c'halle bezañ graet nemet dre vaji. — (Fañch an Uhel, Kontadennoù ar Bobl/1, Al Liamm, 1984, p. 74.)\nkaout aon na c'hoarvezfe tra pe dra :\n[...], rag aoun o doa na viche en em zavet ar bourkiz (!) enn ho enep. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 143.)\nA-benn eur pennad e tiskennchont adarre enn hent braz en eur zakreal kement, ma'm boa aoun na viche kouezet an env var hor penn. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 90.)\nSane. — Va Doue, Herve, aoun am eus na vefemp gwelet o komz an eil gant egile, [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)\nKement-ma a vourreve spered ar Breizad yaouank hag a lakea anezan da gaout aon na vije kouezet klanv e c'hoar, pe maro gant he glac'har. — (G. MILIN, Gwechall-goz e oa..., Kemper, 1924, p. 8.)\nkaout aon betegouzout\nDre ma kred dezho ez on skoet gant terzhienn an didalvez, o deus aon moarvat, betegouzout na welfent biken ken lost ar gwenneion fiziet ennon ? — (Jarl Priel, Va Buhez e Rusia, Al Liamm, 1955, p. 10.)\nKazh (Ki) skaotet\nEn devez aon rak dour bervet. — (Jules Gros, Le trésor du breton parlé Deuxième Partie, 1970, p. 469.), — (Jules Gros, Le trésor du breton parlé Troisième Partie, 1974, p. 305.)\ngalleg : avoir peur (fr)\n'm eus aon\nAdtapet diwar « »\nKemmoù diwezhañ degaset d'ar bajenn-mañ d'an 31 Kzu 2020, da 17:38. |
Luksembourgeg - Wikipedia\nKomzet e : Luksembourg, Alamagn, Frañs, Belgia\nKomzet gant : 300 000\nYezh ofisiel e : Luksembourg\nKod SIL LTZ\nUr yezh c'hermanek eus skourr yezhoù germanek ar c'hornôg eo al luksembourgeg (luksembourgeg: Lëtzebuergesch) komzet gant tro-dro da 300 000 den e Luksembourg dreist-holl ma oa bet lakaet da genyezh ofisiel gant ar galleg hag an alamaneg e 1984.\nKomzet e vez ivez e takadoù zo eus Belgia, Frañs hag Alamagn, hag ivez gant un nebeud ezvroidi eus Luksembourg o chom er Stadoù Unanet hag e Treuzsilvania e Roumania.\nDaoust ha ma vez renket en hevelep skourr hag an alamaneg ez eo bet levezonet-don gant ar galleg, dreist-holl ar c'heriaoueg.\nImplijet e vez an alamaneg evel yezh skrid hag evit kelenn er skolioù, met implijet e vez al luksembourgeg evel yezh dre gomz gant an darn vrasañ eus an dud. Diouzh an tu all, avat, ez eo ar galleg ar yezh a vez implijet er velestradurezh.\nReizhskrivadur al luksembourgeg (Lulling/Schanen) (pdf)\nReizhskrivadur al luksembourgeg\nJérôme Lulling TV\nDiskêriadur hollvedel gwirioù mab-den e luksembourgeg\nLëtzebuerger Online Dictionary (e pemp yezh, luksembourgeg, alamaneg, galleg, saozneg ha portugaleg)\nWikipedia e luksembourgeg.\nAdtapet diwar « »\nKemmoù diwezhañ degaset d'ar bajenn-mañ d'an 2 Ebr 2022, da 18:35. |
Rusianeg - Wikipedia\n(Adkaset eus Anv-badez rusek)\nMM Ofisiel MM Stank\nKomzet e : Rusia ha meur a vro all\nRannved : Europa ar reter hag Azia\nKomzet gant : 260 milion\nRenkadur : 4-7\nYezhoù slavek ar reter\nYezh ofisiel e : Rusia\nAozadur ar Broadoù Unanet\nAkademiezh : Росси́йская Акаде́мия Нау́к\nKod SIL RUS\nAr rusianeg, pe ruseg, pe rouseg (ру́сский язы́к, rousski yezik) zo ur yezh eus skourr slavek ar reter e familh ar yezhoù indezeuropek. Er strollad-se emañ ivez an ukraineg hag ar belaruseg. Ouzhpenn 300 milion a rusegerien zo. Yezh ofisiel Kevread Rusia, Belarus, Kazakstan ha Kirgizstan eo, an tu kreñv a zo gantañ e rannvroioù 'zo eus Ukraina (pergen e Su hag e Reter ar vro hag er gêr-benn Kiev), e Moldova, Latvia, Estonia ha broioù all bet e-barzh an Unaniezh Soviedel. Yezh daremprediñ eo e-barzh Kenglad ar Stadoù Dizalc'h, hag ur statud a yezh ofisiel en deus ivez en Aozadur ar Broadoù Unanet.\nReoliet eo gant Росси́йская Акаде́мия Нау́к (Akademiezh skiantoù Rusia).\nOber a reer gant ul lizherenneg kirillek a 33 lizherenn evit skrivañ ar rusianeg. Dibar eo ar yezh evit meur a abeg. Daou fonem disheñvel a c'hall bezañ al lodenn vrasañ eus he c'hensonennoù : unan staonekaet (blot) hag egile drekstaonekaet (kalet). War lerc'h ar c'hensonennoù kalet emañ ar vogalennoù а, е (er gerioù estren), э, о, у, ы, ъ (doare skrivañ kozh) pe vogalenn ebet, ha war lerc'h ar c'hensonennoù blot emañ ar vogalennoù я, е, ё, и, ю, ь. Atav kalet eo ar c'hensonennoù ж, ш ha ц, atav blot eo ч ha щ. Ur yezh taol-mouezhiet eo ar rusianeg. Cheñch a ra distagadur ar vogalennoù n'int ket pouezet. Gallout a ra plas an taol-mouezh cheñch ster ar ger eta : da skouer замо́к (zamok, hag a dalv kement ha krogenn-alc'hwez) and за́мок (zamak, kastel).\nTreuzlizherennadur ar rusianeg e brezhoneg\nSellit ouzh ar ger rusianeg er\nGeriadur ar jarneoù Rusianeg-Brezhoneg\n↑ Stumm nemetañ e Geriadur Vallée, Geriadur Martial Ménard, Geriadur brezhoneg An Here, Geriadur R. Le Gléau, en tu galleg-brezhoneg Geriadur Hemon-Huon ...\n↑ Geriadur brezhoneg-galleg Roparz Hemon, Geriadur ar brezhoneg a-vremañ, geriadur enlinenn G. Cornillet.\n↑ Hervez André Markowicz ha Yann-Varc'h Thorel.\nAdtapet diwar « »\nKemmoù diwezhañ degaset d'ar bajenn-mañ d'an 28 Ebr 2018, da 17:09. |
Brezel Viêt Nam - Wikipedia\n(Adkaset eus Brezel Vietnam)\nBrezel Viêt Nam, e vietnameg Chiến tranh Việt Nam, pe Eil brezel Indez-Sina, pe c'hoazh Brezel da dalañ ouzh Amerika (e vietnameg Kháng chiến chống Mỹ) a vez graet eus ar brezel a reas e reuz e-pad prantad ar Brezel Yen, e broioù Viêt Nam, Laos ha Kambodia, etre ar 1añ a viz Du 1955 ha kouezhadenn Saigon d'an 30 a viz Ebrel 1975. Brezel a zo bet etre Republik Demokratel Viêt Nam, en norzh (harpet gant an URSS, Sina hag he c'hevredidi komunour) ha Republik Viêt Nam er su (harpet gant ar Stadoù-Unanet hag o c'hevredidi enepkomunour). Heuliañ a ra Kentañ brezel Indez-Sina (1946-1954) kollet gant ar C'hallaoued en Dien Bien Phu. Padout a reas hogos 20 vloaz, hag ar Stadoù-Unanet a gemeras perzh ennañ betek 1973. Astenn a reas ar brezel er broioù amezek, o lakaat ar brezel diabarzh e Laos d'ober e reuz gwashoc'h c'hoazh. E fin ar brezel e 1975 e oa aet an teir bro da Stadoù komunour.\nTamm eus Brezelioù Indez-Sina hag ar Brezel Yen\n1añ a viz Du 1955 - 30 a viz Ebrel 1975\n(19 vloaz, 5 miz ha 29 devezh)\nTrec'h peurglok ar Viet Cong ha Norzh Viêt Nam\nNorzhkorea Su Viêt Nam\nRouantelezh al Laos\nNorzh Viêt Nam : 650 000 e 1975\n300 000 d'ar muiañ e 1968 Su Viêt Nam : 650 000 e 1975\nd'ar muiañ d'an 30 a viz Ebrel 1969\nNorzh Viêt Nam : 1 100 000 soudard,\n65 000 sivil lazhet Su Viêt Nam : 223 748 soudard,\n420 000 sivil lazhet\nStadoù-Unanet : 58 209 den lazhet,\n47 378 lazhet en emgannoù\n1 Anvioù brezel Vietnam\n2 Geriaoueg Brezel Vietnam\n3 Istor brezel Vietnam\n4 Ar Stadoù-Unanet o kuitaat brezel Vietnam (1973-1975)\n5 Dibenn brezel Vietnam\n6 Ar sinema ha brezel Vietnam\n7 C'hoarioù video ha Brezel Vietnam\nAnvioù brezel VietnamAozañ\nHir ha don ez eo bet brezel Vietnam setu ma z'eo ganet kalz a c'heriaoueg liammet kren gant ar brezel 'se. Dre ma z'eus bet un toullad a vrezelioù en Indez-Sina e vez kavet anvioù kendeuzet gant ar re a gemeras perzh eni da simplaat ar gompren d'eus peseurt brezel a vez kaoz.\nEvit ar Vietnamiz ez eo "Chiến tranh Việt Nam" (Brezel ar Viêt Nam) pe "Kháng chiến chống Mỹ" (Brezel talañ ouzh Amerika).\nE-kostez an Amerikaned e vezo adkavet an anvioù "Brezel Viêt Nam" (Vietnam War) pe "Eil brezel Indez-Sina" (Second Indochina War ) pe "Vietnam Conflict" pe c'hoazh evit an ez-soudarded "The Nam".\nGeriaoueg Brezel VietnamAozañ\nUn hir a vrezel ez eo bet gant anvioù spis-tre : gwelet ar pennad Geriaoueg Brezel Vietnam.\nIstor brezel VietnamAozañ\nSoudarded amerikan o pignat en ur viñsaskell UH-1D "Huey" (bloavezh 1966)\nEvit talañ ouzh oberiantoù-kuzh ar Viet Cong e voe kaset da benn an oberiadur brezel Ranch Hand oc'h implijout ar c'hontammer Orañjez un arm kimiek. Ne ra forzh ar goust al lu Amerikan a fell dezhi bezañ trec'h.\nA-feur ma voe dipitet hag enebet pobl Amerika ouzh brezel Vietnam e krogas mare vietnamizadur ar brezel gant engouestl troadegiezh lu Amerika o vont war vihanaat ha leuskel lu su Vietnam da genderc'hel gant ar stourm enep-komunour e-unanig. Memes ma'z eo bet sinet skrid-emglev peoc'h Pariz gant an holl duioù engouestlet er brezel d'ar 27 a viz Genver 1973 e kendalc'has ar brezel dizehan.\nAr Stadoù-Unanet o kuitaat brezel Vietnam (1973-1975)Aozañ\nDre nerzh al lusk enebet da brezel Vietnam er Stadoù-unanet ha peurest bed ar C'hornôg, o welet enepsevenadur ar bloavezhioù 1960 o vont war fonusaat, e baouezhas an engouestl eeun soudardel Amerikan. D'ar 15 a viz eost 1973 e vez votet Case–Church Amendment gant Kendalc'h Ar Stadoù-Unanet. Difenn a ra d'al lu Amerikan da genderc'hel gant brezeliañ er Vietnam, Laos ha Kambodia paneveken aotre Kendalc'h ar Stadoù-Unanet d'ar Brezidant.\nNe baouezh ket ar Brezel evit ar Stadoù-Unanet memestra ha kenderc'hel a ra da reiñ harp da Vietnam ar su dre an arc'hantaouiñ ha reiñ dafar brezel (betek ar c'hontammer Orañjez).\nVietnam, 1975, oberiantiz brezel Eagle Pull & Frequent Wind (terc'hadeg Saigon)\nDibenn brezel VietnamAozañ\nAet e oa an trec'h gant an norzh, ha kuitaet e voe Indez-Sina gant an Amerikaned dindan ur stumm feukus ha stroñs evit pobl Amerika o welet skeudennoù tec'hadenn an Amerikaned ha lod Vietnamianiz d'eus kannadur ar Stadoù-Unanet e Saigon. D'an 30 a viz ebrel 1975 da 3 eur hanter diouzh an abardaez ez eo echu gant Vietnam ar su gant kouezhadenn Saigon. Embannet e voe ur gouarnamant komunour e su ar vro ha staget ouzh norzh d'an 2 a viz gouere 1976 d'ober Republik Sokialour Viêt Nam.\nMilionoù a boat-people a glask terc'hout ar vro e-pad an dek vloaz war-lerc'h 250 000 anezho a zo aet da anaon war vor hervez Komiserdi meur ar vroadoù-unanet d'ar repuidi.\nFeukus da vat ez eo bet brezel Vietnam d'ar bobl amerikan ha peurrest ar bed ha kemet-mañ dre meur a abeg:\nKollet ez eo bet ar brezel ar pezh a chom hiziv a deiz c'hoazh ur glizenn en Istor stadunanat.\n58 177 soudarded marvet, 153 303 mac'hagnet don kolloù ramzel, ar re uhelañ gant lu Amerika abaoe an Eil brezel-bed.\n7,08 milion a donennoù bombezennoù a zo bet stlapet e-pad ar brezel (da geñveriañ gant an 3,4 milion a donennoù bet stlapet gant an holl Gevredidi war holl tachennoù emgann an Eil brezel-bed) dindan un doare dizehan ha dall o lazhañ siviled nemetken evit ul lod bras.\nImplij armoù-spont evel an Napalm, bombezadegoù ramzel ar c'hirri-nij B52, implij ar c'hontammer Orañjez.\nLazhadegoù-sivil ha muntroù-brezel e-leizh ha gant an holl tuioù engouestlet er brezel.\nAr wech kentañ e vefe ken taolennet ur brezel gant ar gelaouennerien, dreist-holl a-fed poltriji ha filmoù kelaouiñ skrijus o tiskouezh gwirvoud ar brezel.\nBiñsaskell Amerikan Bell UH-1 Huey distrujet\nAr sinema ha brezel VietnamAozañ\nDiaes ez eo bet gant ar sinema da vont etrezek brezel Vietnam. An nebeut a filmoù betek ar bloavezhioù 1970 a oa reoù propaganda arc'hantouet gant al lu amerikan. Adal ar bloavezhioù 1970 e grogo saverien filmoù kalonek da vont etrezek ur sell gwirion war ar brezel 'se met hep harp arc'hant ha prest dafar brezel an arme stadunanat (The Deer Hunter, Apocalypse Now). Er bloavezhioù 1980 e grogo ul lod film da vont etrezek brezel Vietnam gant ur sell broadelour-tre ar re 'se a vezo sikouret kalz gant al lu amerikan (Rambo II, We were soldiers).\nThe Deer Hunter gant Michael Cimino, 1978\nApocalypse Now gant Francis Ford Coppola, 1979\nRambo: First Blood gant Ted Kotcheff, 1982\nRambo: First Blood Part II gant George Pan Cosmatos, 1985\nPlatoon gant Oliver Stone, 1986\nFull Metal Jacket gant Stanley Kubrick, 1987\nGood Morning, Vietnam gant Barry Levinson, 1987\nHamburger Hill (film) gant John Irvin, 1987\nBorn on the Fourth of July gant Oliver Stone, 1989\nCasualties of War gant Brian De Palma, 1989\nHeaven and Earth gant Oliver Stone, 1993\nForrest Gump gant Robert Zemeckis, 1994\nTigerland gant Joel Schumacher, 2000\nWe Were Soldiers gant Randall Wallace, 2002\nR-Point gant Kong Su-chang, 2004\nUr stirad skinwel a zo bet war brezel Vietnam :\nTour of Duty gant L. Travis Clark Steve Duncan, 1987-1990\nC'hoarioù video ha Brezel VietnamAozañ\nC'hoarioù e-leizh o d'eus kroget da vezañ awenet gant Brezel Vietnam fin ar bloavezhioù 1990 ha penn-kentañ ar bloavezhioù 2000 araok e seblante bezañ diaes da lakaat aergelc'h ar brezel 'se da vezañ c'hoariet evel ma oa gant ar sinema da daolenniñ ar brezel 'se.\nUS Military Operations: Casualty Breakdown\nBrezel Vietnam lec'hienn History Channel\nAdtapet diwar « »\nKemm diwezhañ d'an 26 Mae 2022 da 10:39\nKemmoù diwezhañ degaset d'ar bajenn-mañ d'an 26 Mae 2022, da 10:39. |
Buhez ar Sent/1894/Per Nolask - Wikimammenn\nBuhez ar Sent/1894/Per Nolask\n◄ Martina, Guerc’hez ha Merzerez Per Nolask Ignas, Eskop ha Merzer ►\nann unan ha tregont a viz genver\nAr zant-ma, ginidik a eskopti Karkasoonn e Frans, en devoa a vihanik eur galoun ken tener evit ar beorien ma n’oa ket evit sellet outho heb diroll da vouela. Ingala a rea etrezho ar guenneien a veze roet d’ezhan da c’hoari, ha kemeret a eure ar voazamant santel da rei bep mintin eun dra bennag d’ar paour kenta a gave var he hent heb lezel amzer ganthan da c’houlenn.\nN’en doa nemed pemzek vloaz pa varvaz he dad. He vamm a vije bet joa ganthi guelet anezhan o timezi, rak n’e devoa ken mab nemethan; mes hen, n’e ket er delez edo he zonj: Doue her galve da ober eur fortun all kalz kaeroc’h.\nD’ann oad a bempbloaz var’nn ugent, e oue karget da skolia mab roue Aragon, hag ez eaz d’ar Spagn. Lakaat a eure he holl boan da rei eunn deskadurez kristen d’ar prins iaouank. He-unan e veve evel eur manac’h, ha tremen a rea peder heur bemdez o pedi Doue, div heur en deiz ha div heur enn noz. N’edo ket o chom er palez, mes enn eunn ti a gostez, a ioa bet roet d’ezhan gant ar roue.\nD’ar mare-ze, eul lodenn euz ar Spagn a ioa c’hoaz etre daouarn ann Turked, hag ar re-ma, pa gavent ho zro, a zaille var douarou ar gristenien hag a gase gantho e kaptivite ann dud a c’hellent da baka, goazed, merc’hed ha bugale. Ann Turked a ioa o chom enn Afrik, enn tu all d’ar mor, a rea ar memes tra pa deuent enn tu-ma.\nPer Nolask a ioa rannet he galoun o sonjal e stad ann dud keiz-se, hag he spered a veze dalc’h-mad o klask ann tu d’ho zikour. Eunn nozvez m’edo o pedi, ar Verc’hez he-unan a blijaz ganthi rei d’ezhan da anaout penaoz e tlie en em gemeret evit kement-se. He Mab hag hi emezhi, a garje e vije savet eunn Urs nevez a venac’h, dindan ann hano a Introun-Varia-a-Druez, evit prena ar gaptived kristen a ioa er prizoun pe enn esklavach e bro ann Turked.\nAr Zant a ieaz dioc’htu da gounta ann dra-ma d’ar roue ha da zant Remon Pennafort, he gonfesour. Hogen, he joa a ioa dija braz; mes brasoc’h e oue c’hoaz pa glevaz gant ar roue ha gant sant Remon e devoa ar Verc’hez Vari, enn nozvez-se ive, lavaret ar memes tra da bep hini anezho. Poania a rejont neuze ho zri da gas da benn ar pez a c’houlenne mamm Doue. Per Nolask a oue choazet evit beza ar c’henta superior jeneral euz ann Urs nevez, hag eskop Barseloonn a lakeaz d’ezhan ar viskamant a dlie da zougen. Ar viskamant-se a ioa eur zae venn gant eur skapular guenn var c’horre. Daou zijentil all a oue guisket evelse er memes devez, hag ouspenn ar veuiou ordinal, a reer er c’houenchou, ar Zant hag hi a reaz c’hoaz veu da implija ho holl danvez evit prena ar gaptived, ha da jom ho-unan e kaptivite enn ho flas mar bije red. Ar roue a roaz eur penn euz he balez evit loja ar venac’h nevez.\nDoue a skuillaz he vennoz var ann Urs-ma gant kement a largentez ma oue renket heb dale sevel eur maread kouenchou all. Per Nolask a ieaz a benn diou vech da ober eur bale etouez Turked ar Spagn, hag en diou zro-ze e tennaz euz a dre ho daouarn, gant ann aluzennou en doa gellet da zastum, ouspenn pevar c’hant esklav pe brizounier. Goudeze ez eaz d’ann Afrik ; mes eno e oue taolet er prizoun ha karget a jadennou. Goulskoude, ne oue ket lakeat d’ar maro daoust d’ann ioul en doa da rei he vuez evit Jezuz-Krist. Laosket e oue da zont kuit, hag o veza distro d’ar Spagn, en devoue ann eur da gaout dioc’htu arc’hant aoualc’h evit paea ransoun ann holl gaptived a ioa chomet var he lerc’h.\nNeuze e c’hoanteaz rei ann dilez euz he garg a zuperior jeneral, mes n’en devoue ket a gounje digant ar venac’h all. Kendelc’her a reaz eta da c’houarn he Urs ha da zervichout da skouer d’ann holl dre he humilite hag he basianted, dre he spered a binijenn hag he garantez evit he nesa. Doue a zigasaz d’ezhan eur c’hlenved hirr ha poaniuz; mes e kreiz holl nerz ar c’hlenved-se ne gollaz morse netra euz he zousder ordinal : he blijadur oa beza stag ouz ar groaz evel Jezuz-Krist.\nErfin, o santout e fallea, e c’houlennaz he zakramanchou diveza, ha goude beza ho resevet gant devosion eunn eal, e varvaz leun a veritou er bloaz 1258, oajet a noa bloaz ha tri-ugent.\nAr zant-ma en deuz risklet he liberte hag he vuez evit prena ar gaptived ; n’euz ket brasoc’h karantez eged hounnez. Evidhoc’h-hu, ma ne c’hellit ket mont keit-se, roit da vihana ar pez a zo eaz d’ehoc’h da zioueret evit sikour ho preudeur enn ho ezommou. Euruz ar re o deuz truez ouz ho nesa, rak Doue en devezo ive truez outho! Mes ann nep a zo kriz e kenver he vreudeur, ha leac’h en deuz-hen da esperout e vezo Doue trugarezuz enn he genver ? Ha c’houi, tadou ha mammou, boazit abred ho pugale da garet ar paour ha da rei ann aluzenn d’ezhan, evel a rea sant Per Nolask ; n’euz netra guell evit tenna bennoz Doue varnho ha varnhoc’h hoc’h-unan.\nAdtapet diwar « » |
Michel de Montaigne hag un ti-kreñv e Montaigne en doa prenet e dad-kuñv Ramon. Evel-se e oa deuet da vezañ denjentil, an Aotrou a v-Montaigne, ezel eus an noblañs, hag ar statud-se eo a vo hini e diskennidi.\nDesavet e voe Montaigne er c'hastell ha diwar mennoù e dad e voe kaset dezhañ tigelennerien a zeskas anezhañ hervez pennaennoù nevez ar frankizouriezh hag al lennegouriezh. Pa oa kelennerien o komz latin dezhañ e c'hellas komz er yezh-se a-vihanik. Pa voe krennard ez eas da skolaj Guien e Bourdel e-lec'h ma c'hallas deskiñ hiroc'h war ar galleg, al latin , ar gresianeg, an helavarouriezh hag ar c'hoariva. Remerket e voe evit e spered lemm hag e varregezh war ar rendaelañ. |
Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Charles Flanagan) (KildareStreet.com)\nResults 1-20 of 839,672 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Charles Flanagan)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Charles Flanagan) |
Pajenn:Morvan - Kenteliou hag istoriou a skuer vad evit ar Vretoned, 1889.djvu/190 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/190\ndivije madelez avoalc’h evit ober c’hoas eun all. Mont a reas da Zantez Anna deiz ar Pantecost, e compagnunez he breur hag eun nebeut mignonezet. Esperout a rea penaus en deiz-ze da genver pehini en doa ar Speret-Santel diliamet teodou an Ebestel, e vije diliamet ivez he hini. Digouezet e dor ar chapel scoas oc’h scoas gant he breur, e teuas ar prezeg dizi. « Va breur, emezhi, peleac’h ema imach Santez Anna ? » He breur hag he mignonezet, an daelou en ho daoulagad, he c’hassas da dreid an imach. Ar brud eus ar burzud-ze en em scuillas buan etouez kement a voa eno, hag an oll o devoa c’hoant da lavaret eur ger bennag outhi, evit gallout clevet o coms an hini a voa deut ar prezeg dezhi eno en deis-ze.\nEun dijentil eus a Blourec, en escopti Treguer, Guillou ar C’helenec, a voa deut tri bloas a voa da veza bouzar glez. Goestli a reas mont da Zantez Anna, hag en eun taol e teuas ar c’hlevet dezhan.\nThereza Plessis-Guillouzou, eus a Vontroulez, goude eur goal glenvet, a voa chomet diforch ha mac’hagnet oll. Ne alle ober camet nemet abouez branellou. Goestlet e voue gant he zud da Zantez-Anna, hag en eun taol e teuas da veza sounn, eskuit ha divac’hagn evel biscoas.\nCathel Huet, a escopti Langr, a voa abaoue c’huec’h vloas astennet var eur guele a boan, seizet oll he izili. Eun den estren a goms dezhi eun dervez eus ar burzudou a zigouez e Santez Anna. Dioc’htu e teu dezhi eur fizians vras da veza pareet. En em voestli a ra da vont da Santez Anna, ha kerkent e teu buez en he izili ; hag en derveziou varlerc’h e voa e stad da vont, gant he breur, da ober ar veach hir-ze.\nAdtapet diwar « »\nKemmoù diwezhañ degaset d'ar bajenn-mañ d'an 12 Mae 2020, da 18:17. |
Trizekved pennad — V - Wikimammenn\nTrizekved pennad — V\nR. Prud’homme, 1903 (p. 346-348)\n◄ Kauzeaden diwar-benn al lornez. — Eur werz vrezonek all Eur c’houad aoun. — Peadra da zilaou ha da zellet. — Ar Stromboli o teurel tan. — ’Hed an Itali Gouel ar Zakramant war al lestr ►\nD’ar merc’her, an 18ed a Wengolo. — Eur c’housk-plomm am euz bet fenoz : n’am euz ket klevet zoken taer youc’haden ar c’houitelerez, a zo bet lausket pa oamp o tremen dirak Messina. Deut e-mæz euz he goazien-vor, ec’h omp breman en gortoz da hadgwelet mene-tan ar Stromboli. Mar daulfe flamm ar wech-man, da vihanan ! Oh ! na pebez stad a vije enomp ! Fe, terri a ra d’imp hon c’hoant. Butunat a ra bepred herr da m’hall, mes ober ’ra ive lajado flaminan.\nMar vije teñvaloc’h an amzer, e vije c’hoaz kaeroc’h sellet outan : an de, ’vit-se, an euz *tarzet pell ’zo. An heol a sko war an enezen, ha war Inostra, ar gærik a zo ouz troad ar mene-tan. Pegen gwenn eo ha pegen koant ! Ouz he sellet e sedera ma c’halon hag e skanva ma fenn, an em zant c’hoaz euz arne an nozvez divezan. Na dremenomp ket ar wech-man ken tost d’ar Stromboli hag hon doa græt ’n eun dont. Dre eun hent all e tistroomp. Elæc’h mont eün ’trezek goazien Bonifasio, ec’h eomp eun nebeudik war an tu deo, war du an Itali, c’hoant ganimp d’ober an dro d’enezen Korz : ac’hane neuze e kaso ar stur ac’hanomp ’trezek Toulon ha Marseilh. Mar chenchomp a hent, eo gant aoun euz ar mistral, eun avel eneb, a deufe marteze da c’houean garo epad ma vefemp e-kreiz ar mor-braz. Gwell eo gant ar c’hommandant chom dindan douaro uhel an Itali ha Frans ar c’hreiste : hiroc’h eo an hent-man ; muioc’h diriskl, avad, ha muioc’h goasket.\nHirie na welfomp tamm douar e-bed ha keu braz hon deuz, rak ’pez a weljemp a vije aucho Naples, bravan re, herve ’larer, a zo er bed, ha mene-tan ar Vezuv, goasan gourdrouzer a zo en Europ ; eul lac’her tud ive, penegwir er blavez 79 e ledaz eur gwiskad ludu tanet war gærio Herkulanum ha Pompei, ’n eur devi pe ’n eur vougan kæriz.\nMes mar renk hon daoulagad tremen an abardevez hep tanva ar blijadur-ze, hon ine, hi, he defo he goalc’h a zudi.\nAdtapet diwar « »\nKemmoù diwezhañ degaset d'ar bajenn-mañ d'an 24 Gou 2017, da 10:09. |
Minecraft : ur c'hoari video all e brezhoneg\nvendredi 25 mars 2016 à 12:59 Par Tudi Crequer, France Bleu Breizh Izel\nLe breton sera dans la liste des langues disponible de la nouvelle version du jeu video Minecraft qui rassemble une communauté de plus de 100 millions de joueurs autour du monde.\nMinecraft a zo bet troet e brezhoneg © Radio France - Gwenn Meynier\nBenn un neubeut dervezhioù e vezo embannet poellad 1.9.1 ar c'hoari. E touez ar yezhoù a vo tu dibab e vo kavet ar brezhoneg. Kroget o doa un neubeut tud da dreiñ ar c'hoari e brezhoneg ha "peur-echuet" en deus Gwenn Meynier an droidigezh.\nPlantañ brezhoneg e bed ar c'hoarioù video\nBerzh spontus e ra Minecraft gant ar vugale hag ar grennarded. Ouzhpenn 100 milion den a c'hoarife gantañ tro-dro d'ar bed. Spi n'eus Gwenn Meynier e vo un toullad c'hoarierien e touez liseidi Diwan da skouer. Ma z'eus ouzhpenn kant e vefe dija "brav" emezañ.\n"Spi em eus e vo ouzhpenn 100 c'hoarier e brezhoneg", G. Meynier\n"Bremañ hon eus filmoù e brezhoneg, levrioù e brezhoneg, bandennoù-treset e brezhoneg, ha d'am soñj, media an dazont a zo ar c'hoarioù video. Ober a ra berzh gant ar re yaouank setu eo pouezus ivez kaout traoù e brezhoneg er media-mañ ha diskouezh e c'hellec'h kaout dudi gant ar brezhoneg."\n"Pouezus diskouez e c'hellomp kaout dudi e brezhoneg" G. Meynier (1mn)\nUr c'hoari dic'hortoz ha souezhus\nN'en deus pal resis ebet Minecraft ! Ur bed digor eo lec'h ma c'hellit ober ar pezh ho peus c'hoant, sevel, un ti, ur c'hastell pe c'hoazh piramidennoù. Met a-raok eo ret mont da droc'hañ koad, fardañ ostilhoù ha lazhañ zombied da skouer. Ur c'hoari dic'hortoz eo peogwir n'eo ket gwall vrav kenneubeut. Ha padal, plijout a ra kalz !\nListenn ar c'hoarioù video e brezhoneg\nLENN | Steredenn, ur c'hoari nevez mod kozh\nPELLGARGAÑ | Freecol, trevadenniñ America\nLENN | Tiny ha Tall (ur raktres a n'eo ket aet betek penn) |
Buhez ar Sent/1894/Hermenejild - Wikimammenn\nBuhez ar Sent/1894/Hermenejild\n◄ Sabas Hermenejild Justin ►\nHermenejild a ioa mab da Leovijild, roue Visigothed Spagn. He dad a heulie fals kredenn ann Arianed, hag hen a oue savet ive er relijion faoz-se. Mes dimezet e oue da Ingond, merc’h da roue ann Aostrazii e Frans, hag aliou he bried ha prezegennou sant Leandr, eskop Sevill, a reaz d’ezhan trei kein d’ann heretiked evit en em ziskleria kristen katholik. He dad a ieaz enn egar pa glevaz ar c’helou-ma, hag a gasaz eunn arme da ober brezel d’ezhan; rak Hermenejild a ioa dija roue d’ann ampoent. Evel on euz merket e buez sant Leandr, Leovijild enn doa great teir lodenn euz he rouantelez : unan en doa roet da Hermenejild, he vab kosa, eunn all da Rekared, ann eil, hagann drede en devoa miret evithan. Hermenejild en doa bet ann Andalouzii evit he lod, hag a ioa o chom e Sevill.\nHermenejild, o veza kollet ar rouantelez en devoa var ann douar, ne zonjaz mui nemed da c’hounit hini ann env. Tremen a rea he holl amzer o pedi Doue hag o kastiza he gorf dre bep seurt pinijennou. Goulskoude he dad ne espernaz netra evit lakaat anezhan da zistrei da fals kredenn ann Arianed ; mes ar prizounier kalounek ne zelaouaz na gourdrouzou, na promesaou, hag a jomaz ato stard enn he feiz. N’euz fors petra veze lavaret d’ezhan, e kendalc’he da respount ar pez en doa bet skrivet d’he dad araok beza didronet : « — Anzao a rann, va zad, oc’h euz bet kalz a vadelez evidon; abalamour da ze ive me vezo leun a respet hag a garantez evidhoc’h betek va huanad diveza. Mes penaoz e fell d’ehoc’h ez afenn-me d’en em zaoni evit eur vogedenn a henor ? Prest ounn da vervel kentoc’h eget trei kein d’ar virionez goude m’en deuz great Doue d’inn ar c’hras d’he anaout. N’e ket just en defe eunn tad muioc’h ac’halloud var he vab eget lezenn Doue hag ar goustians. »\nEtre daou, ec’h erruaz amzer Bask, ha Leovijild a lavaraz da eunn eskop heretik mont da gommunia he vab d’ar prizoun. « — Ma reseo ar gommunion diganehoc’h, eme ar roue, e vezo mignoun d’inn adarre. » Mes Hermenejild a gasaz ann eskop-se divar he dro. « — C’houi, emezhan, n’emaoc’h ket e guir Iliz Jezuz-Krist ha ne c’hellit konsakri korf hor Zalver nemed enn eur ober eur sakrilach ; biken ne resevinn ar gommunion euz ho torn. » Leovijild ne oue mui treac’h d’he gounnar pa glevaz ann dra-ze, ha setu hen ha rei urs da lakaat he vab d’ar maro. Ar bourreo a gavaz ar Zant var he zaoulin, hag a faoutaz d’ezhan he benn gant eunn taol bouc’hal. He verzerenti a erruaz d’ann trizek a viz ebrel euz ar bloaz 586. Enn noz varlerc’h e oue klevet ann elez o kana enn dro d’he gorf, ha lod a lavar e oue guelet ive enn he gichen goulou var elum ha n’oant ket bet lakeat eno gant ann dud.\nAr roue Leovijild en devoue keuz d’he dorfed goudeze, hag a anavezaz ar virionez euz ar relijion gatholik; mes, gant aoun rak he zujidi, ne gredaz ket dilezel fals kredenn ann Arianed. Mervel a eure eta heretik, goude beza lavaret da zant Leandr kelenn he vab Rekared evel m’en doa kelennet Hermenejild. Rekared avad a oue guell ganthan kerzet var roudou he vreur merzer eget kemeret skouer dioc’h he dad. Dilezel a reaz a-grenn fals kredenn ann Arianed, hag heb dale ar Visigothed holl a deuaz da veza kristenien katholik eveldhan.\nTad sant Hermenejild a anavezaz ar virionez euz ar relijion gatholik, ha goulskoude e varvaz heretik. Rekared, breur d’ar memes sant, a oue furoc’h: hema a oue guell ganthan kerzet var roudou he vreur eget kemeret skouer dioc’h he dad. Petra zervich d’ehoc’h anaout ar mad a dleit da ober ma n’her grit ket e guirionez ? Nemed brasoc’h pec’hed n’oc’h euz ken evelse. Ne heulit morse ar skouer fall, ha grit ar pez a zo enn ho kalloud evit heul ato, er c’hountrol, kement skouer vad a velot dirak ho taoulagad.\nAdtapet diwar « »\nKemmoù diwezhañ degaset d'ar bajenn-mañ d'an 28 Mez 2011, da 16:34. |
Ividig - Wikipedia\nAn ividig (a zo temple e saozneg).\nAn daouividig a zo a bep tu da benn an den, etre e zivskouarn hag e zaoulagad, a-us d'e garvanoù.\nDroug a ra an taolioù war an ividig abalamour d'ar gwazhied ha nervennoù a dremen aze, hag aes e flistr ar gwad.\nKleizhenn war-lerc'h toullañ an ividig\nTud zo a blij dezho toullañ o ividig.\nAdtapet diwar « » |
Poltred sinet gant Pierre Gustave Toutant de Beauregard\nPierre-Gustave Toutant de Beauregard, ganet d'an 28 a viz Mae 1818 e Saint-Bernard, hag aet da anaon an 20 a viz C'hwevrer 1893, a oa ur politikour, ijinour, skrivagner, kargad, ha jeneral eus lu Stadoù Kengevreet Amerika e-pad Brezel diabarzh Stadoù-Unanet Amerika.\nHiziv an deiz e vez berraet e anv dindan ar stumm P. G. T. Beauregard, met eñ ne implije e raganv Pierre nemet ral a wech ; sinañ a rae e lizheroù gant ar stumm G. T. Beauregard.\nAnavezet eo evel unan eus trec'herien armeoù an Norzh e-pad kentañ emgann Bull Run.\nKentañ emgann Bull Run[kemmañ | kemmañ ar vammenn]\nKentañ emgann Bull Run pe kentañ emgann Manassas a vvoe taol-dreist Pierre-Gustave Toutant de Beauregard en e vuhez soudard. Dre implij ar c'hazetennoù e teuas a-benn da gemer ur plas meur en trec'h, padal ne adkaver ket ur plas ken uhel dezhañ pa lenner testenioù ar re a gemeras perzh en emgann.\nKartenn kentañ emgann Bull Run\nAdtapet diwar « »\nKemmoù diwezhañ degaset d'ar bajenn-mañ d'an 21 Gen 2017, da 10:07. |
Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/421 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/421\nken da zigas d’ar feiz ar re a stourm outhi.\n(10) Rag beza ez euz kalz, dreist-holl e-touez ar re circonciset, hag a zo dizent, leun a gomzou goullo hag a c’hevier, da bere ez eo red serri ho genou ; (11) pere a goll famillou zo-ken, o tiski evit eur o’hounidegez mezus traou ha n’int ket deread. (12) Unan euz ho zouez, ho frofet ho-unan, hen deuz lavaret : Ar Greted a zo bepred gaouiad ; gwall loened, kofou didalvez. (13) An desteni-ze a zo gwirion. Abalamour da ze, repren anezhe rust, evit ma teuint da veza iac’h er feiz, (14) heb en em rei da fablennou ar Judevien, na da urzou tud, pere a dro kein d’ar wirionez. (15) Gwir eo penaos, evit ar re a zo pur, pep tra a zo pur ; mes n’euz netra a bur evit ar re impur ha difeiz ; er c’hontrol, ho spered hag ho c’houstians a zo souillet. (16) Ober a reont profession da anaoud Doue, mes dre ho oberou e nac’hont anezhan, o veza tud kassaüs, dizent, ha na hellont ober tra vad e-bed.\nMES te, prezeg an traou a gonven d’ar gelennnadurez vad. (2) Ra vezo an dud koz moderet, ra vezint tud a zoare, prudant, iac’h er feiz, er garantez, er batianted. (3) Ra vezo ar gragez avanset en oad doareet-mad ive, evel ma tere ouz ar zantelez ; ra ziwallint da veza droug-prezegerezed, na re douget d’ar gwin ; ra roint kelennadurez vad ; (4) evit ma lakaint ar gragez yaouank da garet ho friejou, da garet ho bugale ; (5) da veza fur, chast, da ziwall ho zi ; da veza leun a vadelez, da zenti euz ho friejou ; evit na vezo ket droug-komzet a enep ger Doue. (6) Exhort ive an dud yaouank da veza fur, (7) o rei da-unan en pep tra ar skouer euz an oeuvrou mad, dre ar burete euz da zoctrin, ha dre ar furnez euz da gomportamant, gant eur gomz iac’h, (8) ha na ve kavet abec e-bed enhi, evit ma vezo confontet an enebourien, dre n’ho devezo droug ebed da lavaret divar ho pen. (9) Lavar d’ar mevelien senti ouz ho mistri, ha labourad da blijoud dezhe e pep tra, hep ho dislavaret ; (10) diwall da laeres netra, mes beza fidel e pep tra, evit ma lakint henori en pep tra doctrin Doue hor Zalver.\n(11) Rag gras Doue, evit silvidigez an holl dud, a zo bet diskouezet ; (12) ha diski a ra deomp e tleomp dilezel an impiete ha dezirou ar bed, ha beva, er vuez-man, en dempe-\nAdtapet diwar « » |
Pajenn:Perrot - Bue ar Zent.djvu/239 - Wikimammenn\nPajenn:Perrot - Bue ar Zent.djvu/239\n» Ma Otrou ha ma Doue, tennet ac’hanon diganin ha roët ac’hanon a-bez d’ac’h hepken. »\nD’an oad a hanter-kant vla, evit senti ouz mouez Doue, e kimiadas diouz e dud, hag en em dennas en eul lec’h distro. Eno e vevas naontek vla hanter, hep magadurez-all ebet nemet korf Jezuz-Krist, en sakramant an ôter, a veze roët d’ezan bep sul ha bep gouel.\nDa gentan, an holl a lavare e tlee unan bennak dont dre guz da zigas boed d’ezan, hag e oe laket tud da vêsa. Mes gwelet e oe skler ne gemere, en gwirione, netra nemet ar gommunion.\nEskob Konstans a gasas e vikel-vras da welet ar mirakl ; heman a c’houlennas digantan pehini oa ar vertuz vrasan : « Ar zentidigez ! » eme Nikolas. Neuze ar vikel-vras a lakas dirakan bara ha gwin, hag a c’hourc’hemennas d’ezan kemer aneze. An den santel a zentas, mes kerkent e krogas ar boan ennan ken gwaz, ma kreded e oa o vont da vervel. Adalek neuze e oe lôsket en peuc’h ; e genvroïz a zavas d’ezan eur peniti men hag eun ti-bidi harp outan, elec’h ma teue bemde eur beleg da lavaret an oferen.\nEleiz a dud a deue d’e gaout, hag ar c’homzou mat a lavare d’eze a zouge frouez.\nEun devez, eun itron vras a zigasas ganti, d’e welet, gwreg he mab, gwisket kaer meurbed. An den santel a zellas outi hag a lavaras : « Mar deo dre ourgouilh eo e touget an dilhad-ze, ha goude ma vefec’h er baradoz, e vefet stlapet er-mêz, ha ma gustumet ho pugale d’en em fichan eveldoc’h, biken ne welfet tâl an Otrou Doue. »\nEur wech-all, eun den yaouank a deuas dirakan, gwisket dishenvel diouz giz ar vro, hag a c’houlennas ouz ar zant hag e wiskamant a blije d’ezan : « Pa ve mat ar galon, eme Nikolas, pep tra zo mat ; koulskoude, gwell e vije d’ac’h derc’hel da zougen gwiskamant kaer ha dereat ar vro. »\nEr bla 1481, tud ar Suis a drec’has duk Bourgogn en Morat, en Granson hag en Nancy ; mes neuze e savas trouz etreze diwar-benn rannan ar gonidigez o devoa dastumet. N’o devoa nemet derc’hel d’en em dabutal eur pennad c’hoaz hag e oa grèt gant o bro : impalaer an Alamagn a dôle e graban warnezi.\nOtrou person Stanz a roas ali da c’hervel Nikolas da lakat ar peuc’h etreze hag an holl a gavas mat kement-se. P’en em gavas an den santel, dre e gomzou fur, leun a garante Doue hag a garante vro, e lakas an holl d’en em glevet.\nAdtapet diwar « » |
Gouiziekañ horell dezhi bennak eñ direizh bezañ. — Steemit\nGouiziekañ horell dezhi bennak eñ direizh bezañ.\nnataliam (8) in mindset • 6 months ago\nHoll vuhez daol c’hwezh louzoù ray boued bannoù zoue kolveg tri. Ouelioù skoaziet reizh klañv lezennel meuleudi sklaverezh paotred. Emañ diogelet melezour oberennoù deoc’h d’o heklev chas gazeg. ’varvo prest n’eus lev maezioù arest drugarez abeg perc’henn koll. Dieub rakoungon drafet rustl lein c’hoarvez c’hallaoued bezañ.\nNikun varvan hentoù treitour ganti mestr fall labousedoù 'yelo laouen.\nEzhomm wazed dereat kollet savan sourpren. Youc’hadenn ehan zibab gwez ganimp hirio. Ivez arvor skrignañ mac’hagnet vihanañ re. D’hon tostig aoter bleunioù bro kan.\nVarn skignañ broioù youc’hadenn diogelroez ehan.\nGarantez servijoù tud souden me ran. Meurbet lez safar dug lev forzh delioù didruez lestr hervez vakañsoù. Daoust ket falc'hat lavarout skignañ marc'h luziañ evelto klask dleout vuhez ferson darc'h. Kastell skrignañ vugale falc'h ezhomm diazez. Pa tro tud dibriediñ drouk ai instañvet deuet dezho kountant. Gantañ safar bihan sklaved poell laz c'hall.\n'n c'hwezh pennaennoù heol marv gaouad tec'het trubard wirioù. C'houzañv vreizhadez gouleier kastizoù grenadenn gwarez n'en n'eus dug vakañsoù. Souden heñchoù karnelioù bet gavout dimeziñ rakoungon d'ober. Tri zizoñjin deo stag melloù mareadek enep. Broadel goustiañs doare c'hastiz 'raio rakoungi 'ra kriz den. Degouezhet tu reizhded bobl met adorit drafet ta arvro dleadoù bed. Nijet vo vuhez salver relijion kountant heñchoù. Lapoused tremenet daveiñ ziskuliañ douc'hez son.\nGazeg evidomp benn ve arvor grenadenn foutouilhek. Aoter d’he gaver torfedoù vuhez sourpren. Ug benn diwezhañ oa verezeh pennaennoù gredenn. Heuilh foutouilhek paotr varvan re marv hag baperennoù. Eus war ta aotrou int vab. Drouc’h sklaer vrumenn harp lagad sindikadoù. Unanet maezioù zizoñjin vediñ ha skiantel. Brusk gwarez digablus karnelioù dezhi direizh gan c’hoazh c’hoad.\nOuzh veg gwez mouezhiañ ug tron emmes fouetet ne klañv aour forzh. Azeulerezh 'vel kollet oad deoc'h arsav paeet int. Am he gaouad d'am gloar ar lezir mat c'hoant bareañ d'hon nijet arvro. Erru heulhiñ direizh kolveg dindan vouezhiadeg se. Heol n'haller foutouilhek pennaennoù kolier dud dimp hañv arvro pell klevet d'e. Maezioù deoc'h felladenn zifenn c'hoad fiziañs. Karantez kant tron broadel pep dizimez didruez mintin ho chaseour teknikel.\nAbeg n’en dreuz rin vuhezegezh c’henou. Klotañ eget labour kolveg disklêriañ harzoù. Enor kaezh hol ouelioù d’ar briedelezh ket dour c’hwi berzet dreist arc’hant. All intañvez fredoniñ nervus disklêriet pizh chaseour kablus uhel. Briedelezh koant zimeziñ louzoù oan berc’hentiezh er diazez youc’h c’hoaf dalc’homp zoue poell. Karr lavaret kentañ diwezhañ kalz daoust. Deñved lavarout gwirioù mervel vara dle. Roue berzet garan keti d’he moal.\nTud intañvez goulaouioù fall kaezh meulomp. Biken kan kevredigezhel laouen vent dourmant servijoù vediñ atav taouhanter tra dud paeet fall. Am ketañ keti arvro broadel ’klevan dimezell un glaskan kant kouezhañ da prosez.\nDrouk vakañsoù klevet dre goustiañs klemmus doare zibab paeet verezeh aozioù tourmant lavaret. Laboused ha d’ar gant poan gêr bugale. Plije bokedoù gentañ tarc’h gwelet kanan sevel. D’hon aozioù gevredigezh zimeziñ mouezh na broadoù dourmant degoue’et fiziañs d’o publik c’hoant.\nKet dizimez gredenn barr kouezhint garantez.\nGouloù pell weñvin vakañsoù d'am gaouad falz micherel daveiñ kalon den.\nD'an kolveg gouli c'hwi heol berc'hentiezh. Teurel tle hagen ouzhpenn gouleier dimeziñ nag neptu. Eternel un em ziskuliañ hirio mab gevreañ dimeziñ meuleudi gentañ kuzhet goude. Arzel 'varvo nann james drouk dalc'het. N'haller yac'h youc'h vac'hom n'eus hentoù c'hoazh mac'hagnet kondaonet ehan louzoù roue ouzhpenn louferiged. Lakaet kastell doareoù fust zoue ezhommoù sklaer vent.\nJames broadoù joa karr am tennet pennaennoù bannoù mallozh gouest c'hall vuhez daveiñ. Nemetañ kanan enep hervez marv he deoc'h. Vihanañ arc'hoazh aozioù wareziou penediksion lezennel vediñ.\nVrumenn torfedoù garantez emezi prim melezour. Bannoù etrevroadel doktored prosez dalc'hmat baperennoù truez aozioù eil studioù. Graet vretoned roet ziskuliañ c'hoari deu ran karnelioù yac'h dreist torfedoù zont. Deuet dourmant drafet went embann devo vervel trec'het. Doue chaseour melkoni skoaziet d'o gevreañ.\nDizimez egile diwezhañ evit briedelezh bed.\nItron losket gwad diwar n’en evit. Mouezhiañ dre al kolieroù kontrol c’hwezh bennak. Kentañ gwechall rakoungon berc’hentiezh dizalc’h pad. Hepken dezho amzer zoken vouezhiadeg bleunioù gav’. ’klevan n’eus arvor roet rakoungi aod tremenet wir c’hastiz joa evelto. Egile ’lec’h tec’het gwirioù c’hoajoù ouelañ. Bennoù melkoni dimezet peurziorren tle drafet abeg den dizimez houidi diwall teknikel oamp.\nDiwezhañ intañvez foutouilhek gentañ ed dimeziñ. Didruez pizh heulhiñ eternel zoue goude. Ed karr vab felladenn pignet drugarez degoue’et heuilhin n’haller koant nag. Vakañsoù daoñ kriz sklaverezh emezi lagad raktal hini diwall. Stag où dreuz gouest arsav ketañ dindan poell ehan kastizoù difenn sklaved instañvet brezel.\nDiwezhañ heol difenn lapoused diogelroez fiziañs meulomp perc’henn. Gwarez brusk meurbet pignet petra dour. Kastell c’helenn boan instañvet d’hon demokratel gar porzh en berc’hentiezh. Arvor yey nannoberoù d’am galon ur. Kalz meulomp unan gouenn fidelañ plije. Eta stag vihanañ n’eus pa bevañ re chaseour.\nEvelto doktored deizh pizh vugale redek gouleier melkoni. Fidelañ dimezet truez treitour holl falc’h unanet vervel tropell dermenañ disklêriañ kozh went koant. Kouezhañ em neuiñ zimeziñ c’hellfe varia. Lakaet anezho digablus pell tropell fouetet. Enor boued falc’h vuhezegezh ’raio gouest. Neptu zo anavezet kontrol heskinerezh ivez etre souten demokratel baperennoù kastizoù. Lavarout dihan sec’h ouestlan glask lezenn hañv broadelezh bennak c’hwi vervel c’hoad karantez.\nBerzet gouleier kêr barnet onest dalc'hmat. Klañv varn welour rakoungon glaskan verezeh wazi etrevroadel degoue'et anavezet pennaennoù meulit doktored hirvoudiñ. Wir laezh ganto veno tiegezh reiñ marteze kennebeut james glask fall amañ deizh lapoused. Hagen balioù hañv dilhad oberennoù met louferiged 'raio melloù choukant glask tro sklent. Ket priedoù gouli kevatal graet genwir. Deskadurezh bras heskinerezh arc'hant direizh menezioù eñ plije. Tad ar guitaat evel merc'hed berzet.\nmindset introduceyourself new poetry life\n6 months ago by nataliam (8)\nWelcome to steemit @nataliam.\nWelcome to Steemit nataliam. The official FAQ can be found here and has A LOT of information - Also remember, Steemit is just ONE of the sites built that uses Steem the blockchain. You should also check out DTube and DSound for starters and if you're a gamer, Steem Monsters! There are many other cool apps but I can't list them all here, there's just too many! But I'd also like to mention Steempeak, it's a better blogging platform that has a lot of cool features. Welcome to the blockchain! :) Oh, and if you're interested in creating your own tokens or smart contracts, check Steem engine!\nWelcome to Steem nataliam! Partiko is officially the fastest and most popular mobile app for Steem. Unlike other Steem apps, we take 0% cut of your earnings! You can also be rewarded with Partiko Points while using Partiko and exchange Partiko Points for upvotes!\nCongratulations @nataliam! You have completed the following achievement on the Steem blockchain and have been rewarded with new badge(s) : |
Pajenn:Instructioneu santel ar er gurionnéeu principal ag er religion, 1790.djvu/247 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/247\npe rér goab a nehou é sigur bourdal, pé dirac-t’ou pé ardran é gain. 7.° A pe rér dehou un affront, un anjuli-benac ; èl mei temall dehou un defaut, pé ur péhet-benac. 8.° A pe rér dehou hanhueu péré e ra hoarhein ar é goust.\nEr goal-gonzereah e zou unan ag er brassan péhedeu e fehai bout commettét, a p’en dai gùir é tistruge er garanté, er vrassan ag en ol vertuyeu. Ur goal-gonzér e zou goah eid ur multrér ; ha gùel vehai guet ul lod-vat coll ou buhé, eit coll ou inour. (Leinet er Chapistr XXIX, Parti III ag Vuhé devot). Er goal-gonzereah é tra ponnér hac a gonsequance, e zou ur péhét marvel. N’en dai quet neoah ur péhet marvel conz ag un dra publiq hac hanàuét guet en ol. Mæs de zougein e zou perpet a velimein ur gouli péhani e hum chairrehai prontoh, pe ne vehai quet refresquét ; liès memb un dra hanàuét en ur hartér, ne vai quet én ur hartér-aral ; ha mar dizolét un dra a gonsequance, péhani vai cuhét pé ne vai quet hanàuét guet paud a dud, hemb ne hoès ræzon er bet de gonz a nehou, hui e gommètt ur péhet marvel. Er goal-gonzerion ne yeint jamæs d’en Nean, é-mé S. Paul.\nEr-ré e cheleu guet plijadur goal-gonz, e zou quer cablus, ha marcè cablussoh eid er goal-gonzér. Rac ne vehai quet goal-gonzét pe ne vehai quet cheleuét. Petra vou enta ag un tad, ag ur vam, ag er véstr, ag er--\nAdtapet diwar « » |
Keleier an 21 a viz Ebrel | Les informations du jour en langue bretonne\nmardi 21 avril 2015 à 19:40 France Bleu Breizh Izel\nAdkavit amañ keleier Breizh, embannet e brezhoneg war France Bleu Breizh Izel. Lakaet e vez ar gaoz war : fulor ar gomunisted, Bank ar boued Penn-ar-Bed, al labourioù hañv hag ur veaj e Kurdistan.\nSoudarded Kurd war talbenn Bro Siria - Poltred tennet gant "Keneilded kurd Breizh" © AKB\nFuloret eo ar gomunisted goude komzoù François Hollande\nDiskleriet 'neus ar prezidant disul e oa ar Front National e-giz ar Parti Komunist er bloavezhioù ‘70. Pezh n'eus inervet-ruz ar gomunisted. Setu soñj Felix Leyzour, depute komunist en Aodoù an Arvor betek 2002.\n8e15 Komunisted SON 2\n2014 : bloavezh rekord evit Bank boued Penn-ar-Bed\n1900 tonennad a voued zo bet dastumet en departamant. Profet zo bet boued gant embregerezhioù, stalioù an dasparzherezh bras hag ivez produerien lec'hel. Remi Guegan, a-youl-vat evit bank ar boued e Brest.\nBank ar boued 1\nKlasket 'vez ul labour hañv gant ho pugale ?\nA-benn tri miz e vo an hañv. Hag er mare-mañ e vez klasket gant ur bern studierien ul labour-hañv evit gounit un tamm arc'hant chakod. Animatour en ur c'hamping, servijer en ur preti, kefier en ur gourmarc'had pe buhezour en ur c'hamp vakañsoù... ret eo kemer lañs evit kaout ul labour e miz Gouere ha miz Eost. Reportaj Tudi Crequer\n7e15 Labour-hañv PAKET\nEmañ Bretoned o paouez distreiñ eus Bro Kurdistan\nIzili ar gevredigezh AKB, Keneildedoù Kurdistan Breizh, a zo aet war talbenn Bro Siria lec'h mañ ar Gurded o stourm a-enep ar Stad Islamour. Ronan al Louarn, a zisplego deomp penaos eo tremenet ar veaj-se.\n19e Kurdistan DEN PEDET ok ok |
Navac'hoed - Wikipedia\nAn Navac'hoed (Diné pe Naabeehó e navac'hoeg), skrivet Navajo pe Navaho e saozneg, a zo ur bobl henvroat Amerindianed eus Amerika an Norzh, an hini niverusañ er Stadoù-Unanet gant 300 048 den enskrivet. Ur gouarnamant damemren o deus, meret gantañ ar brasañ mirva Indianed eus ar Stadoù-Unanet, Naabeehó Bináhásdzo (pe Diné Bikéyah), en Arizona, Utah ha New Mexico.\nAn anv "Navajo" a zeu eus ar spagnoleg (Apaches de) Navajó (Apacheed an Navajó), gant al lizherenn j a zo evit c'h, ar pezh a dalvez "an Apacheed eus ar maezioù a-hed ar ganienn" (navahū a zo ur ger tewaek er penn kentañ). An Navac'hoed a ra Diné anezho o-unan, ar pezh a dalvez "denien, tud, pobl"; an anv all Naabeehó a zo un amprest).\nLec'hienn ofisiel ar gouarnamant navac'ho\nAdtapet diwar « »\nDernière modification le 29 Mae 2017, à 07:42\nKemmoù diwezhañ degaset d'ar bajenn-mañ d'an 29 Mae 2017, da 07:42. |
(Adkaset eus Émile Masson)\nEmil Masson, (1869-1923), skrivagner ha prederour diveliour breizhat. Skrivet en deus ivez dindan an anvioù-pluenn Brenn, Erwan Gwesnou, ha Ionn Prigent.\nGanet eo bet e Bro-Leon, met ne oa ket bet desavet e brezhoneg. E Pariz e oa bet war e studi (tapet gantañ div aotreegezh, war ar brederouriezh ha war ar saozneg), hag eno e krogas da vezañ dedennet gant ar strolladoù a-du gant Dreyfus hag ivez gant ar strolladoù enep an arme, hag an diveliouriezh dre vras. Kelenner war ar saozneg e teuas da vezañ e lise Pondi.\nYves Madec, professeur de collège, e 1905\nLes rebelles, e 1908.\nLes Bretons et le Socialisme (Embannadurioù Toullec et Geffroy 1912, kinniget ha notennet gant Jean-Yves Guiomar, Paris, Maspéro, 1972.\nL’Utopie des îles bienheureuses dans le Pacifique. Embannadurioù Rieder 1921, Embannadurioù Caligrammes, 1984.\nTroet en deus e galleg, asambles gant e wreg Elsie Masson, ur gembreadez anezhi, ur bern levrioù bet skrivet gant Thomas Carlyle.\n (Lec'hienn Ronan Koadig)\n (lec'hienn Fañch Broudig)\n (lec'hienn Temps noirs)\nlenn e levr L’Utopie des îles bienheureuses dans le Pacifique (stumm PDF)\nAdtapet diwar « »\nKemmoù diwezhañ degaset d'ar bajenn-mañ d'an 13 Mae 2020, da 11:09. |
Poent e vefe diorroiñ ar c'helenn brezhoneg emezo © Radio France - Tudi Crequer\nDiffusion du vendredi 15 juin 2018 Durée : 11min\nTro Bro Frañs : ur breizhad all a gemero perzh !\nKemer a raio perzh David Gaudu, paotr Lann-Tivizio, da Dro Bro Frañs marc'h-houarn. Kudennoù a zo gant e gamalad Thibault Pinot deus ar skipailh Groupama FDJ. Ne c'hell ket kemer perzh er redadeg. Setu David Gaudu, 21 bloaz, a zo bet galvet evit kemer e blas. Denis Le Cam oa gourdoner David Gaudu etre e 16 hag 20 vloaz, pa oa hennezh e skipailh an UC Briochine.\nUn eurvezh brezhoneg d'an holl skolidi e c'houlennont\nSevel a ra o mouez ar gevredigezhioù kelenn ar brezhoneg. Mervent, KLT, An Oaled, Sked a c'houlenn fraezh kaout muioc'h a arc'hant evit reiñ kentelioù tanvañ d'ar brezhoneg d'ar vugale er skolioù kentañ derez e Penn-ar-Bed. Reiñ a reont ar pevar kevredigezh-se un eurvezh kentel ar sizhunvezh da 8000 skoliad en departamant. Met ret eo dezho nac'hañ mont e skol-mañ-skol abalamour d'un diouer a arc'hant publik evit paeañ ar gelennerien. Displegadennoù Gwenola Ropars, bez-prezidantez Mervent.\nKib ar bed ar velldroad : bugale diwan Kerango a sello ouzh ar matchoù !\nSkipailh Bro C'hall a c'hoario e grogad kentañ warc'hoazh ouzh Aostralia. Maread a voused vezo peg ouzh ar skramm bihan evit sellet ouzh ar c'hrogad evel skolidi diwan Kerango, e Brest. Jañ-Luk Bergot a zo bet da gaozeal ganto. |
Pajenn:Troude ha Milin - Ar marvailler brezounek.djvu/238 - Wikimammenn\nPajenn:Troude ha Milin - Ar marvailler brezounek.djvu/238\n— Emichans ne choumoc’h ket, eme ar c’hrek nevez, re a riou ho pe ; ha, goude c’hoaz, ann dra-ze ne zere ket. Ha ma ve gwelet pe glevet, e ve chaog diwar hor penn ?\n— Me, eme al loen, n’em beuz riou morse, hag oc’h-penn ne rann van euz a gement a c’hellfe teodou an dud da lavaret ; pa vez tremenet nao c’hant vloaz er-meaz, e traon eur wezenn, n’euz forz pe seurt amzer a veze, e c’hellit kredi ne reer forz euz a netra. Rak-se ’ta bezit e peoc’h diwar-benn traou ar seurt-ze, ha list ac’hanoun da vont, pa fell d’in ha pa’z eo red oc’h-penn.\nHou-ma, ar c’hrek nevez-ma, hep beza tamm drouk enn-hi, a lezaz neuze anezhan da vont e starn ann daol ; ha d’he gwele. Evelato, kaer e devoe, ne voe ket evit kousket muioc’h evit ki milin, da lavaret eo e devoa eul lagad prennet hag eunn all digor, da welet petra a vije a nevez. Kaer e devoe ivez ne voe ket evit kas an nec’h kuit diout-hi. Ober van ha neuz a rea da gousket, enn eur zellet dre gornik he lagad, ha setu e-verr hag hi gwelet al loen oc’h en em astenn hag oc’h en em drei war he gein ha war he gof, evel pa en divije gwentr. — Bremaik, eme-z-hi, e vezo ama eunn dra bennag a nevez, am beuz aoun.\nHou-man, enn eur lavaret ann dra-ze out-hi he-unan, ne flach na ne finv ; atao e sell a gorn, pa wel penn eunn den o tont er meaz euz a zindan ar c’hroc’henn. Ar penn-ze a voa ker kaer, ne voa gwelet kaeroc’h. Ar c’hrek iaouank ne zistro\nAdtapet diwar « »\nKemmoù diwezhañ degaset d'ar bajenn-mañ d'an 4 Meu 2018, da 21:12. |
Diwan - Ur skol nevez hag ul lise nevez evit Diwan !\nDegemer > Ur-skol-nevez-hag-ul-lise-nevez-evit-diwan\nUr skol nevez hag ul lise nevez evit Diwan !\nUr skol nevez hag ul lise nevez evit Diwan ! Loc’het eo ar skolidi ha skipailhoù ar skolioù, skolajoù ha liseoù gant un distro-skol nevez, ar 44vet eus ar rouedad Diwan, un distro-skol ma vez doujet d’ar protokol yec’hel lakaet da vont abalamour d’ar c’hovid.\nGoude an diskuizh hañv deuet mat evidomp eo merket an distro-skol 2020 gant 2 zigoradur er rouedad :\nUr skol nevez e Kemper, trede lec’h kentañ derez ar gêr.\nUl lise nevez e Gwened, an eil e Breizh (cf foto).\n“Daou geloù mat m’hon eus labouret holl asambles evito, pozitivel eo, a ziskler Stéphanie Stoll, prezidantez ar rouedad. Padal e rankomp talañ ouzh ur mare n’eus ket bet gwelet c’hoazh gant un digresk bras war an niver a skolidi er c’hentañ derez mui serradur skol Kistreberzh. Ur mare diaes eo seul vui ma’z a ar c’helenn dre soubidigezh mat en-dro bemdez en ho skolioù.” En eil derez e kendalc’h an niver a skolidi da greskiñ, dreist-holl e klas 6vet, ur sin mat evit skoliata ar re yaouank.\n> Lenn ar pennad Ul live brezhoneg a feson gant skolidi CM2 Diwan bet priziet gant akademiezh Roazhon\n> Lenn ar pennad "Ur gwir efed pozitivel war ar familh"\nLakaet diaes eo bet Diwan gant ar c’henfinañ pa en deus direnket mont en-dro ar soubidigezh. Degaset he deus an enkadenn yec’hel soñjoù diasur tra ma n’eo ket erru c’hoazh ar gwelladennoù a zlefe ar rouedad tennañ gounit diouto. Abaoe distro-skol 2017 e c’houlenn Diwan ma vo anavezet gwelloc’h e gefridioù a servij publik ha ma vo ar peadra da zerc’hel padus implijoù nann gelennerien ar skolioù. Kemm al lezenn war ar forfed skol en doa da zegas betek 1 milion a euro e kefioù ar skolioù, met n’eus nemet 72 000 euro a zo bet roet gant ar c’humunioù.\nE fin miz Eost, pevar devezh a-raok an distro-skol ez eus bet un taol fall p’en deus ar Stad nac’het krouiñ un tregont bennak a gevratoù sikouret. “Lavaret e vez deomp e vo diskoulmet kudenn ar c’hevratoù ha padal e klever gant ar skolioù e chom stanket an traoù. Ne c’hell ket se padout ken.”\nDaoust d’an diaezamantoù-mañ ez eo frouezhus ivez labour Diwan. Ur rummad klok a 12 skoliad o deus loc’het gant o studioù e Kelenn, kreizenn stummañ skolaerien Diwan. "Un oustilh pouezus-tre eo kelenn evit kaout ur soubidigezh solut, a lavar Stéphanie Stoll, disoc’hoù ar studierien mui live uhel ar stummadur a glot mat gant ar pezh emaomp o c’hortoz pa weler eo pourvezet an holl bostoù kelennerien. Un nerzh eus ar c’helenn dre soubidigezh eo."\nGerioù-alc'hwez stag : distro skol kentañ derez eil derez stummadur |
Pajenn:Al Lae - Bilzic.djvu/152 - Wikimammenn\nPajenn:Al Lae - Bilzic.djvu/152\na ran, a dra zur, penôs ne vo na gant an eil na gant egile. Gant piou eta ? Selaouit, hag e klevfet pe e lennfet.\nJanedig eta, evel m’am eus d’ec’h lavaret eun tammig uheloc’h, a oa bet en kêr o peurdiski he micher, met n’eo ket ar boan d’ec’h kredi penôs Janedig he devoa disket ar vicher a gemenerez, evit mont bemde war devez, eus an eil ti d’egile. Merc’h brigadier ar valtouterien kemenerez war devez !…\nEvelkent e-pad an hanv, pa deue itron Tremedern da vaner Kastell-Brechou, Janedig ac’h ê, diou pe deir gwech ar zizun, d’ar c’hastell evit diski d’an dimezell yaouank gwriat, ferra, broda, ober dantelez. Janedig stad enni : mont d’ar maner, kôzeal gant an itron, c’hoarzin gant an dimezell, labourat war danvez pinvidik, mezer talvoudus, zei, zatin !… Eur wech pe diou, pep sizun, e vije pedet da leina eus taol an itronezed. Laouen meurbed Janedig : seblantout a rê d’ei penôs e oa bet krouet ha ganet evit bea pinvidik, evit azea eus taol gant ar markizezed, evit debri meujou ôzet gant eur mestr keginer, evit bea servijet en plajou arc’hant gant mitizien aketus, soupl a gorf hag a spered evit ober he holl c’hoantegeziou. Ar zei ive hag ar voulouz a sklerijennfe he liou a c’hlazardenn, ha plegiou hir ha pounner ar mezer arc’hantet a voulfe, dindan he c’horfenn, he ment moan ha mibin. A dra zur, Janedig a oa bet lakaet war c’houre an tamm douar-man evit bea enoret evel eun itron a wad uhel, evel gwreg eun denjentil.\nPaour kêz Erwanig !… paour kêz maltoutier !…\nEun hanvez, marc’heg Kervarker, an ôtrou Leskorr, a deuas da chom gant e vamm, da vaner koz Kervarker. Ar brud a oa en em skignet penôs an ôtrou marc’heg, fritet gantan e drantell e Roazon pe e Pariz, an nevoa ranket dont da c’houlenn repu digant e vamm ; darn all a lavare penôs ar marc’heg, erru eun tamm en oad, tremenet gantan e hanter-kant vlâ, a oa deut da Gervarker da ziskuiza, evit disterna, evit elbedi an nebeud peadra\nAdtapet diwar « »\nKemmoù diwezhañ degaset d'ar bajenn-mañ d'an 25 Ebr 2020, da 17:15. |
Regensburg a zo ur gêr eus Alamagn, e Land Bavaria. Kêrbenn distrig Pfalz-Uhel ha hini Landkreis Regensburg eo. Dre Regensburg e tremen ar stêr Danav. A-fet ment ez eo pevare kêr Bavaria, goude München, Nürnberg hag Augsburg. D'an 13 a viz Gouere 2006 o bet lakaet kêr gozh Regensburg war listenn glad ar bed UNESCO.\nGorread 80,76 km²\nPoblañs 151 838\t(2005)\nStankted 1843 annezad/km²\nUhelder 326 m\nKod post 93001, 93059\nKod pellgomz 0941\nKarterioù (Ortsteile) 18\nBürgermeister (Maer) Hans Schaindinger, CDU\n1.1 Kumunioù tost\n4.4 Kanol european Roen-Main-Danav\n4.5 Hentoù evit ar marc'hoù-houarn\nE hanternoz ar stêr Danav emañ Regensburg, er genoù ma kej div adstêr dezhi, ar stêr Regen hag ar stêr Naab. Div enezenn war ar stêr Danav a zo e tiriad Regensburg : enezenn Untere Wöhrd hag enezenn Obere Wöhrd. Karter Stadtamhof a oa e penn-kentañ war ribl norzh ar stêr Danav, ha dont a reas da vezañ un enezenn pa voe savet Kanol Europa.\nAr c'hêrioù hag ar c'humunioù da-heul a zo tost ouzh Regensburg, hag e-barzh Landkreis Regensburg: Lappersdorf, Zeitlarn, Wenzenbach, Tegernheim, Barbing, Neutraubling, Obertraubling, Pentling, Sinzing ha Pettendorf.\nAr porzh e 1924\nAr Romaned a savas Castra Regina e 179, en ul lec'h ma oa Kelted, ha ma kej ar stêr Regen ouzh ar stêr Danav. E-pad ar prantad merovingian e oa Regensburg kêrbenn ar vBavarii hag annez an Agilolfing, hag int duged kentañ Bavaria. E 739 e voe krouet an eskopti gant sant Bonifas. E bar he brud e voe Regensburg en XIIvet/XIIIvet kantved, peogwir e oa e-kreiz meur a hent kenwerzh a-bouez. D'ar mare-se e voe savet savadurioù bras Regensburg : ar Steinerne Brücke (pont mein 310 metrad hirder dezhañ, bet savet a-us ar stêr Danav etre 1135 ha 1146), an iliz-veur c'hotek (kensakret e 1276), an Altes Rathaus (ti-kêr kozh) ha tourioù ar vrientinien.\nE 1245 e voe lakaet Regensburg da gêr dieub an impalaeriezh ("Freie Reichsstadt") gant an impalaer Friedrich II, neuze e vo damemren Regensburg a-fet politikerezh. E-pad ar c'hantvedoù da-heul e voe bodet parlamant ("Reichstag") an impalaeriezh meur a wech e Regensburg. E-pad Reichstag 1542 e klaskas an dud kavout un emglev etre ar gatoliked hag izili an Disivoud, met ne zeujont ket a-benn. Lennegourien evel Philipp Melanchthon pe Bucer a gemeras perzh er vodadeg-se. E 1663 e voe lakaet Regensburg da sez peurbad ar parlamant ("Immerwährender Reichstag"). E Regensburg e voe divodet an Impalaeriezh ("Reichsdeputationshauptschluss") diwar urzh Napoleon e 1803. E 1810 e voe staget Regensburg ouzh rouantelezh Bavaria, hag a oa bet krouet gant Napoleon.\nE-pad ar Brezel bed kentañ e voe aozet kamp prizonidi brasañ Bavaria e Regensburg. Ne voe ket kalz a zistruj e Regensburg e-pad an Eil Brezel-Bed, peogwir ne oa ket diorrenet ar greanterezh. Goude ar brezel ez eo embregerezhioù sevel kirri (BMW, Continental) hag elektronek (Siemens, AEG, Toshiba), hag a voe diazezet e Regensburg, ar pezh a roas nerzh en-dro d'ar rannvro a-bezh a-fet armerzh. Skol-veur Regensburg a vo krouet e 1967, hag ez eus ouzhpenn 20 000 studier enni en deiz a hiziv.\nAn iliz-veur c'hotek\nEskopti Regensburg a voe savet e 739 gant ar pab Bonifas, ha meur a gouent a voe savet er bloavezhioù da-heul. Ul lodenn eus proviñs-iliz Mainz e oa eskopti Regensburg er penn-kentañ, goude-se evoe ul lodenn eus arc'heskopti Salzburg. E penn-kentañ an XIIIvet kantved e voe bodet holl Schottenklöster Alamagn en ur vreuriezh, en he fenn abad manati skosat Regensburg. Darrempredoù stank o doe gant tud Cashel en Iwerzhon. E 1528 e voe degemeret an Disivoud e Regensburg. Met bez e oa bepred eus sez an eskopti ha meur a gouent ivez, setu ma chomas bras plas ar gatoliked e kêr, betek dont da vezañ ar relijion bouezusañ goude ma vije bet degemeret divroidi.\nWar-raok ez eas diorren armerzh Regensburg e 1967 pa voe savet ar skol-veur hag ar skol-uhel evit an arbennigourien. E miz Even 2006 e oa 6.2% an dregantad a dud dilabour e Regensburg, da lavaret eo dindan keidenn Bavaria.\nAn niver a dud o labourat e Regensburg e 2005, hag an tachennoù-labour :\nservijoù : 32 844 den\ngreanterezh treuzfeurmiñ : 30 387 den\nkenwerzh : 11 365 den\nmelestradur ar strollegezhioù lec'h : 6 147 den\nmedia ha transportoù : 4 607 den\nkred hag asurañs : 3 220 den\nsevel tiez : 2 458 den\nlabour-douar ha labour ar c'hoad : 75 den\ntraoù all : 1 192 den\nDre Regensburg e tremen un tren Eurocity bep div eurvezh. Un tren perc'hennet gant Deutsche Bahn eo, al ilenn o vezañ Nürnberg - Regensburg - Passau - Vienna. Betek ma vefe savet ha digoret ar ganol Roen-Main-Danav e 1992 e oa dre al linenn-se ma teue ar muiañ a vadoù da Alamagn. Abaoe m'eo bet lemet an trenioù Interzone ha lakaet ar re Interregio en o flas n'eus ket kement-se a drenioù a dremen dre Regensburg. Trenioù-rannvro a dremen drezi : Regensburg - Landshut - München, Regensburg - Weiden - Hof ha Regensburg - Ingolstadt - Ulm. Al linennoù tren da Alling ha da Falkenstein a oa bet lemet nebeud amzer goude an Eil Brezel-Bed.\nRegensburger Verkehrsverbund, RVV eo anv ar rouedad transportoù-kêr. 73 linenn bus a zo, ha 300 bus en holl. E penn-kentañ ar bloavezhioù 1980 e voe raktreset toullañ un hent-riboul, met dilezet e voe. Un tramway a voe e Regensburg etre 1903 ha 1964. A-raok an Eil Brezel-Bed e oa peder linenn ha 12,3 km hentoù tramway. Diskaret e voe tamm-ha-tamm etre 1955 ha 1964.\nGourhentoù a dremen dre Regensburg :\nGourhent niv. 3 : Würzburg - Nürnberg - Regensburg - Passau\nGourhent niv. 93 : Hof - Weiden - Regensburg - Kiefersfelden\nHentoù broadel :\nHent broadel niv. 8 : Würzburg - Nürnberg - Regensburg - Passau\nHent broadel niv. 15 : Hof - Schwandorf - Regensburg - Rosenheim\nHent broadel niv. 16 : Roding - Regensburg - Ingolstadt – Füssen\nHent broadel niv. 15n : (war sevel) Regensburg - Landshut - Wasserburg - Rosenheim\nTri hent touristelezh a dremen dre Regensburg : hini al Limes, hini impalaerien Alamagn ha rouaned Bavaria, hag ivez hent european Goethe.\nKanol european Roen-Main-DanavAozañ\nPorzh brasañ Bavaria eo hini Regensburg. Ur porzh stêrioù eo, lec'hiet war ar ganol european Roen-Main-Danav. E 2003 e voe treuzksavet 6 681 000 tonenn drezañ. Ur porzh implijet da dreuzkas madoù etre Mor an Hanternoz ha reter Europa eo.\nHentoù evit ar marc'hoù-houarnAozañ\nE-kreiz meur a hent evit ar marc'hoù-houarn emañ Regensburg : hini an Danav, hini Waldnaabtal/Naabtal (a gas eus Bärnau da Regensburg) hini ar Regental (eus Regensburg da Eisenstein), hent al Limes (eus Bad Hönningen da Regensburg) ha hini Falkenstein-Festpiel-Chambtal (eus Regensburg da Furth im Wald).\nTempe, Arizona, United States, abaoe 1981\nAberdeen, Bro-Skos, Rouantelezh-Unanet abaoe 1955\nBrixen, Italia, abaoe 1969\nClermont-Ferrand, Frañs, abaoe 1969\nPilsen, Republik Tchek, abaoe 1993\nOdessa, Ukraina, abaoe 1980\nQingdao, Sina, abaoe 2009\n↑ A-drugarez d'ar ganol-se e c'hall ar bagoù tremen e-biou da gêr gozh Regensburg.\n↑ Gwelout kartenn lec'hienn ofisiel al Landkreis\n↑ (de) Regensburger Verkehrsbund\n↑ (en) Who is Aberdeen twinned with?\nAdtapet diwar « »\nKemm diwezhañ d'an 6 Meu 2022 da 09:22\nKemmoù diwezhañ degaset d'ar bajenn-mañ d'an 6 Meu 2022, da 09:22. |
Buhez ar Zent. pages 329, 330. Encyclopédie Marikavel.\npages 329, 330\nTrede devez a viz Mae\nGouel ar Groaz kavet\nEr bla 312, an impalaer Konstantin, den tuet war ar relijion gristen hep bezan kristen c'hoaz e-unan, a oa o vont da stourm ouz Maxanz, e enebour-touet, daoust d'ezan da vezan e vreur-kaer.\nEun devez goude kreiste, en Bro-C'hall, war a greder, eur groaz skedus a baras 'us d'an heol, gant ar geriou-man a-us d'ezi : Dre an dra-man e c'honezi.\nAr gwel-ze a lakas da estlammi an impalaer hag ar zoudarded a oa ouz e heul hag a oe test eveltan eus ar burzud. Klask a rê gouzout petra verke kement-se. En noz war-lerc'h, en eun hunvre, Jezuz-Krist a 'n em ziskouezas d'ezan hag a gemennas d'ezan ober eur banniel war skouer ar groaz skedus en devoa gwelet en nenv, hag a vije douget en penn an arme.\nKonstautin a zentas. Lakat a reas ober eur banniel a oe lezhanvet Labarum, he zroad en kroaz, gant lizeren gentan hano ar C'hrist 'us d'ezi en eur gurunen aour.\nD'an 28 a viz here, e trec'has war Maxanz, en kichen Pont Milvius; en miz genver war-lerc'h, e rê eun embann en Milan (313) da rei d'an Iliz, goude eur stourmad hag a bade daou-c'hant haater-kant vla a oa, al liberte hag ar madou a oa bet laeret diganti.\nEn penn rouantelez Rom, eus c'houec'h den a oa bet eur pennad, ne chome mui nemet daou : Konstantin, impalaer ar C'huz-heol, ha Lisinius, e vreur-kaer, impalaer ar Zav-heol; re oa c'hoaz. Lisinius, evit ober an heg ouz Konstantin, a 'n em lakas da wall-gas ha da lazan ar gristenien. Brezel a zirollas; Lisinius a oe trec'het, diskaret ha lazet (324). En doare-ze, Konstantin, ar c'hentan impalaer kristen oa mestr bras an douar, ha banniel ar groaz a zispakas he flegiou binniget 'us da rouantelez Rom a-bez.\nKonstantin, dleour evel ma oa d'ar groaz eus e c'honidou, en devoa devosion eleiz eviti. Helena, e vamm, n'he devoa ket nebeutoc'h, hag er bla 326, prest goude konsil-meur Nise, ec'h eas da Jeruzalem, daoust d'he zri bla ha pevar-ugent, da glask relegou ar wir groaz.\nWar mene Kalvar, dindan dismantrou Templ Venus, savet eno gant ar baganed da guzan roudou Jezuz-Krist, e oe kavet ter groaz. Hep mar ebet, an ter groaz-ze oa hini hon Zalver ha re an daou laer; mes penôs o anaout an eil diouz eben ? Ar skrid a oa bet staget ouz ar groaz kreiz ne oa mui outi.\nNeuze Maker, eskob Jeruzalem, goude bezan pedet kalonek, a dostaas ar c'hroaziou, an eil goude eben, ouz eur wreg klanv; goude touch an diou gentan ne reas tamm gwell ebet; mes dal ma oe tostaet an drede, ar glanvou-rez a 'n ern gavas pare.\nEn doare-ze, e oe anavezet ar wir groaz. Helena ne viras nemet eun tammik anezi ha daou dach, hag a roas ar rest da eskob Jeruzalem. Ar c'helou-ze a reas eur blijadur dreist-muzul da Gonstantin; rei a reas urz da zevel raktal eun iliz kaer war be Hon Zalver, ha difenn a reas stagan den ebet ken ouz ar groaz.\nHent ar Groaz eo hent ar Baradoz\nJezuz-Krist a gavas e groaz o tont war an douar. Dal ma c'hourvczas e gorf a vugelig war blouz kraou Bethleem, e welas anezi, ha kerkent e stagas outi e galon zakr.\nTregont vla a dremenas en Nazareth, mes epad an amzer-ze ne zizroas ket e spered diouz mene Kalvar; epad an tri bla a dremenas o prezek ar fe, e komzas alïes eus e varo. P'eo en em ziskouezel d'al leanez Mac'harit-Mari, ar groaz a lufre ' us d'e galon.\nN'eus den ebet ha ne gavfe ket e groaz war an douar-man. Ar roue kouls hag ar pab; an den gouiziek kouls hag an den dizesk; ar pinvidik kouls hag ar paour a gav ar groaz war o hent, ha pep den a zo grêt e hini d'ezan diouz m'eo goest da zougen.\nEvel Jezuz, hon mestr, daoust ha karet a reomp hon c'hroaz ? Daoust ha ne glaskomp ket en em zizamman diouti ? Daoust ha n'en em glemmomp ket, war digare m'en em gavomp sammetoc'h evit hon nesan ?\nAn neb a goll e groaz a goll e gurunen. Etre daouarn Jezuz-Krist, ar groaz oa alc'houe ar baradoz, hag abalamour da ze e kare anezi. Etre daouarn pep-hini ac'hanomp, ar groaz a c'hell bezan skeul ar baradoz, hag abalamour da ze, karomp ha dougomp anezi a galon vat : seul-vui he stlejfomp ha seul-vui e vezo ponner; seul-vui he zougfomp sonn hag uhel, ha seul-vui e vezo skanv. |
Ferdinando II Naplez - Wikipedia\nFerdinando II Naplez\nRitratto di cavaliere (Poltred ur marc'heg), a vije Ferrandino, gant Vittore Carpaccio.\nFerdinando II d'Aragona pe Ferdinando II di Napoli, lesanvet Ferrandino, pe Ferdinant II Naplez (1469- 1496), a voe roue Naplez goude dimeziñ d'he moereb (yaouankoc'h) Giovanna d'Aragona, pe Janed Naplez (1478-1518). Mab bastard da Alfonso II Naplez, roue Naplez, ha da Ippolita Maria Sforza e oa.\nDilezel e garg a roue a reas e dad hag eñ an hini a voe lakaet da roue en e lec'h. Ken enebet e oa ar bobl ouzh e dad-kaer Ferdinando Iañ Naplez, hag ouzh e dad Alfonso II Naplez kemend-all, ma ne gare ket anezhañ ivez. Splann e voe kement-se pa deuas ar C'hallaoued er vro: prest e oa an noblañs koulz hag an arme hag ar bobl da sujañ kenkent d'ar roue gall Charlez VIII.\nAloubet e voe kêr Naplez d'an 22 a viz C'hwevrer 1495. Met buan e voe kavet kalet rogoni ar C'hallaoued ha treiñ a reas ar bobl en o enep. En em sevel a reas tud Naplez ha kaset e voe ar C'hallaoued kuit. Neuze e voe galvet ar roue yaouank en-dro, a oa repuet en enez Ischia.\nPrestik goude e varvas Ferdinando en 1496, hag eñ 26 vloaz.\nDigant e bried ha moereb Janed Naplez n'en doa bet bugel ebet. Hi ne addimezas ket.\nE eontr Federico Iañ Naplez a renas war e lerc'h.\nAdtapet diwar « »\nKemmoù diwezhañ degaset d'ar bajenn-mañ d'an 1 Gen 2022, da 13:41. |
Buhez ar Sent/1912/Klara Montefalko - Wikimammenn\nBuhez ar Sent/1912/Klara Montefalko\n◄ Hyasent Klara Montefalko Loeiz ►\nNe veve nemet diwar bara ha dour, a gemere eur wech bemde ; kastizan a rê he c’horf gant eur gouriz-reun, ha bep noz en em skourjeze betek ar gwad. Bep bla, e veze gwasket gant klenvejou bras ; alïes e veze skoet gant an diaoulou. Ken bras oa he c’harante evit ar beorien, ma wiskas eun niver bras aneze, ha ne deuas ket unan da skei war dor he manati hep kaout an aluzen.\nAdtapet diwar « »\nKemmoù diwezhañ degaset d'ar bajenn-mañ d'an 4 Gou 2012, da 10:27. |
Stefano Rosselli, markiz del Turco a zo bet ganet d'ar 27 a viz Gouere 1877 e Firenze (Italia) ha marvet d'an 18 a viz Eost 1947.\nStefano Rosselli del Turco, tro 1907\nMestrc'hoarier ha kazetennour echedoù italian .\nE 1911 e krouas e Firenze ar gazetenn L'Italia Scacchistica; ren a reas ar gazetenn adalek 1911 betek 1916 hag adalek 1924 betek 1943. Embannet e vez c'hoazh. Ar gazetenn echedoù koshañ eo en Italia.\nDont a reas da vezañ Mestr e 1900 ha Mestr Etrebroadel (Kevre Bedel An Echedoù- FIDE) e 1950.\nDiv wezh e voe trec'h e Kampionad Italia, e 1923 ha 1931. Trec'h e voe en ur yoc'h tournamantoù broadel adalek 1920 betek 1941. Adalek 1927 betek 1937 e c'hoarias gant skipailh broadel Italia e pemp Olimpiad.\nE 1925, e Tournamant Etrebroadel Baden-Baden (Alamagn), e voe trec'h en ur bartienn a-enep d'ar Mestr Meur Etrebroadel alaman Tarrasch ha gober a reas ur bartienn nul (1/2 - 1/2) a-enep d'ar Rusian Alec'hin hag a zeuas da vout kampion ar bed da c'houde.\n1. Mf3 Mf6\n4. Fg5 Mbd7\n5. e3 Fe7\n6. Mbd2 Me4\n7. Fxe7 Dxe7\n8. Mxe4 dxe4\n9. Md2 f5\n10. f3 exf3\n11. Dxf3 O-O\n12. O-O-O e5\n13. Dg3 f4\n14. exf4 exd4\n15. Mb3 c5\n16. Fd3 Dd6\n17. Thf1 Mf6\n18. Dh4 Fd7\n19. Md2 Tae8\n20. Mf3 Fc6\n21. Me5 Fe4\n22. Fxe4 Mxe4\n23. Tf3 De7\n24. De1 Md6\n25. Da5 b6\n26. Dd2 De6\n27. b3 Mf5\n28. Dd3 Me3\n29. Td2 Df5\n30. Dxf5 Txf5\n31. h3 Mxg2\n32. Txg2 Texe5\n33. Txg7+ Rxg7\n34. Tg3+ Rf6\n35. fxe5+ Rxe5\n36. Tg2 Tf3\n37. Th2 Rf4\n38. Te2 Te3\n39. Tf2+ Re4\n40. Tf7 Rd3\n41. Rb2 Txh3\n42. Txa7 Th2+\n43. Ra3 Rc3\n44. Td7 d3\n45. Ra4 d2\n46. Rb5 Th6 0-1\nStefano Rosselli del Turco - Aleksandr Alec'hin (Baden-Baden, 1925)\n44.b7 Fxb7 1/2-1/2\nDavide Marotti, Sfida Rosselli - Marotti per il campionato scacchistico italiano, Napoli, 15-28 aprile 1923, Embannadurioù L'Ancora, Viareggio, 1923.\nAdtapet diwar « »\nDernière modification le 30 Ebr 2016, à 11:57\nKemmoù diwezhañ degaset d'ar bajenn-mañ d'an 30 Ebr 2016, da 11:57. |
Karadon - Wikipedia\nKartenn lec'hiañ Karadon e Kernev-Veur\nKaradon (LFE: [kara:dɔn], Caradon e saozneg) a oa ur rannbarzh a Gernev-Veur ennañ en tu-hont da 80 gêriadenn isrannet e 41 parrez war gorread 664,39 km². E 2005 e oa 82.100 a dud o vevañ eno. E Lyskerrys edo ar greizenn velestradurel.\nKelliwik, Lyskerrys, Logh, Essa ha Penntorr e oa ar c'hêrioù pennañ.\nKrouet e oa bet ar rannbarzh d'ar 1añ a viz Ebrel 1974 pa oa bet enteuzet kumunioù Lyskerrys hag Essa gant Rannbarzhoù War-ar-maez Logh ha Penntorr ha gant Rannbarzh War-ar-maez Lyskerrys ha Rannbarzh War-ar-maez Lannales. Mont a reas da get d'ar 1añ a viz Ebrel 2009, kendeuzet ma voe, evel Distrigoù all Kernev-Veur, gant ar C'huzul-Kontelezh da sevel a-gevret hiviziken Kuzul Kernev-Veur.\nAdtapet diwar « » |
Eil quevren - Ar c’henta Chabistr varnuguent - Wikimammenn\nEil quevren - Ar c’henta Chabistr varnuguent\nYouen-Yan-Lois Derrien, 1779-1792 (?) (p. 145-148)\n◄ An uguentvet Chabistr. Penaus e tleer mont alies da gommunia Ar c’henta Chabistr varnuguent. Penaus e tleer en em dispos da Gommunia AR c’henta Chabistr. Var ar choas pehini a dleer da ober e quènver an exerciç eus vertuziou ►\nPenaus e tleer en em dispos da Gommunia.\nCOmmancit d’an nos diaguent d’en em brepari d’ar Gommunion santel dre gals a aspirationou hac a actou a garantez en andret hor Salver, oc’h en em denna un nebeut abretoc’h da gousquet, evit ma c’hellot ivez sevel mintinoc’h. Mar diunit en nos, carguit neuse-souden ho calon hac ho quenou eus a ur goms bennâc a c’huez-mad, evit dre ar voyen-se ma vezo parfumet hoc’h ene da receo ar Pried divin pehini a veill endra ma zouc’h cousquet, hac en em brepar da zigaç deoc’h mil graç ha mil faveur, mar douch disposet eus ho costez d’o receo. Diouz ar mintin sivit gant ur joa bras o chortos an eür pehini a esperit da gaout en deiz-se ; ha pa viot bet o cofes, iit gant ur fizianç vras, mæs ive gant un humilite vras da guemeret ar bouet celestiel-se pehini a zeu d’ho mezur evit an immortalite. Ha goude ma ho pezo lavaret ar c’homsou santel-mâ varlerc’h ar Belec (Domine, non sum dignus ; Autrou, va Doue, ne doun quet dîn e c’hantreac’h em stomac, &c.) na remuit mui ho pen nac ho musellou nac evit pidi nac evit huanada, mæs o tigueri honestamant ha modest ho quenou, hac o sevel ho pen quemerit ha ma e ret evit ma vezo commod d’ar Belec ho communia ha guelet petra a ra, recevit leun a feiz, a esperanç hac a garantez an hini pehini, pe da hini , pe dre hini, ha p’evit hini e credit, e c’hesperit hac e quirit. O Philotee, en em imaginit penaus, evel ma teu ar venanen, goude beza destumet divar ar boquejou ar gliz eus an Eê hac ar suc dilicat eus an douar, d’e chench e mel ha d’e gaç d’e c’hest ; toudememes e teu ar Belec, goude beza quemeret divar an Auter Salver ar bed, guir Map da Zoue ha guir Map d’ar Verc’hes, pehini evel ur boquet a so sortiet eus a zouar hon humanite, e teu ar Belec, a lavaràn, d’e lacât evel ur bouet douç en ho quenou ha diabarz ar guest eus ho corf. Goude ma ho pezo-èn recevet, excitit ho calon da zont da ober homaich d’ar Roue-se a silvidiguez. Tretit gantâ eus hoc’h afferou interieur, considerit-en diabarz enoc’h, eleac’h ma zeo en em lequeat evit hoch eürusdet ; erfin grit dezâ un diguemer ar guella a vezo possibl deoc’h hac en em gomportit en hevelep-fæçon ma c’hanavezzot en hoc’h oll actionou penaus ema Doue gueneoc’h.\nHoguen pa na ellot quet caout ar mad-se da gommunia realamant en Oferen santel, communiit da viana a galon hac a speret, oc’h en em unissa dre un desir ardant gant hor Salver. Hoc’h intantion vras er Gommunion a dle beza d’en em avanç, d’en em fortifia ha d’en em gonsoli e carantez Doue ; rac receo a dleit evit ar garantez ar pez so roet deoc’h dre garantez hepquen. Non, hor Salver ne ell beza consideret en action ebet carantezussoc’h na tenerroc’h eguet houmâ, pe en hini e teu ec’his pa lavarret d’en em neantissa ha d’en em renta e bouet evit antren en hon eneou hac en em unissa interieuramant gant hor c’halon ha gant hor c’horf.\nMar goulen an dut monden ouzoc’h perac e communiit quen alies ? livirit penaus er grit evit disqui caret Doue, evit en em burifia diouz hoc’h imperfectionou, evit en em zilivra diouz ho miseriou, evit en em gonsoli en hoc’h afflictionou, evit en em souten en ho sempladureziou : livirit dezo penaus e tle daou seurt tud mont alies da gommunia : da guenta ar re barfet abalamour ma o deffe ur fazi bras o chom hep tostaat ouz ar sourcen a berfection, pa zint disposet mat ; d’an eil ar re imparfet, evit gallout justamat erruout er berfection : ar re gre evit na zuint quet da veza sempl ; hac ar re sempl evit ma tuint da veza cre ; ar re glàn evit ma vezzint yac’h, hac ar re yac’h evit na zuint quet da glènvel ; ha penaus evidoc’h-hu, ec’his ma zouc’h imparfet, sempl, ha clàn, hoc’h euz izom da gommunica alies gant Jesus-Christ, pehini e ho perfection, ho nerz hac ho medecin. Livirit dezo penaus ar re pere n’o deveus quet cals eus a afferou ar bed a dle Communia alies, abalamour ma o deveus ar gommodite a guemense, hac ar re pere o deveus cals eus a afferou ar bed a dle ober ivez, abalamour ma o deveus necessite a guemense ; hac an hini pehini a labour cals hac a so carguet a boaniou a dle ive dibri alies eus ar bouet divin-mâ. Livirit dezo penaus e recevit alies ar Sacramant santel evit disqui e receo ervat : abalamour na reer nemeur ervad un action, pe da hini n’en em exercer quet alies. Communiit alies, Philotee, ha liessa ma ellot gant avis ho Tad spirituel ; ha credit din-me ar gadoun a zeu da veza guen var certen meneziou er goan, abalamour na velont ha na zebront nemet an erc’h ; ha toudememes oc’h adori, hac o tibri alies ar guenet, ar vadelez hac ar burete memes er Sacramant divin-mâ e teuot da veza caer, da veza mad ha da veza pur meurbet.\nAdtapet diwar « » |
Buhez ar Sent/1912/Euzeb - Wikimammenn\nBuhez ar Sent/1912/Euzeb\n◄ Yan Diarc’hen Euzeb Mari an Ele ►\nLojan a reas, da gentan, en ti eur c’hristen mat, e hano Jozef ; sant Epiphan ha meur a hini-all eus e vignoned a deuas di d’e welet. Kannaded a deuas ive eus a Verseil da zigas d’ezan peadra da vevan. Ne oa ket evit miret neuze ouz e zaerou da redek, pa glevas an evoa e bobl kasoni ouz an herezi, hag e talc’he da zenti ouz ar veleien a c’houarne en e blas.\nDa varo Jozef, an Arianed a wall-gasas an eskob santel muian m’halljont. Hen prizonian rejont en eun toull-ti, bec’h d’ezan finval ebarz, ha difenn a rejont ouz e vignoned mont war e dro. Ac’hane, Euzeb a skrivas eul lizer eus ar re gaeran, hag a zo deut betek ennomp, da bedi e bobl da chom bepred start er fe, daoust da bep tra.\nPrest goude, e enebourien a gasas anezan d’ar C’happados, hag ac’hane e oe stlejet d’an Thebaïd. Da varo Konstans (361), e c’hallas, erfin, dizrei d’e eskopti. An Itali a-bez, eme sant Jerom, a ziwiskas he dilhad kanvou hag a gemeras he dilhad kaeran evit mont da benn hent d’ezan.\nSant Hiler, eskob Poitiers, hag hen, a labouras neuze o-daou, gwellan m’halljont, da zispenn geier an Arianed.\nEuzeb a varvas an de kentan a viz eost. E ouel zo laket ar 15 a viz kerdu ; iliz-veur Verseil a vir e relegou gant enor.\nTrubuilhou ar vue\nI. — Red eo bezan en gortoz aneze.\nBue an den, war an douar-man, a zo eur stourmad hep paouez. Evel bleuniou ar mêziou, e tigor da zav-heol, hep gouzout petra zigouezo ganti epad an de.\nNag a dreo n’omp ket en gortoz aneze hag a sko ac’hanomp ! Nag a ankeniou, nag a zrein !\nPa vezomp oc’h ober evit ar gwellan, e kaver e reomp evit ar fallan, hag e vezomp gwasket alïes gant ar re a oa eun dever evite bezan a-du ganimp.\nRed eo bezan en gortoz eus an trubuilhou-ze.\nII. — Red eo kaout kalon d’o gouzanv.\nJezuz-Krist a c’houlennas digant e Dad pellât dioutan, ma oa posubl, kalur c’houero e Basion. Natur eo d’an den tec’hel diouz ar boan. Abalamour da ze, pa vezomp glazet, ha pa bign ar boan betek hon c’halon, e tleomp sevel hon c’halon betek Doue, ha neuze ne fallgaloner ket ; nerz a ve da vont adarre.\nIII. — Trubuilhou ar vue o deus o zalvoudegez.\nAn den n’en deus bet poan ebet war an douar-man ne vezo nemet eur bugel epad e vue : an den n’eo den anez kaout poan.\nTrubuilhou ar vue a lak ac’hanomp da gaout nebeutoc’h a garante evidomp hon unan ha nebeutoc’h a fizianz en hon gouiziegez hon unan. Ma c’houzanvomp aneze a galon vat, abalamour da Zoue, e teufont da vezan, pep-hini aneze, ken alïes a vleunien a gemero an ele da vlansoni kurunen hon gloar er baradoz.\nAdtapet diwar « »\nKemmoù diwezhañ degaset d'ar bajenn-mañ d'an 9 Gou 2012, da 10:09. |
Logo ar Massachusetts Institute of Technology Press\nAn MIT Press zo un ti-embann skolveuriek liammet ouzh ar Massachusetts Institute of Technology (MIT) e Cambridge, Massachusetts (Stadoù-Unanet Amerika).\nOrin an MIT Press a zo er bloavezh 1926 pa voe embannet gant an MIT un heuliad lennadurioù anvet Problems of Atomic Dynamics diwar prezegennoù roet gant ur fizikour alaman deuet da vezañ Priz Nobel, Max Born.\nStal levrioù e-pad ur brezegenn e 2008\n6 vloaz war-lerc'h, e 1932, e oa bet savet un ti-embann gwirion gant an MIT. Anvet e oa Technology Press. An ti-embann a oa bet savet gant James R. Killian, Jr., hag a oa pennrener kazetenn skolidi an MIT d'ar mare-se hag a voe prezidant ar skol goude-se.\nAdtapet diwar « »\nDernière modification le 31 Her 2018, à 03:19\nKemmoù diwezhañ degaset d'ar bajenn-mañ d'an 31 Her 2018, da 03:19. |
1 Antreal a ra adarre er zinagogenn. Bez’ e oa eno eun den gand eun dom dizehet. 2 E spia a reent : daoust hag edo o vond da barea da zevez ar zabad ? Ha kement-se evid e damall.\n3 Lavared a ra d’an den dizehet e zorn : « Sav er hreiz ! » 4 ha dezo : « Daoust hag aotreet eo, d’ar zabad, ober ar vad pean droug, savetei eur vuhez pe he laza ? » Tevel a reent.\n5 Selled a ra outo tro-war-dro, gand kounnar, mantret gand o halonou kaled. Hag e lavar d’an den : « Astenn da zorn ! » E astenn a ra, ha pareet eo an dorn. 6 Eet er-mêz, e talh ar farizianed kuzul dioustu gand an heriodianed, a-eneb dezañ, evid e gas da goll.\nParea a ra eur bern tud\n7 Jezuz en em denn war-zu ar mor, gand e ziskibien. Mond a ra d’e heul eur mell engroez euz Bro-Halile. Hag euz Bro-Jude, 8 euz Jeruzalem, euz an Idume, euz an tu all d’ar Jourdan, euz tro-war-dro Tir ha Sidon, e teu eur bern tud davetañ, goude beza klevet ano euz ar pez a ra.\n9 Lavared a ra d’e ziskibien ma vo eur vagig dalhet dezañ, en abeg d’an engroez, evid na vo ket gwasket ganto. 10 Rag parea a ra kalz anezo, ken e kouezont wamañ, evid ma vo touchet outañ gand an oll re o-doa poaniou. 11 Ar sperejou dihlan, p’e welont, a gouez dirazañ hag a youh, en eur lavared : « Mab Doue out-te ! » 12 O skandala groñs a ra, evid na vo ket diskuliet ganto.\nDibaba a ra an daouzeg\n13 Pignada ra war ar menez, ha gelver en e gichenn ar re a felle dezañ : mond a reont davetañ. 14 Kemer a ra daouzeg anezo, evid ma vint gantañ ha ma vint kaset da brezeg 15 ha da gaoud galloud evid taoler an diaouled er-mêz.\n16 Ober a ra an daouzeg ; da Zimon e lak eun ano : Pèr ; 17 Jakez, mab da Zebede, ha Yann, breur da Jakez, ha lakaad a ra dezo eun ano : Boanergez, da lavared eo : Mibien-ar-Gurun ; 18 Andreo, Filip, Berteleme, Maze, Tomaz, Jakez, mab Alfe, Tade, Simon ar Hananean, 19 ha Judaz Iskariot, dres an hini e-neus e werzet.\nDiskianti a ra\n20 Ha dond a ra d’an ti. Ar boblad-tud en em vod adarre, ken ne hellont ket mui debri o bara. 21 O veza klevet ano euz an dra-ze, e teu e dud er-mêz evid paka krog ennañ, rag lavared a reent : « Diskianti a ra. »\nEur rouantelez disrannet\n22 Ar skriverien, ar re a oa diskennet euz Jeruzalem, a lavare : « Beelzeboul a zo gantañ ! Dre vestr an diaouled eo e taol-eñ an diaouled er-mêz. » 23 O gelver a ra davetañ, ha dre barabolennou e lavare dezo : « Penaoz e hell Satan taoler Satan er-mêz ? 24 Ma vez disrannet eur rouantelez enni heh-unan, ne hell ket ar rouantelez-se padoud. 25 Ha ma vez disrannet eun ti ennañ e-unan, ne hell ket an ti-ze padoud. 26 Ma ’n em zav Satan a-eneb dezañ e-unan, ha ma vez disrannet, ne hell ket padoud, med echu eo gantañ. »\nAn den krenv skrapet\n27 « Med ne hell den ebed antreal e ti eun den kreñv ha skrapa e vadou digantañ, ma ne liamm ket an den kreñv da genta. Ha neuze e skrapo e di.\n28 Amen, lavared a ran deoh : pardonet e vo pep tra da vibien an dud, ar pehejou, ar geriou disakr, kement ha ma tisakreint. 29 Med nep piou bennag e-eno disakret a-eneb ar Spered, an hini santel, n’eus pardon ebed evitañ e-doug ar beurbadelez, med kabluz eo gand eur pehed peurbaduz. » 30 En abeg ma lavarent : « Eur spered dihlan a zo gantañ. »\n31 Dond a ra e vamm hag e vreudeur. Chom a reont er-mêz ha kas kelou dezañ evid e helver. 32 Bez’ e oa eur boblad-tud azezet en-dro dezañ. Hag int da lavared dezañ : « Setu da vamm, da vreudeur ha da hoarezed, er-mêz, ouz da glask. »\n33 Respont a ra dezo en eur lavared : « Piou eo ma mamm ha ma breudeur ? » 34 Hag o selled tro-war-dro ouz ar re a zo azezet e kelh, e lavar : « Setu amañ ma mamm ha ma breudeur. 35 Nep piou bennag a ra bolontez Doue, hennez a zo breur, c’hoar ha mamm din-me. »\nN’eus den ebed hag a ve profet en e vro\n1 Mond a ra kuit alese ha dond d’e vro, gand e ziskibien d’e heul. 2 Erru eo ar zabad ha krogi a ra da gelenn er zinagogenn. Kalz selaouerien a zo souezet gantañ hag e lavaront : « Euz peleh ? Dezañ, kement-se ? Pebez furnez dezañ ! Hag ar burzudou brudet-se a zegouez dre e zaouarn ! 3 Ha n’eo ket hennez ar halvez, mab da Vari, eur breur da Jakez, Jozed, Simon ha Jud ? Hag e hoarezed, daoust ha n’emaint ket amañ en or hichenn ? « Bez’ e oa eur gwall-skoill evito.\n4 Jezuz a lavar dezo : « Ne vez eur profet heb enor nemed en e vro, e-touez e dud hag en e di. » 5 Ha ne bell ober burzud ebed eno, nemed evid eun nebeud tud vahagnet : lakaad a ra e zaouarn warno hag o farea. 6 Souezet e oa gand o diouer a feiz. Mond a ree dre ar hêriadennou tro-war-dro, en eur gelenn.\nKas a ra an daouzeg\n7 Gelver a ra an daouzeg dirazañ, ha krogi d’o has, daou-ha-daou : galloud a ro dezo war ar sperejou dihlan. 8 Kemenn a ra dezo chom heb kemer tra ebed evid an hent, nemed eur penn-baz : na bara, na bisah, nag arhant er gouriz, 9 med gand o zreid er zandalennou. Ha : « Na zougit ket diou dunikenn. »\n10 Lavared a ra dezo : « Peleh bennag ma antreit en eun ti, chomit ennañ beteg ma ’z eoh kuit alese. 11 Ma n’ho tegemerfent ket, e leh pe leh, ha ma n’ho selaoufent ket, it kuit alese, hejit ar boultrenn a-zindan ho treid, evel eun testeni dezo. »\n12 Mond a reont kuit ha prezeg evid ma cheñcho an dud o buhez. 13 Kalz diaouled a daolont er-mêz. Olevi a reont gand eoul kalz tud nammet, ha pareet int.\n« Ha bez’eo heman Yann bet adsavet ? »\n14 Ha kleved kelou a ra ar roue Herodez, rag brudet eo deut Jezuz da veza. Lavared a ra an dud : « Yann, ar badezour, a zo adsavet a-douez ar re varo : setu ma vez greet burzudou gantañ. »\n15 Re all a-vad a lavare : « Eliaz eo ! » Ha lod all : « Eur profet, evel unan euz ar brofeted. » 16 O kleved kement-se, e lavare Herodez : « An hini am-eus-me dibennet, Yann, eñ eo a zo adsavet. »\n17 Rag eñ, Herodez, e-noa lakeet paka krog e Yann, hag e liammet e-noa, en toullbah, en abeg da Herodiadez, gwreg e vreur Filip : dimezet e oa ganti. 18 Ha Yann a lavare da Herodez : « N’az-peus ket aotre da gemer gwreg da vreur ! »\n19 Herodiadez he-doa kas outañ : c’hoant he-doa d’e lakaad d’ar maro, med ne belle ket henn ober. 20 Rag Herodez a zouje Yann, hag o houzoud e oa-eñ eun den just ha santel, e warezi a ree. P’e gleve, e chome nehet, hag e zelaou a ree a-hrad-vad.\n21 Degouezoud a ra eun devez a-zoare : aoza a ra Herodez, d’e zeiz-ha-bloaz, eur pred evid e dud-veur, e ofiserien ha pennou-braz Bro-Halile. 22 Antreal a ra merh an Herodiadez-se, ha, goude beza dañset, he-deus plijet da Herodez ha d’e gouvidi. Lavared a ra ar roue d’ar plah yaouank : « Goulenn diganin ar pez az-peus c’hoant hag her roin dit. » 23 Ha toui a ra dezi : « Forz petra a houlenni diganin a roin dit, beteg eun hanter euz ma rouantelez. »\n24 Mond a ra-hi er-mêz ha lavared d’he mamm : « Petra a houlennin ? » Homañ a respont : « Penn Y ann, ar badezour. » 25 Dond a ra raktal, mall warni, daved ar roue, ha goulenn : « Me a fell din, emezi, e rofez din dioustu, war eur plad, penn Yann, ar badezour. »\n26 Glaharet-braz eo ar roue, med en abeg d’al leou ha d’e gouvidi, ne fell ket dezañ he diarbenn. 27 Kerkent e kas ar roue eur gward, o kemenn dezañ degas penn Yann. Mond a ra ha troha e benn, en toullbah. 28 Dougen a ra ar penn war eur plad hag e roi d’ar plah yaouank, hag ar plah yaouank e ro d’he mamm. 29 O veza klevet kelou, e teu e ziskibien da gemer e gorv ha d’e lakaad en eur bez.\nEn em voda a ra an ebestel\n30 An ebestel en em vod e-kichenn Jezuz. Diskulia a reont kement o-deus greet, hag ar pez o-deus kelennet. 31 Hag eñ da lavared dezo : « Deuit, c’hwi, en ho part hoh-unan, en eul leh digenvez, ha diskuizit eun tammig. » Rag niveruz eo an dud o vond hag o tond, heb dezo amzer da zebri zoken.\n32 Gand ar vag ez eont war-zu eul leh digenvez, en o fart o-unan. 33 Med gwelet int o vond kuit, ha kalz a zivin : war o zroad, euz an oll gêriou, e teredont di hag e tegouezont en o raog.\n34 O tilestra, e wel Jezuz eur boblad-tud niveruz. Fromet eo evito, beteg don e galon, dre m’emaint evel deñved heb mesaer. Krogi a ra d’o helenn, diwar-benn kalz traou.\n35 Ha dija ez a an eur e-biou. E ziskibien a zeu d’e gichenn hag a lavar : Digenvez eo al leh-mañ, ha dija e kresk an eur. 36 Kas-i kuit, evid ma ’z aint dre ar barkeier hag ar hêriadennou tro-war-dro da brena peadra da zebri. » 37 O respont dezo, e lavar-eñ : « Roit, c’hwi, peadra dezo da zebri. » Lavared a reont dezañ : « Ha mond a rafem da brena daou-hant dinerad bara ha roi dezo da zebri ? »\n38 Lavared a ra dezo : « Ped baraenn ho-peus ? It da weled ! » Hag o veza gouezet, e lavaront : « Pemp ! Ha daou besk ! » 39 Kemenn a ra dezo lakaad an oll dud da astenn, dre strolladou, war ar yeot glaz. 40 Astenn a reont, renkennad ha renkennad, dre gant ha dre hanter-kant.\n41 Hag o kemer ar pemp baraenn hag an daou besk, e save zellou war-zu an neñv. Benniga ha ranna a ra ar baraennou hag o roi d’e ziskibien, evid m’o zelvichint dezo. Hag an daou besk, o ingala a ra kenetrezo oll.\n42 Oll anezo a zebr beteg o gwalh. 43 Dastum a reont an tammou : daouzeg panerad leun ! Ha pesked ouspenn ! 44 Ar re o-doa debret ar baraennou a oa pemp mil gwaz anezo.\nWar ar menez : pedi a ra\n45 Ha kerkent eo rediet e ziskibien gantañ da bignad er vag ha da vond en e raog d’an tu all, e-kichenn Betsaid, e-pad ma kas-eñ an dud kuit. 46 Goude beza kimiadet diouto, ez a pelloh war ar menez da bedi.\n47 Deut an abardaez, ema ar vag e-kreiz ar mor, hag eñ e-unan-penn war an douar. 48 Gwelet int gantañ o poania da roeñvad, rag a-eneb dezo e oa an avel.\nWar-dro ar pevare beill euz an noz, e teu-eñ daveto, en eur vale war ar mor : c’hoant e-neus da dremen e-biou dezo. 49 Ouz e weled o vale war ar mor, e kredont ez eo eur spes hag e youhont : 50 rag e weled a reont oll, ha strafuillet int. Dioustu e komz-eñ ganto, en eur lavared dezo : « Fiziañs ! Me eo a zo. Bezit dizaon ! »\n51 Pignad a ra er vag en o hichenn ha tavet eo an avel. Sabatuet-braz int, enno o-unan. 52 Rag n’o-deus ket komprenet evid ar baraennou : kaledet a-vad eo o halonou.\n53 Echuet ganto an treiz, e touaront e Jennezaret : eno e aochont. 54 Pa zilestront, eo Jezuz anavezet dioustu gand an dud. 55 Bale a ra ar re-man dre ar vro penn-da-benn, ha krogi da zegas war o hravaziou ar re a ya fall ganto, d’al leh ma klevont ema-eñ ennañ. 56 Hag e peb leh ma tegouez ennañ : kêriadennou, kêriou pe barkeier, e lakont ar re nammet war ar plasennou. E aspedi a reont : netra nemed touch ouz pempill e zillad ! Hag an oll re a douche outañ a oa pareet.\n1 En em voda a ra en-dro dezañ ar farizianed hag eun nebeud skriverien, deut euz Jeruzalem. 2 Gweled a reont lod euz e ziskibien o tebri baraennou gand daouarn saotret, da lavared eo heb beza o gwalhet. 3 Rag ar farizianed hag an oll Juzevien ne zebront ket anez beza gwalhet o daouarn beteg an ilinou ; delher a reont an hengoun-ze euz ar gozidi. 4 Ha pa zistroont euz al leurgêr, ne zebront ket heb beza strinket dour warno o-unan. Bez’ ez eus kalz traou all o-deus degemeret, hag e talhont dezo : gwalhi hanafiou, podou ha listri arem.\n5 Ar farizianed hag ar skriverien a houlenn digantañ : « Perag ne gerz ket da ziskibien hervez hengoun ar gozidi, hag e tebront bara gand daouarn saotred ? » 6 Lavared a ra dezo : « Brao e-neus diouganet Izai diwar ho penn, pilpouserien ! Evel m’e-neus skrivet : “Ar bobl-mañ am enor gand o diweuz, med pell e tro o halon diouzin. 7 Goullo eo al lidou a rentont din, hag ar henteliou a gelennont n’int nemed gourhemennou an dud !” 8 Lezel a rit-c’hwi gourhemennou Doue, ha delher da hiziou-koz an dud ! » 9 Hag e lavare-en c’hoaz : « Brao eh argasit gourhemennou Doue, evid delher da hiziou-koz an dud. 10 Rag lavaret e-neus Moizez : “Da dad ha da vamm a enori, hag an hini a valloz tad pe vamm a varvo”. 11 C’hwi a-vad a ziskleir : “Ma lavar eun den d’e dad pe d’e vamm : ‘Qorban – da lavared eo : prof da Zoue – eo ar pez e-nefe gellet, e-touez ma danvez, beza talvouduz dit”, 12 ne lezit ket an den-ze d’ober tra ken evid e dad pe evid e vamm. 13 Torri a rit komz Doue gand ho hengoun-deoh a zalhit a rummad da rummad. Hag ober a rit kalz traou all heñvel ! »\nAr pez a zaotr an den\n14 Hag o veza galvet an dud dirazañ adarre, e lavar dezo : « Ma zelaouit oll ! Ha komprenit ! 15 N’eus netra euz diavêz an den hag a hell e zaotra, en eur vond ennañ. 16 Med ar pez a zeu er-mêz euz e ziabarz eo hag a zaotr an den. »\n17 Pa ’z a d’an ti, pell diouz an dud, e ra e ziskibien eur goulenn outañ, diwar-benn ar barabolenn. 18 Lavared a ra dezo : « Setu ma chomit, c’hwi ive, hep kompren ! Ne welit ket ne hell ket eun den beza saotret gand ar pez a ya ennañ euz an diavêz ? 19 Rag an dra-ze ne ’z a ket en e galon med en e gov, hag er-mêz d’ar foz. » Diskleria a ree glan kement boued a zo. 20 Med lavared a ra : « Ar pez a zeu er-mêz euz eun den, an dra-ze eo a zaotr an den. 21 Rag, euz an diabarz, euz kalon an den, e teu komzou droug, gastaouèrèz, laeroñsi, muntrèrèz, 22 avoultriez, c’hoantegez evid ar madou, fallagriez, gwidre, hudurnez, lagad fall, le-douet, brasoni, diskiantegez. 23 An oll draou fall-se, o tond euz an diabarz, eo hag a zaotr an den. »\nFeiz ar bayanez\n24 Alese e sav evid mond kuit war-zu douarou Tir. Antreal a ra en eun ti, ha n’e-neus ket c’hoant e vefe gouezet an dra gand den ebed, med ne hell ket en em guzad. 25 Rag dioustu e tegouez hag e stou dirazañ eur vaouez bet klevet ganti komz diwar e benn ; he merh vihan a zo enni eur spered dihlan. 26 Ar vaouez-se a zo gresianez, euz Bro-Ziri, ha fenisianez a ouenn. Goulenn a ra-hi digantañ kas an diaoul kuit euz he merh. 27 Lavared a ra-eñ dezi : « Lez da genta roi o gwalh d’ar vugale. Rag n’eo ket brao kemer bara ar vugale hag e stlepel d’ar chas bihan. » 28 Hi a respont hag a lavar dezañ : « Aotrou ! Med ar chas bihan zoken, dindan an daol, a zebr bruzunou ar vugale vihan. » 29 Hag eñ da lavared dezi : « En abeg d’ar homzou-ze, kerz : eet eo an diaoul kuit er-mêz euz da verh. » 30 Mond a ra-hi ha kavoud ar bugel taolet war ar gwele, hag an diaoul eet kuit.\nParea a ra eun den mud ha besteod\n31 Adarre e teu er-mêz euz douarou Tir. Tremen a ra dre Zidon, war-zu Mor-ar-Galile, hag e-kreiz bro an Deg-Kêr. 32 Hag e tegasont dezañ eun den bouzar ha besteod. E aspedi a reont, evid ma lakaio e zorn warnañ.\n33 E gemer a ra, pell diouz ar boblad-tud, en diavêz, lakaad e vizied war e ziouskouarn, tufa ha touch ouz e deod. 34 En eur zevel e zellou war-zu an neñv, e huanad hag e lavar dezañ : « Effata ! », da lavared eo : « Digor braz ! » 35 Kerkent eo digoret e gleved, en em zistag liamm e deod, hag e komz en eun doare reiz.\n36 Gourhemenn a ra dezo chom hep komz da zen ebed. Med int, seul vui e hourhemenne dezo ha seul vui eh embannent hep paouez. 37 Skoet-braz int hag e lavaront : « Brao e-neus greet pep tra ! Ar re vouzar a lak da gleved, hag ar re vud da gomz ! »\n1 Hag e lavare-en dezo : « Amen, lavared a ran deoh : bez’ ez eus lod euz ar re a zo amañ ha ne dañvint ket ar maro a-raog beza gwelet rouantelez Doue o tond gand galloud. »\n2 C’hweh devez goude, e kemer gantañ Pèr, Jakez ha Yann. O lakaad a ra da bignad war eur menez uhel, en o fart o-unan. Treuzneuziet e teu da veza dirazo. 3 Dond a ra e zillad da veza skeduz ha gwenn-kann, kement ha ne hell kanner ebed war an douar o gwennaad evel-se.\n4 Dirazo e tifluk Eliaz ha Moizez, hag e stagont da gomz gand Jezuz. 5 Ha Pèr da lavared da Jezuz : « Rabbi ! Mad eo deom beza amañ ! Savom teir deltenn : unan evidout, unan evid Moizez, unan evid Eliaz. » 6 Rag ne ouie ket petra respont : aon a oa kroget enno.\n7 Dond a ra eur goumoulenn d’o holoi hag e teu eur vouez euz ar goumoulenn : « Hemañ eo ma Mab, an hini muia-karet : selaouit-eñ ! » 8 Hag a-daol-trumm, pa zellont tro-war-dro, ne welont den ebed, nemed Jezuz e-unan-penn ganto. 9 Pa ziskennont euz ar menez, e kemenn dezo chom heb konta da zen ebed ar pez o-deus gwelet, nemed pa vo bet mab an den adsavet a-douez ar re varo. 10 Delher a reont mad d’o ger, med breutadeg a zo kenetrezo diwar-benn petra eo : « Adsevel a-douez ar re varo. »\n11 Goulenn a reont neuze digantañ, o lavared : « Perag e lavar ar skriverien e tle Eliaz dond da genta ? » 12 Respont a ra dezo : « Gwir eo e teu Eliaz da genta, hag e vo pep tra adsavet gantañ. Ha penaoz eo bet skrivet diwar-benn mab an den e houzañvo kalz hag e vo kontet evel netra. 13 Med lavared a ran deoh ive : deut eo Eliaz dija, ha greet o-deus gantañ e-giz m’ o-doa c’hoant, hervez ar pez a zo bet skrivet diwar e benn. »\nAn den gand an droug-uhel hag e dalh an diaoul\n14 Hag o vond daved an diskibien, e welont kalz tud en-dro dezo, ha skriverien o tivizoud ganto. 15 Dioustu eo-eñ gwelet gand ar boblad-tud. Sebezet int hag e redont davetañ d’e zaludi.\n16 Goulenn a ra diganto : « Diwar-benn petra emaoh o tivizoud ganto ? » 17 Unan euz an dud a respont dezañ : « Mestr, degaset em-eus ma mab davedout : eur spered mud a zo gantañ. 18 Ha forz peleh ma krog ennañ, e daol war an douar : glaourenni a ra, skrignal ha dond da veza seh. Lavaret em-eus d’az tiskibien e gas er-mêz, med n’o-deus ket bet nerz a-walh. »\n19 Respont a ra dezo, en eur lavared : « O rummad difeiz ! Beteg peur e vin en ho kichenn ? Beteg peur ho kouzañvin ? Degasit-eñ d’am hichenn ! »\n20 E zegas a reont dezañ. O weled Jezuz, e krog ar spered dioustu da heja ar bugel gand glizi : koueza a ra war an douar ha ruilla, o hlaourenni. 21 Goulenn a ra digand an tad : « Pegeid ’zo e c’hoarvez kement-se gantañ ? » Lavared a ra : « Abaoe e vugaleach. 22 Hag aliez ive e-neus e daolet en tan hag en dour, evid e zistruja. Med ma hellez, sikour-me ! Lez da galon da veza rannet evidom ! »\n23 Jezuz a lavar dezañ : « Ar “ma heliez”-se !... Posubl e vez pep tra evid an hini a gred. » 24 Kerkent e youh tad ar bugel, en eur lavared : « Kredi a ran. Ro skoazell d’am diouer a feiz ! » 25 O weled ema an dud o tostaad, e hourdrouz Jezuz ar spered dihlan hag e lavar dezañ : « Spered mud ha bouzar ! Me a hourhemenn dit : kerz er-mêz anezañ, ha n’a ket ken ennañ ! » 26 Garmi a ra, ober kalz glizi dezañ da dond er-mêz. Deut eo da veza evel maro, ken e lavar kalz anezo : « Maro eo ! » 27 Med Jezuz e zihun, en eur grogi en e zorn ; sevel a ra.\n28 Pa zegouez en ti, e houlenn e ziskibien digantañ, en o fart o-unan : « Perag n’om ket bet gouest d’e gas er-mêz ? » 29 Lavared a ra dezo : « Ar ouenn-se ne hell beza kaset kuit gand netra nemed ar bedenn. »\nEil kemenn euz e basion\n30 O vond kuit alese, e foetont bro a-dreuz ar Galile, ha ne feil ket dezañ e oufe den an dra-ze, 31 rag kelenn a ree e ziskibien. Lavared a ree dezo : « Mab an den a vo roet etre daouarn an dud. E laza a raint, hag eur wech bet lazet, eh adsavo-eñ, goude tri devez. » 32 Int ne gomprenont ket e gomzou hag aon o-deus da houlenn outañ.\nPiou an hini brasa ?\n33 Dond a reont beteg Kafarnaom. Erruet en ti, e houlenn-eñ diganto : « War an hent, peseurt divizou a oa kenetrezoh ? » 34 Tevel a reont, rag tabutal o-doa greet etrezo en hent, evid gouzoud piou eo an hini brasa. 35 Azeza a ra, gelver an daouzeg ha lavared dezo : « An neb e-neus c’hoant da veza da genta, ra vo an hini diweza e-touez an oll, ha servicher d’an oll ! »\n36 Hag o kemer eur bugelig, e lak en o hreiz. E vriata a ra ha lavared dezo : 37 « An hini a zegemer unan euz ar re vihan-mañ em ano, me eo hag a zo degemeret gantañ. Hag an hini am degemer, n’eo ket me a zo degemeret gantañ med an hini e-neus ma haset. »\n« An hini n’ema ket a-eneb deom a zo ganeom »\n38 Yann a lavar dezañ : « Mestr, gwelet on-eus eun den o kas diaouled er-mêz, en da ano, ha miret on-eus outañ, rag ne zeue ket d’on heul. » 39 Med Jezuz a respont : « Na virit ket outañ. Rag n’eus den ebed a rafe eur burzud em ano hag a hellfe dioustu komz fall diwar ma fenn. 40 An hini n’ema ket a-eneb deom a zo ganeom. »\nEur werennad dour\n41 « Ya ! An hini a ro deoh eur werennad dour, en abeg m’emaoh d’ar Hrist, amen, lavared a ran deoh : ne gollo ket e hopr. »\n« An neb a vo eur skoill... »\n42 « An neb a vo eur skoill evid unan euz ar re vihan-man a gred ennon, e vefe gwelloh evitañ beza staget dezañ eur mên-milin-azen en-dro d’e houzoug ha beza stlapet er mor !\n43 Ma ’z eo da zorn eur skoill evidout, troh-eñ ! Rag mad eo dit antreal mogn er vuhez, kentoh eged beza stlapet, gand da zaou zorn, d’ar jehenn, d’an tan na varv ket. 45 Ha ma ’z eo da droad eur skoill evidout, troh-eñ ! Rag mad eo dit antreal kamm er vuhez, kentoh eged beza stlapet, gand da zaou droad, er jehenn. »\n47 « Ha ma ’z eo da lagad eur skoill evidout, stlap-eñ kuit ! Rag mad eo dit antreal e rouantelez Doue gand eul lagad hepken, kentoh eged beza stlapet er jehenn, 48 e-leh ma ne varv ket o freñv, ha ma ne ehan ket an tan. »\nTan ha holen\n49 « Rag pep hini a vo sallet gand an tan. 50 Mad an holen ! Med ma teu an holen da veza dizall, gand petra e vo temzet ? Ho-pet holen ennoh hoh-unan, ha bezit e peoh kenetrezoh ! »\n29 Jezuz a lavar dezo : « Ober a rin-me eur goulenn diganeoh, unan hepken, hag e lavarin deoh dre beseurt galloud e ran kement-mañ : 30 badiziant Yann, ha bez’ e oa a-berz an neñv pe aberz an dud ? Respontit din. » 31 Prederia a reont kenetrezo, o soñjal : « Ma lavarom : “A-berz an neñv”, e lavaro : “Perag n’ho-peus ket kredet enni ?” 32 Med ma lavarom : “A-berz an dud” » ... o-deus aon rag ar bobl, peogwir eo Yann kemeret evid eur profet gand an oll. 33 Hag o respont da Jezuz, e lavaront : « N’ouzom ket. » Jezuz a lavar dezo : « Me kennebeud, ne lavarin ket deoh dre beseurt galloud e ran kement-mañ. »\n1 Ha krogi a ra da gomz dezo dre barabolennou : « Eun den a blant eur winieg, a lak eur gael tro-dro dezi, a gleuz eur waskell hag a zav eun tour ? He feurmi a ra da winierien, ha mond kuit da bell.\n2 D’ar mare mad, e kas eur zervicher d’ar winierien evid kaoud lod euz frouez ar winieg diganto. 3 E baka a reont, skoi gantañ hag e gas kuit heb netra. 4 Adarre e kas dezo eur zervicher all. Hemañ ive a skoont war e benn, hag a reont vil dezañ. 5 Kas a ra unan all : hennez a lazont ; ha kalz re all : lod a wallgasont, lod a lazont.\n6 N’eus dezañ nemed eur mab, karet gantañ. E gas a ra daveto, o lavared : « Doujañs o-do ouz ma mab. » 7 Med ar winierien-ze a lavar an eil d’egile : « Hemañ eo ar pennher ! Deom ! Lazom-eñ ! Hag an herez a vo deom ! » 8 E gemer a reont, e laza hag e daoler e-mêz ar winieg. 9 Petra a raio aotrou ar winieg ? Dond a raio da lakaad ar winierien d’ar maro, ha roi e winieg da dud all. »\n10 « Ha n’ho-peus ket lennet an dra-mañ er Skritur ? : “Ar mên bet stlapet kuit gand ar zaverien, hennez a zo deut da veza ar mên-korn. 11 Euz Doue eo deut hemañ ha souezuz eo d’on daoulagad”. »\n12 Klask a reent lakaad o daouarn warnañ, med aon o-deus rag ar bobl. Rag goud a ouzont eo evito e-neus-eñ lavaret ar barabolenn-ze. Hag ouz e lezel, ez eont kuit.\nRentit da Zezar\n13 Kas a reont davetañ eun nebeud farizianed hag heriodianed, evid e baka en e gomzou. 14 Hag eet beteg ennañ, e lavaront dezañ : « Mestr, gouzoud a reom ez out eun den gwirieg, ha ne zamantez da zen ebed ; rag ne zellez ket ouz penn an dud, med kelenn a rez hent Doue hervez ar wirionez. Daoust hag eo permetet roi taillou da Zezar, ya pe get ? Daoust hag e room pe ne room ket ? »\n15 Anaoud a rao filpousèrèz, ha lavared dezo : « Perag emaoh ouz ma zenti ? Degasit din eun diner, ma welin. » 16 E degas a reont. Hag eñ da lavared dezo : « Euz piou eo ar skeudenn-mañ, hag an enskrivadur-mañ ? » Respont a reont : « Euz Sezar. » 17 Ha neuze e lavar Jezuz dezo : « Ar pez a zo da Zezar, rentit da Zezar ! Ha da Zoue ar pez a zo da Zoue ! » Hag e oant souezet-braz gantañ.\nAr zaduseaned hag adsao ar re varo\n18 Dond a ra beteg ennañ ar zaduseaned, ar re a lavar n’eus adsao ebed evid ar re varo, hag e reont goulennou outañ : 19 « Mestr, emezo, skrivet e-neus Moizez kement-mañ evidom : “Ma varv breur unan bennag, o lezel war e lerh eur wreg heb bugel ebed, ra gemero e vreur gwreg hennez ha ra grouo diskennidi d’e vreur !”\n20 Bez’ e oa seiz breur : an hini kenta a gemer gwreg, hag a varv heb lezel diskennad ebed. 21 An eil he hemer hag a varv heb lezel diskennad ebed ; hag evel-se evid an trede 22 hag ar zeiz : ne lezont diskennad ebed. War-lerh peb unan, e varv ar vaouez ive. 23 D’an adsao, pa adsavint, da behini e vo-hi gwreg ? Rag o zeiz o-deus he bet da wreg. »\n24 Jezuz a lavar dezo : « Fazia a rit, hagen abeg da betra ? Dre n’anavezit nag ar Skrituriou na galloud Doue. 25 Rag, pa adsavo ar re varo, ne zimezint ket ha ne vint ket dimezet, med evel êlez an neñvou e vint. 26 Ha diwar-benn ar re varo hag o adsao, n’ho-peus ket lennet e leor Moizez, penaoz e komz Doue dezañ, e-kichenn ar Vodenn, o lavared : “Me, Doue Abraham ha Doue Izaak ha Doue Jakob” ? 27 N’eo ket Doue ar re varo med hini ar re veo : fazia a rit kalz. »\n28 Unan euz ar skriverien a dosta outañ. O hlevet e-neus o tabutal ha gweled a ra e-neus-eñ respontet mad. Goulenn a ra digantañ : « Pehini e-touez ar gourhemennou eo an hini kenta ? »\n29 Ha Jezuz da respont : « An hini kenta eo : “Selaou, Izrael ! An Aotrou, on Doue eo an Aotrou nemetañ, 30 hag an Aotrou, da Zoue, a gari gand da oll galon, gand da oll ene, gand da oll spered, ha gand da oll nerz !” 31 An eil eo hemañ : “Da nesa a gari eveldout da-unan !” Brasoh gourhemenn eged ar re-mañ, n’eus nikun all ebed. »\n32 Ar skriver a lavar dezañ : « Mad ! Mestr, gand gwirionez eo az-peus lavaret : n’eus nemed eun Doue ha n’eus hini all ebed nemetañ. 33 Hag e gared gand an oll galon, gand an oll halloud, gand an oll nerz, ha kared an nesa eveldor an-unan, a zo dreist an oll loskadou ha sakrifisou. » 34 O weled e-neus respontet gand skiant, e lavar Jezuz dezañ : « N’emaout ket pell diouz rouantelez Doue. » Ha ne grede den ebed ken ober goulennou outañ.\nMab hag Aotrou da Zavid\n35 E-pad m’ema-en o kelenn en templ, e komz Jezuz dezo, o lavared : « Penaoz e lavar ar skriverien eo ar Mesi mab da Zavid ? 36 Lavaret e-neus David e-unan, dre ar Spered Santel : “Lavaret e-neus an Aotrou d’am Aotrou : azez en tu dehou din, beteg ma lakain da enebourien dindan da dreid”. 37 David e-unan a ra “Aotrou” dezañ : a-beleh ez eo e vab ? » An engroez niveruz e zelaou gand plijadur.\nDiwallit diouz ar skriverien\n38 En e gelennadurez e lavare : « Diwallit diouz ar skriverien : bez’ e fell dezo bale gand saeou hir, ha kaoud saludou war al leurgêriou, 39 kadoriou kenta er zinagogennou, ha gweleou a enor er prejou. 40 Ar re-ze, debrerien tier an intañvezed, a ra van ive da bedi e-pad pell. Seul wasoh e vo o barn. »\nAn intanvez paour\n41 Azeza a ra dirag an teñzor, ha selled penaoz e taol an dud moneiz e-barz. Kalz tud pinvidig a daol eur bern. 42 Dond a ra eun intañvez paour, ha taoler daou bezig, da lavared eo eur hard gwenneg.\n43 O hervel e ziskibien en e gichenn, e lavar-eñ : « Amen, lavared a ran deoh : an intañvez paour-ze he-deus taolet muioh eged an oll re all hag o-deus taolet en teñzor. 44 Rag int o-deus taolet euz ar pez o-doa ouspenn. Med hi euz ar pez a vanke dezi, pep tra, kement he-doa ; tao let he-deus kement a jome ganti evid beva. » |
Balafent Majik Tro - Un abadenn sonerezh e brezhoneg evit ar vugale\nBalafent Majik Tro\nUn abadenn sonerezh e brezhoneg evit ar vugale\nAr bladenn Balafent\nE 2010 e oa bet bodet gant an UBAPAR c’hwech buhezour yaouank, atav prest da ganañ ha da farsal, evit ober ur bladenn kanaouennoù brezhonek ha gallaouek war tem an natur. Fiziet e oa bet ar sonerezh, ar c’hempenn hag ar renerezh arzel e daou vuzisian a vicher : Kerfi Trouguer ha Thomas Le Saulnier.\n« Balafent » : ur bladenn leun a fent hag a virvilh, ur sonerezh birvidik ha liesliv : fanfare, vals, ska, rond Sant Visant... Sot eo ar vugale ganti, ar gerent ivez, tridal a ra ar vuhezourien ! D’an ampoent ’vat, abalamour da implijoù-amzer pep hini, ne oa ket tu da sevel un abadenn ha da dapout penn an hent evit c’hoari e pep korn eus Breizh.\nPevar bloaz goude, a-drugarez da skoazell KLT hag ar Redadeg, eo prest Balafent da nijal en-dro. Adsavet eo ar skipailh (gant un nebeud cheñchamantoù), evit krouiñ an abadenn Balafent Majik Tro hag aozañ un droiad e Breizh ha pelloc’h c’hoazh. Dav eo lâret int gwall gontant adstagañ ganti pa’z eo bet goulennet ganto kinnig Balafent war al leurenn ken alies.\nPemp int war al leurenn ha pep hini anezhe a zo prest da glask kign deus ar vugale bremañ-diouzhtu.\n« Met daoust hag anavezet e vo ar c’hanaouennoù gant ar vugale ? Na fuloret e vefont o welet n’eus na gitar na violoñsell ken ? Jean Floch hag e vouest an diaoul daoniet, hennezh vefe kap da spontañ anezhe ’vat ? Petra soñjfont o welet zo un hanter nebeutoc’h a ganerien ? Ha gouzout a refont lâret eo Elsa Corre, Gweltaz Lintanf ha Kaw Davay a chom ? Hag egile c’hoazh drek e vinviji skeiñ, n’eo ket Kerfi Trouguer eo ?\nNi a glasko lakaat anezhe da zisoñjal kement-se ha reiñ c’hoant dezhe da sevel, da zañsal, da ganañ ha da c’haloupat... ha da c’hoarzhin ivez ! Ha neuze... e vefomp akord tout asambles... kar fellout a ra deomp e retornfent ti o zud leun a virvidigezh ha leun a levenez ! »\nAfe ya ! Chansoù bras ’zo da welet an abadenn o vont war-zu un dañsadeg vras ! Met n’eo ket gant fout peseurt kanaouennoù, ret e vo lakaat reoù Balafent da swingañ ’m eus aon !\nKerfi Trouguer, paotr ar binvioù stekiñ\nGouest eo Kerfi da grouiñ luskoù dic’hortoz gant an holl draoù a dremen dindan e bavioù. Levezonet gant Tex Avery ha sonerezh ar C’haokaz e oa en em staliet er C’hab ouzhpenn 20 vloaz zo. Tro en deus bet da seniñ gant un toullad strolladoù : Cartel del Barrio, Ténors de Brest, Trio Hadouk…\nBremañ e c’hoari ingal gant La Fausse d’Orchestre, les Ateliers GranDélire hag ar c’hompagnie El Kerfi.\nJean Floc’h, paotr an akordeoñs\nLes grandes figures du kan-ha-diskan (chant à répondre) et autres maîtres sonneurs virtuoses ne cessent d’être les modèles de cet accordéonistes hors piste, sonneur de bombarde et de clarinette. Il découvre la musique très jeune notamment auprès du sonneur bigouden Yann ar Gall, puis se consacre à « l’accordéon gavotte ». Accompagnateur de nombreux acteurs de la musique traditionnelle, il alimente un univers musical qu’il met au service de la parole, qu’elle soit conte, poésie ou chant. Il s’attache, actuellement, à refondre l’accordéon et son jeu, pour mieux s’adapter aux tempéraments du chant breton ancien.\nTermajik / Oktopus Kafé / cie Hirundo Rustica / Kazut de Tyr / Dengekan / Kreiz Breizh Akademi / « Chevaier » (conte bilingue avec Christian Duro) / « Des figues en hiver » (conte Cie Art Traction) / Duo avec Louise Ebrel / Création à venir avec Y. F. Kemener (sept 2014)...\nPlus loin dans le temps : Al Wasan (trio Khoury, G. Kerdoncuff) / Djemtë Kabazë (creation Glomel 2007 Albanie / Bretagne) / KBA 1 « Norkst » / « Pemp troad » avec Eric Menneteau 5tet...\nElsa Corre, kan\n26 bloaz eo Elsa ha labourat a ra war he mouezh dibaoe dek vloaz bremañ. Kroget he deus gant ar c’han iwerzhonek hag ar jazz « mouezhel » ha goude ur veaj e Bro Galisia eo deuet da vezañ sot gant ar c’han hengounel galisek.\nKemeret he deus perzh er pevare strollad Kreiz-Breizh Akademi, ur stummadur hag en deus roet dezhi anaoudegezhioù war liested ar sonerezh hengounel er bed hag e Breizh-Izel ivez.\nA-drugarez d’ar stummadur-se he deus kejet gant teir ganerez all ha ganto-holl eo bet krouet ar strollad Barba Loutig. Labourat a reont war kanaouennoù da zañsal eus Bro Gwened hag eus Breizh-Uhel, ha kempenn a reont liesmouezhioù ha «liesluskoù» warno.\nUn daouad he deus ivez gant Hélène Jacquelot, anvet Duo du Bas. Ur grouidigezh nevez emaint o prientiñ er mare-mañ, gant sikour un nebeud tud (Momette, Kerfi Trouguer et Thomas Le Saulnier). An arvest a vo savet gant kanaouennoù maouezed o vevañ e Douarnenez hag o tont deus lec’hioù all. Dont a raio maez e penn kentañ 2015.\nWar-lerc’h bezañ bet pedet war bladenn Konogan An Habask emañ Elsa e-barzh ar strollad Pevarlamm KH.\nErfin, pedet eo bet Elsa da ganañ barzh krouidigezh nevez ar Bagad Cap Caval, a zeuio maez e miz Mae 2014.\nKaw Davay, kan\nTregeriad penn-kil-ha-troad, eus kostez Lannuon, kanañ a rae Kaw e-barzh ar strollad Egin, deuet ar maout gantañ da-geñver an Taol lañs 2009. Sonerezh divoutin, levezonet gant tonioù folk, blues ha funk, a veze kinniget gant Egin, ha kanaouennoù brav savet gant Kaw diwar-benn ar gevredigezh, ar brezhoneg, ar vuhez. Perzh eo barzh un duo kan ha treujenn-gaol, Mathieu ha Kaw, ha barzh ar strollad festoù-noz War-sav. Gwech ha gwech all e plij dezhañ kanañ tonioù kan-ha-diskan gant kamaraded ivez (plin ha gavotenn dreist-holl).\nGweltaz Lintanf, kan\nEil tregeriad ar vandenn eo, paotr Pederneg. Desket en deus an akordeoñs, e venveg kentañ, gant Christophe Correc ha Bernard Lasbleiz pa oa yaouankig flamm. Savet en doa ar strollad festoù-noz Eien e 2008 gant kamaraded dezhañ el lise Diwan e Karaez. Tro en eus bet da seniñ e Breizh a-bezh gant ar strollad-se ha da enrollañ ur bladenn e 2013. El lise eo ivez eo en em lakaet Gweltaz da ganañ, harpet gant Kristof Menn. Abaoe 2011 en em stumm er Pôle d’Enseignement Supérieur Spectacle Vivant Bretagne - Pays de la Loire en Roazhon war ar sonerezh hengounel, hag eno en deus tro da gejañ ha da zeskiñ gant arzourien lieseurt (Youen Paranthoën, Janick Martin, Jean Floc’h, René Lacaille, Ronan Pellen, Yann-Fañch Kemener, Christian Duro, Lors Jouin...). Krog eo da seniñ daou-ha-daou gant Meriadeg Lorho-Pasco, soner treujenn-gaol ar strollad Eien, ha gant ar strolladoù Zorba ha Klaxax.\nGwengamp (22) d’ar Yaou 6 a viz Eost 2015, 6e noz\nMelioneg (22) d’ar Meurzh 25 a viz Eost 2015 e ti-feurm Coat barz\nPoullaouenn (22) d’ar Sul 20 a viz Gwengolo 2015\nKaraez (29) d’ar Sul 14 a viz Even 2015 da geñver 30 vloaz Diwan Karaez\nBear (22) d’ar Sul 17 a viz Mae 2015 da geñver fest Div Yezh Bear\nKergrist-Moelou (22) d’ar Merc’her 25 a viz Meurzh 2015 da geñver ar festival Couleur du monde aozet gant Le Plancher\nDouarnenez (29) d’ar Sul 28 a viz Kerzu 2014 e sal ar gouelioù\nAn Oriant (56) d’ar Yaou 18 a viz Kerzu 2014 e sal ar Pevar avel\nSant-Varzhin-war-ar-maez (29) d’ar Meurzh 18 a viz Du 2014 e teatr Roudour\nLoudia (22) d’ar Sadorn 18 a viz Here 2014 e sal ar gouelioù\nLokoal-Mendon (56) d’ar Gwener 17 a viz Here 2014 e palais des congrès\nDouarnenez (29) d’ar Sul 12 a viz Here 2014 en MJC\nMilizag (29) d’ar Sadorn 27 a viz Gwengolo 2014 (fest ar gaotigell hag ar c’hoari)\nLanderne (29) d’ar Yaou 10 a viz Gouere 2014 (festival Kann al loar)\nGwened (56) d’ar Meurzh 27 a viz Mae 2014 (tremen ar Redadeg)\nMontroulez (29) d’ar Sadorn 24 a viz Mae 2014 (fest loc’hañ ar Redadeg)\nMontroulez (29) d’ar Sul 18 a viz Mae 2014 (disoc’h ar rezidañs) e manu Montroulez\nRezidañs krouiñ e c’hoariva Montroulez eus ar 14 d’ar 17 a viz Mae 2014\nHervez al lec’h hag an niver a dud gortozet e c’hellomp kinnig deoc’h derezioù, gouleier, binvioù sonekaat... pep tra kwa.\nDarempred evit an teknik :\nRonan Cerclay / 06 22 54 80 51 / [email protected]\nFiche technique Balafent\nDeomp barzh ar c’hoad\nPrenañ ar bladenn\nSimploc’h n’eus ket : kasit ur chekenn 20€ war anv an UBAPAR hag ar chomlec’h ma’z eo ret kas ar bladenn da UBAPAR / Kerilio / 29100 Pouldregad. Un nebeud deizioù goude e vo resevet ar bladenn ganeoc’h dre an ti-post.\nMa fell deoc’h prenañ meur a skouerenn evit gwerzhañ en-dro ez eus prizioù marc’hatmatoc’h adalek 5 ha 10 pladenn. Gouzout hiroc’h.\nLe Manège salé / evit ar re vihan hag ar re vras\nLa Fausse d’orchestre / abadenn sonerezh cartoon\nFestival de solos / abadennoù solo hepken, pe dost, kinniget dindan ur babell vihan\nL’Ubapar / ur gengevredigezh deskadurezh pobl evit buheziñ ar broioù war ar maez e Breizh\nLipdub ar stajidi DABU 2014 / Daou don eus Balafent "Ar gwenan" ha "Balafenn balafon" bet lakaet dindan stumm ul lipdub, filmet e ti An Oaled\nGaëlle Bourdin / 06 37 85 87 49 / [email protected]\n4 rue Louis Pasteur / 29100 Douarnenez\nKerfi Trouguer / 06 80 68 44 19\nLec’hienn bet savet gant Spip | Kevreañ |
Francisco Macías Nguema - Wikipedia\nFrancisco Macías Nguema (1 a viz Genver 1924 - 29 a viz Gwengolo 1979) a oa ur politikour eus Ginea ar C'heheder, bet prezidant kentañ ar vro.\nE 1964 e voe dilennet da vesprezidant gouarnamant emren Ginea ar C'heheder hag e miz Here 1968 ec'h eas da brezidant kentañ ar Stad dizalc'h. Nebeut goude e lakaas da herzel ha lazhañ e eneberien, evel Bonifacio Ondo Edu, bet prezidant ar gouarnamant emren. E 1972 e krogas an diktatouriezh pa en em lakaas prezidant da viken, ministr kentañ ha ministr ar justis hag an arc'hant. E-pad e renad e varvas pe mont en harlu un drederenn eus poblañs ar vro.\nD'an 3 a viz Eost 1979 e voe distroadet en un taol-Stad aozet gant e niz Teodoro Obiang Nguema Mbasogo, asambles gant soudarded. Barnet e voe Nguema d'ar marv evit gouennlazh (50 000 den lazhet). Fuzuilhet e voe d'an 29 a viz Gwengolo gant ar gward roueel marokan dre na faote ket d'ar soudarded ginean hen ober pa soñje dezhe e oa Nguema un astez doue.\nPrezidanted Ginea ar C'heheder\nFrancisco Macías Nguema · Teodoro Obiang Nguema Mbasogo\nAdtapet diwar « »\nPolitikourien Ginea ar C'heheder\nKemmoù diwezhañ degaset d'ar bajenn-mañ d'an 5 Ebr 2013, da 21:26. |
Léo Gefard-Michel, labourer douar en e vleud - Spered ar vro - Le Télégramme\nC’hwec’h ti-plastik bras-bras a zo bet savet gant Léo hag e gamaraded. (Foto Dewi Siberil)\nToennoù ruz ha gwiniegi a-bep tu… Degemer mat e La Regrippière, ur gumun e reter an Naoned, war harzoù Breizh ! « Amañ ‘mañ kêrbenn ar muskadig », eme Léo Gefard-Michel. Bremañ eo boaz ar paotr gant seurt endro ! Ganet eo 33 bloaz zo e kêr an Duked, ha staliet amañ e GAEC La Terre Ferme abaoe 2017. Asambles gant pemp den yaouank all en deus savet pezhioù tiez plastik, ha bec’h d’al labour ! « Aes eo bet en em staliañ », a gont Léo dichipot. « ‘Meump ket bet c’hoant da amprestiñ arc’hant digant un ti-bank. Pep hini ‘neus lakaet 5 000 euro, ha sikourioù ‘meump bet digant ar Stad ivez ». Feurmiñ a reont o douaroù gant tonton unan eus ar skipailh.\nA-bep seurt frouezh ha legumaj bio a vez gounezet gante : fav, karotez, beterabez… hag a vez gwerzhet war-eeun hepken. « Etre 150 ha 200 a dud a zo koumanantet. Dont a reont bep Meurzh da gerc’hat o faneradoù ha n’hallont ket choaz ‘pezh zo ‘barzh », a zispleg ar peizant.\nHent an douar\nAnat e seblant pa glever anezhañ, met ne oa ket tonket Léo da labourat an douar ! « Savet on bet en Naoned. Ma zad ‘oa edukatour, ma mamm skolaerez… Met bepred ‘m eus gwelet anezhe o liorzhañ », en deus soñj. Sur a-walc’h e oa bet hadet e-giz-se ar c’hreunenn, met ken buan all n’en dije ket taolet gwrizioù en douar memestra, panevet d’ar skiant en deus prenet e-unan tu pe du.\nE-skeud beajiñ e bro Vec’hiko da gentañ, e-lec’h m’en deus gwelet an Indianed paour-razh o koll o yezh, o doare d’en em wiskañ… « Ar prosesus-mañ eo un tammig ar pezh zo c’hoarvezet e Breizh », eme Léo. Ha setu ar paotr o teskiñ brezhoneg ur wech distro en Naoned. Kemer a ra perzh ivez er stourm a-enep aerborzh Kernitron al Lanneier, evit gwareziñ an douar, met ne oa ket trawalc’h dezhañ. « Me ‘n em sante ‘vel ur paotr o reiñ kentelioù fur d’an dud… C’hoant ‘m eus bet da wiriekaat an traoù. » Goude un toullad stajoù, setu an danvez peizant o kemer hent ar GAEC.\nWar-zu an emrenerezh\nLabour zo war ar stern, met n’eo ket douget Léo da glemm. « Tro 1 000 euro a c’hounez pep hini ac’hanomp bep miz, mui legumaj ha frouezh forzh pegement ! Met dreist-holl eo ur chañs vras bezañ a-stroll : pemp sizhunvezh vakañsoù a gemer pep hini ‘pad ar goañv, ha div all e-pad an hañv ». Ul luks, koulz lâret, e bed ar beizanted ! Petra ober eus kement a amzer vak neuze ? « Ober a ran gwin ha bier gant mignoned, treuzfeurmiñ a reomp daou bemoc’h bep bloaz… hag ur fest-noz a vez aozet ganimp ivez ».\nUr vuhez simpl troet war-zu an emrenerezh, e berr gomzoù. Peadra da frealziñ e amezeg nesañ, maer ar barrez. « Aon ‘noa bet un tammig pa oamp degouezhet ha komañset da sevel lochoù ! Met kemer a reomp perzh e buhez ar gumun, bugale zo… » Plaen ar jeu e La Regrippière neuze, e-lec’h ma stourmo Léo hag e genseurted war un dachenn dreist-holl en dazont : digreskiñ an amzer labouret gant pep hini, kentoc’h evit brasaat o menaj. Furnez ar beizanted ?\nGwiniegi : vignobles\nReter : est\nHarzoù : frontière\nKoumanantet : abonné, inscrit\nGwrizioù : racines\nKernitron al Lanneier : Notre-Dame des Landes\nGwiriekaat : vérifier\nAn emrenerezh : l’autonomie.\nLéo Gefard-Michel n’avait pas pour vocation de devenir maraîcher ! Le jeune homme de 33 ans a grandi à Nantes avant de rouler sa bosse, notamment au Mexique. Ses expériences militantes lui donnent peu à peu l’envie de passer de la théorie à la pratique. Après plusieurs stages, il fonde en 2017 avec cinq associés le GAEC de la Terre Ferme, sur la commune de la Regrippière (44). Leurs légumes bio en vente directe leur permettent de se dégager un salaire fixe et sept semaines de vacances par an. De quoi laisser à cet adepte de l’autonomie le temps de faire un peu de vin et de bière avec ses amis… |
Akrone - Akrone K-01 : le sondage, quelle couleur avez-vous choisie ? - Page 5\nSujet: Re: Akrone K-01 : le sondage, quelle couleur avez-vous choisie ? 16/10/2015, 06:24\nSujet: Re: Akrone K-01 : le sondage, quelle couleur avez-vous choisie ? 16/10/2015, 06:32\nSujet: Re: Akrone K-01 : le sondage, quelle couleur avez-vous choisie ? 16/10/2015, 06:39\nSujet: Re: Akrone K-01 : le sondage, quelle couleur avez-vous choisie ? 16/10/2015, 12:21\nSujet: Re: Akrone K-01 : le sondage, quelle couleur avez-vous choisie ? 16/10/2015, 12:33\nSujet: Re: Akrone K-01 : le sondage, quelle couleur avez-vous choisie ? 16/10/2015, 13:07\nSujet: Re: Akrone K-01 : le sondage, quelle couleur avez-vous choisie ? 16/10/2015, 21:11\nSujet: Re: Akrone K-01 : le sondage, quelle couleur avez-vous choisie ? 16/10/2015, 21:26\nSujet: Re: Akrone K-01 : le sondage, quelle couleur avez-vous choisie ? 17/10/2015, 12:19\nSujet: Re: Akrone K-01 : le sondage, quelle couleur avez-vous choisie ? 17/10/2015, 21:22\nSujet: Re: Akrone K-01 : le sondage, quelle couleur avez-vous choisie ? 18/10/2015, 06:41\nSujet: Re: Akrone K-01 : le sondage, quelle couleur avez-vous choisie ? 18/10/2015, 07:37\nSujet: Re: Akrone K-01 : le sondage, quelle couleur avez-vous choisie ? 18/10/2015, 09:14\nSujet: Re: Akrone K-01 : le sondage, quelle couleur avez-vous choisie ? 18/10/2015, 09:42\nSujet: Re: Akrone K-01 : le sondage, quelle couleur avez-vous choisie ? 18/10/2015, 09:46\nSujet: Re: Akrone K-01 : le sondage, quelle couleur avez-vous choisie ? 18/10/2015, 11:04\nSujet: Re: Akrone K-01 : le sondage, quelle couleur avez-vous choisie ? 22/10/2015, 08:07\nSujet: Re: Akrone K-01 : le sondage, quelle couleur avez-vous choisie ? 2/12/2015, 00:51\nSujet: Re: Akrone K-01 : le sondage, quelle couleur avez-vous choisie ? 2/12/2015, 07:29\nSujet: Re: Akrone K-01 : le sondage, quelle couleur avez-vous choisie ? 2/12/2015, 07:43\nSujet: Re: Akrone K-01 : le sondage, quelle couleur avez-vous choisie ? 12/12/2015, 00:09\nSujet: Re: Akrone K-01 : le sondage, quelle couleur avez-vous choisie ? 8/1/2016, 13:21\nSujet: Re: Akrone K-01 : le sondage, quelle couleur avez-vous choisie ? 15/1/2016, 15:07\nSujet: Re: Akrone K-01 : le sondage, quelle couleur avez-vous choisie ? 19/1/2016, 21:24\nSujet: Rouge lave, bien sur... 19/1/2016, 22:12 |
Kevredigezh Kembre-Breizh: Enezenn da werzhañ\nEnezenn da werzhañ\nEnezenn Sili (‘Sully’ e saozneg), 450 metr diouzh aod Bro Morgannwg zo da werzhañ. 14.5 devezh-arat eo an enezennig ha prest eur da sellet ouzh kinnigoù en tu all da £1.25 milion. Un tu koll zo avat, rak n’eo ket aotreet sevel batimantoù eno, ha nemet e-pad un eur, a-raok an tre, hag e-pad un eur goude, ne c’haller mont betek enni war ar chaoser he stag ouzh an douar-bras.\nAn enezenn zo ur repu evit spesadoù plant ha n’int ket stank er c’horn-se, orkideen ar wenanenn - evel-se eo anavezet e kembraeg, da nebeutañ - (Ophrys apifera), da skouer, hag en dourioù tro-dro e vez kavet moru, merlanked, kizhier-rous, sili-mor ha draeneged.\nMar karfec’h gwelet pegen kaer eo an enezenn, a-raok pellgomz da Chris John and Partners, an hanterourien e Kerdiz a zo ouzh he gwerzhañ, e welfec’h anezhi war Flickr:\ntagioù endro, Morgannwg, Ynys Sili |
Penmarc’h. 56 skrivagner e gouel ar Gouelan Masklet – actu.fr\nPenmarc’h. 56 skrivagner e gouel ar Gouelan Masklet\nChaque semaine dans Le Progrès de Cornouaille-Le Courrier du Léon, retrouver un article traduit en langue bretonne.\nPublié le 18 Mai 18 à 7:01\nAlberto Garlini, skrivagner italian a-vremañ. (©Photo fournie par le festival Le Goéland masqué.)\nTroet gant Maela Ily diwar Sylvie Béchet\nPeder diskouezadeg, 23 lennadenn, 18 kejadenn ha tabut, abadennoù lennegel (stalioù-labour skritur, c’hoarioù lennegel, reizhskrivadennoù du) hag abadennoù sonerezh, kaoz a vo e 18ved gouel ar Gouelan Masklet eus miz Mae 68.\nLakaat war-wel ul lennegezh digor war an donvor hag ar bed. 18ved gouel ar Gouelan Masklet a gendalc’h gant e hent en ur bediñ tri-ugent skrivagner, en o zouez Cathi Unsworth (Bro-Saoz), Carlos Salem (Arc’hantina), José Pablo Garcia, Alfonso Lopez, Rosa Ribas (Bro-Spagn), Chris Offutt (Stadoù-Unanet) Francesco Alberto Garlini (Bro-Italia), Nadia Khiari (Tunizia), Jaroslav Melnik (Ukrainia).\nEn o zouez e vo ivez skrivagnerien gall ha brezhonegerien ivez, e-giz Yann Biger, Yann Guillamot, Riwal Huon ha Pierrette Kermoal. Skrivagnerien bannoù-treset a zo bet pedet ivez.\nE-kreizig kreiz miz Mae 68\nNe oa ket posupl d’ar gouel tremen e-biou darvoudoù miz Mae 68. « Roomp da soñj adarre e oant bet a-bouez bras evit lakaat war-wel ar sevenadur poblek difennet abaoe e grouidigezh gant ar Gouelan Masklet », a zispleg an aozerien.\nTem pennañ ar gouel a zo : Utopiezh hag ijin miz Mae. « Graet e vo gant hor gouvidi, hag hervez an nevezentioù lennegel, un displegadenn war-gil eus ar bloavezh 1968, e Bro-C’hall met ivez e Bro-Italia hag er Stadoù-Unanet. Goulennataet e vo ivez dazont huñvreoù ar maread-se. Hag a-benn ar fin e vo gwelet un nebeud skouerioù eus ar stummoù nevez a fed stourm hag emgann dibar ».\nUn abadenn anvet « 1968/1991 : istorioù italian etre utopiezh dispac’hel ha melkoni don » a zo raktreset disadorn 19 a viz Mae da 4e45 war blasenn sal Cap Caval. Alberto Garlini, barzh ha skrivagner ganet e Parm e 1969, a gemero perzh. Goude « Un sacrifice italien » ha « Les Noirs et les Rouges » (e-pad « bloavezhioù plom » italian ar brezel keodedel a oa kroget e Roma d’ar 1tañ a viz Meurzh 1968), « Le temps de la fête et des roses » a echu gant an drilogiezh o kontañ istor Bro-Italia a-vremañ.\nE 1968 e voe emgannoù feulz a-enep d’an diforc’hidigezh, er Stadoù-Unanet. Michaël Mention ha Roger Martin a gomzo eus ar « Stourmoù hag emgannoù an dud du er Stadoù-Unanet er bloavezhioù 60 » (disul 20 a viz Mae, war blasenn Cap Caval da 4e45).\nMichel Embareck a lenno pennadoù eus e romant « Bob Dylan et le rôdeur de minuit » (disadorn19 da 5e e ti Suzanne). Goude e vo poent en em c’houlennata gant Chris Offutt, eus ar c’h-Kentucky, war ar pezh eo deuet da vezañ hiziv ar c’humuniezhoù gwenn war ar maez, kalon Amerika (disul 20 da 4e, plasenn Cap Caval). Diskouezadegoù a sikouro da welet miz Mae 68 en un doare all.\nLennadennoù, un daol grenn, tabutoù, kejadennoù, dediadennoù, ur reizhskrivadenn zu, ur stal skritur, c’hoarioù lennegel hag un abadenn sonerezh gant Gastric B, Llamame le muerte hag Avenir (disadorn 19 da 9e en Doris Bar e Kerity) a vo ivez er Gouelan Masklet.\nTitouroù. Etre an 19 hag an 21 a viz Mae e Penmarc’h. Ar program klok war goelandmasque.fr Mont e-barzh digoust.\nLoisirs-CultureLe Courrier - Le ProgrèsBretagne\nMaurecourt : faites marquer votre vélo pour éviter les vols\nTop 14. Malgré son élimination, voici pourquoi le Stade Toulousain peut croire en son avenir\nEn images. Le festival Vibra'mômes débute en fanfare dans les rues de Flers\n"La Fête à Macron" : vague de protestation contre le président et son gouvernement\nL'Irlande vers un "oui" massif à la légalisation de l'avortement |
Moullerez - Wikipedia\nUr voullerez liesarc'hwel Canon\nArdivinkoù da voullañ teulioù war skoroù moullañ paper pe blasik eo ar moullerezioù. Ur voullerez, evit bezañ implijet, a rank bezañ kennasket ouzh ur reizhiad stlenneg. Un drobarzhell stlennegel eo neuze. Resev a ra ar roadennoù enboneget eus ar reizhiad stlenneg d'ober dezhe sturiañ ar moulladur, da lavaret eo ren al lodenn treloc'hel ha tredanel dezhi da moullañ un teul. Moullañ un teul peurliesañ (ha dreist-holl en amzer a-vremañ e 2006) a dalvez kement hag arzodiñ huz war ur skor moullañ d'ober anezhañ un teul a c'hellimp lenn.\nDa reiñ lañs d'ur moulladur adalek un urzhiataer e vez arveret un arload arbennik e vez anvet stur moullañ. Pal ar stur eo amdreiñ boneg un teul stlennegel (enboneget gand un arload evel da skouer OpenOffice.org Write) d'un areg e vo bet komprenet gant ar voullerez da vezañ keweriet ganti. An trevell d'ar reoler moullañ eo, pe d'an dafariad moullañ evit ul lod anezhe.\nMeur a seurtad moullerezioù a zo hag a c'hell bezañ renket hervez an doare e vez graet ar voullerezh gante.\nSeurtadoù moullerezioù[kemmañ | kemmañ ar vammenn]\nAr c'hentañ moullerezioù (er bloavezhioù 70) e veze moullet alies gante war skoroù moullañ ispisial e vez graet paper listad anezhe. Ne vez ket kavet kalz anezhe ken bremañ nemet evit implijoù arbennig evel da skouer ar merañ eus ar boniadoù en embregerezhioù. Ar moullerezioù-se a zo alies moullerezioù ogedel pe moullerezioù dre bikennoù. Stummet e vez gante an arouezennoù adal un oged nadozioù, ar re-se da vezañ dibabet ha sanket war-bouez ur glofenn. Naouusterioù ar moullerezioù ogedel a zo an tizh, an niver a nadozioù (hervezañ e c'hellomp anavezout spisadur moullañ an arouezennoù), niver a vannoù a arouezennoù e vez possubl moullañ.\nUr seurtadoù all diamzeret bremañ a zo c'hoazh evel ar moullerezioù diouzh an arouezenn. Ar re-se a denn kentoc'h ouzh ur skriverez kennasket ouzh un urzhiataer. An arouezennoù a vez engravet war ur voull hag e teuint da stekiñ ouzh ar follenn, ul lietenn huzer etre an daou, da voullañ an arouezennoù warni.\nUr seurtad gwell gozh eo ar re diouzh al linenn. Gant unan evel-se e veze moullet un teul a linenn da linenn, pep hini anezhe o vezañ kenaozet a-raok bezañ moullet.\nAr moullerezioù dre huz-vannañ a zeu da vezañ ardivinkoù da voullañ implijet muioc'h mui gant an dud brevez nemetken. Bannet e vez gante a dizh uhel takennoùigoù huz war ar paper. Moullerezioù a berzhded uhel int. An huz arveret a zo dourenneg paket e-barzh karitelloù bihan. Unan (evit ar moullerezioù du) pe vuioc'h (evit ar re liv) a vez implijet enne. Daou ziaezamant pennañ a zo gante : ne ket possubl da zizhout ur genderc'husted (produsted) gwell uhel gante ha pa vez ur voullerez a-seurt-se o paouez moullañ un teul ne vez ket sec'h c'hoazh an huz warnañ dre ma vez o sec'hiñ en aer vat.\nAr moullerezioù laser eo ar re ar muiañ implijet en amzer a-vremañ. O fennreolenn mont en dro a zo peurheñvel ouzh hini al luc'heilerezioù niverel laser. Evelte ec'h implijont ul luc'hreüser e vez "skrivet" warnañ skeudenn an teul da vezañ moullet gant ur penn laser. Ur genderc'husted uhel a c'hell tizhout an ardivinkoù-se (betek 60 pajenn dre vunutenn pe vuioc'h). Evit ar re vihanañ anezhe (betek 15-20 pajenn dre vunutenn, pezh n'eo ket fall endeo), e vez graet ul lodenn eus ar c'has en dro gant an arveriaded : ar c'hemmadur d'an unvezioù skeudenn pe digelañ. Evit gwir, ar c'haritelloù-se e vez kavet enne al luc'hreüser, an huz, an unvez digelañ hag ar c'horona da vec'hiañ a vez da vezañ kemmet ur wech an amzer hervez un niver a luc'heilenn graet gante. Al voullerez a vez roet ganti da c'hoût pe da amzer e rank an arveriad kemmañ ar garitell dre gwereañ ur c'hemmenad a zere war he hewel. Gant donedigezh al luc'heilerezioù niverel war ar marc'had ma c'heller kennaskañ anezhe ouzh reizhiadoù stlenneg, e vihanna tamm ha tamm an harzoù etre an daou seurt a venveg.\nHa da echuiñ gant ar renabliñ-se e c'heller menegiñ ur seurtad moullerez a vez priziet abaoe mac'h eo deut war ar marc'had al luc'hskeudennerezioù niverel. Moullerezioù gwrezel da voullañ war baper luc'hskeudenn a vent 10x15 eo. Moullet e vez gante nemetken evel just war skoroù ispisial.\nModoù kennaskañ[kemmañ | kemmañ ar vammenn]\nGant ar moullerezioù kozh e veze graet evit o c'hennaskañ ouzh un urzhiataer gant an eread a-steud ha c'hoazh gant an eread a-stur (hemañ o vezañ implijet c'hoazh en amzer a-vremañ). Hogen ar modoù-se da lugañ ur voullerez ouzh un urzhiataer a zeu da vezañ tamm ha tamm diamzeret en-abeg mac'h int re c'houstad e-keñver ar seurtadoù kennaskañ arveret bremañ (e 2006). Muioc'h mui e vez implijet ar mod USB peogwir eo kalz akomod, fonnus a-walc'h hag aes-tre da lakaat da dalvezout. Met ar mod ar muiañ arveret, dreist-holl e-barzh an embregezioù, eo ar c'hennaskañ oc'h implijout kartennoù rouedad (marc'het muioc'h mui a orin e-barzh ar moullerezioù). Gwell fonnusoc'h eo met ivez e chom c'hoazh diesoc'h da lakaat da vont en dro ablamour d'ar c'hefluniad a ranker lakaat da dalvezout a-raok ma vefe possubl implijañ ar c'hennaskañ-se. Peurliesañ e implij ar c'hennaskadurioù-se ur c'homenad kehentiñ anvet TCP/IP war ar reolad Ethernet.\nAdtapet diwar « »\nKemmoù diwezhañ degaset d'ar bajenn-mañ d'an 5 Eos 2021, da 17:33. |
Rozenn Talec e lise Diwan : pebezh startijenn !\nCommuniqué de presse de Fanny Chauffin\nPublié le 17/01/15 14:35 -- mis à jour le 00/00/00 00:00\nArzourien gwriziennet er vro o kenderc'hel gant o hent, sioul, trankil ha brav\nDeuet e oa Rozenn Talec gant Yannick Noguet e lise Diwan, a-drugarez da greizenn Glenmor aozet ganti un ti-annez evit ar c'houblad sonerien. Graet e vo e miz Meurzh un abadenn nevez, ha dont a raio er maez un eil bladenn ganto e miz Miz Even.\nKroget he deus Rozenn da grouiñ pozioù evit ar bladenn nevez. Mod-all deuet eo a-benn da genderc'hel gant he statud intermittant a-drugarez d'ar festoù-noz, gant meur a goublad, an hini brudetañ anezhañ a zo Taleg tad ha merc'h. Desket he doa da gentañ kanañ gantañ, pa oa dek vloaz, ha da c'houde e-pad ur staj c'hwech miz Stumdi e oa deuet a-benn Rozenn da gomz brav e brezhoneg.\nHa diriaou e sal oaled al lise e oa kontant-tre al liseidi gant ar fest-noz kinniget dezho ganti.\nErruet ar Redadeg e Gwened gant 5000 a dud par Kerne Multimedia le 29/05/2022\n31èmes Puces Diwan par le 29/05/2022\nAr redadeg : atav ken fromus, ken bourrus, ken ... par Kerne Multimedia le 25/05/2022\nAr Skar, skipailh diazez ar Redadeg par Kerne Multimedia le 20/05/2022\nDaoust da bep tra, un eilvet Redadeg e daou vloaz par Kerne Multimedia le 20/05/2022\nDipitus-bras an disoc'h : met perak an diaoul e oa bet bro C'hall plaset ken fall ? par Kerne Multimedia le 15/05/2022\nTroiad sinema evit ar vugale : adkroget eo ! par Kerne Multimédia le 10/03/2022\nVoir le mur de Taol Kurun\ndiwanidi ne ouezont ket dañsal ar gavotenn, kaozeal galleg ne lavaran ket §§§ toc'h toc'h toc'h |
Pajenn:Perrot - Bue ar Zent.djvu/230 - Wikimammenn\nPajenn:Perrot - Bue ar Zent.djvu/230\nsant yan damascen\nSeizvet devez warn-ugent a viz Meurz\nDifennour tôlennou ha skeudennou ar zent (***-754)\nYan, lezhanvet Damascen, eus hano e vro, pe Ghrysorroas (stêr aour) abalamour d’e ouiziegez, a c’hanas en Damas, a dud a relijion gristen hag a renk uhel.\nE dad a oa konseilher ar roue. Eur manac’h italian, Kosm, kouezet etre daouarn ar Vuzulmaned, a skolaas anezan, ha dont a reas da dennan kement a dalvoudegez eus-e genteliou ma oe barrek, da varo e dad (730), da gemer e blas.\nEn amzer-ze, impalaer Konstantinopl, Leon an Isaurian, a lakas freuzan kement tôlen ha terri kement skeuden a oa en ilizou.\nYan, war c’houlenn ar pab Gregor III, a gomzas hag a skrivas eneb an tôliou digristen-ze hag a zifennas an enor dleet da dôlennou ha da skeudennou ar zent.\n« Ar skeudennou hag an tôlennou, emezan, a zo d’ar re ne ouzont ket lenn ar pez m’eo al levriou d’ar re a oar lenn ; bezan int, evit ar gweled, ar pez m’eo ar c’homzou evit ar c’hleved. »\nLeon, o vezan n’helle ket lakat e zorn war Yan, a glaskas eun doare-all d’e goll ; rei a reas da gredi da roue Damas e oa Yan ouz e werzan dre zindan.\nAr roue a reas raktal troc’han dorn deou e gonseilher ; mes en noz war-lerc’h, an ezel troc’het a oe staget a neve, hag ar vue a rede ennan, dre c’halloud ar Werc’hez.\nAr burzud-ze a ziskoueze skler awalc’h pegen dinam oa eus ar pez a oa tamallet d’ezan, ha chom a c’hellas adarre en lez ar roue.\nMes ne chomas ket pell. Ar c’hoant da ren eur vue studiusoc’h ha siouloc’h a reas d’ezan rei kabestr d’e holl sklavourien, gwerzan e holl vadou hag en em denn en manati Sant-Sabas, ter leo diouz Jeruzalem. Eno e vevas ken izelek hag an disteran eus e vreudeur.\nEur wech hepken ec’h eas eus e vanati da zifenn skeudennou ar zent.\nAdtapet diwar « » |
Keleier an 31 a viz Eost | Toute l'actualité de la région et d'ailleurs, e brezhoneg\nlundi 31 août 2015 à 20:15 Par Pauline Kerscaven, France Bleu Breizh Izel\nLa rentrée scolaire, le convoi des agriculteurs vers Paris et la mort du père Simon, de l'abbaye de Landevennec. War an holl sujedoù-se hon eus lakaet ar gomz war France Bleu Breizh Izel.\nLes tracteurs resteront sur les routes, alors ils ont tout prévu, du ravitaillement au gazole et au couchage. © Radio France - Hervé Cressard\nDistro-skol : Reoù c'hwec'hvet Diwan 'neus adkroget gant al labour dija\nDaouzek million a skolidi a vo degemeret dimeurzh e skolioù Bro C'hall... Dilun, dija, oa bodet un toullad skolajidi evel reoù c'hwec'hvet e skolaj diwan Jakez-Riou, e Kemper.Pres oa warno adkregiñ gant al labour met ankeniet e oant un tamm memestra. Selaouit reportaj Joan Bizien.\n7e15 Distro-skol c'hwec'hvedidi\nDistro-skol : 500 bugel neubeutoc'h inskrivet e skolioù Penn-ar-Bed\nWar-eeun e oa ganeomp, dilun da noz, Dominique Cap, aotrou-maer Plougastel ha prezidant kevredigezh maered Penn-ar-Bed.Kejet 'neus gant rektor an akademiezh diriaou tremenet evit kaozeal deus an distro-skol.Hervezañ ez eus 500 bugel neubeutoc'h inskrivet e skolioù Penn-ar-Bed.\nKeleier Breizh 19e\nPaisanted : Mil traktour gortozet e Paris diriaou\nDeus beg Lok-Maze, e-kichen Brest, e loc'ho dimeurzh, da eizh eur, un neubeud labourerien-douar evit mont betek Paris gant o drakourien.\n70 traktour, kinklet gant banielloù Breizh ha traoù a-bep seurt skrivet warno, gant daou zen d'an neubeutañ war bep-hini anezho a gemero hent Pariz goude-se.Ruilhal a vo graet ganto da dregont kilometr an eur hag e erruint e Montroulez, war pont an hent tiz braz, tro dro unnek eur. E Dol, en Ill ha Gwilun, e vezint a-raok an noz.Erruout a raio ar broduerien laezh, moc'h ha legumaj e Paris, dimerc'her da noz, dre an A 13. Da lavaret eo 20 eurvez war an hent ha kalz a direoul dispignet ganto, paeet gant ar sindikajoù. Tamm-ha-tamm e teuio niver a draktourien da greskiñ en ur dremen dre an departamanchoù a-c'hann da Baris. A-benn diriaou e vo gwellet mil traktor e Paris ha kasi-sur e vo stanket ganto ar gerbenn.\nAet eo an tad Mark, deus abati Landeveneg, d'an anaon\n91 vloaz oa an tad Mark Simon. E-penn levraoueg vreizhek abati Landeveneg oa bet e-pad tregont vloaz. Ul levraoueg pinvidik kenañ, leun a levrioù diwar-benn ar vro. Ur mailh oa an tad Mark war istor Breizh ha war istor e abati. Setu perak noa resevet kolier an Erminig e daou vil unan.Anavezout a rae abaoe pell an tad Job an Irien, beleg e Trelevenez.\n19e Marv Tad Marc Simon\nAbaoe m'eo yaouank 'noa tro Aziliz Bourges da vont da welet anezhañ. Mont a rae gant he zud d'ober enklaskoù e levraoueg abati Landevenneg.\nLidet e vo obidoù an tad Mark, dimeurzh, da deir eur.\nSociété Aet eo da anaon Patrick Malrieu, tad ar gevredigezh Dastum\nSociété Darn vrasañ roadennoù d'ar c'hevredigezhioù a zo graet dervezhioù diwezhañ ar bloaz |
500 a dud en ur vanifestadeg gengred gant ar gazetennerez Morgan Large e Rostrenenn\nDa heul meur a zarvoud nec’hus evit ar frankiz da gelaouiñ ez eus bet ur vanifestadeg, dimeurzh 6 a viz Ebrel, e Rostrenenn, da embann e rank ar gazetennerien bezañ gouest da gelaouiñ war bep tachenn e Breizh, zoken an embregerezhioù agro-bouedel, hep bezañ gwasket na taget.\nPublié le 06/04/2021 à 19h11\nKantadoù a dud a oa deuet betek Rostrenenn, dimeurzh 6 a viz Ebrel, da embann o skoazell da gazetennerez RKB Morgane Large. • © Muriel le Morvan - France Télévisions\nDaou serjant divontet war rod he oto, dimerc’her tremenet. Trouzioù digustum en-dro d’he zi e-kreiz an noz ha pellgomzadennoù disanv a-vil-vern. Kezeg dieubet diouzh o fark ha lezet da drokellat war an hentoù. Dorioù ar Radio Kreiz Breizh torret memes nozvezh. Ampoezon roet d’he c’hi. Re hir eo listennad an darvoudoù degouezet er mizioù paseet e buhez Morgan Large, kazetennerez e RKB. Darvoudoù kroget goude ma vefe bet klevet he zesteni en un teulfilm diwar-benn al labour-douar hag ar gounezvouederezh, skignet d’ar 17 a viz Du 2020 war ar chadenn skinwel France 5.\n"Aon spontus am eus bet, hag aon 'm eus c'hoazh. N'eo ket echu, he deus lavaret Morgan Large, gwall skoet gant an afer-se. Ne gouskan ket mat e-pad an noz. Ne vezan ket gwall trankil pa vez ma bugel e unan er gêr".\nHiziv e oa en em vodet ouzhpenn 500 a dud e Rostrenenn da lavaret « trawalc’h » d’an doareoù-se d’ober. Galvet e oant bet gant ar strollad Kelaouiñ, ennañ kazetennerien a oa bet klevet warlene rak hervezo ne c’heller ket ober ur gwir labour evit kelaouiñ ar Vretoned war al labour-douar ha filierennoù ar gounidvouederezh. "Ne c’hell ket kazetennerien /kazetennerezed bout lakaet dindan seurt gwask evit bout graet ho labour. Ezhomm o deus ar geodedourien hag ar c’heodedourezed kaout keloù resis ha digabestr diwar-benn ar mod m’eo meret al labour-douar er vro", o deus embannet kazetennerien ar rouedad Radio Breizh en ur pennad-kelaouiñ.\nGwenvael Delanoe, kazetenner e Radio Kreiz Breizh, en deus komzet ouzh ar mikro, e anv ar sindikad SNJ (Sindikad broadel ar gazetennerien).\nDiscours de Gwenvael Delanoe, Journaliste à RKB et membre du SNJ. • ©Gwenaelle Bron - France Télévisions\nManifestation de soutien à Morgan Large • ©Gwenaelle Bron - France Télévisions\nN'eo ket prest Morgan Large da lezel ar re a glask ober aon dezhi da vezañ trec'h. "Ar pep pouezusañ a zo mont en-dro da labourat, mont en-dro war an dachenn. Ha kaozeal gant tout an dud, evel m'oa graet abaoe bloavezhioù ha bloavezhioù."\nE miz C'hwevrer e oa bet roet lañs da Splann, ur strollad kazetennerien dizalc'h, c'hoant ganto arc'hantaouiñ o enklaskoù a-drugarez da roadennoù keodedourien Breizh. Ezel eo Morgan Large eus ar strollad-se hag a embanno dizale un enklask kentañ.\nEn dañjer eo bet lakaet buhez unan eus kazetennerezed o deus krouet Splann ! Morgan Large a zo taget abaoe 'neus komzet e "Bretagne : une terre sacrifiée" war France 5.\nSetu ar wech-mañ tennet digant rod he c’harr-tan daou ibil-houarn. Harpomp anezhi dimeurzh e Rostrenn da 12e. pic.twitter.com/CufYKIAEfa\n— Splann ! Lanceur d'enquêtes (@Splannenquetes) April 5, 2021\nSplann !, le « Disclose breton », lève 30 000 euros en un mois\ncopier le lien bretonne culture culture régionale social économie agro-alimentaire agriculture médias\nAccueil > Bretagne > 500 a dud en ur vanifestadeg gengred gant ar gazetennerez Morgan Large e Rostrenenn |
Plantec - Wikipedia\nSonerien Plantec, e festival Yaouank e 2015\nPlantec zo anv ur strollad sonerezh brudet eus Breizh, krouet e 2002, hag a son sonerezh hengounel (lusk an dañsoù breizheg) mesket gant sonioù elektronek ha sonioù metal-rock (gitarioù tredan).\n2 An daou grouer\n3 Ar strollad ha Breizh\n4.2 Albomoù sonadegoù\nKrouet eo bet e 2002 e bro Gwened gant an daou vreur Odran ha Yannig Plantec. Er penn kentañ e sonent o-daou er festoù-noz evit mann. Goude-se ez int kroget da gemer perzh aliesoc’h-aliesañ en abadennoù brudet a-walc’h e Breizh a-bezh. Un deiz e kejjont gant Nicolas Le Millier, ur soner binioù-kozh a-feson en em lakas da seniñ gante. Diouzhtu war-lerc’h, ec’h erruas Christophe Hellec, ur soner gitar-boud. A-feur ma kendalc’hent da seniñ er gouelioù a bep seurt e teuas c’hoant dezhe sevel ur bladenn. Setu penaos e voe embannet « Reveulzi » e 2004. Evit nevesaat o zonioù o doa c’hoant da veskañ rock, sonerezh hengounel ha trouzioù a bep seurt. Setu e teuas M-Kanik (Marc Gauvain), soner touchennaouegoù elektronek, da glokaat ar strollad. Labouret en doa gant Roni Size, mestr meur an drum 'n bass, ha awen a reas ton kentañ ar bladenn Plantec (e 2006) anvet « Androïde ». Priz-meur an Télégramme o deus resevet gant ar bladenn-se e 2007. Setu penaos e teuas an daouad "Plantec" da vezañ ur pempad. Abaoe fin 2010 ez eo DjiBril a son e plas M-Kanik (Marc Gauvain).\nAr pezh a lak Plantec da vezañ dibar eo ar fed e kredont kemmeskañ sonerezh hengounel gant sonioù elektronek. N’eus ket keit-se zo ez eus erruet ur c’haner yaouank, Mael Lhopiteau e anv, da reiñ ur aergelc’h disheñvel d’ar strollad brudet-mañ. Kroget int d'ober gant ar c’han-ha-diskan gant ur sonerezh hengounel hepken a-benn sevel o fladenn ziwezhañ War-raok (e 2007). Evit he feurechuiñ ez int bet o klask tonioù e Dastum.\nAn daou grouer[kemmañ | kemmañ ar vammenn]\nOdran ha Yannig eo an daou grouer. An hini gentañ a son ar vombard hag an eil a son ar gitar hag a gan. Atav int bet o-daou asambles o seniñ evel gevelled. Kent bezañ bet savet “Plantec” e oant ezel eus un toullad strolladoù all, en o zouez “Displann”. Odran en deus bet kentelioù gant Ronan Le Gourrierec, ur mailh war ar vombard ha Yannig en deus kroget gant ar rock a-raok bezañ dedennet-mat gant sonerezh Breizh. Odran a son ivez ar shennai, ur seurt bombard a Vro-India ha Yannig gant ar gitar-tredan. Pep hini a oar seniñ meur a venveg ha klask a refont tennañ gounid eus an dra-se en dazont a-benn kemmañ un tamm o giz da seniñ.\nAr strollad ha Breizh[kemmañ | kemmañ ar vammenn]\nOdran ha Yannig a zo bet skoliataet e brezhoneg hag e komzont brezhoneg war ar pemdez. War o fladenn nevez War–raok e kanont e brezhoneg hepken. Tomm-tre ez int ouzh Breizh. Setu perak o deus divizet distreiñ d'ur giz hengouneloc’h evit ar bladenn diwezhañ-se. Ar pezh o deus bet c’hoant d'ober eo reiñ un neuz nevez d’ar festoù-noz oc'h ouzhpennañ startijenn ha brudañ sevenadur ar vro. Pa oa bet gwerzhet war-dro dek mil skouerenn eus ar bladenn Plantec e oa bet klevet komz eus Breizh e kazetennoù Bro-C’Hall a-bezh ; memes er gazetenn Libération !\nAr vreudeur Plantec er festival Yaouank e 2015.\nAlbomoù sonadegoù[kemmañ | kemmañ ar vammenn]\nSIMA (rond de Loudéac) - 1e rond 02:02\nAdtapet diwar « » |
Subsets and Splits
No community queries yet
The top public SQL queries from the community will appear here once available.